
1   —  I. 


NTE  ULRIKK 


PERSONERNE 


Professor  Blom 

Fru  Blom 

Helene,  deres  datter. 

Tante  Ulrikke,   fruens  søster, 

lærerinde  paa  et  døvstummeinstitut. 
Statsraad  Stabel 
Eivind  Stabel,  cand.  philos.,  hans  søn. 
Advokat  Strøm 
Student  Fredriksen 
Stud.  jur.  A.  Strøm 
Stud.  jur.  P.  Strøm  og 
Andre  deltagere  i  møtet  i  3dje  akt. 


NTE  ULRIKK 


FØRSTE  AKT 


Cftermiddag  i  professor  Bloms  dagligstue,  som  er  rikt  utstyrt; 
væsentlig  mørke  farver.  Midt  i  stuen  bord  med  lænestoler  og  en  puf. 
I  forgrunden  til  høire  sybord.  Til  venstre  likeoverfor  en  patée.  Paa 
væggen  kolossalfotografier  fra  Rom  samt  Thorvaldsens  „Natten"  og 
„Dagen"  i  stort  format.  I  bakgrunden  fører  en  dør  ind  til  professorens 
studereværelse,  som  er  overflødig  utstyrt  med  bøker,  papirer,  skrive- 
stel;  en  stor  Pallas  Athene  over  skrivebordet.  Paa  væggen  til  venstre 
dør  ut  til  entreen,  paa  høire  dør  ind  til  spisestuen. 

Det  er  i  mørkningen.  Professor  Blom  og  Fru  Blom  sitter  paa 
hver  sin  side  av  bordet,  hvorpaa  kaffestel  med  stor  maskine;  bak 
denne  staar  Helene. 

Blom 

Forbyde  ham  huset  kan  jeg  naturligvis  ikke.  Han  er 
jo  søn  av  min  gamle  ven  Stabel.  Men  det  er  en  løs, 
upaalidelig  person.  Jeg  vil  ikke  tale  om  hans  anskuelser 
—  men  rent  privat!  Han  skylder  jo  gud  og  hvermand. 
Advokat  Strøm  f.  eks. 
Fru  Blom 

Men  kan  da  ikke  gamle  Stabel  hjælpe  ham? 

Blom 

Du  vet  Stabeis  affærer  er  ikke  videre;  —  det  er  i 
det  hele  tat  det  uheldige  ved  vore  ledende  mænd  baade 
paa  det  ene  og  det  andet  parti  —  naa !  h  e  r  kan  det  imid- 
lertid baade  forklares  og  undskyldes.  Og  desuten  —  han 
er  jo  snart  tredve  aar.  Strøm,  hvem  han  formelig  har 
narret  til  at  laane  sig  nogen  hundre  kroner,  sier  at 
Eivind  Stabeis  eneste  indtægt  bestaar  i  at  han  averterer 
gratis  i  nogen  radikale  aviser  —  efter  manuduktion,  ser  du. 
Fru  Blom 

Men  saa  har  han  vel  elever? 
Blom 

Han  hadde  en  i  norsk,  som  ikke  betalte  fordi  han  strøk 
til  artium.  Saa  fortæller  Strøm  idetmindste.  Reiser  sig.  Gi 
mig  en  draape  til  min  cigar.  Helene  skjænker.  Jeg  faar  ind 
til  avhandlingen.  Klokken  er  blit  mange.  Til  Helene.  Det 
er  noget  andet,  det,  de  gamle  grækere  —  end  folket  og 
selvstyre  og  Eivind  Stabel  og  alt  det.  Ind  paa  kontoret. 
Fru  Blom 

Far  har  vist  ret  —  Eivind  Stabel  er  vist  en  løs,  upaa- 
lidelig  person  —  og  det  ikke  bare  i  pengesaker.  —  Jeg 
synes  det  er  underlig  at  ikke  du  ogsaa  har  lagt  mærke  til 
det.     Jeg  tror  ikke  paa  ham. 
Helene 

Hvorfor  sier  du  mig  alt  dette? 
Fru  Blom 

For  at  advare  dig,  Helene.     Pas  dig. 
Helene 

Jeg  behøver  ingen  advarsler. 
Fru  Blom 

Jo  du  gjør  —  jeg  har  nok  mærket  — 
Helene 

Nei,  nei,  det  er  ikke  saa! 

Fru  Blom 

Jo  Helene  jo;  men  vogt  dig.  Slike  mænd  har  stor 
magt  over  os.  Jeg  vet  det.  De  lover  saa  stort,  og  vi  blir 
øre  av  den  dur  av  ord  som  vi  saa  gjerne  lar  suse  os  om 
ørene.  Og  saa  en  vakker  dag,  naar  de  skal  løse  ind  sine 
løfter,  —  han  minder  mig  saa  levende  om  sin  far,  den- 
gang  han  var  ung,  —  og  de  andre  unge  paa  den  tid. 

Helene 

Mor,  jeg  forstaar  hvem  du  mener,  —  far  og  Stabel  og 
de  andre    som  skrev   adresser  og   holdt   taler  for  Danmark 

—  men  ikke  noget  fik  de  sat  igjennem,  og  selv  gik  de  ikke 
med  i  krigen.  Du  og  jeg  pilte  charpi  —  jeg  husker  det 
godt,  skjønt  jeg  var  ganske  liten  —  og  jeg  forstaar  ogsaa 
hvorfor  du  bestandig  var  saa  blek  og  alvorlig  dengang, 
nu  forstaar  jeg  det. 

Fru  Blom 

Hys,  hys  —  ikke  saa  ivrig,  Helene.  Det  er  urigtig  av 
mig  at  tale  slik  gir  hende  noget  garn  at  holde  —  men  jeg 
er  bange  for  denne  Eivind  Stabel.  Din  far  er  en  saa  fin, 
nobel,  human  natur,  men  Eivind  Stabel  —  jeg  tror  ikke 
paa  alt  dette  frihetssnakket  hans. 

Helene 

End  far  da!  Jeg  har  læst  i  gamle  aviser,  hvorledes 
han  snakket  oppe  i  Studentersamfundet.  Men  det  var  den- 
gang han  var  ung.  Herhjemme  har  han  aldrig  talt  om 
frihet  —  hverken  i  det  ene  eller  andet.  Ikke  for  det, 
der    blev    saamen    aldrig    talt   om    det    paa    skolen    heller 

—  aa  jo,  kanske  langt,  langt  tilbake  i  historien,  dengang 
vi  hadde  om  grækerne  og  perserne,  men  det  tapte  sig  ial- 
fald  indover  tiden  —  jeg  tror  vi  læste  om  den  franske 
revolution  uten  at  det  ord  blev  nævnt.  Men  alvorlig  talt, 
jeg  skylder  Eivind  og  tante  Ulrikke  saa  meget;  det  er  nu 
engang  dem  som  har  git  mig  interesse  for  det  som  er 
oppe  i  tiden. 

Fru  Blom 

Det  er  ikke  far  og  jeg,  mener  du.  —  Nei,  nei,  det  er 
nok  saa. 
Helene 

Er  du  ikke  svært  glad  i  tante? 
Fru  Blom 

Jo  —  jovisst. 
Helene 

Jamen  du  skulde  holde  meget  mere  av  hende.  Jeg 
synes  at  baade  du  og  far  likesom  er  litt  kolde  mot  hende. 
Slik  som  hun  er  mot  de  døvstumme,  og  slik  som  hun  gaar 
omkring  hos  fattigfolk  og  steller  og  hjælper  —  hvad  gjør 
det  saa  om  hun  er  litt  underlig. 
Fru  Blom 

Ja  men  Helene  —  far  har  ret  i  —   du    har    ikke    godt 
av  at  være  saa    meget    sammen    med    tante.     Der    er    da 
andre  mennesker  som    du  kan  tale  med,  og  som    har    in- 
teresse for  det  som  —  som  er  oppe  i   tiden,  som  du  sier. 
Helene 

Men  hvem?  hvem?  Der  er  jo  ingen  andre  end  tante 
og  Eivind  Stabel.  Far  bare  smiler  av  mig,  og  jeg  har 
ingen  veninder  længer;  og  der  er  jo  næsten  ingen  herrer 
som  taler  til  mig  heller,  de  synes  naturligvis  jeg  er  kje- 
delig —  og  det  endskjønt  jeg  blir  jo  en  rik  arving. 
Fru  Blom 

Men  kanske  det  netop  derfor  er  at  Eivind  Stabel  — 
Helene 

Fy,  mor,  tal  ikke  slik  om  ham. 
Fru  Blom 

Der  kan  du  se  hvor   ivrig    du    blir.  —  —  Ja    jeg    kan 
ikke  hjælpe. 
Helene 

Nei,    det    kan    du    ikke.      Fruen  ser  hurtig  hen  paa  hende. 
Ja,  kjære  mor,  det  var  ikke  saa  jeg  mente. 
Gaar  hen  og  kysser  hende. 

Professor  Blom  ind. 

Blom 

Men  hører  I  da  ikke  det  ringer.  * 

En  Pike  kommer  ind  fra  spisestuen  og  gaar  ut  i  entreen.    Litt  efter 
Statsraaden  ind.     Fruen  kalder  paa  piken,  som  bærer  kaffestellet 
ut  og  straks  efter  kommer  ind  med  lampen. 

Statsraaden 

trykker  fruens  haand.     Skal  hilse  saa  meget  fra  min  frue. 
Trykker  Helenes  haand.     Hvor    ser     De     rask    og    godt    ut! 
Til  Blom.    Godaften  du.    Jeg  vilde  gjerne  tale  med  dig. 
Fruen 

Følger  du  med  ut  i  kjøkkenet,  Helene? 
Statsraaden 

Jeg  fordriver  vel  ikke  damerne? 
Fruen 

Nei  langtfra  —  jeg  skal  ut    og    stelle    til    aften.     Begge 
damer  gaar. 

Blom 

Naa  værsaagod,  sæt  dig  ned,  du  er  saa  urolig. 
Statsraaden 

Ja  jeg  har  som  sagt  meget  vigtige  ting  at  tale  med  dig 
om.     Du  vet  statsraad  Lie  er  meget  syk. 
Blom 

Ja. 
Statsraaden 

Det  er  høist  sandsynlig  at  han  ikke  lever  uken  ut. 
Blom 

Jasaa.     Det  er  da  sørgelig  —  og  hans  kone  stakkar? 
Statsraaden 

Hun  fik  telegram  netop  ved  middagstider  og  var  meget 
blek  og  bekymret.     Det  værste  var  at  befrygte. 
Blom 

Men  reiser  hun  da  ikke  ned  til  Carlsbad? 
Statsraaden 

Hun  skal  ha  en  liten. 

Blom 

Aa  ja  saa.     Men  det  var  det  vigtige    du    vilde    si   mig. 
Undskyld,  kanske  jeg  avbrøt. 
Statsraaden 

Det  var  netop  dette. 
Blom 

Hvad? 
Statsraaden 

Den  post  som  altsaa  blir  ledig  ved  statsraad  Lies  even- 
tuelle død,  —  skulde  ikke  du,  Blom? 
Blom 

Jeg? 
Statsraaden 

Ja  netop  du,    —  vilde  ikke  netop  det    være    en    virke- 
kreds  for  dig? 
Blom 

Men  Stabel,  hvor  vil  du  hen  —  jeg  har  jo  aldrig  egent- 
lig beskjæftiget  mig  med  politik. 
Statsraaden 

Politik.     Hadde  jeg    nogensinde    beskjæftiget    mig    med 
politik  da  jeg  blev  kaldt  til  hans  majestæts  raad? 
Blom 

Jamen  allikevel! 
Statsraaden 

Ingen  falsk  beskedenhet!  Jeg  har  allerede  talt  med  flere 
av  mine  kolleger  og  nu  i  eftermiddag  med  hs.  ekse.  stats- 
ministeren, og  ingen  av  dem  var  uvillige. 
Blom 

Ikke  det? 
Statsraaden 

Blom!  Hs.  ekse.  blir  gammel  nu.  Han  fylder  iaar  de 
80,  saa  det  varer  vel  ikke  mange  aar,  før  han  ansøker 
hans  majestæt  om  avsked.     Selv  har  han  slaat  paa    stats- 

raad    Bornemann   eller    mig    som    sin    eftermand.     Hvem 
vilde  du  anse  for  mest  skikket? 
Blom 

tænkende.    Ja!  —  ja!?  —  Bornemann  eller  du?  — 
Statsraaden 

Naa  ja,  den  tid,  den  —  sorg.  Motta  imidlertid  denne 
post.  Du  skylder  —  ja  rent  ut,  du  skylder  landet  det 
offer.  Vi  blir  færre  aar  for  aar,  vi,  hvem  landets  sande 
vel  ligger  paa  hjerte.  Vi  trænger  uavhængige,  dannede» 
hæderlige  mænd  som  dig. 
Blom 

Men  mangler  I  da  slike? 
Statsraaden 

Mangler.     Hvor  kan  ud  spørre. 
Blom 

Du  sier  at  I  trænger  — 
Statsraaden 

Synes  du  det  er    et    passende    øieblik    at    komme    med 
ordkløverier? 
Blom 

Det  var  sandelig  ikke  saa  ment  —  undskyld.     Ser  ned; 
skraper  med  det  ene  ben  paa  gulvet.    Tror  du  virkelig  at  fædre- 
landet  — 
Statsraaden 

Ja,  fædrelandet  kræver  dette  offer  av  dig. 
Blom 

Er  han  altsaa  meget  syk? 
Statsraaden 

Meget  farlig  syk.     Fru  Lie  ser    overordentlig    bekymret 
ut.      Overordentlig    bekymret.      Frygtet    det    værste,    det 
allerværste. 
Blom 

Døden? 

Statsraaden 

Ja  —  døden. 
Blom 

Stakkels  kone. 
Statsraaden 

Du  har  ret. 
Blom 

Ja,  vi  faar  med  guds  hjælp  haabe  det  beste. 
Statsraaden 

Ja,  vi  faar  haabe  det  beste. 
Blom 

hurtig.   Ja  kjære,  ikke  saa  at  forståa  — 

Statsraaden 

Nei,  naturligvis. 

Liten  pause. 

Blom 

Kirkedepartementet? 
Statsraaden 

Kirkedepartementet ! 
Blom 

rækker  haanden  ut.     Gamle  ven ! 

Statsraaden 

trykker  Bloms  haand.     Gamle  ven! 

Blom 

peker  mot  kontoret.    En  cigar? 
Statsraaden 

Tak. 
Blom 

Udmærket  cigar. 
Statsraaden 

—  Du,  saa  var  det  min  store  obligation;    den    forfalder 
nu  paa  mandag  —  De  gaar  mot  kontoret. 

Eivind  Stabel  ind.     Der  veksles  haandtryk. 

Blom 

Naa,  er  De  kommet  hjem? 

Eivind 

Ja  jeg  kom  i  formiddag.    Professoren  befinder  sig  vel  — 
og  familien  har  det  godt? 
Statsraaden 

Hvorledes  har  du  hat  det  i  sommer? 
Eivind 

Jo  tak.     End  du? 

Blom  ind  paa  kontoret. 

Statsraaden 

Jo  saamen.  —  Laa   du    paa    den    samme    gaarden    hele 
tiden  ? 
Eivind 

Nei.    Jeg  reiste  omkring.    Jeg  har  arbeidet  stærkt, 
Statsraaden 

Arbeidet?    Paa  hvad? 
Eivind     . 

Paa  valgene  —  bare  agitert  i  stilhet  forresten.    Familien 
er  ikke  prostituert  — 
Statsraaden 

Alvorlig  talt,  Eivind.     Agter   du    ikke    at   ta    dig    noget 
alvorlig  for? 
Eivind 

Alvorlig!    Jeg  tjener  mit  land  paa  min  maate.    Desuten 
blir  det  ikke  længe  før  min  roman  kommer. 
Statsraaden 

Er  du  færdig  med  den  ? 
Eivind 

Ja  —  det  vil  si  —  jeg  har  ikke   skrevet    det    ned    alt- 
sammen —  men  jeg  har  det  klart  hvorledes  det  skal  være 
—  altsammen. 
Statsraaden 

Hvad  skal  du  leve  av  nu  i  vinter?  De  vilde  jo  ikke  ha 
dig  længer  i  Eders  værdige  organ  —  du  var  for  doven, 
har  man  fortalt  mig. 

11 

Eivind 

Doven!    Ja,  de  kaldte  det   doven;    men    saken    var,    de 
betalte  ikke,  —  og  desuten  var  der  meningsforskjel. 
Statsraaden 

Der  har  været  i  dusinvis  av    dine    regninger    mens    du 
har  været  borte,  og  jeg  kan    ikke    betale,    jeg    har    ikke 
penger.    Saalænge  jeg  lever,  kan  du  jo  bo  hos  mig,  men  — 
Eivind 

Aa  min  tid  kommer  nok.     Desuten    —   jeg  har  jo  min 
korrespondentvirksomhet. 
Statsraaden 

Til  radikale  provinsaviser  —  jo  det  skal  du  bli    fet  av. 
Jeg  tror  formelig  jeg  hadde    foretrukket   at  du  var   vedblit 
med  dette  folkehøiskolelæreriet  fremfor  at  du  aldeles  ingen- 
ting bestiller. 
Eivind 

Gudsforholdet  er  blit  et  andet  med    mig,    siden  jeg  var 
folkelærer. 
Statsraaden 

Gudsforholdet!    Folkelærer!    Gudbevare  mig  vel.  —  Du 
kan  faa  en  plass  i  mit   departement;  ta    den    før    det    blir 
for  sent. 
Eivind 

Jeg  tjener  ikke  det  nuværende  ministerium. 
Statsraaden 

Du  gider  ikke  arbeide,  far.     Det  er    saken.     Man    kan 
da  ogsaa  bli  ærgerlig.     Ja  træk  paa  skuldrene  av  din  far, 
saa  meget  du  vil.     Værsaagod!    Det  er  dog  for  din  skyld 
jeg  taler. 
Eivind 

Livets  vilkaar  og  livets  krav  er  andre  for  den  yngre  slegt. 
Statsraaden 

stiller  sig  bak  Eivinds  stol.     Si  mig,   Eivind.      Tar  jeg  feil 
naar  jeg  tror  at  ha  lagt  mærke  til,  med    fornøielse    at    ha 

12 

lagt  mærke  til    at    du    meget    hyppig    kommer    her    i  min 
gamle  vens  hus,  —  og  at  det  ogsaa  er  av   den   grund   at 
du  er  her  nu  iaften,  like  efter  at  du  er  kommet  hjem. 
Eivind 

Av  den  grund?    hvilken  grund? 
STATSRAADEN 

Det  vilde  inderlig  glæde  mig,  hvis  saa  var, 
Eivind 

Jeg  forstaar  ikke. 

STATSRAADEN 

Jovisst  forstaar  du,  —  og  min  velsignelse  skulde  I  faa. 
Eivind 

Jeg  kan  tænke  mig  hvad  du  mener;  men  hvis  saa  var  — 
saa  kan  jeg  forsikre  dig  at    min  kjærlighet    var  ren,  skin- 
nende ren. 
STATSRAADEN 

Det  er  min  trøst  at  saa  er,  lægger  sin  haand  paa  hans 
skulder  at  jeg  er  sikker  paa  at  saa  er.  Jeg  skal  anvende 
al  min  indflydelse  hos  Blom,  som  nu  engang  ikke  rigtig 
kan  med  dig.  Og  jeg  skulde  ta  meget  feil  om  det  ikke 
skulde  lykkes. 
Blom 

i  kontordøren.      Naa! 
STATSRAADEN 

Nu  kommer  jeg.     For  at  vende  tilbake  til  det    vi    talte 
om  før,  kjære  Eivind,  din  nuværende  stilling  er  uholdbar. 
Noget  maa  du  gjøre.     Ind  paa  kontoret. 
Eivind 

Stillingen  er  uholdbar.  Litt  efter  bestemt.  Vel!  Hen  til 
speilet,  indtar  stillinger,  gjør  avvekslende  sit  ansigt  tungsindig- 
alvorlig  og  vemodig-blidt. 

Helene  ind,  stanser  et  øieblik. 
Helene 

Goddag! 

Eivind 

vender  sig  hurtig.  Goddag  —  jeg —  jeg  hadde  faat  nogetsort 
her  like  ved  næsen  ser  sig  i  speilet  en  gang  til  —  er  det  av 
nu?  Gnir  sig  med  lommetørklæet.  Det  var  vist  sot.  Tar 
hendes  haand,  holder  den  længe  og  ser  hende  alvorlig  i  øiet. 
Hvorledes  har  saa  De  hat  det,  frøken  Helene? 

Helene 

Tak.     Og  hvorledes  har  De  hat  det  i  sommer? 

Eivind 

Herlig!  Der  er  noget  forjættelsesrikt  i  dette  at  reise  i 
dette  vort  deilige  land.  Indtrykkene  samler  sig  saa  mæg- 
tig  i  ens  sjæl.  Lysten  vaakner,  og  evnen  økes  til  at 
virke  for  land  og  folk.  Og  dog!  Der  er  noget  underlig 
trist  i  dette,  at  ingen  forstaar  en;  —  bønderne  deroppe 
forstod  mig  igrunden  ikke,  —  og  nu  far!  Det  er  tungt 
ikke  at  ha  sin  far  paa  sin  side  naar  slaget  kjæmpes,  — 
det  har  noget  av  borgerkrigens  rædsel  over  sig.  Og  Deres 
forældre,  frøken  Helene,  især  Deres  mor,  jeg  vet  det  godt 
—  de  har  ikke  tillid  til  mig  —  og  hvorfor  —  jeg  forstaar 
det  ikke.  Og  saa  De  selv,  De  hvem  jeg  helst  av  alle  — 
og  jeg  synes  dog  jeg  har  delt  med  Dem  av  hvad  jeg 
kalder  min  rigdom,  min  kjærlighet  til  friheten  og  mit 
luende  haab  til  fremtiden  — 

Helene 

Jeg  er  Dem  taknemlig  for  saa  meget. 

Man  hører  høirøstede  stemmer  fra  entreen. 

Eivind 

nærmer  sig  til  hende.     Frøken   Helene! 
Helene 

Det  er  vist  tante  og  advokat  Strøm. 
Eivind 

litt  forvirret.    Advokat  Strøm? 
Helene 

Ja  - 

Eivind 

Nei  det  var  bare  —  jeg  synes  han  er  saan  simpleks. 
Tante  Ulrikke  og  Advokat  Strøm  kommer  samtidig ind  av  døren. 
De  er  ivrig  optat  av  samtalen.     Tante    Ulrikke   har   bøker  samt  en 
ridepisk  under  armen. 

Tante  Ulrikke 

Ja,  man  maa  være  helt  sig  selv.     Det  var  som    da  jeg 
mærket  at   kristendommen    ikke    bar   mig    længer,  —  jeg 
skyndte  mig  fra  den,  som  jeg  vilde  skyndt  mig  fra  et   is- 
flak paa  Bjørviken  en  varm  aprildag. 
Strøm 

Er  det  bare  døvstumme  De  er  lærerinde    for,    eller    gir 
De  undervisning  i  idioti  ogsaa? 
Tante  Ulrikke 

Der  er  plass  for  idioter  ogsaa. 
Strøm 

Naa,  naa,  bare   ikke    hissig.     Jeg    skal    si    Dem    noget, 
jeg;  De  har  ikke  alene  alt  lor  mange  jern  i  ilden.  De  har 
ogsaa  altfor  meget  ild  i  hjernen. 
Tante  Ulrikke 

Gud  hvor  vittig! 
Strøm 

Aa  ja,  ikke  saa  vaerst!  Gjør  grimaser  med  ansigtet  og 
fingrene  som  til  døvstumme. 

Tante  Ulrikke 

Aa  la  være  med  det  gaperi. 

Hen  til  Helene;  hilser  hjertelig. 

Strøm 

hen  og  trykker  Eivinds  haand.     Goddag,    goddag.     Glæder 

mig  overmaade  at  se  Dem    igjen.     Nu    er    det  —  la  mig 

se  —  det  er  6,  nei  7  avdrag    siden    jeg    hadde    den    for- 

nøielse  at  tale  med  Dem  —  foruten  renter  og  omkostninger. 

Eivind 

Hr.  advokat.  Det  er  rigtig  kjedelig.  Men  nu  kommer 
min  bok  snart,  og  da  — 

Strøm 

Ja  da  —  død  og  pine.  De  har  formodentlig  brukt  mig 
i  romanen  ogsaa  —  det  er  jo  en  roman?  —  Med  hud  og 
haar,  som  jeg  gaar  og  staar;  —  det  er  jo  skik  nu  —  fin 
skik!  Hul  samfundsstøtte!  Som  gjør  nar  av  de  unge, 
varme,  ædle  fremskridtsmænd,  hva?  —  Baade  i  litera- 
turen  og  virkeligheten.  Rigtig  en  fet  gris  —  ja  jeg  for 
Dem.  De  skal  rigtig  ha  tak  for  at  De  ikke  rent  har 
slaat  haanden  av  os  gamle. 
Eivind 

ler  tvungent.     Hvor  kan   De  tro. 
Strøm 

Ha  ha.    Ja,  det  er  sku  ganske  morsomt. 
Tante  Ulrikke 

Kunde  jeg  faa  tale  litt  med  Eivind  nu?    Det  er  derfor 
jeg  er  kommet. 
Strøm 

De  vil  kanske  skaffe  ham  en  plass   paa  anstalten  —  ja 
som  lærer  naturligvis. 
Blom  ind  fra  kontoret;  Statsraaden  staar  i  døraapningen. 

Blom 

Goddag,  advokat  —  goddag,  Ulrikke.     I  fuld  kamp. 
Strøm 

faar  øie  paa  tante  Ulrikkes  ridepisk.     Men    Gud    i    himlen, 
hvad  er  det?     Er    det    den    nyeste    talemetode    for    døv- 
stumme? 
Tante  Ulrikke 

Jeg  v  i  1  gaa  i  fred  om  kvelden.    Ja  De  faar  passe  Dem, 
De  ogsaa  —  saa  De  ikke  ved  en  feiltagelse  — 
Blom 

Hys  da.     Helene  er  jo  inde.     Skal  du  ikke  ta   av    dig, 
Ulrikke? 
Tante  Ulrikke 

Saa  skulde  kanske  Kristine  og  Helene  og  jeg  sitte    her 

16 


TANTE  ULRIKKE 

inde  ^  dagligstuen  alene  —  og  ta  imot  visitter  hvergang  en 
av  herrerne  maatte  her  igjennem  for  at  — 
Blom 

Men  Ulrikke  da! 
Tante  Ulrikke 

Ut  i  gangen,  mener   jeg   —   for   at   hente  noget  —  et 
lommetørklæ,  som  de  har  glemt  altsaa  — 
Strøm 

Hem!  hem! 
Fruen 

som  netop    er  kommet   ind   og  har  hilst  paa    de  nye  gjæster. 
Saa  ta  nu  av  dig,   Ulrikke.      Vil  ta  ridepisken. 
Tante  Ulrikke 

Den  beholder  jeg.     Advokaten  er  her. 
Strøm 

truer  med  fingeren.    Forføreriske  kvinde! 
Fruen 

Fy,  advokat.    Jeg  skal   nok    faa    advokaten    til    ikke    at 
være  slem  mot  dig.     Ta  saa  av  dig. 
Tante  Ulrikke 

Slem  —  han  —  mot  mig.     Pyh  —  skidt. 
Strøm 

Det  ord  tar  sig  best  ut   paa    døvstumt.     Slik.     Gjør  gri- 
maser. 
Blom 

En  cigar,  Strøm! 
Strøm 

Tak.     Skal  ikke  De  ha,  frøken.     Aa  De    forstaar    ikke. 
Spør  med  døvstummegebærder. 

Tante  Ulrikke 

Tak.     Jeg  røker  ikke.     Eivind,    gaar    du    med    paa    so- 
cialistmøtet  imorgen? 
Eivind 

skvcetter  op.    Jeg.     Nei  —  jeg  kan   desværre  ikke.    Jeg 
skal  —  jeg  har  lovt  at  besørge  noget  for  far  imorgen. 

Statsraaden 

Hva? 
Strøm 

Hvormange  ganger  er  De   pepet    ut    paa   saanne    møter 
som  De  har  sammenkaldt  selv? 
Tante  Ulrikke 

Syv  ganger,  og  en  gang  pep  jeg  selv   —    men    da    var 
jeg  alene  —  der  kom  ingen  folk.     Men   imorgen    skal    vi 
holde  det  første  socialistmøte  paa  over  tyve  aar. 
Statsraaden 

frem  i  forgrunden  til  Blom.     Det  maa  forhindres. 
Blom 

Møtet? 
Statsraaden 

Nei,  at  din  svigerinde  optræder.    Det  \i\  være  til  hinder 
for  din  utnævnelse. 
Blom 

Herregud! 
Statsraaden 

Ikke  noget  snak.  Hvad  tror  du  man  vil  si  i  Stockholm 
til  at  den  nye  kirkeministers  svigerinde  optræder  paa  so- 
cialistmøter.  Høitidelig  til  tante  Ulrikke.  Vel,  frøken!  Jeg 
respekterer  Deres  personlige  anskuelser,  men  det  fore- 
kommer mig,  at  en  saadan  optræden  let  vilde  kunne 
komme  i  strid  med  Deres  skolegjerning  —  og  De  har  jo 
statsbidrag. 
Tante  Ulrikke 

Og  saa  mener  De  at  jeg  skulde  gjøre  alle  de  døvstumme 
barna  til  socialister! 
Statsraaden 

Nei,  forståa  mig  ret,  De  forener  Dem  jo  med  fuldstæn- 
dig  gudløse  mennesker. 
Tante  Ulrikke 

Hvor  der  ingen  religion  er,  har  Gud  tapt  sin  ret. 

Statsraaden 

Er  der  ingen  leligion  paa  Deres  skole? 
Tante  Ulrikke 

Jo  paa  anstalten  er    de    protestanter   allesammen.     Men 
jeg  mener:    jeg    og    socialisterne.      Aanei,    far!     Jeg    skal 
nok  passe  min  skolegjerning.     De  skal  ikke  faa    noget    at 
klage.     Nei  da.     Den  var  ikke  heldig. 
Strøm 

spydig  til  statsraaden.     Hun  haaner  det  helligste. 
Statsraaden 

Blom! 
Blom 

Kristine! 
Fruen 

Ulrikke.    Er  det  værdt  du  gaar  paa  det  møte.    Christian 
vil  det  saa  nødig,  og  han  har  jo  altid  været    saa    snil    og 
human  mot  dig. 
Tante  Ulrikke 

Human  han !    Han    taaler    ikke    at    en    bok    ligger    paa 
maven,  den  maa  ligge  paa  ryggen.      Gjør  bevægelsen  med  en 
bok  paa  bordet.    Saa  human  er  han.     Rik    men  ræd,    mor! 
Det  er  saken. 
Statsraaden 

Blom! 
Blom 

Jeg  tror  ikke  du  gaar,  Ulrikke,  naar  du  hører   det    kan 
være  til  skade  for  mig.     Jeg  har  altid  behandlet  dig    saa- 
ledes  — 
Tante  Ulrikke 

Du  er  ræd  for  prostitution  for  familien. 
Blom 

Mere  end  det,  jeg  — 
Statsraaden 
Hys!  — 

Tante  Ulrikke 

Dere  er  rædde  allesammen  —  alle  dere  gamle.  — 
Til  statsraaden.  De  skulde  ta  Deres  søn  til  eksempel,  De 
gamlingen.  Er  det  en  av  dere  som  gider  gjøre  noget  for 
alle  de  tusener  her  i  landet  som  har  det  vondt  og  træn- 
ger  hjælp  —  direkte  gjøre  noget  —  ikke  bare  skrive 
noget  i  protokoller  —  men  direkte  —  gjøre  noget  selv  — 
er  det  nogen  av  dere  som  elsker  Norge  saapas. 
Strøm 

Elsker  Norge.      «Elsker,   elsker    det    og    tænker" !     Be- 
synderlig konversationstema. 
Tante  Ulrikke 

Elsker  Norge  ja.    Ja,  det  er  besynderlig  at  jeg,  et  gam- 
melt fruentimmer,  skal  staa  her  og  gjøre  dere    et    saadant 
spørsmaal  og  ikke  faa  noget  svar  —  det  er  komisk. 
Strøm 

Ja  det  er  komisk. 
Tante  Ulrikke 

Her  gaar  dere  saa  rolige  og  fornøide  omkring  og  er 
vigtige  og  gaar  i  selskaper  og  saa  videre  og  i  teatret  og 
—  og  later  som  ingenting,  og  ser  ikke  at  folk  vrir  sig  i  skidt 
og  lugt  og  svineri.  / 

Strøm 

Det  var  en  god  mundfuld. 
Tante  Ulrikke 

Men  kan  dere  da  ikke  forståa  at  det  er  rimelig  at  være 
som  jeg  —  jeg  har  ikke  ro  paa  mig  et  øieblik  —  jeg 
synes  ikke  jeg  kan  sitte  stille  et  minut  om  gangen  —  jeg 
synes  jeg  hører  klynk  og  tuten  i  alle  kroker.  Men  vær 
sikker,  jeg  skal  gaa  paa  det  møte,  og  jeg  skal  fortælle 
dem  hvad  slags  folk  dere  er. 
Blom 

Men  saa  herregud  da,  Ulrikke;  husk  paa  du  er  i  en 
dannet  familie. 

Tante  Ulrikke 

Du  vil  maaske  forbyde  mig  huset,  som  du  nu  har  hen- 
tydet til  i  mange  aar. 
Blom 

Ja,  Ulrikke,  hvis  — 
STATSRAADEN 

Frøken  Ulrikke,  er  det  Deres  fulde  alvor  at  De  vil  gaa 
paa  det  møte? 
Tante  Ulrikke 

Ja  gu  er  det  mit  alvor. 
STATSRAADEN 

Hør.  Mine  damer  og  herrer.  Jeg  vil  under  taushets 
løfte  betro  Dem  en  ting.  Det  er  væsentlig  av  hensyn  til 
Dem,  frøken  Ulrikke,  at  jeg  gjør  det,  og  jeg  sier  det  rent 
ut,  det  er  væsentlig  for  om  muligen  at  faa  Dem  bevæget 
til  at  opgi  Deres  forsæt.  Stille,  høitidelig.  Det  er  ikke 
usandsynlig,  at  inden  en  ikke  meget  fjern  fremtid  vil  hans 
majestæts  øine  falde  paa  vor  ven  professor  Blom  ved 
valget  av  nyt  medlem  av  høistsammes  raad.  Utrop  av  for- 
bauselse og  lykønskning. 
Strøm 

trykker  Bloms  haand.     Gud    vet  hvorfor  ikke    du    skulde 
være  statsraad. 
Tante  Ulrikke 

Hans  majestæts  øine.  Ha  ha.  Skal  d  u  bli  statsraad. 
Det  er  emne  som  skapt  til  imorgen  —  jeg  skal  fortælle 
paa  møtet  hvad  slags  folk  de  sætter  til  at  styre  os  her  i 
landet  —  en  mand  som  gud  hjælpe  mig  i  hele  sit  liv 
ikke  har  gjort  andet  end  skrevet  en  bok  om  partikelen  ut 
—  huttetu  —  og  saa  været  human. 
Fruen 

Det  er  betrodd  dig  som  en  hemmelighet. 
Tante  Ulrikke 

Hemmelighet.     Skal  det  være    hemmelighet,    hvem    der 
skal  være  statsraad  —  naa  ja,  det  er  sandt  —  men  —  men 

21 


TANTE  ULRIKKE 

jeg  skal  si  ting  som  er  meget  værre.     Slaar  med  ridepisken  i 
luften.     Dere  skulde  ha  av  denne,  magtesløse  magthavere; 
for  nu  skal  der  bli  leven  her  i  byen.  --    Adjø.     Velkom- 
men paa  møtet  imorgen,  allesammen.     Gaar. 
Strøm 

halvsagte  efter  hende.     O,  var  jeg  ridepisken  paa  din  — 
STATSRAADEN 

Er  der  da  intet  som  gjør  indtryk  paa  det  menneske. 
Strøm 

Nei  ikke  engang  hans  majestæts  øine.     Det  er  rigtig  et 
hyggelig  menneske  at  ha  i  en  familie.    Hyggelig  menneske! 
Blom 

Nu  ja,  herregud  —  det  er  vel  ikke    saa    farlig  —  hun 
er  jo  —  Peker  paa  panden.     Uf.  —  La    os  nu  faa  det    litt 
hyggelig  her. 
STATSRAADEN 

Jeg  sier  dig,    Blom,    svakhetens    tid    maa    være    forbi. 
Humaniteten  har  ogsaa  sine  naturlige  grænser. 
Strøm 

Sper  hende  inde,    for  fanden,    og  naar    møtet   er    over, 
saa  eksporter  hende  til  Amerika. 
Fruen 

Advokat  Strøm.     Hun  er  da  min  søster. 
STATSRAADEN 

Ganske  rigtig,  frue.     Ingen  voldelige  midler  naturligvis. 
Strøm 

reiser  sig,  frem  paa  scenen;  midt  mellem  statsraaden  og  Blom. 
Tror  du  hun  gaar  paa  dette  møte? 
Blom 

Tror  du,  Kristine? 
Fruen 

Ja. 

Under   det  følgende   noget  dæmpede,  men  hissige    replikskifte  sees 
Helene  at  sitte  stiv  og  stille  paa   stolen   ved  siden    av   kontoret  i 

bakgrunden.     Fruen  gaar  hen  og   taler  til   hende.     Helene  svarer 
ikke,  men  lytter  til  hvad  herrerne  sier. 

Strøm 

Er  det  til  hinder  for  Bloms  utnævnelse? 
Statsraaden 

Ja. 
Strøm 

Skal  vi  saa  holde    os    til    det    nøkne    faktum:    Hun    er 
gal!    Hendes  galskap  gaar  ut  over  dig.    Vi  sætter  i  avisen 
at  hun  er  sindssvak. 
Statsraaden 

Det  vilde  kanske  være  vel  haardt  —  og  det  er  desuten 
vel  sent,  det  er  jo  allerede  imorgen  at  møtet  skal  holdes. 
Strøm 

Det  vil  i  betydelig  grad    forsvake    indtrykket  —  og  jeg 
skal  desuten    faa    mine    to    brorsønner    til    at    underholde 
hende,  naar  hun  optræder. 
Eivind 

temmelig  høit.     Hr  advokat.     Hun  er  fruens  søster,    hun 
er  frøken  Helenes  tante. 
Strøm 

halvsagte.     Syv    avdrag    —    foruten    renter    og    omkost- 
ninger. 
Blom 

La  os  ikke  mere  tale  om  dette.  Det  lar  sig  nok  arran- 
gere.     Hun  er  jo  —  Peker  paa  panden. 

Helene 

fra  stolen  ved  siden  av  kontoret;  stille.  Nei,  hun  er  ikke  det. 
Blom 

Hvad  behager? 
Helene 

Jeg  sier  bare  at  tante  ikke  er  gal,  og  det  vet  dere  selv 
meget  godt.  Fy,  jeg  synes  det  er  skam,  far,  at  det  ikke 
er  nødvendigere  at  du  blir  statsraad,  end  at  de  vælger  en 

anden  bare  for  tante  drikkes  skyld.  Og  hvad  galt  er 
der  i  at  hun  gaar  paa  det  møte.  Jeg  synes  du  skulde 
gaa  der  selv.  Du  som  skal  bli  statsraad,  maa  vel  ha 
tænkt  litt  over  hvorledes  fattigfolk  skal  faa  det  bedre,  og 
hvorledes  de  skal  faa  mere  oplysning  og  alt  det  —  og 
det  kunde  du  jo  da  gi  raad  om. 
Strøm 

Blom  paa  socialistmøte.     Ha,  ha. 
Helene 

Det  maa  det    da    være  som    politikken    tilsist    gaar    ut 
paa.  —  Ja  værsaagod,    le    saameget    dere    vil  —  jeg  tror 
nu  det  allikevel  — 
Strøm 

De  skulde  optræde  selv,  frøken. 
Helene 

Jeg  skal  —  jeg  følger  med  tante. 
Strøm 

Hele  familien  paa    socialistmøte.     Professoren    og    tante 
Ulrikke  og  Helene.     De  ogsaa,  frue. 
Helene 

frem.      Det  er  mit  alvor.     Jeg  gaar  med  tante. 
Statsraaden 

Blom  —  frue,  hvad  er  det  —  hvad  — ? 
Blom 

Hun  synes  synd    paa    tante,    stakkar.     Hun    holder    saa 
meget  av  hende. 
Helene 

halvt  i  graat.  Ja  jeg  holder  av  tante,  meget  mere  end 
dere  nogensinde  har  gjort,  og  derfor  gaar  jeg  med  hende, 
og  derfor  vil  jeg  forsvare  hende  mot  Deres  brorsønner  — 
jeg  hørte  det  godt,  hr.  advokat  —  og  fortælle  at  dere  vil 
sætte  i  avisen  at  hun  er  gal  —  for  hun  er  ikke  gal  — 
aa  det  er  stygt,  stygt  av  dere.  Hurtig  ut  gjennem  spisestu- 
døren. 

STRØM 

Det  blir  nok  ikke  dig  som  blir  berømt  for    deltagelse  i 
det  offentlige  liv,  men  din  datter.    Pak  porteføljen  sammen. 
Du  faar  vente  til    næste    dødsfald.     Det   blir    nok    Stabel, 
for  han  ser  saa  sint  ut,  at  han  vist  snart  faar  blodprop. 
STATSRAADEN 

Er  det  alvor?  Kan  der  være  tale  om  at  det  er  alvor? 
Kan  der  være  spor  av  tale  om,  at  det  er  alvor?  Hvis  — 
saa  kan  der  ikke  være  tale  om  at  du  kan  komme  ind  i 
statsraadet.  Har  du  ogsaa  rigtig  sat  dig  ind  i  situatio- 
nen?  Blom,  det  hadde  jeg  aldrig,  aldrig  i  verden  trodd 
om  dig. 
Blom 

Hvor  vil  du  hen?  —  jeg  tror  du  er  gal;  tror    du    min 
datter  — ;   hun    er    litt    overspændt    og    synes    at    vi    har 
ertet  den  gamle  for  meget  —  og  det  har  vi  kanske  ogsaa, 
men  — 
STATSRAADEN 

Din    kone    tror  det    —    hun    tror    det    er    din    datters 
alvor;  vi  tror  det  allesammen,  vi  saa  det  jo.     Ikke  sandt, 
Strøm? 
Strøm 

Jo  gudbevares.    Men  ingen  voldelige  midler  naturligvis! 
Blom 

Men  det  var  du  —  hvorfor?  —  det  var  du   som   sa  til 
hende  at  hun  burde  gaa  paa  det  møte. 
Strøm 

Jeg!    Nei  hør  vet  du  hvad  —  jo  det  er  sandt,  det    var 
mig.     Men  jordbunden  var  vel   forberedt,    omgangen    med 
tante  Ulrikke,  din  humane  opdragelse  — 
Blom 

Vi  skulde  for  lang  tid  siden  ha  forbudt  tante  huset  — 
og  jeg  hadde  ogsaa  gjort  det,  hvis  det  ikke  hadde  været 
for  din  skyld,  Kristine  —  vi  skulde  ha  tat  os  ganske  an- 

derledes  personlig  av  hendes  opdragelse  —  hører  du,  Kri- 
stine; du  har  jo  været  sammen  med  hende  hele  dagen. 

Statsraaden 

Man  er  vistnok  noget  svak  i  saa  henseende  —  i  vor 
tid;  ja  misforstaa  mig  ikke,  frue;  det  være  langt  fra  mig 
at  dadle  Dem  specielt;  men  hele  opfatningen  av,  hele  an- 
skuelsesmaaten  av  opdragelsen  —  i  det  hele  —  i  vor  tid  — 

Blom 

Jeg  tror  absolut  ikke  vi  behøver  være  bange  for  He- 
lene; men  kjære  Stabel,  saa  ondt  det  gjør  mig,  én  ting 
vil  jeg  dog  si  dig,  og  det  netop  nu,  da  du  taler  om  vor 
tids  maate  at  opdrage  barnene  paa.  Gamle  ven,  det  gjør 
mig  ondt.  Men  den  væsentligste  grund  til  hvad  der  er 
forefaldt  her  i  aften,  tror  jeg  vi  finder  i  at  Helene  søker 
sig  omgang  med  mennesker  —  og  det  meget  mot  min 
vilje  —  med  mennesker  hvis  meninger,  hvis  levesæt, 
hvis  væsen  saa  langt  fra  harmonerer  med  hvad  jeg  og 
mine  sætter  pris  paa  — 

Eivind 

dæmpet.  Jeg  forstaar  hvem  De  mener.  Men  De  tar 
feil  av  mig,  hr.  professor,  som  De  altid  har  gjort.  Jeg 
tror  jeg  handler  som  jeg  skylder  mig  selv,  baade  som 
tilhænger  av  det  store  liberale  parti  og  som  ven  av  denne 
familie,  naar  jeg  forhindrer  frøken  Helene  fra  et  overilet 
skridt.  Ved  at  optræde  paa  et  saadant  møte  gavner  hun 
ikke  den  store  sak  —  undskyld,  det  j  e  g  tror  er  den 
store  sak  —  men  hun  opnaar  kun  at  vække  unødig  for- 
argelse og  splid  i  sin  familie. 

Blom 

Forklar  Dem.    Jeg  forstaar  ikke  hvad  De  mener. 

Eivind 

Maa  jeg  faa  lov  at  tale  med  Helene  i  enrum  —  og 
jeg  tror,  ja  jeg  er  sikker  paa,  at  hun  ikke  skal  gaa  paa 
møtet. 

Blom 

Jeg    forstaar   aldeles    ikke    hvorledes    det    skulde    nytte 
Dem,  naar  ikke  jeg,  hendes  far  — 
Statsraaden 

Ingen  formalia    nu!     Det   gjælder    din    fremtid,    og    det 
gjælder  din  datters  fremtid.     Det  gjælder  om  at  skape   en 
minister  og  om  at  døde  en  skandale. 
Blom 

Jeg  forstaar  ikke  hvorledes  din  søn  — 
Eivind 

Man  kan  høre  til    de    forskjelligste    politiske    partier    og 
dog  agte  hinandens  helligste  følelser. 
Blom 

Aa  kald  paa  Helene,  Kristine. 
Fruen 

Nei  ikke  nu  iaften  —  kan  det  ikke  vente    til   imorgen. 
Statsraaden 

Det  er  imorgen  møtet  skal  holdes. 
Eivind 

til  fruen.     Ha  ikke  mistillid  til  mig.    Høit.]    Nu,  jeg  skal 
vente   til    imorgen    formiddag,    hvis    professoren  jkke    har 
noget  mot  det. 
Blom 

Ja,  jeg  tilstaar,  jeg  forstaar  ikke. 
Strøm 

Aa  ungdommen,  ungdommen! 
Blom 

Du  mener  da  vel  ikke  — 

En  Pike  kommer  ind  og  har  talt  til  fruen. 

Fruen 

Værsaagod,  der  er  anrettet. 
Statsraaden 

Maa  jeg  ha  den  ære. 
Statsraaden,  Fruen  og  Blom  gaar  i  forveien  ind  i  spisestuen. 

Strøm 

til  Eivind.    Aa  etøieblik!    Jeg  skal  rive  hele  obligationen 
i  filler  —  med  renter  og  omkostninger,  hvis  De  faar  denne 
sak  ordnet. 
Eivind 

Hr.  advokat.     De  tror  da  vel  ikke  — 
Strøm 

Hvor  kan  De  tro?  Men  allikevel!  Praktiske  mænd! 
For  min  ven  professorens  skyld! 

Blom  viser  sig  i  døren. 

Strøm 

Vi  kommer.  —  Kjærlighet  hvad? 
Eivind 

Ingen  spøk  —  hr.  advokat. 
Strøm 

Nei,  naturligvis,  ingen  spøk.  —  Men  De  vet,  damer 
liker  ikke  slike  smaa  uregelmæssigheter  —  med  renter 
og  omkostninger.     Ind  i  spisestuen. 

ANDEN  AKT 


Oamme  dekoration  som  i  forrige  akt.  Tidlig  paa  formiddagen 
dagen  efter  Iste  akt. 

Blom  kommer  fra  kontoret,  gaar  ut  i  entreen  og  kommer  tilbake 
med  Statsraaden;  den  siste  med  overf rakke  samt  med  hat  i  haan- 
den.     Blom  har  slobrok  paa. 

Blom 

Vi  faar  bli  her.     De  hænger  gardiner  op  i  kontoret. 
Statsraaden 

Han  lever  ikke  dagen  over. 
Blom 

Lie  mener  du? 
Statsraaden 

Naturligvis.     Da    jeg   gik    min    tur   idagmorges,  var  jeg 
indom  der.     Fruen  var  elendig;  aldeles  nedtrykt,    sa  jom- 
fruen.    Sent  igaaraftes  hadde  hun   faat  telegram   fra    hans 
læge. 
Blom 

Og  det  barn  som  skal  komme?     Ottende  maaned,    jo? 

Statsraaden 

Ja  meget  vanskelige  omstændigheter.  Aldeles  for- 
tumlet var  det  forresten  jomfruen  sa.  Men  gjør  dig 
istand,  Blom.  Vi  skal  møte  hos  statsministeren  kl.  12- 
Jeg  har  allerede  talt  med  ham  idag.  Hs.  ekse.  var  for. 
resten  paafaldende  rask  idag.  Nu!  Jeg  har  ikke  været 
ledig  et  øieblik.  I  aftenaviserne  staar  du  allerede  nævnt 
som  en  av  dem,  der  staar  i  første  række  ved  besættelsen 
av  posten  —  hvis  han  dør  før  avisen  kommer  ut  da.  Og 
saa  en  vittig  artikel  av  Strøms  brorsøn  om  din  sviger- 
inde  —  han  skal  være  meget  vittig. 
Blom 

Ja  men  —  kan  ikke  det  undgaaes? 
Statsraaden 

Blom!     Er  det  for  vor  egen  skyld  vi  handler? 
Blom 

Jeg    har    tænkt    hele    natten    paa   hvad  jeg  skulde  gjøre 
som  minister,  og  jeg  fandt  ikke  nogen  reformer  — 
Statsraaden 

Reformer!     Vi  skal  administrere. 
Blom 

Det  skulde  da  være  at  der  gjordes  noget  mere  for  de 
klassiske  studier. 
Statsraaden 

Ja,  det  kommer  nok.  —  Har  du  talt  med  Helene  idag? 
Blom 

Nei,  jeg  har  netop  staat  op.    Jeg   sovnet  saa    sent,  jeg 
laa  og  tænkte. 
Statsraaden 

Eivind  kommer  om  en    stund.     Blom  hører  ikke.     Eivind 
kommer  om  en  stund. 
Blom 

Jasaa  —  gjør  han  det? 

Statsraaden 

Blom,  du  liker  ikke  Eivind. 
Blom 

Hvor  kan  du  tro  —  han  er  jo  din  søn. 
Statsraaden 

Herregud!  baade  du  og  jeg  har  da  i  vor  ungdom  danset 
paa  andet  end  bonede  gulv. 
Bloaa 

Jeg  aldrig. 
Statsraaden 

Naa  ja,  jeg  og  Strøm  da.    Og  det  var  jo  paa  en  maate 
ogsaa  for  at  lære  folkets  trang  at  kjende,  som  Eivind  sier, 
ialfald  det  smukke  kjøns. 
Blom 

Det  er  slet  ikke  det. 
Statsraaden 

Ja  herregud,  det  at  han  er  rød,  gjør  dog  virkelig  ingen 
ting.  At  det  gaar  over  med  aarene,  vet  da  baade  du  og 
jeg.  Vi  hørte  jo  selv  engang  til  oppositionen,  dengang  den 
var  berettiget,  gudbevares  — ;  du  selv  var  jo  en  av  dem 
som  talte  mest  —  og  best  naturligvis.  Og  slik  som  vi 
sang  —  jeg  hører  formelig  duren  endnu.  Jeg  synes  næsten 
vi  sang  for  meget. 
Blom 

Ja,  for  du  hadde  ingen  stemme.    Du  vilde  heller  holde 
taler. 
Statsraaden 

Jamen    var    det    ikke    dig   som    fremsatte  forslag  om  at 
der  skulde  være  studenterlog  hvert  aar?   —   Det  kan  jeg 
like.     Godt  humør! 
Blom 

Nei,  jeg  er  ikke  i  godt  humør.    Det  er  hans  forhold  til 
religionen,  hans  hele  livsanskuelse  — 

Statsraaden 
Hvilken? 
Blom 

Hans  livsanskuelse,  sier  jeg. 
Statsraaden 

Hvilken,  spør  jeg.  For  han  har  hat  flere.  Han  har 
vandret  den  moderne  utviklingsgang.  Pietist,  indifferent, 
grundtvigianer,  vantro.  Vær  ikke  bange.  Alle  bekjendte 
fritænkere  omvender  sig  før  de  dør.  Historisk  —  man 
læser  det  i  avisen  ret  som  det  er. 
Blom 

Jamen,  Stabel,  Helene  og  Eivind  passer  slet  ikke  sammen, 
Statsraaden 

Hør,  Blom  —  i  den  slags  ting  hylder  jeg   absolut  ube- 
tinget frihet.     Ingen  paavirkning  eller  overtalelser  fra  for- 
ældrenes  side.  Kjærlighet  er,  om  jeg  saa  maa  si,  —  kjær- 
lighet er  kjærlighet.     Ikke  sandt? 
Blom 

Men  min  kone  —  Kristine    tror    heller    ikke  de  passer 
sammen. 
Statsraaden 

Du  har  jo  selv  sagt   at   din  kone  tror  at  Helene  elsker 
Eivind  —  og  desuten  naar  du  vil,  saa  vil  din  kone  natur- 
ligvis ogsaa.     Det  har  jo  altid  været  saa. 
Blom 

Ja  naturligvis,  det  har  jo  altid  været  saa. 
Statsraaden 

Ja,  jeg  mener  naturligvis  ikke  andet  end  — 
Blom 

Nei  naturligvis.    Men  han  selv,  Eivind,  —  kan  han  — 
hvad  skal  han  ta  sig  til. 
Statsraaden 

Han  gaar  ind  i  mit  departement.  Jeg  er  sikker  paa  det. 
Men  kort  og  godt.     La    os    ikke    fortape    os    i    fremtiden. 

Det  gjælder  nu  først  og  fremst  om  ved  hans  hjælp  at  faa 
forhindret  en  handHng  som  ikke  alene  vil  være  til  uut- 
slettelig skandale  for  familien  —  sæt  dig  levende  ind  i 
situationen!  men  —  jeg  vover  at  si  saa  stort  et  ord  — 
som  vil  være  til  ulykke  for  landet. 
Blom 

Aa! 
Statsraaden 

Det  er  mit  ramme  alvor. 

Strøm  ind. 

Strøm 

Har  De  hørt  det? 
Statsraaden 

Vi  vet  det,  vi  vet  det. 
Strøm 

Han  ligger  hen  i  en  døs. 
Statsraaden 

Nei  hvad?     Noget  nyt? 
Strøm 

Kommer  fra  fru  Lie  i  dette  hellige  øieblik.    Hun  hadde 
netop    faat    telegram  —  det    er    ikke    ti    minutter    siden. 
Ligger  hen  i  en  døs. 
Blom 

Og  ingen  formue  —  stakkels  kone. 
Strøm 

Nu  ja  —  den  enes  død  — 
Statsraaden 

Det  er  saa  — 
Blom 

Men  allikevel! 
Statsraaden 

Vi  foreslaar  stor  pension. 
Blom 

Man  kan  da  ikke  leve  av  forslag. 


3  —  Gunnar  Heiberg.     I. 

Strøm 

Jo    av   at    fremsætte   forslag    kan    man    leve   —  Stabel 
lever. 
Statsraaden 

Det  blir  den  anden    statsmagts    sak    at   bevilge.     Suum 
cuique.     Er    du    færdig,  Blom?     Om    et    kvarter    maa    vi 
gaa. 
Blom 

Øieblikkelig.      Hen  til  spisestudøren.      Kristine! 
Fruen  ind.     Hilsen  og  haandtryk. 

Statsraaden 

Eivind  bad  uttrykkelig  at  hilse  Dem,  frue. 
Fruen 

Tak.      Ser  hen  paa  Blom. 

Statsraaden 

Efter  avtale  kommer  han  her  om    en    stund  —  og  saa 
tror  jeg  nok  det  skal  lykkes.      Gnider  sine  hænder. 
Fruen 

Hvilket? 
Statsraaden 

At  faa  Deres  datter  forhindret    fra    at   foreta  et  overilet 
skridt.     Aa,  det  skal  nok  gaa,  det  skal  nok  gaa. 
Fruen  ser  efter  Blom,  som  ser  væk. 

Blom 

Et  glas  sherry,  mine  herrer. 
Statsraaden 

Det  maa  ske  i  en  fart.  Klokken  12'præcis  maa  vi  være 
hos  hans  ekscellence. 
Blorji  gaar  ind  paa  kontoret.     Fruen  ut  i  spisestuen  for  at  bringe 

vinen. 
Strøm 

Naar  nu  Eivind  faar  Helene,  og  du  faar  Blom  —  ind  i 
statsraadet,  og  saa  den  gamle  ekscellence  dør  efter  hun- 
dre   aars    trofaste   arbeide  —  was  willst   du    noch    mehr? 

Statsraaden 

Tror  du  jeg  er  en  alvorlig  mand? 
Strøm 

Du  er  min  ven,  og  din    konto    hos  mig  beløper  sig  nu 
til  9000  kr. 
Statsraaden 

Du  er  rigtig  hyggelig  idag,  Strøm. 
Strøm 

Jeg  er  objektiv.     Jeg  gjør  op  status. 
Blom  kommer  ind  med  sin  kjole  og  et  ordenstegn.     Samtidig  kom- 
mer Fruen  efterfulgt  av  Piken  med  sherryen. 

Blom 

Vil  du  være  saa  snil  at  sy  den  store  Olafen  i  kjolen. 
Det  gjør  Kristine  altid.  Væsaagod.  Du  kan  gjerne  sitte 
her  og  sy.    Ikke  sandt,  mine  herrer?     Skjænker  i  glassene. 

Strøm 

Kan  man  tænke  sig  et  skjønnere  syn.  Hustruen  fæstende 
symbolet  paa  sin  mands  fortjeneste  paa  hans  kjole.  Et 
helt  genrebillede.  Næsten  historiemaleri.  Skaal,  hr.  stats- 
raad  Blom. 

Blom 

smilende.    Tak. 

Statsraaden 

Titlerne  er  det  dog  ikke  værdt  at  begynde  med  endnu. 
Strøm 

Ja  det  er  sku  sandt,  han  lever  endnu. 
Blom 

alvorlig.   Ganske  rigtig. 
Statsraaden 

reiser  sig.  Maa  jeg  ikk»  destomindre  paa  egne  —  og 
advokat  Strøms  vegne  som  Deres  mands  ældste  venner  av 
et  oprigtig  hjerte  faa  lov  til  at  ønske  Dem  tillykke,  frue. 
Jeg  kjender  jo  av  personlig  erfaring  det  i  sandhet  skjønne 
forhold  som  altid  har  fundet  sted  mellem  mand  og  hustru 

i  dette  hjem,  og  jeg  føler  mig  overbevist  om  at  De  frem- 
deles med  raad  og  daad  vil  staa  Deres  mand  bi  i  hans 
høie  stilling.  Og  jeg  vil  for  mit  personlige  vedkommende 
ønske  at  det  forhold  som  i  saa  mange  aar  har  knyttet 
mig  til  dette  hus,  maa  bli  endnu  langt  intimere  og  inder- 
ligere —  til  held  og  lykke  for  alle  parter.  Frue. 
Der  klinkes. 

Blom 

med  utrop.     Kristine!     Kald  paa  Helene. 
Fruen 

Hvad  vil  du  hende? 
Blom 

nikker  venlig  til  hende.     Bare  kald  paa  hende,   Kristine. 
Fruen  gaar. 

Statsraaden 

Vi  maa  gaa.     Klokken  er  mange. 
Blom 

stærkf  optat  av  noget  han  tænker  paa.     Bare  et  øieblik. 
Fruen  og  Helene  ind. 

Blom 

som  sitter  paa  paiéen  til  venstre.  Kom  herhen,  Helene. 
Lægger  armen  om  hendes  liv.  Vi  er  nok  politiske  motstandere 
vi  to.  —  Det  er  vel  ikke  saa  farlig  vel?  —  Det  du  sa 
igaaraftes  —  Helene  vil  ut  av  farens  arm  ja,  jeg  mener 
bare  at  det  du  sa  igaaraftes,  gjorde  dit  gode  hjerte  ære, 
og  jeg  har  derfor  besluttet  at  gjøre  dig  en  glæde  —  og 
jeg  vet  jeg  kan  ikke  gjøre  det  paa  nogen  bedre  maate  — 
paa  nogen  maate  som  du  heller  —  Vil  du  ha  400  kr.  til 
dine  fattige? 
Helene 

ser  paa  ham.     Far! 

Strøm 

Maa  jeg  faa  lov  at  tegne  mig  for  200  kr, 
Statsraaden 

Det    er    meget    smukt.     Det    er    netop    kvindens    rette 

opgave    naar    hun     vil    træde     utenfor    hjemmets    snævre 
ramme. 
Strøm 

Vil  ikke  du  ogsaa  tegne  dig,  Stabel? 
Statsraaden  ser  spørgende  paa  Strøm,  der  nikker  betydningsfuldt 

til  ham. 

Statsraaden 

Maa  jeg  ogsaa  tegne  mig  for  —   Strøm  rækker  to  fingre 
iveiret      for  to  hundrede  kroner. 
Helene 

Mange  tak.    Jeg  skal  anvende  pengene  vel.  rækker  haan- 
ut  til  fruen.     End  du  mor  — 
Fruen 

Hvad  mener  du? 
Helene 

Naa  ja,  det  er  sandt  —  far  har  betalt  for  dig.  Litet  op- 
hold.    Men  far,    er    du  ikke  ræd  for  at  jeg  skal  drive  for- 
cert  fattigpleie  med  pengene,  som  du  saa  ofte  har  sagt? 
Blom 

Det  mente  jeg  ikke  saa  nøie. 
Statsraaden 

ser  paa  klokken.      Det  er  paa  høie  tid  —  vi  maa  gaa. 
Helene 

halvhøit  til  fruen.     At  du  skulde  være  med  paa  det ! 
Fruen 

Hvad  mener  du? 
Helene 

Ikke    mere    om    det,    mor.       Vender  sig  i  døren.     Mange 
tak,  far.' 
Fruen 

efter   hende,    men   kommer  tilbake;   til   Blom.       Værsaagod. 
Kjolen  er  færdig. 

Gaar  ut  spisestudøren. 

Statsraaden 

Et  paa  samme  tid  ypperlig  og  smukt  indfald! 

Strøm 

tørt.     Jeg  tror  ikke  det  virket  heldig. 
Blom 

Jeg  forstaar  ikke  hvad  I  mener. 
Statsraaden 

Men  der  kan  du  se.  Det  eneste  middel  er  Eivind.  For- 
staar du  at  det  ikke  gaar  an  at  hun  gaar  paa  det  møte? 
—  Ringte  det  ikke?  Det  er  vist  Eivind.  Faa  din  kone 
med  ut  med  det  samme  vi  gaar.  Det  er  best  at  de  unge 
er  alene.  Blom  viser  utaalmodighet.  Vil  du  være  minister 
eller  ikke? 
Strøm 

Sentimentalitet  er  en  lei  ting,  Blom. 
Statsraaden 

Bestem  dig.     Vi  maa  gaa. 
Blom 

Ja  —  der    er  jo  ikke  noget  galt  i  at  de  taler  sammen. 
De  kan  jo  tale  sammen.  Og  hvis  de  elsker  hverandre  — 
Statsraaden 

Ja  naturligvis ;  det  maa    bli  deres   egen  sak.  —  Ta  saa 
paa  dig  og  faa  din  kone  med  ned   over   gaten.  —  Natur- 
ligvis, Blom! 
Blom  tar  sin   kjole  paa-     Statsraaden  og  Strøm  hjælper  ham. 
Tante  Ulrikke  og  Eivind  ind  fra  entreen,  Fruen  fra  spisestuen. 

Tante  Ulrikke 

Er  Helene  hjemme,  Deres  ekscellencer.    Gjør  dyp  kompli- 
ment. 
Fruen 

Hun    er    inde    paa    sit    værelse.     Men    hun    har  stængt 
døren. 
Tante  Ulrikke 

Jeg  kommer  nok  ind.  Undskyld  at  jeg  avbrøt  minister- 
raadet.  Til  Strøm.  For  De  skal  vel  bli  minister,  De 
ogsaa? 

Strøm 

Nei,  jeg  er  tilhænger.  Et  ministerium  maa  da  ha  til- 
hængere  ogsaa. 

Tante  Ulrikke  gaar  mot  spisestudøren ;  Strøm  følger  og  bukker 
dypt;  hun  neier. 

Strøm 

Deres  naade! 
Tante  Ulrikke 

Deres  ekscellence !     Idet  hun  gaar,  nikker  hun. 
Eivind 

Hvor  jeg  igrunden  holder  av  Deres  søster,  frue! 
Blom 

foran  speilet.  Ta  saa  paa  dig,  Kristine,  og  følg  med  ned- 
over gaten;  jeg  vilde  gjerne  tale  med  dig,  og  du  skal  jo 
ut  i  byen  allikevel. 

Fruen   ut  i  entreen,  hvortil   døren  blir  staaende  oppe.     Man  faar 
overtøiet  paa. 

Strøm 

hen  til  Eivind.     Det    gik    først    op    for  mig  idagmorges, 
men  jeg  er  aldeles  enig  med   Dem.     Bedre  at    faa  en  rik 
kone  som  ikke  har  prostituert  sig,  end  en  rik   kone  som 
har  prostituert  sig.     Naturligvis. 
Eivind 

Hr.  advokat.    Jeg  maa  be  Dem  — 
Strøm 

Værsaaartig.     Men  nu  behøver  De  naturligvis  ikke  mit 
tilbud,    —    hvis    det    skulde    lykkes    Dem    da.      Spart    er 
spart. 
STATSRAADEN 

Kom  saa.   Blom.   Farvel,   Eivind.      Trykker  hans  haand. 
Eivind 

til  Blom  og  fruen  som  staar  i  bakgrunden.  Stol  paa  mig, 
frue,  og  De  ogsaa,  hr.  professor.  Alt  skal  nok  vendes  til 
det  beste.     Farvel,  hr.  professor. 

Fruen 

urolig.     Gaar  De  ikke  i  følge  med  os?     Ser  paa  Blom. 
Blom 

Nei,  Eivind  Stabel  blir  her.     Du  vet  — 
Statsraaden 

avbrytende.    Blom  da! 

Blom  hurtig  fra  fruen. 

Strøm 

Der  hører  jeg  hun  kommer  ridende. 
Idet   Blom,    Fruen,    Statsraaden    og   Strøm    gaar,     kommer 
Tante    Ulrikke    i   spisestudøren.       Hun    og   Strøm   gjør   dype 
komplimenter  og  døvstummegebærder  til  hverandre. 

Tante  Ulrikke 

roper  ind  gjennem  spisestudøren.  Kom  saa.  Hele  mini- 
steriet er  avgaat. 

Helene  ind. 

Helene 

Hvad  er  det  du  vil  mig,  tante? 
Eivind 

Goddag,  frøken. 
Helene 

Goddag.     Hvad  er  det  du  vil  mig,  tante? 
Tante  Ulrikke 

Jeg    vilde    bare   —  Ser  spørgende  paa  Eivind.     Jeg    vilde 
bare  —  jo,  jeg  vilde  vise  dig  —  her  skal  du  se. 
Trækker  frem  av  sin  pose  flere  større  og  mindre  papirlapper. 

Helene 

Hvad  er  det? 
Tante  Ulrikke 

Manuskriptet  til  min  tale  idag.  Jeg  arbeider  altid  saa- 
ledes.  Da  faar  jeg  det  klarere.  Enhver  ting  for  sig. 
Ordner  sine  manuskripter. 

Eivind  smiler  til  Helene  bak  Tante  Ulrikkes  ryg. 

Helene 

Hvad  skal  du  tale  om  idag,  tante? 

Tante  Ulrikke 

Jeg  vil  tale  om  saa  mange  ting;  —  om  alt  mulig.  Jeg 
vil  begynde  med  begyndelsen  —  hvorledes  barn  fødes  for- 
skjellig, hvorledes  de  mottages  forskjellig  —  av  de  rike 
forældre  med  glæde,  av  de  fattige  i  sorg  og  sinne  —  og 
om  en  masse,  masse  andre  ting.  Jo,  idag  tror  jeg  nok 
jeg  skal  holde  en  tale  som  har  vasket  sig.  Eivind  mener 
at  vi  ikke  bør  optræde  paa  det  første  møte  —  at  det  første 
møte  likesom  skal  være  forberedende.  Det  er  jeg  alde- 
les uenig  i.  Slag  i  bordet  straks. 
Eivind 

besindig.     Det    er   jo    det    første    egentlige    socialistmøte 
som  holdes  her  i  byen  —  og  vi  er  jo  ikke  egentlig  socia- 
lister  — 
Tante  Ulrikke 

Jeg  er  socialist. 
Eivind 

Ja,  synes  ikke  De  ogsaa,  frøken  Helene,  at  det  var  bedre 
at  vi  ventet  til  næste  gang  og  saa  hvorledes  det  gik. 
Tante  Ulrikke 

Der  er  ikke  tale  om  det.     Slag  i  bordet  straks  har  jeg 
sagt.     Det  kan  ikke  nytte  at  vente  og  vente. 
Helene 

Jeg  følger  med  dig,  tante. 
Tante  Ulrikke 

Du !     Plusselig  fra  hende.      Er    det    for    at  faa  mig  til  at 
la  være. 
Helene 

Fy,  tante! 
Tante  Ulrikke 

Ja,  magthaverne  lægger  snarer  ut,  skal  jeg  si  dig.  De 
er  ræd  mig.  —  Men  er  det  værdt  at  du  gaar  med.  Jeg 
er  barket,  jeg.     Det  er  ikke  noget  for  dig. 

Helene 

Hvorfor? 
Tante  Ulrikke 

Aa  jeg  vet  ikke.  Men  det  er  da  morsomt  at  være  ung ; 

—  og  du  er  jo  vakker  —  og  danse  —  og  more  sig  — 
og  ha  det  morsomt.  Høitidelig.  Og  dette  er  prostitution, 
skandale. 

Helene 

Jeg  følger  med  dig,  tante. 
Tante  Ulrikke 

kysser  hende.     Kjære  barn.     Vi  gaar  i    kampen    sammen 

—  med  utrop  men  din  far  og  mor! 
Helene 

Jeg  har  sagt  dem  at  jeg  gaar. 
Tante  Ulrikke 

Du  har  den  rette  art.     Trykker  hendes  haand.    Farvel,  jeg 
gaar  hjem  og  læser  paa  talen. 
Helene 

Vent  litt,  jeg  gaar  med  dig  med  det  samme. 
Eivind 

Frøken,  jeg    vil    gjerne    tale    med  Dem  —  bare  et  øie- 
blik. 
Tante  Ulrikke 

Og  jeg  har  ikke  tid  til  at  vente.  Mellem  dem,  tar  dem 
begge  i  haanden.  La  os  tre  holde  sammen,  saa  skal  vi  nok 
faa  giort  litt  —  om  det  bare  er  litt,  litt.  —  Dere  to  er 
mine  bedste  venner.     Ser  først  paa  den  ene,  saa  paa  den  anden 

—  et  par  ganger.     Gid! 

Helene 

Tante! 
Tante  Ulrikke 

Gid!  Har  jeg  ikke  lov  at  si  gid  kanske?  — Adjø!  vi  møtes 
paa  slagmarken.     Et  slikt  pent  gammelt  fruentimmer  som 

jeg'  fælder  fiender  bare  ved  at  vise  sig.    Vender  sig  i  døren. 
Gid!      Ut! 
Helene  er  gaat  efter  tanten  til  døren;  Eivind  staar  en  stund  og 
ser  paa  hende. 

Helene 

Gaar  De  paa  møtet  i  eftermiddag? 
Eivind 

Nei.     Gaa  ikke  De  heller! 
Helene 

Jeg  har  jo  lovt  det  —  og  jeg  trodde  De  ogsaa  — 
Eivind 

Jeg  tilstaar  aapent  det  var  for  at  undgaa  disputer  at  jeg 
lovte  det. 
Helene 

Fy,  det  synes  jeg  da  ikke  tante  har  fortjent  av  Dem. 
Eivind 

De  mener  —  fordi  hun  nogen  ganger  har   hjulpet    mig 
naar  jeg  var  i  forlegenhet.     Det   gjør  mig  ondt  —  at  De 
antok  - — 
Helene 

Fy  —  det    er    stygt  av  Dem  —  jeg  har  ikke  visst  om 
noget  saadant;  og  i  ethvert  tilfælde  —  fy. 
Eivind 

Men  De  skulde  vite  hvad  jeg  har  brukt  de  penger  til  — 
nu  ja,  nok  om  det. 
Helene 

Ja,  jeg  synes  ogsaa  det. 

Litet  ophold. 

Eivind 

Hvorfor  er  De  saa  kold  mot  mig? 
Helene 

Kold.  Jeg  er  ikke  kold.  Men  jeg  synes  at  det  er  stygt 
av  Dem  at  De  vil  narre  tante;  og  jeg  synes  ogsaa  det 
var  underlig  at  De  saa  rolig  kunde  høre  paa  hvorledes  de 
behandlet  hende  igaar. 

Eivind 

Tror  De  ikke  at  jeg  av  mit  inderste  hjerte  føler  dette 
usigelig  rørende  ved  denne  kvinde,  der  hun  staar  i  kam- 
pen med  sin  sugende  trang  til  at  gjøre  sine  medmennesker 
godt.     Men  vi  maa  handle  fornuftig. 

Helene 

Men  vi  gjør  jo  ingenting.  Det  er  bare  hun  som  handler. 
Vi  andre  — 

Eivind 

De  mener  mig.  Tal  kun  ut.  Men,  frøken  Helene,  vi 
er  ikke  skapt  til  at  arbeide  paa  samme  maate.  De  er  for 
fin  til  det  grovere  arbeide  —  ja  jeg  behøver  jo  ikke  at  si 
Dem  at  der  ligger  ingen  foragt,  ingen  mangel  paa  kjær- 
lighet i  «grovere ".  De  —  og  jeg  vi  maa  virke  paa  de 
høiere  klasser,  vi  maa  gaa  i  deres  selskaper,  faa  dem  til 
os,  foråt  de  skal  forståa  at  det  nye,  det  som  er  oppe  i 
tiden,  er  likesaa  fint,  likesaa  skjønt,  likesaa  aristokratisk 
som  det  gamle,  men  kun  uendelig  fyldigere,  rikere,  aan- 
digere,  kjærlighetsfuldere.   Forstaar  De  mig? 

Helene 

Nei!  —  ja  det  vil  si,  jeg  forstaar  det  nok,  —  men  det 
er  ikke  for  mig.  Jeg  kan  intet  gjøre,  uten  hvor  jeg  ser 
der  trænges  til  hjælp,  og  derfor  vil  jeg  gaa  med  tante. 
Jeg  vil  gaa  med  tante. 

Eivind 

sætter  sig  med  haanden  Jor  øinene.  Aa,  Helene.  Jeg  har 
drømt,  og  det  var  mit  livs  kjæreste  drøm  —  jeg  sat  sam- 
men med  en  kvinde  nede  i  syden,  i  Venezia ;  —  vi  drev 
nedover  kanalen  i  en  gondol.  Det  var  en  deilig  maane- 
skinskveld.  Jeg  holdt  hendes  haand,  hun  saa  mig  i  øiet, 
og  denne  kvinde  var  ikke  til  lek,  men  til  alvor,  og  i 
haandtrykket  og  i  blikket  laa  et  løfte:  Vi  skal  arbeide 
sammen.  —  Vi  vandret  i  Rom,  og  vi  næret  os  med  minder, 
og  vi  gik  i  Paris,  republikkens  Paris,  og  vi  fanget  daab  i 

i  fremtidshaab  —  men  i  det  alt  laa  der  et  løfte,  et  ubrø- 
lig  løfte  om  at  vi  skulde  arbeide  sammen  for  vort  fattige 
folk  i  by  og  bygd,  vi  skulde  bringe  lys  hvor  der  var  mørke, 
vi  skulde  hæve  og  hjælpe  de  fattige  og  smaa,  og  vor  gjer- 
ning skulde  være  grødefuld  utover  de  almindelige  vilkaar, 
fordi  kjærligheten  bar  — 
Helene 

der  har  sat  sig  og  stirrer  paa  gulvet.     Nei,   nei. 
Eivind 

hen  til  hende.  Og  De  skulde  ikke  angre  at  De  trodde 
paa  mig.  Intet  maal  er  mig  for  høit,  ingen  post  i  dette 
rike  er  jeg  ræd  for  at  jeg  ikke  skulde  naa,  men  litt  med- 
bør maa  jeg  ha.  Jeg  maa,  jeg  maa,  Aapent  og  ærlig. 
Deres  formue  skulde  være  en  av  løftestængerne  i  vort 
fællesarbeide.  Jeg  sier  det  som  det  er.  Men  Deres 
løn  skulde  bli  rik.  Jeg  elsker  Dem,  og  vi  skulde  arbeide 
sammen.  Og  saa  om  kvelden.  I  rikt  oplyste  sale  skulde 
vi  samle  alle  som  elsker  friheten,  politikere,  videnskaps- 
mænd,  kunstnere,  digtere,  kvinder,  kvinder  —  og  du  He- 
lene, skjøn  og  aandfuld,  skal  være  midtpunktet,  skal  være 
fruen  i  Norges  første  salon.  Tro  mig,  Norge  har  en  fremtid 
—  Griper  hendes  haand. 

Helene 

reiser  sig,  river  sin  haand  til  sig.  Nei,  Eivind  Stabel,  nei. 
Jeg  vil  ikke.  Jeg  duer  ikke  til  at  sitte  og  lyse  i  Deres 
salon.  Det  er  ikke  arbeide  —  —  ialfald  'ikke  for  mig. 
Like  hen  til  ham.  Gaa  med  paa  møtet  idag.  Læg  frem  det 
De  har  læst,  det  De  har  tænkt.  Hjælp  tante,  hjælp  dem 
som  har  det  ondt  —  hjælp  mig  —  da  kanske  — 
Eivind 

De  elsker  mig,  Helene. 
Helene 

hurtig  fra  ham.     Nei,  nei,  nei. 
Eivind 

Frøken  Helene.  Er  det  ikke  jeg  som  har  vækket  Dem. 

Er  det  ikke  jeg  som  har  lært  Dem  at  tænke  litt  utover 
hjemmets  grænser,  lært  Dem  at  der  var  et  levende  liv  ute 
i  verden  ogsaa. 

Helene 
Jo,  jo. 

Eivind  -:  - 

Og  har  De    ikke    levet  'rikere,    lykkeligere    efterat    De 
lærte  et  se  hvor  De  før    var    blind,    lærte    at  høre  tidens 
røster  som  Deres  øre  var  døvt  for. 
Helene 

Jo  jo,  jeg  skylder  Dem  saa    meget.     Jeg    er    Dem    tak- 
nemlig  for  saa  meget,  saa  taknemlig. 
Eivind 

Jeg  tror  jeg  har  handlet  til  Deres  beste,  og  jeg  handler 
til  Deres  beste  naar  jeg  raader  Dem :  gaa  ikke  paa  dette 
møte.  Intet  blir  opnaadd,  Deres  forældre  blir  bedrøvet,  og 
De  selv  blir  bare  som  —  som  —  ja  De  vet  hvem  jeg 
mener. 
Helene 

stille.     Ja  jeg  vil  nødig  bli  som  tante  Ulrikke  —  og  det 
blir  jeg  vist. 

Eivind  hen  til  hende. 

Helene 

Og  dog  vil  jeg  tusen  ganger  heller  det  end  være  som 
en  av  de  andre.  Ja  jeg  føler  undertiden  en  brændende 
lyst  til  at  reise  mig  og  præke  og  deklamere  og  sprælle 
med  armene  som  tante  og  faa  alle  de  andres  latter  og  smil 
og  haan  over  mig  —  saa  fik  jeg  da  engang  sikkert,  sikkert 
fotfæste  og  var  ikke  i  uvisshet  og  tvil  bestandig.  Nu  vil 
jeg  gaa  paa  det  møte.  Jeg  glæder  mig  til  at  gaa  med 
tante  —  for  jeg  er  ikke  feig  — 
Eivind 

Helene ! 

H elene  vender  sig  hurtig  for  at  gaa. 

Eivind 

efter  hende,  slynger  haanden  om  hendes  liv  og  trækker  hende 
frem  paa  gulvet.  Er  det  ikke  De  som  er  feig,  Helene 
Blom?  Hvad  er  meningen  med  alt  dette  frihetsstrævet? 
Er  det  ikke  at  vi  skal  være  fri,  hver  enkelt  av  os,  og  i 
gjerning  vise  verden  hvad  frihet  er?  Er  ikke  det  tidens 
pulsslag  —  er  det  ikke  det  som  kræves  i  tidens  digtning? 
Trykker  hende  ind  til  sig.  Helene !  Elsk  mig.  Du  er  ung 
du  er  skjøn  —  du  er  av  kjøt  og  blod,  du  kræver  livets 
lyst  utover  alt  som  binder  — 
Helene 

svakt.    Tal    ikke    slik   til  mig.  —  Hører  De  —  jeg  ber 
Dem, 
Eivind 

La  os  elske  hverandre  med  den  ubundne,  skjønne  fri- 
hets hele  glød.  Trykker  hende  ind  til  sig,  forsøker  at  løfte  hendes 
bøiede  hode;  det  lykkes  ikke,  og  han  trykker  et  langt  brændende 
kys  paa  siden  av  hodet.  Vi  er  jo  ikke  ræd  nogen  straf  — 
tror  ikke  paa  nogen  løn.  La  os  vise  de  andre  en  elskov 
saa  fri,  saa  fin  —  Bøier  sig  for  at  kysse  hende. 
Helene 

Slip  mig  —  jeg  skriker.  Hun  sliter  sig  løs,  kaster  sig  hul- 
kende paa  sofaen. 
Eivind 

staar  en  stund  og  ser  paa  hende.      Helene! 
Helene 

Det  var  ikke  ærlig.  Det  var  ikke  ærlig  —  det  var  ikke 
ærlig. 
Eivind 

kaster  sig  paa  knæ  foran  hende.  Nei  —  det  var  ikke 
ærlig;  det  var  lumpent,  jeg  angrer.  Men  elsk  mig,  elsk 
mig.  De  redder  mer  end  De  tror.  Jeg  er  ikke  sikker 
paa  mig  selv,  om  jeg  skal  gaa  og  altid  ha  strømmen  imot 
n^'g-    J6g   maa    ha    magt,    rigdom    og   opfyldelse    av    min 

kjærlighetsdrøm  For  at  kunne  utfolde  mine  vinger,    for    at 
kunne    bruke    mine    evner.    Jeg    ligger    her    og   ber    dig, 
tigger  — 
Helene 

reiser  sig  og  gaar  mot  spisestuen.     Nei  nei.   Jeg  kan  ikke. 
Eivind 

efter  hende.     Du  elsker  mig  Helene. 
Helene  ut. 

TREDJE  AKT 


-■-'ftermiddag  samme  dag  som  2den  akt  foregaar.  En  plass  i  en 
av  byens  utkanter.  Bakket  og  stenet  terræng.  En  simpel,  av  umalte 
bord  opført  talerstol  staar  paa  skraa  omtrent  midt  paa  scenen.  Den 
staar  paa  nederste  avsats  av  en  bergknaus,  som  hæver  sig  litt  høiere 
og  fylder  ut  scenen  bak  talerstolen  —  paa  venstre  side  av  scenen. 
Til  høire  i  bakgrunden  ser  man  nogen  simple  smaa  træhus,  deriblandt 
en  brændevinssjap,  over  hvis  dør  staar:  Ind-  og  Utskjænkning  av 
Brændevin.  Litt  længere  frem  paa  høire  side  en  gaslygt.  Længst  i 
bakgrunden,  bak  bergknausen  og  husene,  sees  byen  med  taarn  og 
andre  fremtrædende  bygninger.     I  forgrunden  er  terrænget  flatt. 

Der  er  samlet  adskillige  folk  av  alle  samfundsklasser  foran  taler- 
stolen, deriblandt  mange  arbeidere  med  redskaper,  og  en  samlet  trop 
studenter,  dels  med  dels  uten  studenterluer.  Til  høire  like  foran  taler- 
stolen sitter  Tante  Ulrikke.  Til  venstre  for  talerstolen  staar  4 — 5 
socialister  tæt  sammen.  Et  par  gutter  gaar  omkring  og  sælger  viser. 
Like  før  tæppet  gaar  op,  høres  skrik  og  spektakel.  Naar  tæppet  gaar 
op,  staar  to  fulde  mænd  paa  talerstolen  og  slaas  om  at  faa  komme 
tilorde.  Student  Fredriksen,  en  høi  mager  mand  paa  over  de 
tredve,  er  trængt  tilside;  han  staar  dog  paa  talerstolen.  Like  foran 
talerstolen  sitter  referenter.  Et  par  politifunktionærer  gaar  frem  og 
tilbake. 

4  —  Gunnar  Heiberg.     1.  4^ 


TANTE  ULRIKKE 

Student  A.  Strøm 

Aa    gid    onkel   Strøm    var  her,  —  Jeg  holder  paa  ham 
med  den  røde  luggen. 
Student  P.  Strøm 

til  den  ene  fulde  mand.    Nei  Olsen  —  du  gir  dig  da  ikke 
for  den  rødtoppen. 
De  fulde  mænd  ramler   ned  av   talerstolen.     Gutter  roper  med 
viser:    „Aa   kjøp  en   vise  da  De!    En  nydelig  vise,  Morgenrøden, 
bare  to  skilling."     Skrik  og  leven. 

Dirigenten 

op  paa  talerstolen.     Herregud.     Vi   er  da  ikke  mere  end 
en  4 — 5  mand  — 
Stemmer 

Og   saa   et  fruentimmer!     Tante  Ulrikke!     Hun  skal  jo 
ogsaa  snakke!     Og   der  gaar  da  sikkert  to  mandfolk  paa 
hende!      Latter. 
Dirigenten 

—  saa  De   kan   da  gjerne  høre  paa  hvad  vi  sier.     Det 
er  da  ikke  noget  at  være  ræd  for!     Hør  efter  naa  da! 
En  stemme 

Fram  med  studenten  igjen  da! 
Stemmer 

Ja  fram  med  studenten. 
Fredriksen 

paa  talerstolen.     Faar  jeg  lov  at  fortsætte  nu? 
Stemmer 

Ja  snak  De  far. 
Fredriksen 

Det    var    det    jeg    begyndte    paa!     Det   var   likesom  en 
lignelse  jeg   vilde   bruke.     Om   julen,  vet  De,  i  den  søte, 
glade  juletid  — 
En  herre 

Ingen  blasfemi ! 

Fredriksen 

fort.  Hvorfor  ikke  det?  Rolig.  Det  er  forresten  ikke 
gudsbespottelse  det  jeg  vil  komme  med.  Til  socialisterne. 
Blasfemi,  det  er  at  gjøre  nar  av  gud  det,  gutter,  —  Altsaa 
om  juleaften!  Da  gaar  den  yndige  mor  og  steller  med 
julegaverne  og  juletræet  og  sætter  lys  paa.  Imens  sitter 
de  yndige  barn  hos  den  kjærlige  far  i  det  dype  mørke  — 
i  stuen  ved  siden  av.  Saa  aapnes  dørene,  og  ind  strøm- 
mer barnene  efterfulgt  av  den  kjærlige  far.  Ja,  tjeneste- 
pikerne  faar  lov  til  at  komme  ind,  de  ogsaa  gudbevares. 
De  staar  i  døren  og  er  flaue  og  gjør  de  andre  flaue. 
Og  saa  er  alt  høitid  og  glæde  og  fred.  Og  familien  er 
saa  inderlig  glad  i  hverandre,  og  tror  at  alt  er  saare  vel 
og  bra.  Men  dette  er  det  som  de  skal  ruskes  op  av. 
For  de  ser  jo  at  der  er  fattige  folk  som  baade  sulter  og 
fryser  samme  kveld,  og  som  sitter  i  mørke,  uten  at  der 
er  nogen  stue  ved  siden  av  med  lys  og  juletræ,  og  de 
sier  jo  at  de  har  medlidenhet  med  dem  —  men  de  som 
det  har,  de  kan  ikke  hvile,  de  faar  ikke  fred,  de  feirer 
ingen  yndig  jul  —  hvis  de  har  medlidenhet  da.  Den  som 
har  medlidenhet  til  den  ene  kant,  han  faar  snart  hadet  til 
den  anden  kant,  og  han  ruster  sig  til  den  store  krig.  — 
Tænkemaaten  er  det  som  maa  forandres.  For  eksempel 
—  naar  en  av  sin  overflødighet  eller  av  sit  gode  hjerte  gir 
penger  til  de  fattige,  en  halv  eller  to  eller  ti  kroner,  saa 
sier  han:  Vær  nu  fornøiet  en  stund!  Dette  er  det  som 
maa  forandres.  Han  skal  si:  Vær  misfornøiet,  og  vis  dig  mis- 
fornøiet  for  disse  ti  kroner,  saa  skal  du  faa  tyve  igjen.  Latter. 

A.  Strøm 
Fin  fyr! 

Stemmer 

Hys,  la  studenten  snakke.     Mere,  student! 

En  anden  stemme 

De  skulde  ta  betaling  for  at  snakke. 

En  tredje  stemme 

Nei  hys  da  gut!     Da    blev   han  kanske  saa  misfornøiet 
at  han  ikke  sa  et  ord  mere. 
Stemmer 

Hold   naa   kjæft  da!     La'n   faa  snakke   i   fred.     Det  er 
jagu  noget  i  det  han  sier,  lei. 
Andre  stemmer 

Ja,  ja!  —  Nei,  nei,  bare  væv! 
Anden  eulde  mand 

Vi  har  det  saa  godt  som  vi  har  det. 
Fredriksen 

Videre!     For  jo  mere  misfornøielse  der  blir  —  jo  nær- 
mere kommer  vi  en  avgjørelse.    Og  det  kunde  være  paa 
tide  nu. 
A.  Strøm 

Aa  De  er  en  opvigler. 
P.  Strøm 

Fin  levevei. 
Fredriksen 

Ja,    jeg    er    opvigler,    —    og    det    efter    beste    evne. 
Men    som    levevei    er    stillingen    klein    her    i    landet    — 
endda  da! 
P.  Strøm 

Aaja,  det  er  let  nok  at  rive  ned! 
Fredriksen 

Aanei    —    det    er    ikke    saa   let   som   folk  tror.     Her  i 
landet  er  det   endog  temmelig  vanskelig.  —  Men  vi  skal 
gjøre  vort  beste. 
A.  Strøm 

Men  herregud  da,  menneske,  hvad  tror  De  paa?   Hvad 
er  det  De  vil? 
Fredriksen 

Hvad  jeg  tror?    Jo,  det  skal  jeg  si  Dem.    Jeg  tror  der 
vil  komme  en  tid,  og  det  om  ikke  længe,  mot  hvilken  den 

franske  revolution  var  som  en  idyl.  Alle  de  tusener  av 
tusener  som  er  raa,  udannede,  uvidende,  som  fryser,  er 
sultne  og  hevnlystne,  alle  de  hvem  fortvilelsen  driver 
einene  ut  i  hodet  paa,  saa  de  stirrer  og  stirrer  og  maa 
øine  bedre  tilstande,  fornuftigere  tilstande  —  alle  vil  samle 
sig,  reise  sig,  gaa,  slaa.  Mænd,  kvinder  og  barn.  Reise 
sig  og  ødelægge.  Bare  ødelægge.  Bare  lægge  øde  — 
og  der  vil  staa  en  røk  av  brand  og  blod  over  Europa. 
Herefter  mere  dæmpet.  Det  eneste  som  har  nogen  magt  i 
sig  til  at  holde  igjen,  er  de  socialistiske  læresætninger. 
Men  heller  ikke  de  duer  mot  det  vandalernes  rædsels- 
herredømme  som  skal  harve  og  gjøde  jorden.  De  som  da 
skal  til  at  saa,  naar  jorden  er  frugtbar,  de  forstaar  at  det 
gjælder  om  at  ta  alle  med.     Alle.     Ellers  gaar  det  ikke. 

—  Engang  trodde  jeg  at  Norge  var  et  av  de  land  som 
kunde  slippe  for  denne  revolution,  om  vi  selv  vilde. 
Ganske  rolig.  Jeg  trodde  at  nordmændene  endnu  var  slik 
at  de  vilde  være  med  i  spissen,  naar  de  skulde  være 
med.  Der  var  smaa  stater  før  som  hadde  gaat  i  spissen, 
fordi  de  naadde  høiest  i  frihet  indadtil,  i  social  frihet,  og 
det  kunde  vi  ogsaa  —  trodde  jeg.  Dæmpet.  Jeg  syntes 
landet  var  saa  nyt,  evnerne  saa  friske,  viljen  og  selv- 
følelsen saa  mægtig  — 

En  student 

Bjerkebæk ! 
Studenterne 

Haa  haa.     Bjerkebæk! 
Fredriksen 

hurtig.     Jeg   tror   det  ikke  længer.  —  Tænk  naar  van- 
dalerne,  som  jeg  talte  om,  sætter  fakler  til  Skulpturmuseet 

—  til  Universitetsbiblioteket  —  da  kanske  — 
A.  Strøm 

Og  De  er  akademisk  borger.   Stemmer  —  især  fra  studen- 
terne.    Intet  hellig!     Raat!     Sjofelt! 

P.  Strøm 

til  studenterne.     Vi  lar  ham  ikke  faa  ordet  mere.      Roper 
høit.    Hørte  De  hvad  han  sa.     Han  vil  at  de  skal  brænde 
op  Universitetsbiblioteket.     Skrik. 
Fredriksen 

forsøker  at  overdøve  skrikene.      Har  jeg  sagt  det? 

A.  Strøm 

Dannelsen  maa  forsvares!     Hyl,  gutter! 
De  hyler  og  piper  en  stund,  til  Fredriksen  er  gaat  ned  av  taler- 
stolen. 

Fin  herre 

Tænke  Dem,  at  ofre  kunst  og  videnskap,  fordi  det  nu 
engang  er  saa  at  der  er  nogen  som  er  fattige.  Det  er 
desuten  stor  skam  at  klage  her  i  byen.  Fattigpleien  staar 
overmaade  høit,  baade  den  kommunale  og  den  frivillige. 
Stor  skam!    Jeg  har  selv  hat  anledning  — 

En  dame 

Ja,  jeg  indrømmer  jeg  er  liberal,  og  jeg  gaar  med  paa 
adskillig  av  venstres  —  men  dette  —  nei  vet  De  hvad! 
Der  maa  dog  ved  gud  være  maate  paa  alt! 

P.  Strøm 

som   har  kjøpt  et  nummer  av  „ Morgenrøden",  ramser  op  følgende 
vers  —  slik  som  barn  læser: 

Hver  ser  nu  klart  at  løgnens  ord 
som  avner  trindtom  spredes, 
og  at  den  hele  faldne  jord 
ved  løgnens  magt  vildledes. 

Almindelig  latter. 

Dirigenten 

Jeg  maa  be  om  litt  ro,  saa  taleren  kan  faa  fortsætte. 
A.  Strøm 

Nei  han  faar  ikke  fortsætte.  Til  studenterne.  Han  burde 
relegeres  fra  Universitetet.    Bifald  blandt  studenterne. 

P.  Strøm 

Kommer  han  op  igjen,  river  vi  ham  ned. 

En  socialist 

med  knyttede  næver  hen  mot  studenterne.      Det    skal    vi    se 
paa. 
Fredriksen 

Ikke   slikt !     Ikke  det   gran !     Op  paa  talerstolen.    Kunde 
jeg  faa  lov  til  nu  — 
A.  Strøm 

Hyl,  gutter!     Der  hyles. 

Fredriksen 

smiler,  trækker  paa  skuldrene.    Ja,  ja !     Gaar  ned. 

Dirigenten 

forsøker  at  komme  tilorde;  paa  talerstolen.  Vi  har  indbudt 
medborgere  til  at  komme  sammen  —  for  at  vi  kunde 
snakke  om  —  for  at  avhandle  om  der  ikke  er  nogen 
maate  —  hvorpaa  vi  —  som  det  gik  an  at  forbedre  de 
laverestillede  klassers  kaar  — 
Stemmer 

især  blandt  arbeiderne.     Vi    vil    ingen    socialisme    ha.    — 
Det  forstaar  ikke  du  dig  paa.  —  Bli  paa  verkstedet  Deres, 
De  far! 
En  student 

Jeg  skulde  hat  støvlerne  mine  alt  igaar  jeg,  Jensen. 
Dirigenten 

Aa  regningen  er  stor  nok  før! 
En  kjærring 

Nu  har  ikke  manden  min  gjort  noget  paa  otte  dager  — 
bare  for  disse  socialistgreierne. 
En  av  socialisterne 

Bare  ikke  bry  dig,  kjærring. 
A.  Strøm 

Der  kan  De  se. 
P.  Strøm 

Bare  opvigleri ! 

Tante  Ulrikke  nærmer  sig  talerstolen. 

En  stemme 

Nu  skal  tante  paa  prækestolen. 
Latter.     Studenterne  Strøm  farer  ilsomt  om   mellem  mængden  og 
taler  sagte  med  folk- 

Fredriksen 

Det    blir    nok    vanskelig    at    komme    tilorde,    frøken   — 
det  er  saa  mange  dannede  mennesker  her  —  akademiske 
borgere  og  slike. 
Tante  Ulrikke 

Paa  mig  hører  de  nok! 
Hun  gaar  op  paa  talerstolen.    Mængden    begynder  at  klappe  vold- 
somt i  hænderne. 

Tante  Ulrikke 

stikker  hodet  fremover,  ser  først  forbauset  omkring  paa  mæng- 
den; derpaa  stolt  og  straalende  av  glæde,  halvhøit  til  Fredrik- 
sen. De  har  respekt  for  en  kvinde  som  ikke  er  ræd. 
Høit.  Jeg  takker.  Jeg  takker.  Jeg  skal  søke  at  gjøre  mig 
Deres  applaus  værdig.  —  Idag  hadde  jeg  tænkt  at  gjøre 
Dem  opmærksom  paa  hvorledes  et  nyfødt  barn  mottages 
forskjellig  i  rike  og  fattige  familier.  Voldsom  applaus.  Ja, 
det  er  ogsaa  værd  at  lægge  mærke  til.  Se  bare  paa  hvor- 
ledes forberedelserne  er  forskjellige.  Applaus. 
Fin  herre 

Er  forberedelserne  til  en  fødsel  forskjellige  hos  rike  og 
fattige,  det  visste  jeg  ikke.    Latter. 
Tante  Ulrikke 

I  den  rike  familie  —  Applaus.   Hun  forsøker  gjentagende  at 
tale,  men  hvergang  applaus. 
Helene  kommer  ilsomt;  gaar  urolig  frem  og  tilbake  i  bakgrunden; 
hun  har  slør  foran  ansigtet. 

Tante  Ulrikke 

Gjør  dere  nar  av  mig?  —  Hvorfor  gjør  dere  nar  av  mig? 
Latter.     Applaus. 
Et  par  av  socialisterne  gjør  sig  færdig  til  at  slaas  og  gaar  frem 
mot  studenterne. 

Fredriksen 

efter  dem.     Ikke    slikt.     Hører    De.     Vi  maa  taale  det  i 
begyndelsen. 

Socialisterne  tilbake  til  talerstolen. 

Tante  Ulrikke 

Tror  dere  jeg  gjør  det  for  min  skyld.     Applaus.    Fy  det 
er  stygt,  det  er  lumpent.     Applaus. 
En  student 

Hyp,    hyp.      Fram    med    ridepisken    da,    blaastrømpede 
Athene! 
Tante  Ulrikke 

Ja  de  fortjente  litt  av  den  paa  — 
Studenten 

Paa  hvad? 
En  anden  student 

Er  vi  kommet  til  enden  alt  nu?     Saa  er  De  vel  færdig 
da,  glaukopis  Athene?    Latter. 
Tante  Ulrirke 

Faar  jeg  lov  at  tale?  Slaar  hænder ne  sammen.  Gud  hvor  feigt! 

Voldsom  applaus.     Fredriksen  taler  til  hende  og  faar  hende  ned 
av  talerstolen. 

Første  referent 

skrivende.     Aa  dette  med  saus  paa ! 
Anden  referent 

skrivende.    Jeg    anretter    det    raat.     Det   er   saftig  nok  i 
sig  selv.   Til  tredje  referent.  Det  er  sku  fine  folk  De  har  paa 
Deres  parti. 
Tredje  referent 

skrivende;  fornærmet.    Hun   kan  aldeles  ikke  regnes  til 
det  liberale  parti. 
Eivind  kommer  ind  fra  bakgrunden ;  ser  sig  omkring.     Helene, 
der  ser  ham,  stiller  sig  saa   hun  ikke  kan  sees. 

Tante  Ulrikke 

efter  at   ha  talt   ivrig   med    Fredriksen    op  paa  talerstolen. 
Nei,  jeg  vil  tale.     Det  skal  frem  — 

A.  Strøm 

til  den  ene  falde  mand.     Nu  kan  De  gjøre  det. 
Den  f  II  Ide   mand,   som   er  kommet  ut  fra  sjappen  med  et  egg  i 
haanden,  kaster  det  like  i  ansigtet  paa  Tante  Ulrikke.    Latter. 
Applaus.     Skrik.     En  konstabel  arresterer  den  fulde  mand. 

Tante  Ulrikke 

rasende,  slaar  i  stolen.  Elendige  pak!  Stympere!  Stille. 
Det  er  stygt,  stygt.  Gaar  ned  av  talerstolen,  sætter  sig  med 
ansigtet  i  hænderne  paa  et  av  t rinene. 

Helene 

farer  frem   til    Eivind,   som   er  kommet  frem  i  forgrunden. 
Nu  kan  De  tale,  Eivind  —  tak  fordi    De  kom  —  forsvar 
hende,  forsvar  hende. 
Eivind 

Er  De  der?    Jeg  har  lett  efter  Dem.    Kom,  Helene,  vi 
gaar  herfra.     Her  er  uhyggelig  for  Dem. 
Helene 

Var  det  derfor  De  kom,  Eivind  —  og  jeg  som  trodde  — 
Stiller  sig  op  ved  siden  av  talerstolen. 

Eivind 

De    maa    ikke.    —  Jeg    skal   tale,   jeg  skal  forsvare  — 
bare  ikke  De. 
Helene 

Jeg  tror  Dem  ikke,  og  aldrig  tror  jeg  Dem.  Slaar  Tante 
U I  r  i  k  k  e  paa  skulderen.     Friskt  mod,   tante. 

Tante  Ulrikke 

Du  her,  Helene.     Du  kom  dog. 
Helene 

med  høi  røst.     Vet  I,  —  I  —  SOm  — 

Eivind  og  Tante  Ulrikke 

samtidig.     Helene ! 
Helene 

I  —  I  som  behandler  Eders  velgjørere,  I  som  —  I  som  er 
slik  —  Stemmen  kncekker,  hun  blir  ræd  lyden  av  sin  egen  stemme. 

Fredriksen 

Op  paa  talerstolen ! 
Helene 

Nei,  jeg   kan    godt    staa   her  —   forresten  var  det  ikke 
noget  videre  — 
Fredriksen 

Nei,  op!   Faar  hende  op  paa  talerstolen. 

Tante  Ulrikke 

skriker  ut.  Pas  dig,  Helene !  Ikke  staa  paa  den  taler- 
stolen ! 

Alle  trænger  sig  om  talerstolen.     Det  er  stille. 

En  stemme 

næsten  hviskende.     Frøken   Blom  ! 
En  anden  stemme 

Datter  til  professor  Blom. 
Anden  referent 

Imorgen  trykkes  dobbelt  oplag. 
En  tredje  stemme 

En  fin  dame! 
Helene 

fra  talerstolen.  Ja  jeg  kan  ikke  tale,  —  det  var  ikke 
meningen  saa.  Men  jeg  synes  det  er  saa  haardt,  —  I 
skulde  bare  vite  hvor  god  og  snil  hun  er,  hvor  hun  har 
arbeidet  og  strævet  og  hat  det  ondt  bare  for  at  hjælpe 
andre  —  —  alt  det  hun  har  tjent,  alt  det  hun  har  eiet, 
har  hun  git  bort.  Hun  vilde  jo  bare  være  med  og  for- 
klare hvorledes  man  skulde  hjælpe  dem  som  har  det  ondt. 
Er  det  da  ikke  mange  som  har  det  ondt,  mange  av  Eder 
som  er  her  ogsaa?  Tante  —  den  dame  som  talte  — 
tante  Ulrikke  som  I  selv  kalder  hende,  hun  vil  jo  bare  at 
I  skulde  slutte  jer  sammen  for  at  faa  det  bedre;  —  ja 
jeg  kan  ikke  uttrykke  det,  —  det  er  saa  vanskelig  for 
mig  at  staa  her  og  tale  naar  alle  mennesker  ser  paa  mig; 
—  men  er  ikke  det  rigtig,  er  ikke  det  vakkert  av  hende, 

inderlig  kan  dere  ikke  forståa  det  da?  Og  hvor  mange, 
mange  er  det  ikke  som  gjør  noget  for  —  for  —  fattig- 
folk. Aa,  dere  skulde  kjende  hende.  Og  da  er  det  virke- 
lig stygt  at  behandle  hende  slik.  Og  saa  ondt  hun  har 
hat  det.  Og  det  kanske  allermest  hvor  man  minst  skulde 
vente  det  —  i  sin  egen  familie.  Tante  Ulrikke  hvisker 
til  hende  og  griper  hendes  haand,  som  hun  beholder.  Hun  sier 
at  jeg  ikke  skal  tale  om  det.  Men  jo,  jeg  vil  tale,  det 
skal  sies,  foråt  I  skal  faa  vite  hvorledes  hun  er  som  I 
gjør  slik  nar  av.  Hendes  egen  nærmeste  familie  vil  ikke 
være  ved  hende,  de  gjør  nar  av  hende,  haaner  og  piner 
hende. 

Eivind 

Helene  —  frøken  Helene!     Tænk  paa  hvad  De  sier. 

Helene 

høit.  Hys!  —  Hun  er  ikke  ræd,  hun  tror  paa  sin 
sak,  og  hun  sætter  livet  ind  for  den  om  det  gjælder. 
Mot  Eivind.  Det  er  en,  —  en  som  —  som  jeg  kjen- 
der,  som  sa  til  mig,  at  hver  tid  har  sin  hovedtanke,  som 
er  saa  stærk,  at  de  andre  blir  bare  bitanker,  som  er  saa 
levende  at  den  suger  blodet  fra  alle  de  andre,  og  verden 
gaar  ikke  fremover  før  den  er  løst.  Og  vor  tids  hoved- 
tanke, sa  han,  er  at  gjøre  mennesker,  fri  mennesker  ut  av 
alle  dem  hvis  nakke  er  bøiet  mot  jorden  av  sult  og  elen- 
dighet og  raahet  —  jeg  husker  saa  godt  da  han  forklarte 
mig  det  —  og  den  tanke  er  det  som  styrer  tænkerne 
og  begeistrer  digterne,  for  bare  de  som  arbeider  for  denne 
tanke,  bare  de  hvis  inderste  sjæl  dirrer  av  haab  om  at 
faa  den  lost,  bare  de  lever  tidens,  vor  tids  liv.  Holder  sig 
for  einene.  Saa  var  det  han  sa.  Voldsomt  mot  Eivind.  Det 
er  tidens  pulsslag,  d  e  t  er  det  som  kræves  i  tidens  digt- 
ning,  og  ikke  —  ikke  —  Truer  mot  Eivind. 

Tante  Ulrikke 

reiser  sig  halvt.     Helene,  Helene ! 

Helene 

trækker  tanten  litt  frem  foran  talerstolen-     Ja,  hun    arbeider 

for  denne  tanke,  hun  tror  paa  den,  —  hun  er  i  slegt  med 

tidens  stormænd  —  ja  hun,  hun,   og   ikke  vi  andre  kloke 

fornuftige    mennesker,    som    bare    snakker   og  snakker  og 

ikke  gjør  noget.    Slipper  Tante  U trikkes  haand.     Eller  er 

det  saa,  at  vi  almindelige  mennesker  ikke  har  noget  med 

de    store    at    gjøre    —    er   det   saa  som  jeg  har  læst  i  en 

bok,   at  aandens   helter   herhjemme    og   ute  i  verden  bare 

er  som  en  flok  traner  i  susende  flugt  hen  over  vore  hoder, 

og  at  de  enkelte,   almindelige   som   ser    dem   og  kan  tyde 

deres  flugt,  at  de  bare  faar  et  slag  av  vingerne  over  øinene, 

saa  de  blir  forfjamset,  som  —  det  gaar  med  enkelte.     Aa 

nei,  nei,  la  det  ikke  være  saaledes.  —  La  det  ikke  være 

saaledes.  —  Ja  det  var  ikke  noget  andet. 

Helene   gaar   ned   av    talerstolen.      Tante    Ulrikke    omfavner 

hende.      Fredriksen    trykker    hendes    haand.      Soc ialisterne 

roper  hurra  og  omringer  hende.     En  stemme:  „La  os  bære  hende 

paa  guldstol !"     Hun  avværger  det.    Forøvrig  almindelig  bevægelse, 

men  temmelig  rolig. 

Eivind 

Jeg  beundrer  Dem,  Helene.     Faar   jeg   lov   at  følge  — 
Rækker  haanden  ut. 

Tante  Ulrikke 

Ja  kom. 
Helene 

skarpt.     Nei !  —  Kom,  tante.    Jeg  gaar  hjem  til  dig  og 
blir  hos  dig  bestandig.     Kom  la  os  skynde  os. 
Tante  Ulrikke 

begeistret.    Ja  vi  to  —  vi  tre.    Plusselig.    Nei,   det   gaar 
ikke    an.    Helene.     Du    skal    gaa    hjem   til    dine  forældre. 
Du  skal  gaa  hjem. 
Helene 

Kom,  tante!     Skynd  dig.     Jeg  gaar  til   dig.     Tar  tantens 
arm.     De  gaar. 

Fredriksen 

God  aften,  Stabel! 
Eivind 

Godaften. 
Fredriksen 

Er  ikke  De  liberal? 
Eivind 

Jo,  vet  De  ikke  det  —  hvad  mener  De  — 
Fredriksen 

Aa  det  var  bare  saan  et  spørsmaal. 
Eivind  gaar. 

Den  ene  fulde  mand 

paa  talerstolen.    Ærede  forsamling  —  maa  det  være  mig 
tillatt  — 
Da    nogen   vil  rive   ham   ned,  vælter  talerstolen.     En   konstabel 
fører  den  fulde  mand  væk.     Skrik  og  spektakel. 

P.  Strøm 

til  studenterne.     Vi  gaar  til  Samfundet. 
A.  Strøm 

Jeg  maa  op  til  onkel  Strøm  først;  han  sitter  og  venter. 
Farvel  saalænge!     Gaar. 
Studenterne  gaar  syngende :  „Sjung  om  studentens  lyckliga  dar." 
R efere  nterne  ordner  sine  papirer. 

Fredriksen 

halvt  for  sig  selv.     Ja,  ja,  det  var  det  første  møtet! 
S  ocialisterne   tar   talerstolen,    bærer  den  mellem  sig  og  gaar. 
En  mand  tænder  gaslygten.    Det  er  blit  skumring.    Man  ser  byen 
oplyst  i  bakgrunden.     Lys  i  brændevinssjappen. 

FJERDE  AKT 


s 

^^amme  dekoration  som  i  Iste  og  2den  akt. 

Om  aftenen  samme  dag  som  de  to  foregaaende  akter. 

Blom  gaar  op  og  ned  paa  gulvet.     Fruen  sitter  ved  sybordet. 

Blom 

Nei,  nu  maa  avisen  da  ved  gud  være    kommet.     Klok- 
ken er  straks  9.     Imorgen  klager  jeg  i  ekspeditionen ;  det 
er  da  ogsaa  for  galt. 
Piken 

ind  fra  spisestuen.     Vær  saa  god,  teen  er  inde. 
Fruen 

Er  frøknen  hjemme? 
Piken 

Nei,  hun  er  ikke  kommet  endnu. 
Blom 

Saa  kan  vi  vente  saalænge.  Gaa  ut  og  se  efter  avisen. 
Piken  gaar  og  kommer  litt  efter  tilbake  med  avisen,  hvorpaa  hun 

gaar. 

63 


T ANTE  ULRIKKE 

Blom 

Tak!  Sætter  sig  og  læser.  Statsraad  Lies  sygdom.  Vi  har 
at  meddele  vore  læsere  at  ifølge  de  siste  telegrammer  har 
statsraad  Lies  sygdom  desværre  tat  en  meget  alvorlig  ven- 
ding, som  lar  befrygte  det  værste.  —  Stabel  sendte  bud 
op  i  avisen  i  formiddag.  —  Socialistmøtet.  Møtet  der  av- 
holdtes paa  et  sted  med  det  velklingende  navn  Tyveholmen, 
hadde  kun  samlet  faa,  for  største  parten  aldeles  ukjendte 
folk.  Det  aapnedes  av  en  student  Fredriksen,  der  paa 
grund  av  sit  forsultne  og  magre  utseende  og  sin  ikke  meget 
moderne  klædedragt  fuldstændig  svarer  til  den  forestilling 
man  sædvanligvis  forbinder  med  navnet  socialist.  I  sit 
første  foredrag  tordnet  han  løs  paa  det  uretfærdige  sam- 
fund og  kom  med  nogen  likesaa  løse  som  trivielle  bemærk- 
ninger  om  kapital,  arbeide,  produktion  med  flere  lignende 
blomster  fra  den  socialistiske  vinterhave.  En  fra  Arbeider- 
samfundet  noksom  bekjendt  skraaler,  skomaker  Jensen, 
valgtes  til  dirigent.  Vor  referent  maatte  snart  forlate  møtet, 
og  vi  skal  derfor  til  slutning  kun  bemærke,  at  det  paa  møtet 
het  sig  at  blandt  andre  vilde  ogsaa  den  bekjendte  frøken 
Ulrikke  Olafsen  optræde.  ',  Vore  læsere  vil  erindre  frøknen 
fra  andre  lignende  leiligheter  samt  fra  den  med  egte  stu- 
denterhumor  skrevne  farce  som  omhandler  hende.  Vi  skal 
imorgen  bringe  et  utførligere  referat. 
Litet  ophold. 

Fruen 

Gid  Helene  kom  snart. 
Blom 

Er  du  sulten,  kan  vi  gjerne  gaa  ind  og  spise. 
Fruen 

Nei  —  slet  ikke. 
Advokat  Strøm  hurtig  ind  med  yttertøi  som  han  under  den  følgende 
replik  lægger  paa  en  stol  i  bakgrunden. 

Strøm 

Det  er  da  en  fatal  geschichte.     Hvad  vil   du    gjøre,  for 

nu  maa  der  gjøres  noget.  Gamle  Stabel  var  rasende,  da 
jeg  talte  med  ham  for  en  stund  siden.  Han  var  paa  veien 
til  statsministeren.  Men  sint  var  han;  departementsblodet 
kokte,  det  lugtet  lang  vei.  Blom,  hvorfor  gjorde  du  ikke 
som  jeg  sa ;  hvorfor  sperret  du  hende  ikke  inde,  saa  hadde 
du  undgaat  at  ha  hovedtaleren  paa  det  første  norske  soci- 
alistmøte  i  din  nærmeste  familie. 
Blom 

Har  hun  prostituert  sig  saa  skrækkelig? 
Strøm 

Naa  —  du  tar  det  med  ro. 
Fruen 

til  Blom.     Det  er  Helene. 
Blom 

reiser  sig.     Helene  !  hvad  ? 
Strøm 

Visste  du  ikke? 
Blom 

Hvad  sier  du  —  Helene?  Aa  det  er  skam,  skam. 
Hvad  er  det  dog  der  gaar  for  sig,  Kristine?  —  Og  netop 
nu  da  hun  visste  at  saa  vigtig  en  sak  stod  paa  spil  for  mig 
—  hører  du,  Kristine?  Mot  Strøm.  Men  Stabel  indestod  jo 
for  Eivind,  og  Eivind  lovte  saa  sikkert  — 
Strøm 

Eivind!  en  slik  cadidatus  philosophiæ!  Men  at  du  ikke 
visste  det.  Det  visste  jeg  ikke.  Jeg  visste  ikke  at  ikke 
du  visste  det.  Og  det  netop  nu  da  vi  hadde  de  beste  — 
det  vil  da  si  de  værste  efterretninger  fra  Carlsbad.  Lie 
ligger  paa  sit  yderste  —  paa  sit  alleryderste ;  —  og  fru 
Lie  er  nedkommet  for  tidlig.  Dødfødt!  —  Og  saa  slikt  et 
møte!  fuldstændig  nihilistisk!  De  foreslog  at  brænde 
Universitetsbiblioteket. 
Blom 

Hold    op,    hører    du,    jeg    vil    ikke    høre   mere.     Gud  i 

himlen  hvilken  skam  —  hvad  er  det  dog  der  gaar  for  sig 
om  dagen? 
Fruen 

hviskende.     Og  Ulrikke? 

Strøm 

Deres  søster  —  naa!  Vi  er  jo  vant  til  litt  av  hvert  fra 
den  kant,  frue.  Men  gud  fordømme  mig,  dette  er  dog  det 
værste  at  hun  har  rotet  Helene  op  mellem  disse  fuld- 
stændig  katihnariske  eksistenser.  Fuldstændig  fiaskomøte 
forøvrig!  Pøbelmøte  med  skrik  og  leven  og  raatne  egg. 
Politiet  maatte  tilsist  — 

Blom  og  Fruen 

samtidig.     Politiet  ? 
Strøm 

Nei,  vær  bare  rolig,  —  Deres  datter  blev  ikke  arrestert 
saa,  vidt  gik  det  da  ikke.  Men  hele  byen  taler  om  det 
allerede. 

Tante  Ulrikke  farende  ind. 

Tante  Ulrikke 

I  ser  en  slagen  kvinde    for    jer.    Jeg    strækker   vaaben 
og  utleverer  byttet. 
Strøm 

Er  det  bytte  eller  vaaben  —  den  ridepisken  og  de  bril- 
lerne  ?     Peker  paa  sin  pande  og  ryster  paa  hodet. 

Tante  Ulrikke 

nikker  rolig.    Ja,    jeg  blir  det,   hvis    jeg    skal    holde    paa 
længer. 
Fruen 

Hvor  er  Helene? 
Blom 

reiser  sig.     Ja,  hvor  er  Helene  ? 

Tante  Ulrikke 

Det  er  hende  jeg  kommer  fra.  Jeg  har  løpet  i  forveien 
alt   det   jeg    kunde.     Hun  kommer  her  om  en  liten  stund 

for  at  si  at  hun  ikke  vil  bo  herhjemme,  men  flytte  til  mig. 
Hun  kommer  for  at  hente  sit  tøi.  Faa  hende  fra  det  — 
be  hende  om  at  opgi  sit  forsæt,  saa  skal  jeg  aldrig  optræde 
offentlig  mere,  aldrig  mere  gjøre  familien  skam ;  —  jeg 
skal  leve  stille  og  rolig  som  en  opdaget  skandale. 
Blom 

Men  at  det  er  min  datter  —  min  datter.  Det  er  en 
forfærdelig  tid  —  der  er  gift  og  pest  i  luften.  Men  jeg 
har  stor  skyld  paa  mig,  jeg  ogsaa.  Stor  skyld.  Jeg  har 
agtet  alt  for  litet  paa  tiden,  og  trodd  at  det  var  nok  at 
hun  vokset  op  her  i  sit  hjem  mellem  mennesker  som  holdt 
av  hende  og  vilde  hende  det  vel  —  bare  godt  og  vel. 
Kom  Kristine,  vi  skal  slutte  os  tæt  sammen  og  ikke  bry 
os  det  gran  om  hvad  folk  vil  si,  men  ta  rigtig  venlig  mot 
Helene.     Rækker  frem  haanden. 

Tante  Ulrikke 

Tak,  begge  to.  Saa  gaar  jeg,  og  si  endelig  ikke  at  jeg 
har  været  her. 

Statsraade n  ind. 

Statsraaden 

til  Tante  Ulrikke.    Er  De  her?     De  generer  Dem  saa- 

men  ikke.  —  Og  efter  hvad  der  er  passert.  Blom,  tilstaar 

jeg  at  jeg  heller  ikke  av  dig  hadde  ventet  at  træffe  hende 

her,  medmindre  da  statsministeren  muligvis  skulde  ha  ret  — 

Blom 

Statsministeren  ? 
Statsraaden 

Ja  jeg  kommer  i  dette  øieblik  fra  hans  ekscellence.    Som 
Strøm  vil  ha  fortalt  dig,  drages  Lie  med  døden.     Til  Fruen. 
De  har  hørt  om  hans  stakkels  kone,  frue. 
Blom 

Og  statsministeren? 
Statsraaden 

Han  sa  at  det  vilde  interessere  ham  overmaade  at  høre 

at  paa    næste    socialistmøte    hadde    professor  Blom  og  fru 
Blom  optraadt  sammen  med  datter  og  svigerinde. 
Strøm 

Det  er  gud  dode  mig  grovt. 
Blom 

Jeg  forstaar  ikke  din  spøk. 
Statsraaden 

Spøk!  Det  er  aldeles  ikke  spøk.  Det  er  mit  eller  ret- 
tere, det  var  hans  ekscellences  rammeste  alvor.  Ja,  det 
var  ikke  langt  fra  at  han  betragtet  ogsaa  mig  som  prosti- 
tuert, paa  grund  av  min  overdrevne  iver  for. din  sak.  Han 
var  fuldstændig  oprørt. 
Strøm 

Bare  han  ikke  blir  alvorlig  syk. 
Statsraaden 

Han  sa  uttrykkelig  at  i  en  tid  som  vor  kan  man  intet  vite  — 
Strøm 

Meget  træffende. 
Statsraaden 

vender  ryggen  til  Strøm.  Og  det  var  derfor  uomgjænge- 
lig  nødvendig  at  du  ved  et  eller  andet  avgjørende  skridt, 
ved  en  offentlig  erklæring  eller  hvadsomhelst  gav  almen- 
heten  tilkjende  at  du  ikke  alene  misbilliget  og  beklaget, 
men  ogsaa  fordømte  den  skandale  som  har  fundet  sted  i 
din  familie  —  at  du,  som  hans  ekscellence  uttrykte  sig,  med 
andre  ord  viste  du  var  en  mand,  og  at  du  visste  hvor  en 
mand  skal  staa  i  vor  tid. 
Blom 

Ulrikke  har  lovt  — 
Tante  Ulrikke 

Jeg  skal  aldrig  optræde  mere.     Jeg  skal  forsvinde. 
Statsraaden 

Det  er  temmelig  likegyldig  hvad  De  gjør.    Det  er  like- 
overfor  Helene  du  maa  optræde. 

Blom 

Hvad  mener  du? 
Statsraaden 

Du  har  hørt  ministerens  ord? 
Fruen 

De  mener  da  ikke  at  Blom  skal  avgi    en    offentlig    er- 
klæring —  mot  Helene,  sin  egen  datter. 
Strøm 

Hun  kommer  her  om  et  øieblik  for  at  hente  sit  tøi. 
Statsraaden 

Hvad?     For  at  hente  sit  tøi!     Blom,    du    har  altsaa  av 
dig  selv  forstaat  — 
Strøm 

Tvertimot.  Vi  har  belavet  os  paa  stor  forsoningsfest. 
Blom  og  fruen  var  allerede  faldt  i  hverandres  armer,  jeg 
skulde  like  til  at  omfavne  tante  Ulrikke  —  og  du  kommer 
som  du  var  kaldet,  for  vi  venter  bare  paa  Helene  for  at 
be  hende  tilgi  os  at  vi  ikke  har  været  paa  møtet. 
Statsraaden 

Jeg  forstaar  ikke.    Er  det  spøk  eller  alvor,  —  har  Blom 
forbudt  eller  har  du  ikke  forbudt  hende  dit  hus? 
Tante  Ulrikke 

Det  er  Helene  selv  som  har  besluttet  at  hun  vil  bli 
hos  mig  og  ikke  komme  hjem.  Kom  ikke  og  læg  Dem 
i  veien  —  for  guds  skyld  gjør  det  ikke.  La  hende  ikke 
bli  hos  mig  —  jeg  har  det  saa  uhyggelig  og  uordentlig. 
La  hende  faa  bli  herhjemme  hvor  hun  har  hygge  og  fred 
—  hører  De,  Stabel. 
Fruen 

Og  Deres  søn? 
Blom 

Ja  Eivind? 
Statsraaden 

Han    er    aldeles    umulig.      Upaalideligheten    selv,    — 
men  nu  skal  han  ind  i  departementet. 

Tante  Ulrikke 

med  ufrivillig  utrop.     Ja,   Eivind  er  en  sjofelist! 
STATSRAADEN 

Hvad? 
Tante  Ulrikke 

Ja  frygtelig  sjofel.  Helene  har  fortalt  mig  alt  —  men 
jeg  har  lovt  ikke  at  si  noget.  Men  kan  dere  da  ikke  for- 
ståa at  jeg  som  ikke  har  mærket  noget,  som  har  trodd  at 
han  var  en  bra  kar,  har  stolt  paa  ham  som  paa  mig  selv 
—  at  jeg  kan  ikke  ha  Helene  hos  mig,  kan  dere  ikke 
forståa  det?  —  Stille,  smertelig.  Jeg  bringer  ulykke  hvor  jeg 
kommer.  Scetter  sig  i  bakgrunden. 
STATSRAADEN 

Din  datter  er  aldrig  blit  omtalt  saaledes  i  mit  hus. 
Men  Blom,  la  os  sætte  de  personlige  følelser  til  side.  Vi 
faar  handle  med  kjendsgjerninger,  og  du  skulde  være  tak- 
nemlig  mot  forsynet,  fordi  alting  føier  sig  saa  inderlig  vel 
for  dig.  —  Helene  har  altsaa  besluttet  at  flytte  hjemme- 
fra og  opholde  sig  hos  din  svigerinde  —  faa  hende  ikke 
fra  det. 
Fruen 

Christian,  la  os  ta  venlig  mot  hende  naar  hun  kommer. 
STATSRAADEN 

Bli  ikke  vred,  frue,  fordi  jeg  blander  mig  i  saken.  Jeg 
forstaar  Dem  saa  godt,  frue.  Men  betænk  Dem,  betænk 
Dem  før  De  tar  parti.  Resultatet  kan  bli  at  De  forhindrer 
Deres  mand  i  et  av  de  vigtigste  skridt  i  hans  liv.  Betænk 
Dem  to  ganger,  frue.  Fruen  sætter  sig.  Mot  Blom.  Man 
vil  tro  at  Helene  har  maattet  flytte  hjemmefra  paa  grund 
av  skandalen ;  Helene  selv  vet  at  det  er  hun  og  ikke 
du  som  har  besluttet  det.  Du  handler  som  en  mand  og 
som  en  far.  Du  har  tat  et  avgjørende  skridt  og  du  blir 
statsraad,  hvorved  aapnes  dig  rik  anledning  til  nyttige 
reformer  — 

STRØ^ 

Gavnlige  foranstaltninger,  en  anden  orden  i  administra- 
tioren,    samarbeide    mellem    statsmagterne,    —    som    det 
heer  i  oppositionspressen. 
STAT5RAADEN 

Dg  det  sier  jeg  dig,  Blom.  Jeg  synes  det  er  haarde 
viicaar  du  byr  mig,  for  det]  ser  ut  som  du  for  alvor 
btfænker  dig  paa  enten  du  skal  følge  mit  eller  den  dames 
rad.  Peker  bakover  paa  Tante  Ulrikke.  Det  er  dog  litt 
pilig  for  mig.  Er  det  ikke  hun  som  er  skyld  i  det 
hie?  Hun  har  revet  Helene  ut  av  sit  gode  lune  hjem, 
hn  — 
BLM 

usikkert.      Du  har  et  stort  ansvar  paa  dig,   Ulrikke. 
St/sraaden 

Hun  har  bragt  splid  og  tvist  herind.  Hun  er  det  som 
piny,  nu  da  saken  kunde  ordnes  paa  den  beste  maate, 
hder  paa  at  forpurre  det  hele  ved  sine  narrerier  og  sit 
o;rspændte  væsen.  Er  det  rimelighet  i  at  hun  skal 
vre  til  hinder  for  at  du  kan  træde  ind  i  kongens  raad. 
Dte  er  ikke  humanitet  længer,  det  er  godfjottethet  — 
Evi  voksne  mænd?  —  Eller  du  synes  kanske  jeg  gjør 
heie  uret? 
Blo 

ii,    ved  gud.     Hun    har    været  og  er  til  skandale  for 
farien.     AUid,  altid.    Jeg  kan  ikke   la    mig  lede  i  mine 
skf  av  et  galt  menneske. 
Frue 

^•istian  —  hun  er  min  søster. 
Blom 

Jog  datter  av  din  far,  ja,  som  kunde  takke  sin  gud 
at  \.  ikke  kom  paa  tugthuset  for  sine  skriverier  mot  alt 
hvacer  er  hellig  i  dette  land.  Hun  har  det  fra  barn. 
Daai  race. 

Fruen 

mot  ham;  halvhøit.     Det    var    dog    til    dig    jeg  lyttet,  og 

ikke  til  racen,  ikke  til  far,    dengang    jeg   giftet    mig  med 

dig. 

Blom 

Hvad  er  det,  Kristine  —  hvad  mener  du? 
Fruen 

Icegger  haanden  paa  hans  skulder.  Aa  ingenting  —  men 
far  holdt  saa  meget  av  hende.  i 

Helene  ind. 

Helene 

Godaften.  —  Du  her,  tante?  I  vet  altsaa.  —  Jeg  aar 
ind  paa  mit  værelse  for  at  hente  noget  tøi,  mor.  ent 
paa  mig  saalænge,  tante.  Gaar  ut  spisestudøren.  Fruen  aar 
litt  efter.  I 

Tante  Ulrikke  ' 

frem;  ivrig.  Spar  hende.  Kunde  dere  ikke  s©  paa 
hende:  Hun  gir  sig  ikke,  aldrig  i  evighet.  Du  korner 
til  at  angre  det  bitterlig,  bitterlig  —  og  du  holder  j  av 
hende.  Forstaar  du  da  ikke  hun  blir  som  jeg.  Sorneg! 
Hvor  hun  gaar  paa  gaten,  vil  de  peke,  fnise  og  vendjsig. 
Ikke  fiender,  men  ynkere.  Ikke  haanlatter,  men  medlen- 
hetssmil  —  like  op  i  ansigtet.  Aa  hun  kommer  til  astaa 
saa  alene,  saa  ensomt  alene.  Be  hende  bli,  elleiliun 
kommer  aldrig  hjem  igjen. 
Blom 

Aldrig  —  ? 
Statsraaden 

Blom!  —  Jeg    gaar    min    vei,  hvis    din    svigerip    en 
eneste  gang  til  faar  lov  at  blande  sig  i  denne  sak. 
Tante  Ulrikke  | 

stille.     Aa    nei,    det    kan    vel  kanske  ikke  nytte  Gaa; 
frem  og  tilbake  i  bakgrunden. 

Statsraaden 

Herregud,  kan  du  da  ikke  indse  at  en    slik    sak    varer 
da  ikke  evig.     Om  et  par  maaneder  er  jo  det  hele  glemt, 
og  da  kan  vi  jo  se  hvorledes  saken  kan  arrangeres. 
Strøm 

Og  er  du  først  blit  minister,  saa  er  der  ingen  jordisk 
magt  som  kan  rokke  dig.  Til  Statsraaden.  Ikke  sandt ! 
At  komme  ind  i  det  norske  statsraad  er  ikke  saa  vanske- 
lig, men  ut  kommer  man  ikke  før  man  blir  forfremmet 
endnu  høiere  op.  Peker  mot  himlen. 
Blom 

Ja  men  jeg  kan  da    umulig    foreslaa    Helene    dette ;  — 
det  er  jo  at  spille  komedie. 
Strøm 
Uf! 

Eivind  ind. 

Strøm 

til  Eivind.     De  vover  da  noget,  De.     De   har  min  ag- 
telse  —  forsaavidt.     Spekulationen  var   dristig  lagt.     Kun 
skade  at  endossenterne  tråk  sig  tilbake  i  siste  øieblik. 
Eivind 

hissig.      Hr.  advokat,  jeg  —  jeg  vilde  ønske  —  gid  jeg 
kunde  betale  Dem  de  penger  tilbake. 
Strøm 

rolig.     Ja  gid  De  kunde.     Med  renter  og  omkostninger. 
Eivind 

Godaften,  Ulrikke.   Jeg  kommer  fra  dig.  Jeg  vilde  høre 
hvorledes  det  stod  til  med  frøken  Helene. 
Tante  Ulrikke 

Aa  hold  —  jeg  vet  det  altsammen,  Helene  har  fortalt 
det.  Du  skulde  se  at  komme  ind  i  statsraadet,  du  ogsaa; 
der  passer  du  sammen  med  din  far  og  den  dotten  som 
jager  sin  datter  for  at  bli  det. 

Blom 

Ulrikke,  det  er  for  galt. 
Statsraaden 

Det  er  en  fornærmelse    mot  dine  gjæster  at  taale  slikt. 
Strøm 

Slaa  hende  ut  av  vinduet. 
STATSRAADEN 

Kom,  Strøm,  vi  gaar. 
Blom 

Gaa    med  dig,    Ulrikke.     Jeg    taaler  det  ikke.     Du  for- 
nærmer mig  i  mit  eget  hus  —  og  mine  gjæster. 
Tante  Ulrikke 

rolig.     Aa    nei,  det  kan  vel  ikke  nytte  at  tigge  længer. 

Det  kan  vel  ogsaa  være  det  samme.  Vi  skal  gaa  sammen, 

og  dere   skal    høre    fra    os  —  vær    sikker    paa    det.     For 

hun  har  hørt  krigstrompeten  og  bak   den  messingbasunen. 

Strøm 

Hvad  for  en  messingmusik! 
Blom,  Statsraaden,  Eivind 

Hvad  —  hvad  er  — ? 
Tante  Ulrikke 

Og  man  glemmer  ikke  den  lyd.  Om  man  saa  bare  en 
eneste  gang  har  lagt  øret  til  jorden  og  hørt  den  dumpe 
lyd  av  millionernes  marsch  og  fanernes  knitrende  slag  i 
luften.  I  spissen  gaar  genierne  —  og  saa  et  uendelig  tog 
av  fattige  og  ulykkelige.  Retfærdighet,  roper  førerne.  Ret- 
færdighet,  retfærdighet  toner  det  som  sang  over  hele 
hæren  —  og  de  faar,  de  tar  retfærdighet.  Kan  man  høre 
slik  sang  naar  man  lytter,  da  lar  man  dem  gjerne  le,  da 
staar  man  gjerne  paa  sin  forpost  og  fryser,  da  er  man 
gjerne  gal  og  rar  og  halvtomset  og  lar  de  andre  være 
kloke;  —  jeg  har  hørt  slik  sang,  og  hun  har  hørt,  og  vi 
smiler  av  de  kloke,  vi  ynker  dem.  Ynkværdige  gamlinger. 
Fru  en  ind  hurtig. 

74 


TANTE  ULRIKKE 

Fruen 

Nu  kommer  hun,  Blom. 
Blom 

Talte  du  med  hende? 
Fruen 

Nei,  jeg  var  ræd  hun  ikke  vilde  lukke  op,  saa  jeg 
banket  ikke  paa.  Der  er  hun.  Inderlig.  Blom,  Blom, 
det  er  Helene. 

Helene  ind  med  en  liten  vadsæk. 

Helene 

Saa  kan  jeg  faa  hentet  resten  imorgen.  Farvel,  mor. 
Trykker  hendes  haand.  Farvel,  far.  —  Tante  har  bodd  saa 
alene  nu  i  mange  aar  —  og  nu  vil  jeg  se  at  gjøre  det 
litt  godt  og  hyggelig  for  hende,  —  og  vi  passer  saa  godt 
sammen.  Vi  har  saa  mange  ting  vi  kan  tale  om,  og 
kanske  ogsaa  faa  arbeidet  noget  for.  —  Farvel,  far.  Rækker 
haanden  ut.     Farvel,  mor.     Kom  saa,  tante. 

Tante  Ulrikke 

frem.    Tal  mand! 

Statsraaden 

Ikke  et  ord! 
Fruen 

Blom ! 
Helene 

Kom  saa,  tante! 
Tante  Ulrikke 

lægger  haanden  paa  Bloms  skalder;  med  helt  forandret  stemme. 
Hør  nu,  Christian.  La  os  nu  være  fornuftige.  Indbild 
dig  at  jeg  er  som  andre  mennesker,  jeg  ogsaa ;  for  det 
er  jeg  da  igrunden.  Jeg  har  da  ikke  altid  været  saa  rar. 
Har  jeg  vel,  Christian?  Har  jeg  vel,  advokat? 
Strøm 

Aa  —  aa! 

Tante  Ulrikke 

slaar  spøkende  ut  med  haanden.  De  er  slem,  er  De.  Nei, 
la  os  nu  være  fornuftige.  Vi  er  jo  alle  saa  glad  i  hende 
og  vil  hende  det  bare  vel;  ikke*sandt,  Christian,  ikke 
sandt,  statsraad?  —  Og  kongen  bryr  sig  ikke  om  hvad 
hun  har  gjort ;  Christian  er  like  god  for  det,  han.  Bare 
la  hende  faa  bli  hjemme  her  i  stuen  ser  sig  om  i  stuen  her 
er  hun  kjendt  og  har  det  saa  godt. 
Helene 

Men  tante  da,  hvad  er  det  du  ber  om? 
Tante  Ulrikke 

Og  saa  la  hende  faa  reise  til  utlandet,  eller  la  hende 
reise  først  og  komme  her  hjem  senere,  —  hurtig  det 
kan  du  gjøre,  saa  dør  det  bort  alt  det  du  vet  nok  —  — 
til  store  byer  og  til  Schweiz  og  til  Italien,  —  der  skal 
være  saa  vakkert,  saa  vakkert  i  Italien.  Og  gi  hende  alt 
det  hun  vil  ha,  kjoler  og  broscher  og  alt,  hun  er  jo  saa 
ung  og  vakker  og  ung. 
Helene 

Tante,  hvad  er  det  du  gjør.  Tigger  du  for  mig?  Synes 
du  jeg  har  gjort  noget  galt  da,  tante  —  Sætter  sig  og  lægger 
hodet  i  sine  hænder  paa  bordet. 

Tante  Ulrikke 

Hor  ikke  paa  hende.  Hun  er  ophissst  nu.  Der  er  saa 
meget  som  har  gaat  hende  imot  idag.  Men  hun  er  saa 
god  og  snil  og  saa  ung  —  Det  var  en  anden  sak  med 
mig-  Jeg  var  styg  jeg.  Der  var  ingen  som  gjorde  kur 
til  mig,  som  det  heter.  Kur  til  mig!  Ja  er  det  ikke 
komisk,  advokat?  Strøm  nikker.  Ha  ha  —  og  saa  blev  jeg 
ærgerlig  og  misundelig  og  begyndte  at  tænke  —  jeg  syntes 
det  var  saa  uretfærdig  og  syntes  at  de  stygge  kvinders  tid 

ogsaa  skulde  komme,  —  men  verden  er  nu  engang  saa og 

jeg  selv  skal  reise  paa  landet.    Ler.  Jeg  har  jo  igrunden  fortjent 
at  sendes  paa  landet  —  til  en  prest,  haha.  Tar  Blom  under  armen. 

Strøm 

Ja  eller  til  en  doktor. 
Statsraaden 

Der  er  noget  i  hvad  frøken  Ulrikke  sier.    Helene  vilde 
vist  ha  godt  av  en  tur  til  utlandet. 
Blom 

Ja!     Du  har  ret,   Ulrikke, 
Tante  Ulrikke 

Ja  ja! 
Helene 

Jeg    har    ikke    godt   av  nogen  tur  —  jeg  vil  ikke  reise 
til  utlandet.     Kom,  tante,  jeg  vil  jo  bli  hos  dig. 
Eivind 

helt  frem  i  forgrunden.  Bare  en  kvinde  som  frøken  He- 
lene kunde  svare  slik.  Stolt,  avvisende.  Det  gjør  mig  ondt 
at  skulle  optræde  mot  dig,  far,  og  muligvis  mot  Dem, 
frue,  som  jeg  har  saa  dyp  agtelse  for,  og  mot  dig,  Ulrikke 
som  har  sveket  Helene.  Men  jeg  kan  ikke  se  en  kvinde 
staa  alene.  For  jeg  er  ikke  feig,  frøken.  Forstaar  I  da 
ikke  at  det  er  at  fornærme  frøken  Helene  at  foreslaa  hende 
at  reise.  At  indbyde  hende  til  at  skamme  sig.  At  flygte 
for  folkesnakken.  Hun  som  bare  har  latt  sit  hjerte  tale, 
mens  vi  andre  lar  de  tusen  hensyn  herske  over  os.  Frø- 
ken Helene,  tillat  mig  her  i  alle  disse  menneskers  nær- 
værelse at  si  Dem  at  jeg  ærer  Dem,  beundrer  Dem,  ja, 
at  jeg  —  ^ 

Helene 

Eivind  Stabel  —  og  De  vover  — 
Eivind 

Ja  jeg  vover,  trods  alt  som  er  hændt,  trods  Deres  vrede 
i  dette  øieblik  —  jeg  elsker  Dem,  elsker  Dem,  og  uende- 
lig mere  nu  i  Deres  stolte  ensomhet,  i  Deres  forlatte 
stolthet. 

Strøm 

halvhøit.     Han  er  som  skapt  for  en  jury. 
Helene 

Og  De  vover  — .  Far,  at  du  taaler!  —  Tal  til  Deres 
søn  !  —  Vet  I  da  ikke  —  her  i  Eders  egen  dagligstue,  i 
formiddag  —  hvad  han  har  vovet  at  by  mig  —  Jeg  har 
ikke  forstaat  det  helt  før  nu  hvor  lumpent,  hvor  usigelig 
lumpent.  —  Far  og  mor !  Han  saa  at  jeg  mange  ganger 
sat  med  lutende  hode  og  med  hænderne  i  skjødet  —  han 
saa  hvor  raadløs  og  uklar  og  fortvilet  jeg  ofte  var  — 
han  saa  at  jeg  var  alene  midt  i  mit  hjem  —  han  saa 
det,  og  han  nærmet  sig  og  han  kredset  om  mig  med  alle 
sine  klingende  ord  om  frihet  og  sandhet  og  talte  til  mig  i  et 
sprog  som  han  ikke  brukte  til  andre  —  og  saa  tilsist, 
nu  idag,  trodde  De  at  jeg  var  moden,  at  jeg  kunde  plukkes 

—  for  jeg  var  jo  ung,  jeg  var  jo  av  kjøt  og  blod,  som  De 
mumlet  mig  i  øret,  mens  De  gjorde    stemmen    dypere  — 

—  like  mot  ham    men  ikke  netop  dengang,  ikke  netop  den- 
gang   —  Griper  efter  bordet  for  at  støtte  sig. 

Fruen 

tørrer  hendes  pande.     Helene! 

Eivind 

til  Blom.  Tal  rolig  og  mildt  til  hende.  Hun  taaler  ikke 

andet. 

Tante  Ulrikke 

Ta  hende  tilbake.  Blom  og  Kristine.     Jeg  har  jo  ingen 

ting  mærket  av  det  som  hun  sier  om    Eivind,  —  og    slik 

gaar  det  naar  hun  kommer  utenfor  familien.  Behold  hende. 

Jeg  skal  komme  væk. 

Helene 

Vent,  tante.     Ta  mig  med. 

Tante  Ulrikke 

Du  faar  ikke  lov.     Du  skal  bli  her. 

Helene 

fortvilet.     Men  er  der  da  ingen  —  er  alle  imot  mig? 

Fruen 

Tal  da  menneske,  og  si  at  det    ikke    er   din  mening  at 

du  vil  jage  din  datter  ut  paa  gaten  —  de    maa    jo  tro  at 

det  er  for  den  elendige  postens  skyld. 
Blom 

vender  sig  mot  Helene.     Helene. 

Statsraaden 

Farvel,  Blom.    Jeg  gaar   til  hans  ekscellence  statsmini- 
steren og  melder  ham  dit  avslag. 
Strøm 

halvhøit.     Bare  et  par  maaneder! 
Blom 

Ta  hende  hjem,  Ulrikke,  bare  et  par  maaneder.  Du  kan 
jo  leie  en  hyggelig  fin  leilighet.  Jeg  skal  besørge  alt  i  saa 
henseende.  —  Bli  hos  tante  et  par  maaneder.  Helene,  saa 
blir  alt  godt  —  og  saa  om  et  par  maaneder  kan  alt  ordnes, 
saa  kan  du  komme  hjem  igjen.  —  Ja,  jeg  vil  nødig  fore- 
slaa  dig  det,  —  jeg  ser  at  du  ikke  liker  det  —  og  det 
kan  saa  være ;  —  men  du  forstaar  ogsaa  sikkert  selv,  at 
naar  det  gjælder  en  saa  vigtig  post  —  vigtig  for  landet; 
for  det  er  jo  ikke  bare  for  min  skyld  —  —  /  sinne.  Svar 
mig,  barn,  —  trods  mig  ikke  like  op  i  ansigtet.  Har  du 
ikke  alt  gjort  nok  for  at  sprænge  familien  —  synes  du  ikke  ; 
—  og  er  ikke  vi,  jeg  og  mine  venner,  dannede,  hæder- 
lige,  normale  mennesker,  som  raadet  dig  kjærlig  og  for- 
nuftig, forfærdelig  sint  mens  du  har  latt  dig  lede  av  et 
menneske  som  —  som  —  ja  jeg  gider  ikke  ta  det  halv- 
gale  fruentimmers  navn  i  min  mund. 
Helene 

Kom,  tante.     Vil  du  ha  mig? 
Blom 

Du  vil.  Helene  —  ? 
Helene 

Far!     Saa  skulde  jeg  sitte   et   par    maaneder    paa    straf 

hos  dette  halvgale  fruentimmer,  fordi  jeg  har  forsvaret 
hende,  eders  egen  søster,  mot  raa  mennesker  som  haante 
hende  kanske  endnu  værre  end  det  nogensinde  er  gjort 
her  i  huset.  Er  det  andet  jeg  har  gjort?  Mildt  og  stille. 
Aa  nei,  far,  det  er  vist  ikke   det   som  sprænger  familien. 

Tante  Ulrikke 

griper  hendes  haand.  Vær  ikke  sint  paa  mig.  Jeg  er 
stolt  av  dig. 

Helene 

tar  moren  om  halsen.  Farvel,  mor !  Hils  far !  Vinker  paa 
Tante  Ulrikke  og  gaar. 

Blom 

der  har  sat  sig  med  hænderne  for  ansigtet.     Helene  ! 

Tante  Ulrikke 

hen  til  ham.    Jeg  skal  nok  stelle  bra  for  hende  gamme- 
len !   Til  Eivind.    Du  er  jo  falden    efter   en    embedsmand, 
saa  jeg  burde  ha  mærket  det.     Neier  for  Strøm  og  Stats- 
raaden.     I  skal  snart  faa  høre  fra  mig. 
Strøm 

Ja  De  vil  jo  leve  som  en  skandale  —   der   er    opdaget 
hos  en  prest  paa  landet,  —  var  det  ikke  saa? 
Tante  Ulrikke 

Aa  nei,  nu  skal  det  bli  skandale  av  anden  art,  og  jeg 
føler  mig  saa  temmelig  stærk  at  jeg  kan  ofre  denne  for  at 
styrke  ministeriet.  Gir  advokaten  ridepisken.  Det  kan  trænges. 
Peker  paa  Blom.  Han  der  skal  ikke  hjælpe  stort.  Adjø, 
Kristine.    Gaar. 

Strøm  gir  Statsraaden   ridepisken.     Statsraaden   ser  paa  den 
og  vil  gi  den  tilbake.    Strøm  tar  ikke  imot  den. 

Fruen 

Vær  ikke  saa  bedrøvet.  Blom  ;  for  racen  er  god,  skal  jeg 
si  dig.     Godnat !     Ind  i  spisestuen. 
Strøm 

til  Eivind.     Naar  De  nu  gaar  ind  i  departementet  — 

Eivind 

Jeg  opgir  ikke  en  tøddel   av    mine    anskuelser    for    det. 
Ikke  en  tøddel ;  hører  du  det,  far ! 
Strøm 

Nei,  nei-nei.     Det  var  slet  ikke    det  jeg  vilde  tale  om. 
Saa  ser  De  indom  paa  kontoret  til  mig  imorgen  formiddag. 
Eivind 

Det  er  virkelig  altfor  snilt  av  Dem  — 
Strøm 

For  naar  De  nu  gaar  ind  i  departementet,  saa  kan    De 
jo  betale  maanedlige  avdrag.     Foruten  renter   og    omkost- 
ninger.    Det  vilde  jeg  gjerne  ha  et  bevis  for.    Klokken   1 
imorgen  formiddag ! 
Eivind 

Klokken   1.     Det  skal  være  mig  en  —  præcis   klokken 
1.    Tar  sit  ur  op.   Jeg  ser  det  er  endnu  ikke  lukket  henne 
paa  kafeen.     Godaften. 
Strøm 

Bedre  lykke  en  anden  gang,  forhaabningsfulde  unge 
mand.  Godaften.  Vær  ikke  for  streng  mot  m.ig  i  roma- 
nen. Det  er  vist  en  morsom  bok.  Jeg  glæder  mig  meget. 
Godaften.      Godaften.      Følger  ham  til  døren.     Eivind  gaar. 

Blom 

farer  op.     Men  Lie  lever  jo  endnu  — 
Strøm 

Bare  ikke  vær  ræd.  Han  er  sku  sikker.  Om  fjorten 
dage  kan  du  bære  den  avdødes  ordener  efter  hans  kiste. 
Stabel  og  jeg  skal  være  marskalker. 

Statsraaden   staar  midt  fremme  paa  scenen  med  den  ene  haand 

ind  paa  brystet;  i  den  anden  haand  har  han  ridepisken.    Blom  og 

Strøm  staar  paa  hver  sin  side  av  ham. 

Statsraaden 

Du  har  kjæmpet  dig  gjennem  som  en  mand.  Alle  op- 
lyste,  eller  som  du  selv    for    litt    siden    sa,    alle    dannede. 


Gunnar  Heiberg.     I. 

hæderlige  og  normale  mennesker  staar  paa  din  side  — 
det  faar  være  dig  en  trøst  i  din  sorg.  Desuten,  Blom,  om 
et  par  maaneder  kan  den  sak  ordnes,  det  sier  sig  selv. 
Mine  venner !  Det  gjælder  nu  mere  end  nogensinde  om 
at  vi  med  guds  hjælp  holder  sammen  saa  at  landets  dyre- 
bareste interesser  kan  bevares. 
Strøm 

Amen  ! 


82 


KONG  MIDAS 

SKUESPIL  I  FIRE  AKTER 


FØRSTE  OPLAG  TRYKT  1890. 


KONG  M  I  D 


PERSONERNE 


Fru  Anna  Hielm. 

Redaktør  Johannes  Ramseth. 

Finn  Hals. 

Gerhard  Hielm. 

Fru  Janne  Hahn. 

Fru  Line  lindemann. 

Fru  Berg. 

Fru  Ottesen. 

Frøken  Lommerud. 

Grosserer  Rasmussen. 

Huitfeldt-Olsen,  journalist. 

Stortingsmand  Norbø. 

Madam  Lønseth. 

Martine,  pike  hos  Hielm. 

Handlingen  foregaar  i  Kristiania  i  vore  dage. 


KONG  M  I  D 


FØRSTE  AKT 


JCn  elegant  utstyret  dagligstue.  Rikt,  med  et  anstrøk  av  at  det  er 
en  maler  som  har  indrettet  og  ordnet  stuen.  '  To  dører  i  bakgrunden, 
én  helt  fremme  til  venstre  og  én  længere^tilbake  paa  høire  side. 

Finn  Hals  og  Gerhard  Hielm  kommer  fra  høire. 

Finn  Hals 

Hvorlænge  har  du  holdt  paa  med  det? 
Hielm 

Hun  har  sittet  i  fjorten  dage  omtrent. 
Finn 

—  ja,  det  maa  jeg  si  —  jeg  synes  det  var  rigtig  godt; 
det  lignet  fortræffelig,  —  men  er  hun  saa  alvorlig? 
Hielm 

Hun  sier  selv  det  er  for  alvorlig,  men  hun  synes  allike- 
vel det  er  bedre  end  noget  av  de  billeder  hendes  mand 
malte  av  hende.  Saan  som  jeg  har  malt  hende,  synes 
jeg  imidlertid  ofte  hun  ser  ut,  og  saan  har  jeg  altsaa 
lyst  til  at  male  hende.  Forresten  saa  —  hvergang  hun 
sitter  for  mig,  saa  sørger  jeg  for  at  hendes  mand  likesom 

dvæler  i  bakgrunden  eller  rettere  paa  bunden  av  det  vi 
snakker  om.  Uten  direkte  at  tale  om  ham,  slipper  vi 
ham  aldrig  —  det  er  en  slags  kunstnerisk  vivisektion  fra 
min  side,  for  jeg  tror  ikke  det  er  andet  hun  tænker  paa 
hele  dagen  end  ham,  manden.  Men  jeg  indbilder  mig  nu 
engang  at  jeg  paa  den  maaten  faar  hende  til  at  se  ut  saan 
som  jeg  har  lyst  til  at  male  hende,  og  det  er  jo  alt- 
saa  — 
Finn 

Han  var  jo  en    kjødelig    fætter    av    dig.  August  Hielm? 
Hielm 

Ja,  og  en  av  de  talentfuldeste  malere  som  har  levet 
her  i  landet,  —  ubetinget!  Saadan  som  han  kunde 
gripe  det  øieblikkelige,  det  tilfældige,  det  uarrangerte, 
livet  som  det  rullet  forbi  netop  i  det  øieblik  —  aa!  — 
Ja,  du  har  jo  naturligvis  set  mange  billeder  av  ham. 
Finn 

Jeg  lægger  aldrig  noget  videre   mærke   til   billeder,    jeg 
forstaar  mig  ikke  noget  paa  det. 
Hielm 

Ja,  det  er  sku  sandt.     Det  hadde  jeg  nær  glemt   at   du 
er  det  eneste  menneske  her  i  byen  som  ikke  forstaar  dig 
paa  malerier. 
Finn 

Det  er  jo  to  aar  siden  nu? 
Hielm 

Siden  hvad  —  siden  manden  døde,  mener  du.     Ja,  litt 
over  to  aar  siden.     Hvorlænge  er  det  du  har  været  borte 
i  det  hele? 
Finn 

Jeg  kom  hjem  for   syv    maaneder    siden,    og    da    hadde 
jeg  ikke  været  i  Norge  paa  fire  og  et  halvt  aar. 
Hielm 

—  og  nu  vil  du  kjøpe  dig. en  gaard? 

Finn 

—  ja,  kjøpe  mig  en  gaard,  og   ha  den  i  nogen  aar,  — 
kanske  i  mange  — 
Hielm 

Det  er  ikke  nogen    rigtig   fastslaat    fremtidsplan,    later 
det  til. 
Finn 

Nei. 
Hielm 

Du  svarer  saa  kort,  synes  jeg. 
Finn 

Hvorledes  det? 
Hielm 

Har  du  samme  religion  nu  som  i  gamle  dage? 
Finn 

Religion? 
Hielm 

Ja,  du  dyrket  noget  som  du  kaldte  den  hellige  relativitet, 
husker  jeg. 
Finn 

Ja,    jeg    mindes    ikke    rigtig    det  —  men    det    er    vist 
samme  religion  jeg  har  endnu. 
Hielm 

Har  du  aldrig  kjendt  hendes  mand,  du  — 
Finn 

Nei,  bare  ganske  flygtig. 
Hielm 
P  Det  var  hende  du  tænkte  paa  nu  altsaa? 

Finn 

ser  op,  derpaa.    Ja ! 

Hielm 

Jeg  tror  ikke  du  vilde  likt  ham  noget  videre  heller. 
Han  gik  og  var  adelsmand  bestandig.  Ikke  spilte  adels- 
mand  egentlig,  men  var  det.    Jeg    kunde    godt    like   det, 

jeg,  men  jeg  tror  ikke  du  —  hans  mor  var  grevinde, 
svensk,  og  vi  er  jo  selv  av  grulig  fin  familie  da  altsaa.  — 
Radikal  adelsmand  nærmest.  Men  jeg  har  bokstavelig 
aldrig  set  nogen  kone  være  saa  glad  i  sin  mand  som 
Anna.  —  Hun  var  ikke  alene  lykkelig,  ikke  bare  for- 
elsket, hun  gik  i  en  stille  taus  fryd  over  at  han  var 
hendes  mand. 

Finn 

Ja,  det  har  jeg  kunnet  forståa  efter  at  jeg  har  lært 
hende  nærmere  at  kjende,  men  i  begyndelsen  — 

Hielm 

—  nei,  straks  man  lærer  hende  at  kjende,  da  er  det 
akkurat  som  — 

Finn 

—  i  begyndelsen  trodde  jeg  at  hun  var  en  saan  almin- 
delig  to — tre  aars  enke  som  længtes  efter  livet  igjen. 
Hun  var  mig  ikke  engang  rigtig  sympatisk,  men  jeg 
hadde  lyst  til  at  —  til  at  —  nærme  mig  hende  eller 
hvad  jeg  skal  kalde  det. 

Hielm 

Ja,  der  er  mange  som  har  den  lyst.  Og  det  mærke- 
lige  er  at  det  ser  ut  som  hun  ikke  har  noget  imot  det 
heller.  Tvertimot!  Straks  de  ser  hende,  saa  stimer  ban- 
nerne til.  De  tror  der  er  bytte.  Men  de  kommer  ikke 
før  paa  nært  hold  før  de  mærker  —  ja,  saan  antar  jeg 
det  ialfald  —  før  de  føler  der  er  glas  mellem  dem  og 
hende.  Tykt  speilglas.  Og  saa  fortrækker  de.  Der  er 
bare  én  som  blir,  —  Ramseth. 
Finn 

Ramseth ! 
Hielm 

Jagu!    Han  blir  staaende.   Men  jeg  tror  han  speiler  sig  selv. 
Finn 

Ja,  det  er  et  underlig  menneske. 

Hielm 

Ramseth? 
Finn 

Nei  —  fru  Anna. 
Hielm 

Det    er   akkurat    som    civilisationen    ikke    har   faat  helt 
bugt  med  hende. 
Finn 

Vild! 
Hielm 

Uortografisk ! 
Finn 

Hvem  er  hun  datter  av? 
Hielm 

Det  var  ganske  almindelige  folk.  Han  var  portner 
nede  paa  den  skolen  hvor  August  hadde  atelier.  Og  der 
gik  hun  like  fra  før  hun  blev  konfirmert  —  alvorlig  og 
stille  —  og  vartet  op.  August  var  i  grunden  den  siste 
av  os  som  la  mærke  til  hende.  Men  hun  gik  saa  alvor- 
lig omkring  at  vi  holdt  op  at  snakke  fruentimmer  naar 
hun  kom  ind  paa  atelieret.  —  Han  blir  dig  en  slem  rival. 
Finn 

Rival?    hvem? 
Hielm 

Ramseth. 
Finn 

Jeg  kjender  jo  ikke  manden  engang  —  og  rival! 
Hielm  i 

Rival  ja!     Og  han  liker  dig  ikke. 
Finn 

Herregud,  han  kjender  mig  jo  ikke. 
Hielm 

Jamen  han  vet  at  du  gaar  og  spaserer  med  Anna. 
Finn 

Hvad  har  han  med  det  at  gjøre? 

Hielm 

Det  vil  du  snart  faa  se.  —  Du  kan  jo  desuten  heller 
ikke  like  ham. 

Finn 

Kan  ikke  jeg  —  naa  offentlig  mener  du!  —  nei,  det 
kan  jeg  ikke.  —  Jeg  vet  ikke  hvorledes  det  er,  men  naar 
man  kommer  utefra  her  hjem,  saa  hører  man  saa  mange 
tapre  ord  og  saa  ser  man  saa  mange  bange  mænder.  Jeg 
vet  forresten  slet  ikke  om  han  er  saadan.  Men  jeg  kan 
ikke  like  nakken  hans;  —  og  saa  synes  jeg  han  tyranni- 
serer folk  baade  i  sin  avis  og  naar  han  holder  foredrag, 
—  skjønt  gudbevares,  naar  de  lar  sig  tyrannisere,  saa 
fortjener  de  ikke  bedre  —  det  er  sandt  nok. 

Hielm 

Men  slik  er  han  i  det  private  liv  ogsaa.  Og  du  vet  — 
uf  —  her  i  landet  er  alle  store  mænd  saa  forfærdelig 
store  at  det  blir  verdenshistorie  med  engang  —  og  saa  er 
der  ingen  som  mukker,  ingen  tør  mukke  —  og  vaager 
nogen  sig  til  det,  saa  viser  han  tegn  som  stor  mand, 
akkurat  som  det  hemmelige  politi  naar  det  kniper  —  ja, 
jeg  snakker  naturligvis  fra  leveren  av  og  til  —  men  rent 
ut  sagt,  rent  ut  sagt,  der  er  ingen  som  bryr  sig  rigtig 
om  hvad  jeg  sier  —  jeg  er  ikke  alvorlig  nok,  ser  du.  — 
Og  saa  har  jeg  saa  dævelens  vanskelig  for  at  tale  i  læn- 
gere  perioder  —  for  saa  blir  jeg  hissig  —  han  erter  mig, 
ser  du,  og  saa  glemmer  jeg  det  jeg  skulde  si  —  og  saa 
sier  jeg  alt  saa  til  hvert  andet  ord  —  men  du  —  Slaar  ut 
med  haanden. 

Finn 

Tak. 
Hielm 

Selvtak.  I  smaa  raske  ubehageligheter  er  jeg  ikke  uten 
dygtighet,  men  naar  der  skal  aarstal  og  navner  og  stand- 
punkter og  viljens  frihet  og  saant  —  da 

Finn 

—  da  vil  du  pusse  m  i  g  paa  ham. 
Hielm 

Ja  helst!  —  Og  saa  er  der   det,   ser   du:     Jeg    har    en 
slags    respekt    for    ham    ogsaa    —    det    er    fan    til  kar  — 
men  —  men  —  men 
Finn 

Hvad  er  det  han  gjør  da? 
Hielm 

sukker  for  spøk.     Han    gaar    omkring    og    snakker    sandt 
bestandig. 
Finn 

gaar  ind  paa  spøken.  Ja,  det  maa  der  sættes  en  stopper 
for,  det  er  klart. 

Fru   Anna   Hielm  fra   venstre. 

Anna 

tar  i  haanden.    Goddag,    Finn  Hals  —  goddag,   Gerhard! 
Undskyld    jeg    har    latt    dere    vente.     Men    det    er    ogsaa 
svært  tidlig  —  klokken    er   ikke    1 1    endnu.     Gjør  en  liten 
pause.,  ser  smilende  paa  dem.     Jeg  avbrøt  nok. 
Finn 

Aa  det  er  bare  Gerhard  som.  klager  over   at   sandheten 
ikke  er  strafbar  her  i  landet. 
Hielm 

Aa  sludder! 
Anna 

truer  spøkende  til  Hielm.     Ramseth  ! 

Finn 

Jeg  har  forresten  engang  været  med  i  en  historie,  hvor 
den  som  talte   „sandt",  fik  pelsen  ordentlig  revet. 
Anna 

Naa,  hvorledes  gik  det  til?  Tar  en  sommerhat  frem  og 
sætter  baand  paa.  Ja,  De  blir  vel  med  paa  turen,  jeg  tror 
det  blir  vakkert  utover  fjorden  idag. 

Finn 

Ja,  jeg  forstod  det  som  en  invitation. 
Anna 

Det    var    det    ogsaa,    det   var  jo  morsomt  —  naa,  hvad 
var    det    saa    med    den    historien,    var    det  Dem    som  var 
strafferen  ? 
Finn 

Aanei,  jeg  har  ikke  lyst  til  at  fortælle  den. 
Hielm 

Aa  jasaa! 
Finn 

Jeg   er    bange    for    at    vi    ikke    kjender   hverandre  godt 
nok  —  at  De  skal  faa  en    anden    mening    om    mig  —  at 
jeg  skal  komme  til  at  staa  i  et  andet  lys  — 
Anna 

—  et  andet  lys  end  De  ønsker  at  staa  i  — 
Finn 

—  ja,  og  det  netop  nu,  da  vi  er  kommet  saavidt  at  de 
gjensidige  indtryk  begynder  at  interessere  os  —  det  kunde 
være  farlig. 

Hielm 

Undskyld,  jeg  er  kanske  overflødig. 
De  ler. 

Finn 

—  nei,  alvorlig  talt,  der  er  gaat  saa  meget  imellem 
siden  den  tid  — 

Hielm 

Anna,    kom,    det    er    best    vi    gaar.     Han    vil   vist  tale 
hemmelig. 
Anna 

Var  det  saa  slemt  da? 
Hielm 

Aa  fy,  der  var  vist  damer  med.  Kanske  de  var  gifte 
ogsaa. 

Finn 

Der  var  en  dame  med. 
Anna 

Bare  gaa  ut   fra    det  —  at   jeg    har    kjendt    meget   faa 
mænd    som    vilde    ta    i    betænkning;    at    forføre    sin    beste 
vens  kone,  hvis  det  faldt  sig  beleilig  — 
Hielm 

—  det  var  et  meget  tydelig  program  — 
Anna 

—  saa  for  den  saks  skyld  skal  De  ikke  genere  Dem; 
De  skal  ikke  være  bange  for  at  ødelægge  mig. 

Hielm 

Hvorledes  er  det  med  konerne?  Der  pleier  jo  gjerne 
at  være  en  av  hvert  kjøn  ved  saanne  leiligheter. 

Anna 

Ja,  det  vet  jeg  ikke.    Jeg  har  næsten  bare  kjendt  mænd. 

Finn 

Jeg  maa  tilstaa  at  jeg  trodde  netop  at  De  hadde  en 
ganske  anden  opfatning.  Gerhard  har  saa  ofte  fortalt  mig, 
og  jeg  synes  ogsaa  selv  at  ha  forstaat  — 

Anna 

Ja,  min  mand  og  jeg  var  gift  i  to  aar,  —  og  det  var 
den  eneste  helt  lykkelige  tid  i  mit  liv  —  og  vist  for  ham 
ogsaa.  —  Allikevel,  at  han  er  død,  det  er  likesom  en 
trøst  for  mig  —  jeg  følte  det  naturligvis  ikke  saan 
strak,  men  nu  senere,  nu  da  nogen  tid  er  gaat,  begynder 

jeg  at   se  det  saaledes og    det   er    ikke    bare  trøst 

jeg  føler,  nei,  endnu  stærkere  —  taknemlighet;  taknemlig- 
het,  fordi  han  elsket  mig  til  det  siste  øieblik  —  det  var 
jo  bare  to  aar  det  varte  — ,  og  ikke  alene  den  taknem- 
lighet, men  en  følelse  av  tak  overfor  —  overfor  —  ja 
taknemlighet  overhodet,  fordi  jeg  nu  kan  føle  mig  saa 
sikker,  saa  s  i  k  k  e  r.  Et  litet  ophold.  Ja,  det  er  underlig 
med  det  her  i  verden;  vet  De  hvad  jeg  har  lovt  mig  selv, 

fordi  jeg  føler  mig  saa  sikker  —  ja,  ikke  egentlig  lovt, 
men  hvad  jeg  har  lyst  til.  Jeg  har  lyst  til  at  være  snil 
mot  alle  mennesker. 

Begge  herrerne  ser  op. 

Ja  snil  —  god,  venlig,  snil,  gjøre  godt,  tale  godt,  mene 
godt.  Jeg  synes  jeg  skylder  det  —  og  jeg  synes  at  det 
trænges  saa  ofte.  „ Dømmer  ikke",  synes  jeg  er  det 
vakreste  som  er  sagt. 

Et  litet  ophold,  da  de  andre  intet  sier. 

Ja,    alt    dette    ædle    er   kommet  nu  i  den  allersiste  tid, 
fremdeles  smilende  det  har  nok  ikke  været  saadan  bestandig, 
gud  bedre  os. 
Finn 

Og  allikevel  tror  De  at  de  fleste  mænd  ikke  vilde  ta  i 
betænkning  — 
Anna 

Ja,  hvad  tror  De  selv  —  aanei,  De  behøver  ikke  svare. 
—  Nei,    det  var  i  mit   forrige  liv    jeg    syntes    det  —  jeg 
vil  ikke  ha  noget  med  det  at  gjøre  nu  længer. 
Finn 

Jeg  forstaar  det  ikke  rigtig. 
Hielm 

Ikke  jeg  heller! 
Finn 

Si  mig,    fru  Hjelm,    er   ikke  De    svært    mistænksom  av 
naturen? 
Anna 

Jamen    det    vil    jeg    væk    fra    —   og    jeg    er    det    ikke 
længer  —  ikke  nu  længer. 
Hielm 

Nei,  for  det  er  jagu  en  plebeiisk  egenskap. 
Anna 

forstaar  ikke  ordet.     Plebeiisk? 

Finn 

ser  samtidig  hurtig  op. 

Hielm 

—  ja  simple  folks  — 

Anna 

efter  et  litet  ophold.    Ja,    nu    kunde    jeg    være    blit    for- 
nærmet, hvis  — 
Hielm 

Hvis  du  ikke  hadde  saadan  lyst  til  at  være  snil. 
Anna 

Ja- 

De  ler  alle. 

Vi    skal    ikke    ha    den   historien    da?     Vi  skal  vente  til 
vi  blir  bedre  kjendt? 
Finn 

halvhøit.  Blir  vi  det  da?  hun  ser  spørgende  paa  ham  —  og 
desuten  er  det  for  tidlig  paa  dagen  at  fortælle  romantiske 
historier. 

Anna 

Romantiske? 

Det  ringer. 

Nu    begynder    de    vist    at    komme.     Det    skal    bli    for- 
færdelig  morsomt.   Jeg  glæder  mig  saa,   og  jeg   er    i   saant 
godt  humør  idag.     Og  slikt  veir! 
Finn 

Ja,  nu  vil  jeg  bare  gaa  hen  og  kjøpe  nogen   cigarer  til 
turen. 
Anna 

Kom  nu  ikke  for  sent!  Klokken  12  gaar  vi  herfra,  og 
kl.  12 Vs  var  det  meningen  at  dampskibet  skulde  gaa. 
Jeg  har  leiet  „ Oscar". 

Der  tales  heit  i  entreen. 

Hielm 

Der  har  vi  den  tyrkiske  musik  —  livvakten.  Profeten 
er  nær! 

Finn 

hilser  paa  de  indtrædende  og  gaar. 

Ind  kommer  fru  Hahn,  fru  Lindemann,  frk.  Lommer ud   og 

grosserer   Rasmussen.    Den   siste  i   bicyclekostume.     Rasmussen 

taler  med  Hielm;  de  tre  damer  iler  hen  til  fru  Anna. 

Fru  Hahn 

Skal  Finn  Hals  være  med  paa  turen? 
Fru  Lindemann  og  Frk.  Lommerud 

næsten  samtidig.     Skal  han  være  med? 
Anna 

Ja,  jeg  tror  det  —  nu  skal  jeg  gi  besked  om  kaffen. 

De  tre  damer  stikker  koderne  sammen,   mens  fru  Anna  gaar  til 
høire  dør,  kalder  paa  Martine  og  gir  hende  besked. 

Fru  Hahn 

hen  til  Anna.    Jeg    synes    sandelig    at    du    skylder  Ram- 
seth  — 
Anna 

Hvad  mener  du? 
Fru  Hahn 

Du  v  i  1  ikke  forståa?     Vel!     Sætter  sig  hen. 
Fru  Lindemann 

Det    blir    vist    en    deilig    tur  idag.     Og  ikke  trykkende 
varmt  heller. 
Flere 

Deilig  tur! 
Frøken  Lommerud 

Og  netop  nu  paa  denne  tid  er  der  saa  malerisk  ogsaa. 
Alting  staar  saa  vakkert  i  farven !  Haandbevægelse  som 
malere.     Jeg  glæder  mig. 

Martine  ind   med  kaffe,   chokolade,   vin,   konjak,  selters,   kaker, 
smørrebrød.    Hun  byr  omkring.     Hun  viser  sig  av  og  til  i  det  føl- 
gende, bringer  ny  chokolade,  byr  om.     Hun  ser  net  og  fiks  ut. 

Fru  Lindemann 

hen  til  Anna.     Hvad  tror  du  Ramseth  vil  si  til  det? 
Anna 

Til  hvad? 
Fru  Lindemann 

Aa    lat    ikke    som    du    ikke    forstaar,    ven    min    —   jeg 
personlig    har    ikke    noget    mot    det,    men   —  høit  og 
hr.  Rasmussen,  som  foretrækker  at  kjøre  da! 
Rasmussen 

Ride! 
Hielm 

Bicycle? 
Rasmussen 

Ja,  det  er  den  nyeste  sport. 
Fru  Lindemann 

Tænk,  hr.  Rasmussen  som  har  reist  likefra  Bergen  bare 
paa    bicycle.      De    kommer    vel    meget    for    til    Sandviken 
end  vi? 
Rasmussen 

smiler  litt  overlegent.     Ja,    det   tror   jeg  nok    jeg   tør  anta. 
Fru  Lindemann 

koket.     At  De  ikke  heller  vil  reise  med  os  da! 
Rasmussen 

Sporten  —  frue!  —  frem  for  alt! 
Hielm 

Kunde  ikke  De  sitte  op  bakpaa,  frue? 
Rasmussen 

alvorlig.    Nei,  det  er  tricycle,  det! 
Hielm 

like  alvorlig.     Saa   er   det    tricycle  det!   —  Eller    kanske 
De   hadde  lyst  til   at  komme  op  og   ride,  frøken    Lomme- 
rud? 
Rasmussen 

Haahaahaa. 

7  —  Gunnar  Heiberg.     I.  "  / 

Frk.  Lommerud 

Nei,  vet  De  hvad ! 
Hielm 

Det  hadde   vist  været   noget    for  Dem    det    —    halvhoit 
—  aa,  De  modne  mø! 
Frk.  Lommerud 

skotter  hen  i  spellet.     De    vet,    jeg    sætter    ikke   pris   paa 
den  slags. 

Hielm  byr  Rasmussen  hen  til  bordet. 

Fru  Hahn 

til  frk.  Lommerud.     Hvad  var  det  han  sa? 
Frk.  Lommerud 

Til  mig? 
Fru  Hahn 

En  ugift  pike  skal  være  forsigtig. 
Frk.  Lommerud 

fra  hende  og  hen  til  Anna.     Jeg    tror    ikke    Ramseth    vil 
like  det. 
Anna 

Men  herregud,  hvad  — 
Frk.  Lommerud 

Jeg  tror  ikke  han  vil  like  det.    Hen  til  fru  Lindemann. 
Fru  Hahn 

til  Hielm,  som  skjænker  i  et  glas.     Det  er  kon  jak. 
Hielm 

Ja. 

Fru  Hahn 

Det  er  kon  jak. 
Hielm 

Ja,  jeg  vet  det.  —  Skaal ! 
Anna 

halvhøit.     Men  Janne  da! 

Hielm 

Nu  har  jeg  et  litet  forslag  at  gjøre,   saa  vi  kan  komme 
litt  i  stemning  til  turen  idag. 
Flere 

Ja  ja  —  hvad  er  det? 
Hielm 

Jeg  foreslaar  at  vi  blotter  os. 
De  andre 

Blotter  os  —  fy  —  blotter  os. 
Rasmussen 

Haahaahaa ! 
Hielm 
l       Ja,  bare  paa  sjælen  naturligvis. 


De  fleste  forstaar  ikke  og  spør. 

Hielm 

Jo,  hør  nu!     Det  er  ikke  saadan  som  pantelek;  for  det 
er  kjedelig.     Men  vi  begynder  der  hvor  panteleken  ender 
—  vi  begynder  med :    Hvad  skal  han  dømmes  til  som  — 
Fru  Lindemann 

Aa  gud !    Han  vil  vi  skal  kysse. 
Hielm 

Søte    fru    Lindemann!    —    Og    saa    dømmes    jeg    selv 
først,  saa  jeg  kan  vise  hvorledes  det  skal  arrangeres.    Og 
jeg  dømmes  til  at  tale  sandhet. 
Fru  Hahn 

Saa  De  maa  dømmes  til  det? 

Alle  ler. 
Hielm 

myser  til  hende.  Skjelmsmester !  —  Og  det  er  desuten 
en  nyttig  lek;  —  vi  øver  os  til  han  kommer.  Altsaa : 
jeg  dømmes  til  at  tale  sandt.  Denne  dom  vil  jeg  efter- 
leve  paa  den  maaten  at  jeg  utkaster  nogen  smaa  vel- 
lykkede og  træffende  portrætter  av  de  tilstedeværende. 

Damerne 

protesterer. 

Hielm 

Dommen  er  falden!  —  Saa! 
Frk.  Lommerud 

End  De  selv  da? 
Hielm 

Ja,  jeg  skal  portrættere  mig  selv  ogsaa.  Fortælle  akkurat 
hvorledes  jeg  er  og  hvori  mine  gjerninger  bestaar. 
Fru  Lindemann 

Nei  fy,  det  er  vist  ikke  værdt! 
Fru  Hahn 

Lina! 
Alle  damerne 

Nei,  nei!    De  faar  ikke  lov.  —  Vi  vil  ikke  være  med! 
—  nei,  nei !  —  Vi  vil  ikke  være  med ! 
Hielm 

De    som    ikke   vil  være   med,  er  naturligvis  ræd  for  at 
noget  skal  komme  op. 
Damerne 

Aa  langtfra! 
Hielm 

Og  saa  elsker  dere  ikke  sandheten. 
Damerne 

Jo-o-o-da! 
Fru  Hahn 

Anna    —   jeg    maa    be    dig.     Man    kan    jo    aldrig    vite 
hvad  han  — 
Anna 

smiler  og  trækker  paa  skuldrene   som   om   hun   ikke  kan  for- 
hindre det. 

Hielm 

Ja,  hvem  skal  jeg  saa  begynde  med? 

Fru  Lindemann  og  frk.  Lommerud 

Ikke  paa  mig!  ikke  paa  mig! 
Fru  Hahn 

Hvad  er  det  De  vil,  menneske! 
Hielm 

Jeg  vil  ta  pent  og  forsigtig  av  Dem,  saa  De  tilsist  blir 
staaende  i  samme  henrivende  skikkelse  som  sandheten  — 
eller  som  Rasmussen  der! 
Fru  Lindemann 

Aa  gud  forbarme  sig! 
Rasmussen 

Haahaahaa! 
Fru  Hahn 

Ja,  vogt  Dem ! 
Hielm 

later  som  han  er  bange.     Uf   nei !      Naar   jeg   tænker   paa 
det,  tør  jeg  ikke  heller! 
Rasmussen 

Haahaahaa! 
Hielm 

Hys  da.  De  maa  ikke  le  saa   høit,    mand !    det  er   ikke 
morsomt  a  1 1  det  jeg  sier,     Saa  begynder  vi.     Fru  Linde- 
mann — 
Fru  Lindemann 

hvinende.      Aa ! 

Hielm 

Barnet    mit,    som  Ramseth    altid    kalder   hende  —  naar 
hun  kommer  med  sine  fromme,  uskyldige  dueøine  og  byr 
ham  munden  til  en  liten  smask. 
Fru  Lindemann 

Nei  fy,  det  er  ikke  sandt! 
Frk.  Lommerud 

Jo,  det  er  sandt  det.     Du  er  altid   saa    forlegen    for    at 
faa  den  kyssen  av  Ramseth. 

Fru  Lindemann 

Jamen  du  da,  d  u  er  vel  ikke  forlegen  du  — 
Frk.  Lommerud 

—  jamen  han  kysser  aldrig  mig  — 
Fru  Lindemann 

—  nei,  det  er  vel  derfor  du  er  forlegen  vel. 
Hielm 

Undskyld  jeg  avbrøt,  for  det  var  mig  som  hadde  ordet. 
Videre!  Vi  er  ikke  alle  like  begavet  her  i  verden. 
Nogen  er  mere,  andre  mindre.  Fru  Lindemann  er  mindre. 
Men  det  gjør  ikke  noget,  for  alle  herrer  gjør  kur  til  hende 
og  betror  sig  til  hende,  og  forelsker  sig  i  hende  — 
saa  der  blir  altid  hængende  noget  igjen.  Hun  kan  snakke 
med  om  alt  mulig,  og  kan  hun  ikke  svare,  saa  smiler 
hun  —  se  der!  Nei,  smil  De  bare,  det  klær  Dem  saa 
godt.  —  Frøken  Lommerud  — 
Fru  Lindemann 

Aa,  gudskelov  jeg  er  færdig! 
Frk.  Lommerud 

samtidig.     Vær  sand! 
Hielm 

Frøken  Lommerud  tror  at  det  er  aanden  det  kommer  j 
an  paa  i  denne  legemlige  verden,  helt  motsat  av  fru 
Lindemann,  som  mener  at  man  kan  komme  et  godt 
stykke  i  den  aandelige  verden  med  et  pent  legeme.  Begge 
damerne  er  kvinder,  kvinder  av  megen  tugt  og  ærbarhet 
likesom  ogsaa  fru  Hahn  — 
Fru  Hahn 

Pas  Dem ! 
Hielm 

skvætter.     Nei,  ikke  likesom  fru  Hahn! 

Latter. 

Fru  Berg  og  fru  Ottesen  kommer. 

Fru  Berg 

Goddag,  Anna!  Du  hørte  vist  ikke  at  vi  banket  en- 
gang! aa  gud,  jeg  trodde  vi  kom  saa  altfor  sent.  Goddag 
dere  andre!  Undskyld  at  vi  kommer  saadan  hæseblæsende 
ind.  Men  baade  Randi  og  jeg  er  saa  oprørt,  saa  oprørt. 
Vi  er  forbigaat  nu  igjen.  Ja,  hør  nu  bare!  Foged  Jensen 
som  fik  det,  er  bare  3 — 4  aar  ældre  kandidat.  Min  mand 
er  20-aars  kandidat  og  Ottesen  ett  aar  yngre. 

Fru  Ottesen 

som  taler  temmelig  langsomt  og  høitidelig.  M  i  n  mand  har 
beste  karakter. 

Fru  Berg 

Og  saa  gaar  de  hen  og  tar  en  mand  som  aldrig  har 
været  stortingsmand,  aldrig  har  deltat  i  det  offentlige  liv, 
som  ikke  har  noget  at  paaberope  sig,  som  bare  har  sittet 
paa  landet  og  passet  sit  embede.  Aa  gud  og  fader  hvor 
vi  angrer  at  vi  ikke  tok  mot  statsraadsposten  dengang  de 
hadde  saa  vanskelig  for  at  faa  nogen. 

Hielm 

Var  det  dengang  det  blev  tilbudt  Deres  mand  — 

Fru  Berg 

Javist!  Vet  De  ikke  det?  Men  nu  synes  vi  sandelig 
ogsaa  at  vi  har  ofret  nok  for  partiet.  Vi  burde  blit  der 
hvor  vi  oprindelig  hørte  til.  Men  de  skulde  passe  sig!  — 
men  de  skulde  passe  sig!  Eller  var  det  mere  end  rime- 
lig at  vi  ialfald  fortrinsvis  kom  i  betragtning  ved  embeds- 
besættelser  for  alt  det  strid  og  stræv  og  slæp  og  slit  vi 
nu  har  hat  aar  ut  og  aar  ind.  Ja,  for  hvad  har  vi  ikke 
maattet  døie  —  ja,  er  dere  ikke  enige,  synes  dere  ikke 
selv  —  se  nu  mig  f.  eks.  Mit  hjem  blir  forsømt,  mine 
barn  blir  forsømt,  min  mand  blir  forsømt,  jeg  tror  sandt 
for  dyden  vi  skylder  skatter  paa  to  steder.  Og  det  er  jo 
ikke  pur  unge  mennesker  heller.  —  Min  mand  er  20-aars 
kandidat  — 

Fru  Ottesen 

—  og  Ottesen  — 
Fru  Berg 

hurtig.     Ett  aar  yngre. 

Fru  Ottesen 

—  og  min  mand  har  beste  karakter. 
Hielm 

Hvad  er  det  De  har  det  saa  travelt  med  da? 
Fru  Berg 

Travelt  med?    Herregud,  jeg  gaar  jo  her  og  er  gift  med 
en  stortingsmand  hele  aaret  igjennem  jo. 
Hielm 

Hele  aaret?  Vilde  De  bare  ha  ham  halve  aaret  da, 
fru  Berg?     Vilde  De  ha  mig  f.  eks.  resten  av  aaret? 

Der  lees  og  snakkes  holt  en   Uten   stund,   indtil   der   blir   en   liten 
pause  —  da  hører  man  langsomt  og  tydelig 

Fru  Ottesen 

der  har  talt  med  fru  Haha.     Og  med  beste  karakter. 

Latter  igjen. 

Hielm 

Ja,  sæt  Dem  nu  ned,  fru  Ottesen,  saa  skal  vi  straks 
være  hos  Dem.  Vi  sitter  her  og  holder  ekstramøte  i 
Sædelighetsforeningen  —   og  det  er  drøit  nok. 

Fru  Ottesen 

Ja,  naar  jeg  skal  være  ærlig,  saa  har  jeg  aldrig  i  mit 
liv  visst  om  saa  meget  —  saa  meget  drøit  engang,  som 
efter  at  jeg  er  kommet  ind  i  Sædelighetsforeningen.  Paa 
landet  hjemme  hos  os  er  det  ikke  saa  —  ikke  saa  — 

Hielm 

—  ikke  saa  indviklet.  Fru  Ottesen  nikker.  Ja,  nu  fort- 
sætter  vi  avklædningen.  —  Hr.  Rasmussen  — 

Fru  Lindemann 

Jamen,  hr.  Rasmussen  har  jo  næsten  ingenting  paa. 

Fru  Hahn 

Line! 
Hielm 

Han?  Han  har  ring  paa  tommelfingeren.  Det  er  der 
ingen  av  os  andre  som  har. 

De  ser  paa  Rasmussens  tommelfinger. 

Rasmussen 

meget  alvorlig.      Hvorfor  skal  man  netop  ha  den  paa    en 
bestemt  finger? 
Hielm 

Nei  hvorfor?  —  Hr.  Rasmussen  er  fra  Bergen.    H.  Ras- 
mussen er  rik,  men  venstre  — 
Rasmussen 

—  det  er  jo  flere  av  os  nu,  saa  det  blir  ikke  saa  dyrt 
hvergang  — 

Hielm 

—  ikke  saa  dyrt  hvergang,  nei.  Saa  har  vi  literaturen. 
Hr.  Rasmussen  læser  aldrig   „bøker",  som  han  kalder  det. 

Rasmussen 

Haahaa  —  gud,  hvor  kjæk  De  er  —  men  De  over- 
driver —  jeg  har  f.  eks  —  leter  i  hukommelsen,  finder  ikke 
f.  eks.  —  jeg  har  f.  eks  læst,  og   det  meget  moderne  — 

Hielm 

Med  hensyn  til  den  bildende  kunst,  saa  samler  hr.  Ras- 
mussen paa  malerier.  Gamle  Rasmussen,  der  klorte  sig 
op  og  neglet  firmaet  fast,  prydet  sine  vægger  med  olje- 
tryk.  Under  den  nuværende  repræsentant  for  familien 
foregaar  der  en  stille  sjælevandring  paa  de  Rasmussenske 
vægger.  Oljetrykkene  rykker  langsomt  og  forsigtig  ut  av 
de  beste  stuer,  og  ind  drager  høitidelig  og  med  megen 
bram  oljemalerier,  virkelige  billeder.  Nu  dvæler  oljetryk 
kun  i  soveværelset  og  paa  kontoret  —  nydelige  oljetryk 
forresten. 

Rasmussen 

Ja  jeg  kan  ikje  kaste  dem  paa  gaten  vel ! 
Anna 

Det  synes  jeg  ogsaa  maa  bli  hr.  Rasmussens  private  sak. 
Rasmussen 

Begripeligvis!     Jeg    har    et    av    Deres    mands    malerier 
ogsaa,  fru  Hielm. 
Hielm 

Det  er  ganske  sandt!  Og  det  lot  hr.  Rasmussen  sig 
tilslaa  hos  en  ven  av  August  Hielm  som  uheldigvis  skyldte 
Rasmussen  penger  for  nogen  fiskeredskaper.  Naar  nogen 
skylder  Rasmussen  penger,  saa  gjør  han  altid  utlæg  i 
malerier.  Saaledes  støtter  han  kunsten.  —  Han  har  en 
net  liten  samling.  Mottages  i  de  beste  kredse. 
Rasmussen 

Haahaahaa,    De    er    vist    grulig    grov.   De.     Men    skidt, 
det  kan  være  det  samme.    Eg  synes,  De  er  kjæk,  eg.    Skaal! 
Anna 

Ja,  nu  synes  jeg  ogsaa,  Gerhard,  at  det  var  paa  tide  — 
Rasmussen 

De    maa    endelig    ikke    uleilige  Dem,    frue.     Jeg  synes, 
han  er  kjæk.     Og  saa  er  det  sandt.     Det  er  sandt  hvert 
ord  han  sier. 
Hielm 

Jagu  er  det  sandt,  ja.  —  Saa  skal  jeg  ta  mig   selv   da. 
DAMERNE 

Aa  gud!  aa  gud! 
Anna 

halvhøit.     Gerhard ! 
Hielm 

Bare  ikke  være  bange!  —  Jeg    vil    først   tale  om  hvor 
bra  jeg  er.     Jeg  er  saa  bra. 
De  andre 

Saa?  —  bra!? 

Hielm 

Ligger  ikke  Norges  bank  usprængt?  Har  jeg  nogen- 
sinde  malt  Romsdalshorn  naar  jeg  laa  i  Drøbak  om  somren? 
Aa,  al  den  masse  deilig  humbug  jeg  har  undlatt!  Alle 
de  rødmende  jordbær  jeg  ikke  har  plukket!  Al  den 
gyldne  most  jeg  ikke  har  drukket,  al  den  kanarisec  jeg 
ikke  har  beljet  i  mig.  Alle  de  skjønne  kvinder  som  gaar 
rene  og  pletfri  omkring  —  tilaarskomne  og  knoppende 
unge,  friske,  nyvoksne  — 
Fru  Haun 

Det  er  vist  ikke  værdt  De  gaar  videre. 
Hielm 

Nei,  det  er  vist  best  at  komme  tilbake  til  økonomien 
igjen.  I  gamle  dage,  fru  Hahn,  da  De  likte  mig  endnu 
bedre  end  nu,  da  gik  vi  altid  forbi  der  hvor  min  skrædder 
bor,  naar  vi  var  ute  og  sværmet  sammen,  husker  De 
det?  —  en  saa  alvorlig,  velstaaende  og  embonpointeret 
dame  styrker  kreditten. 
Fru  Hahn 

Det   er   uforskammet!     Var    det    derfor    De    altid    vilde 
vi  skulde  gaa  gjennem  Slotsgaten  ? 
Hielm 

Nei,  det  var  vinhandleren  som  bodde  i  Slotsgaten. 
Rasmussen 

Haahaahaa. 

Fru  Lindemann 
Der  er  han. 


Det  ringer  stærkt. 


Alle  op,  ordner  litt  paa  sig,  flytter  paa  stolene.    En  lænestol  kommer 
til  at  staa  i  midten. 

Hielm 

Og  jeg  som  ikke  blev  færdig. 
Fru  Lindemann 

Ja,  det  begyndte  saa  godt. 

Rasmussen 

Haahaahaa. 
Hielm 

Og  saa  hadde  jeg  gjemt  det  allerbeste  tilsist. 
Fru  Hahn 

haanlig.    Hvad  mon  det  var? 
Hielm 

høflig.     Direktricen    for    hr.  Ramseths   kvindelige   oplys- 
ningsbyraa. 

R amseth,    en  høi  mand  med  sort  skjeg  og   temmelig  langt  haar 
som  er  graasprængt  ved  tindingerne,  kommer  ind. 

Der  er  stille  i  stuen.    Alle  damerne  har  reist  sig.    Anna  gaar  mot 
Ramseth  og  trykker  hans  haand. 

Ramseth 

Goddag,  venner! 

Litet  ophold. 

Fru  Lindemann 

hen  til  Ramseth,  byr  munden  frem.      End  jeg  da? 

Ramseth 

kysser  hende.      Dér! 

Anna 

Maa  jeg  præsentere  grosserer  Rasmussen  fra  Bergen, 
Rasmussen 

bukker  og  smiler.    Jeg    vet    ikke    om    De    kjender  —  jeg 
har  hørt  til  Deres  parti  — 
Ramseth 

flygtig  hilsende.  Der  har  møtt  mig  noget  tungt.  Lydelig 
interesserthet  fra  damcrncs  side.  Ramseth  ser  sig  om.  Dette 
kunde  ha  været  saa  hyggelig.    Scetter  sig  i  lænestolen. 

Anna 

Hvad  er  det  da,  Ramseth? 

Ramseth 

Aa,    det    er    saa    kjedelig.     Jeg   møtte  Carsten  Solheim. 
Han  lugtet  av  brændevin,  og  klokken   er  ikke    12  endnu. 

Det  er  saa  tungt!  Jeg  hadde  haabet  saa  at  der  skulde 
blit  noget  av  ham.  Gud  velsigne  dere,  dere  som  har 
gode  og  hyggelige  hjem,  kan  dere  ikke  ta  dere  av  ham, 
saa  han  ikke  gaar  tilgrunde  — •  og  gjøre  noget  for  ham. 
Anna 

Jeg  har  aldrig  visst  — 
Hielm 

Ikke  jeg  heller  — 
Ramseth 

Der  er  ikke  tvil.     Ta  dere  av  ham! 
Hielm 

Nu  har  jeg  kjendt  Carsten  Solheim  i  mange  aar,  og  vi 
har  mange  ganger  slaat  av  en  rangel  sammen.  Men  jeg 
har  —  altsaa  —  aldrig  mærket  at  det  skulde  trænges,  — 
altsaa  —  at  nogen  tok  sig  av  ham.  Desuten  er  han  gift 
med  en  meget  bra  kone,  saa  de  ærede  fruer  behøver  vist 
ikke  at  uleilige  sig.  Han  har  hjem  selv.  Og  saavidt  jeg 
vet,  saa  har  altsaa  ikke  nogen  av  de  tilstedeværende  visst 
at  det  var  saa  daarlig  med  ham  heller.  Vel? 
Anna 

Du  maa  ta  feil,  Ramseth. 
Ramseth 

Nei,  det  kan  ikke  være  mulig.    Og  det  ligner  jo  des- 
værre  saa  de  unge.     Ingen  av  dem   er    til    at    forlate   sig 
paa.  —  Ja,  ja,    væk    med    dette !     Men    er    ikke    klokken 
mange.     Vi  maa  gaa.     Vi  er  jo  kommet  allesammen ! 
Fru  Hahn 

Ikke  alle! 
Ramseth 

Hvem  venter  vi  paa  da? 
Anna 

Kandidat  Hals. 
Hielm 

samtidig.     Finn   Hals. 

Ramseth 

Finn   Hals  —  det    usædelige    menneske  —  den    fruen- 
timmerjæger  — 

Nogen  uro. 

Anna 

Nei  men  Ramseth,    saadan    har  du  ingen  ret  til  at  tale. 
Ramseth 

avgjørende.     Det  er  noget  som  alle  vet. 
Hielm 

Det  er  svært  saa  lastefuld  ungdommen  er  blit  efterat 
De  naadde  de  femti,  Ramseth. 

Finn   Hals  kommer. 

Anna 

Maa  jeg  præsentere  en  god  ven,  kandidat  Finn  Hals. 
Fru  Hahn,  frk.  Lommerud,  fru  Lindemann,  fru  Ottesen, 
fru  Berg,  hr,  Ramseth  Ramseth  bukker  stivt,  litt  forlegent, 
grosserer  Rasmussen!  —  En  kop  chokolade.  Finn  Hals. 

Finn 

Tak !     Han  forsyner  sig. 

Paafaldende  lang  pause. 

Fru  Lindemann 

Ak  ja,  den  drikken! 
Hielm 

Ja,  og  det  hykleriet! 
Finn 

ser  spørgende  omkring,  forstaar  ikke.      Hvem     er    det    som 
drikker  saa? 
Fru  Lindemann 

Aa,  det  er  en  ung  forfatter,  Solheim,    som  hr.  Ramseth 
møtte  idag.     De  kjender  ham  vist  ikke. 
Finn 

Carsten  Solheim.  Jo  meget  godt!  Jeg  talte  med  ham 
i  dette  øieblik,  nu  nede  paa  gaten.  Han  hadde  netop 
truffet  hr.  Ramseth,  sa  han. 

Hielm 

Var  han  svært  fuld? 
Finn 

Fuld? 
Hielm 

Ja,  Ramseth  sier  han  lugtet  brændevin. 
Finn 

Saa?    Jeg  mærket  ingenting,  og  jeg  talte  da  med  ham 
i  flere  minutter.  — 
Ramseth 

vendt  mot  Finn,  temmelig  barskt.    Ja,  saa  har  jeg  muligens 
tat  feil  da! 
Finn 

litt  støtt.    Jaja  —  jaja! 
Hielm 

Men  nu  er  hemmeligheten  vel  forvaret  —  altsaa  — 
i  disse  dydsirede  damers  barmer  og  i  disse  brave  mænds 
bryster,  og  imorgen  er  det  ikke  ute  over  hele  byen  at 
Carsten  Solheim  var  snytefuld  kl.  9  om  morgenen,  og 
hele  historien  vil  saaledes  bare  være  vidne  om  hvilken 
daarlig  næse  og  hvilket  godt  hjerte  Johannes  Ramseth  har. 
Han  laver  sig  et  glas.    Skal  ikke  De  ha  et  glas,  hr.  Ramseth? 

Ramseth 

ryster  paa  hodet. 

Hielm 

Nei,  det  er  sandt.  De  drikker  jo  ikke  selv.  De  bare 
lar  andre  drikke.  Ja  —  den  drukkenskapen  er  slem.  De 
—  og  det  kunde  vist  ikke  skade,  om  der  blev  slaat  ut 
et  par  potter  her  i  landet,  men  det  hykleriet,  det  for- 
bandede hykleriet  som  folk  fylder  sig  med  i  stedet,  det 
er  jagu  værre  —  ikke  sandt  fru  Hahn? 

Fru  Lindemann 

halvhøit.  Hvorfor  skal  De  bestandig  henvende  Dem  til 
Janne  ? 

Fru  Hahn 

halvhøit.     Jeg  kan  godt  svare  for  mig  selv. 
Fru  Lindemann 

som  før,  naivt.     Jamen  du  svarte  jo  ingenting. 
Fru  Hahn 

halvhøit.     Saa? 

Pause. 

Anna 

Ja,  nu  tror  jeg  klokken   er   saa    mange,    saa    hvis    dere 
har  forsynt  dere  — 
Ramseth 

som  siden  sin  siste  replik  har  gaat  omkring  i  stuen  paa  kryss 
og  tvers,  stanser  nu  braut  foran  Finn.     Nei  vent!  —  Jeg  har 
en  avbigt  at  gjøre  Dem,  hr.  Hals. 
Finn 

Mig? 
Ramseth 

Ja.  I  hvert  tilfælde  hadde  jeg  ingen  ret  til  at  tale  som 
jeg  gjorde.  Det  var  av  rygter  jeg  hadde  det.  Jeg  hadde 
ingen  erfaring  selv.     Jeg  ber  om  undskyldning. 

Damerne  indbyrdes  beundrer  Ramseth. 

Finn 

Jeg  vet  ikke  hvad  De  sigter  til.  Jeg  vet  ikke  hvad  De 
har  sagt  engang!  Jeg  kan  ikke  ta  mot  nogen  undskyld- 
ning. Han  ser  sig  om.  Jeg  vet  ikke  hvad  hr.  Ramseth 
har  sagt. 

Da  ingen  svarer,  sier 

Hielm 

Hr.  Ramseth  talte  om  dit  forhold  til  sædeligheten. 
Ramseth 

Det  var  om  Deres  forhold  til  sædeligheten,  ja. 
Finn 

noget  forbauset.     Til    —    til    sædeligheten  ?     Ganske  rolig. 

112 


KONG M  I  D  A  S 

Ja,  jeg  skal  ikke  negte,  jeg  synes  det  er  en  noget  underlig 
selskapsto  —  avbryter  sig,  da  han  kommer  til  at  se  hen  paa  Anna. 
Jeg  tør  ikke  spørre   hvorledes  De  egentlig  kommer   til    at 
beskjæftige  Dem  med  min  sædelighet? 
Ramseth 

Jeg  har  gjort  Dem  min  undskyldning. 
Finn 

Ja,  jeg  hører  det,  men  — 
Fru  Hahn 

til  Ramseth  med  haandtryk.      Du  kan  ikke  lyve,  du  — 
Fru  Berg 

Og  saa  det  at  erkjende  at  man  har  uret. 
Fru  Lindemann 

Ja  netop. 
Frk.  Lommerud 

til  Finn.    —  en  saadan  ærlighet,  en  saadan  kjærlighet  til 
sandheten  —  ja,  synes  De  ikke  selv  —  jeg  synes  det  er 
stort,  jeg. 
Finn 

Aa,  herregud,  —  med  maate! 

Alle  damerne  staar  nu  takkende  omkring  Ramseth. 

Fru  Hahn 

til  fru  ottesen.    Sandheten  er  formelig  hans  natur. 
Fru  Ottesen 

J-a-a-a-da! 
Ramseth 

til  Anna,  som  ikke  er  kommet  hen  til  ham.     Du  ser  ut  som 
du  er  fornærmet,  Anna. 
Anna 

Ja,  jeg  synes  virkelig  ikke  alt  dette   hadde    været    nød- 
vendig. 
Ramseth 

Ikke  nødvendig!     Du  vet  godt,  og  I  vet  alle    hvad   det 


8  —  Gunnar  Heiberg.     I. 

er  som  har  tat  al  min  tankegang  i  denne  tid.  Og  naar 
du  det  vet,  skulde  du  fort  'og  let  kunne  glemme  et  — 
et  —  uselskabelig  ord,  et  ord  som  var  uoverlagt,  men 
som  hadde  sin  rot  i  den  tankegang,  at  ogsaa  i  det  sel- 
skabelige  liv  skal  der  være  ansvarsfølelse,  at  man  faar 
holde  sit  hus  og  sin  omgang  ren,  som  man  skal  holde 
sin  gjerning  og  sin  tanke  ren  —  og  det  er  vi  vel  alle 
enige  om,  tænker  jeg.     Ser  sig  om. 

Indrømmelsesmumlen  fra  kvinderne. 

I  vet,  som  jeg,  at  jeg  av  min  sjæl  hader  den  gift  som 
margstjæler  den  norske  ungdom,  den  usædelighetens  gift 
som  er  hos  alle,  næsten  alle  unge  mænd  nu  om  dagene  — 
i  tanker,  sind,  ord,  blik,  sprog,  følelse,  haandtryk. 

Alle  kvinderne,  beundrende,  endnii  tættere  om  ham. 

Hielm 

Hvorledes  er  det  med  Deres  haandtryk,  Rasmussen? 
Rasmussen 

Haahaahaa. 
Ramseth 

stærkt.     Dette  er  ikke  noget  at  le  av,  unge  mand! 
Rasmussen 

imponeret.  Jeg  ler  ikke  —  jeg  bare  lo  av  —  Vil  søke  trøst 
hos  frk.  Lommerud,  saa  hos  fru  Lindemann,  men  forgjæves. 

Ramseth 

Dette  føler  jeg  stærkt,  men  jeg  føler  en  ting  til.  For 
en  ung  kvinde  som  staar  alene,  og  især  med  direkte  hen- 
tydning for  en  ung  kvinde,  som  altid  har  staat  alene,  e  r 
der  fare  — 

Anna 

Jeg  forstaar  ikke  rigtig  hvad  det  er  du  mener,  Ramseth, 
men  nu  er  klokken  mange,  og  saa  skulde  vi  gjerne 
være  i  litt  godt  humør,  og  saa  mine  damer  og  herrer: 
Opbrud ! 

Alle  reiser  sig.     De  fleste  op  mot   bakgrunden.     Man  tar  paa  sig  i 
bakgrunden  og  i  entreen,    hvortil   dørene   nu   blir  staaende  aapne. 
Masser  av  plæd,  reisesjaler,  reisetasker,  kikkerter  o.  s.  v. 

Anna 

til  Martine,  som  sees  hjælpende  i  bakgrunden.     Er  alting  bragt 
ned  paa  bryggen? 
Martine 

Ja,  frue,  Hans  har  kjørt  ned  altsammen. 
Rasmussen 

Ja,    jeg    faar    se    at    komme    i    forveien    for    at    hente 
bicyclen.     Farvel    saalænge,    frue,    —    skal    jeg    besørge 
noget    for    Dem    i    Sandviken,    for    jeg    kommer    først  — 
haahaa. 
Anna 

Er  De  viss  paa  det.     Jaja,  vi  faar  se. 
Rasmussen 

sagte  til  Hielm.      Sørg  for   at  jeg  faar  sitte  ved  siden  av 
Dem  ved  bordet.     Vi  skal  ha  det  saa  kjækt. 
Hielm 

Skulde  valget  bli  mellem  Dem  og  Ramseth,  saa  kan 
De  være  sikker. 

Rasmussen  gaar. 

Anna 

til  Finn.     Jeg  vil  haabe  De  ikke  er  sint  — 
Finn 

Nei,  frue,  sint  er  der  ikke  tale  om,  men  jeg  skal  ikke 
negte  at  hr.  Ramseth  tiltaler  mig  ikke  synderlig.  —  Op 
mot  bakgrunden  til  de  andre. 

Ramseth 

hen  til  Anna.      Vær  forsigtig! 
Anna 

Nei  nu,  Ramseth,  nu  maa  du  holde  op.  Jeg  forstaar 
dig  virkelig  ikke.  Hvis  jeg  ikke  var  i  saa  godt  humør, 
saa  vilde  jeg  ha  følt  det  som    du    hadde    git    mig    dada   i 

hele  selskapets  nærværelse  —  og  nu   er   jeg    da    virkelig 
blit  for  stor  til  det.  — 

RAMSETH 

Du  vet  jeg  spøker  ikke  med  disse  ting. 
Anna 

—  og  hvad  mener  du    med    en    kvinde    som    altid    har 
staat  alene  —  var  det  ikke  saa  du  sa?    Jeg  har  jo  været 
gift.     Var  det  ikke  det  uttryk  du  brukte? 
RAMSETH 

Jo. 

Anna 

Jamen  jeg  har  jo  været  gift. 

RAMSETH 

Jeg  vet  det. 
Anna 

Men  da  vet  du  jo  ogsaa  —  du  vet  jo  bedre  end  nogen 
hvilket  inderlig  forhold  —  ja,  jeg  vil  ikke  staa  her  og 
fortælle  det  til  dig  —  du  vet  jo  at  der  ikke  var  nogen- 
ting  som  skilte  — 

RAMSETH 

Ikke  det? 

Anna 

Er  det  mig  du  sigter  til?  —  har  jeg   gjort   noget    galt. 
Vet  du  noget,   eller   tror  du  at  vite  noget,  saa  si  det!  — 
Hvad  er  det  du  beskylder  mig  for? 
RAMSETH 

Jeg  beskylder  ikke  dig  for  noget  — 
Anna 

stærkt.     Tal  ut! 
Et  litet  ophold,  da  han  ikke  svarer.    De  andre  er  imidlertid  blit  op- 

mærksomme. 

Min  mand?  —  August?  — 
RAMSETH 

Jeg  tror  ikke  han  var  bedre  end  andre  unge  egtemænd. 

Anna 

—  efter  at  vi  blev  gift?  Smertelig.  Fy,  Ramseth  — 
fy !  Til  de  andre.  Undskyld,  jeg  er  ikke  rigtig  frisk  — : 
jeg  blir  ikke  med  paa  turen  —  men  dere  andre  —  damp- 
skibet  —  Ind  til  venstre. 

Almindelig  forlegenhet. 

Fru  Hahn 

efter  et  litet  ophold.     At  hun  da  aldrig  kan  lære  saadant! 
Bare  fordi  noget  gaar  hende  imot,  saa  glemmer  hun  hen- 
synet  til    alle    andre  —  glemmer   at  hun   er  vertinde  — 
glemmer  — 
DAMERNE 

Ja,  ja! 
Fru  Berg 

Ja,  det  kommer  igjen? 
Hielm 

Hvad  kommer  igjen? 
Fru  Lindemann 

Hun  hører  jo  ikke  egentlig  til  kredsen. 
Hielm 

Gud  give  hun  bare  var  vel  ute  av  den  ogsaa! 
Ramseth 

der  har  tænkt  paa  det  som  er  passert;  stcerkt.    Nei  ikke  saa- 
ledes!     Hvad    jeg  sa   til   hende,  det  maatte  gjøre  indtryk. 
Finn 

Ja,   det  saa  ut  til  det!     Tar  en  avis,  sætter  sig  ned. 

Ramseth 

De  skal  ikke  tale  i  den  ironiske  tone,  unge  mand. 
Hvad  jeg  sa,  det  har  gjort  indtryk.  Kanske  av  smertelig 
natur  nu  straks  i  begyndelsen.  Men  det  vil  forandre  sig. 
For  hvad  jeg  meddelte  hende,  det  var  av  sandhet,  og  det 
vil  aapne  hendes  øine,  og  hun  vil  takke  mig.  Og  derfor 
er  jeg  glad  paa  forhaand.  Nu  gaar  jeg  —  Damerne  viser 
bekymrede  miner.     Men    jeg    lover    jer    en    tur    og    det    om 

ikke  længe,  hvor  fru  Anna  ogsaa  skal  delta  —  ja,  jeg 
vil  ikke  si  mere.  Straalende.  Men  du  store  gud !  der  skal 
bli  en  jubel  —  naa,  naa!  men  idag  vil  vi  ikke  —  hverken 
fru  Anna  eller  jeg.  —  Men  nu  skal  I  la  hende  i  ro. 
Det  trænger  hun,  for  hun  maa  tåges  varsomt.  Sandheten 
er  stærk,  men  sund!  Farvel!  farvel,  venner!  Gaar. 
Hielm 

Farvel  De!     Mange    tak    for    idag.     Det    var    en    rigtig 
hyggelig  tur. 

Alle  damerne  har  fulgt  Ramseth  til  døren,  som  blir  staaende  aapen. 
Et  par  av  damerne  hjcelper  ham. 

Hielm 

vender  sig  spørgende  til  Finn. 

Finn 

Nei,  aldrig  i  verden! 
Hielm 

Hvadbehager? 
Finn 

Naa!  —  jeg  synes  du  spurte  om  jeg  nogensinde  hadde 
set  maken. 

Alle  damerne  ind,  gaar  temmelig  hurtig  tvert  over  scenen   hen   til 
den  dør  som  fru  Anna  gik  ut  av.     Hielm  hen   og  stiller  sig  foran 

døren. 

Hielm 

Nei,    husk    nu    paa!     Han    selv    sa    at   dere   skulde   la 
hende  i  ro.     Nu    skal    vi  gjøre  os  det  litt  muntert.     Fyld 
bægrene  eller  kopperne  efter  behag. 
Fru  Lindemann 

Ja  kom ! 
Fru  Hahn 

Line !    Til  Hielm,  som  endnu  staar  ved  døren.   Jeg    vil    gaa 
ind  til  fru  Anna;  hun  er  min  veninde. 
Hielm 

De    faar    ikke    gaa    ind  til  Anna.     Hun  er  næsten  min 

118 


K  O  N G M  I  D  A  S 

kusine.  Naa,  litt  gemytlig  nu,  gamle  veninde!  —  saa 
skal  jeg  fortælle  nogen  muntre  ungkarsoplevelser!  Saa 
kan  dere  faa  litt  stof  til  betragtning  i  Sædelighetsfor- 
eningen,  mine  damer  —  der  er  endnu  mere  at  lære,  fru 
Ottesen ! 

Damerne  blir  urolige. 

Har    dere    hørt    om  dengang,    later  som  han  tænker  sig  om, 
smiler   aa  gud,  hvor  hun  var  deilig.     Sortblaa   øine,  ellers 
helt  blaa  i  farven  —  askeblond!  —  en  figur,  aa  en  figur, 
fyldig  over  brystet  og  dog  slank! 
Fru  Hahn 

Jeg  maa  be  Dem  ikke  at  fortælle  Deres    historier   høit. 
Der  er  ugifte  folk  tilstede. 
Frk.  Lommerud 

Ja. 

Hielm 

Ja  jeg  er  ogsaa  ugift.  De  vil  altsaa  heller  ha  historien 
i  enrum,  fru  Hahn.  Nu  skal  De  høre.  Hen  til  fru  Hahn, 
som.  er  veket  op  i  bakgrunden.  Klokken  kunde  være  saan 
omtrent  9  om  aftenen  —  Fortsætter  sagte. 

Fru  Hahn 

skriker  plusselig  og  farer  ut  av  hakgrundsdøren. 

Hielm 

til  de  andre.  Hun  hadde  vist  hørt  den  før,  siden  hun 
ikke  vilde  høre  mere.  Ja,  saa  skal  dere  andre  faa  den, 
mine  damer.  Hør  nu,  frk.  Lommerud,  —  og  De,  fru 
Ottesen  —  den  var  litt  over  9  —  Hen  til  de  andre  enkelt- 
vis, som  alle  sætter  i  et  litet  skrik  og  derpaa  farer  ut.  Man 
hører  kun  enkelte  ord  som  ,Jlaske  god  vin",  „varmt  i  ovnen 
baade  i  dagligstuen  og".  —  Kun  fru  Lindemann  blir  litt  efter. 

Fru  Lindemann 

Naa  og  saa? 
Hielm 

Naa,  De  vil  ha  den  helt? 

Fru  Lindemann 

Aa,  —  gud  nei!  skriker  ut. 

Naar  de  alle  er  ute,  stiller  Hielm  sig  i  den  halvaapne  dør. 

Hielm 

Farvel,  mine  damer!  Jeg  skal  hilse  Anna!  —  Skal 
jeg  hjælpe  med  yttertøiet?  —  Ikke  det? 

Man  hører  endnu  et  øieblik  de  hendøende  damestemmer. 

Hielm 

lukker  døren.     Se    saa    fik    jeg    da    ryddet    bulen    for   en 
gangs  skyld!     Men  gud  vet  hvor  længe  det  varer! 
Finn 

Det  er  vel  best  vi  ogsaa  gaar  da. 
Hielm 

La  os  bare  vente  til  damerne  har  forduftet. 
Finn 

—  for  der  blir  vel  ikke  noget  av  den  turen. 
Hielm 

Nei,  det  gjør  der  ikke  —  hvis  ikke  vi  to   skulde  reise 
med  dampen  da.  —  Det  kunde  kanske  bli  vel  saa   moro. 
Dampbaaten    staar    til    vor    disposition   —   og    passagerer 
skulde  jeg  nu  altid  skaffe. 
Finn 

Nei,  jeg  har  ikke  lyst  til  slikt  nu. 
Hielm 

Jaja,  far!  —  men  vent  nu  litt,  jeg  skulde  hat  mig  et 
litet  glas  først.  Det  synes  jeg  jeg  har  fortjent.  Hen 
til  bordet,  mens  Finn  gaar  mot  bakgrunden;  efter  at  ha  skjænket 
i  et  glas.  Du !  Nu  ruller  Rasmussen  utover  landeveien. 
Han  kommer  først.  Jeg  undres  om  han  synes  det  er 
„kjækt". 

ANDEN  AKT 


Oamme  dekoration.     Eftermiddagen  dagen  efter.    Det  mørkner  litt 
i  løpet  av  akten. 

Fru  Anna.     Fru  Lindemann.     Fru  Hahn. 

Fru  Hahn 

Og    derfor    synes    jeg   sandelig  det  er  underlig  du  ikke 
vil  følge  med. 
Fru  Lindemann 

Det  synes  jeg  sandelig  ogsaa.     Jeg  er  aldeles  enig  med 
Janne  i  det. 
Fru  Hahn 

Og  saa  vilde  du  glemme  alle   de   ubehageligheterne  fra 
gaarsdagen. 
Fru  Lindemann 

Og  litt  stadighet  i  foreningens  tjeneste,  kjære  dig,  Anna, 
vilde  ikke  være  saa  galt,  og  idag  er  der  herrer  ogsaa, 
fru  Hahn  ser  paa  hende  det  vil  si,  de  mandlige  delegerte 
gir  møte  idag  —  til  fælleskonferanse.  Og  du,  Anna,  du 
er  den  der  har  skulket  mest  av  os  allesammen. 

Anna 

Jamen,    herregud,    nu    har    jeg   ikke   lyst.     Og   nu   faar 

dere    sandeHg   holde    op,    for    ellers   blir   jeg   grov  og  var 

istand    til    at   glemme   hele    opdragelsen    min.     Den  sitter 

løst,  vet  dere. 
Fru  Hahn 

reiser  sig.     Ja  tak  skal  du  ha.     Da  er  det  best  vi   gaar. 

Det  ringer.    Fru  Anna  blir  urolig.      Skulde  det  være  Ramseth. 

Det  ringte  saa  stærkt,  syntes  jeg. 
Fru  Anna 

mot  bakgrunden. 

Fru  Lindemann 

halvt  avsides  til  fru  Hahn.  Han  kommer  naturligvis  for 
at  be  om  undskyldning  fordi  han  var  saa  streng  igaar  — 
ærlig,  oprigtig  —  som  han  er  —  det  ligner  ham,  du ! 

Fru  Hahn 

sagte  saa  Anna  ikke  hører  det.      Aa,  langtifra!    Tvertimot! 
Han  kommer  for  at  gjenta  det  han  sa  igaar,  for  at  prente 
det    ind    —    for   at  slaa  det  fast  —  mandig  og  sandhets- 
kjærlig.     Det  ligner  ham. 
Fru  Lindemann 

Ja,  begge  dele  vilde  ligne  ham.     Han  er  stor. 
Martine  ind. 

Martine 

Hr.  Hals    er    ute    og    spør    om    han   maa   faa  hilse  paa 
fruen. 
Anna 

som  blir  roligere  da  hun  hører  hvem  det  er.  Ja,  be  Hr.  Hals 
komme  ind. 

Martine  ut. 

Fru  Hahn 

Jeg  kunde  tænke  det! 
Fru  Lindemann 

Ja,  naturligvis! 

Finn  Hals  kommer. 

Finn 

Goddag. 

Hilsen. 

Anna 

Værsgod    sit    ned,    hr.  Hals!     Hvad    var   det   du  kunde 
tænke,  Janne? 
Fru  Hahn 

Aa,  det  var  ingenting. 
Fru  Lindemann 

Ingenting,  kjære  dig, 
Anna 

Jo,  frem  med  det!  men  si  sandheten. 
Fru  Hahn 

—  nei,  kjære  dig,  hvor  kan  du  tro  — 
Fru  Lindemann 

—  ingenting. 
Anna 

Det  skulde  vel  aldrig  —  nu  er  dere  i  kattepine  nu  — 
Fru  Hahn 

febrilsk.    Kattepine!  haha!     Du  skal  nu  altid  spøke. 
Fru  Lindemann 

taler  meget  høit.     —  altid  er  du  saa  morsom !    hahahaha, 
Anna 

ler.    Ja,  er  jeg  ikke  ? 
Fru  Hahn 

Farvel,  hr.  Hals. 
Fru  Lindemann 

Farvel,  hr.  Hals. 

Begge  meget  hurtig  ut. 

Finn 

De  var  svært  muntre,  de  damerne. 
Anna 

Ja,   jeg   synes  jeg  maatte  sætte  litt  liv  i  dem.     De  har 
sittet  her  og  kjedet  mig  nu  næsten  i  halvanden  time. 

Finn 

Tror  De,  fru  Anna,  at  det  egentlig  er  behagelig  saadan 
at  komme  ind  i  en  stue  hvor  tre  damer  staar  og  ler  midt 
paa  gulvet,  mens  man  selv  ikke  har  anelse  om  hvad  der 
er  saa  morsomt.     Hvad  var  det  som  var  saa  morsomt? 
Anna 

Det  var  ingenting ! 
Finn 

Ingenting!     Det  var  litet! 
Anna 

Fru  Hahn  „tænkte"  at  det  var  Dem  som  kom. 
Finn 

Kan  man  se  det  paa  mig  alt? 
Anna 

Nei,  det  var  før  De  kom  ind. 
Finn 

Aasaa!  ja,  det  forandrer  jo  saken. 
Anna 

Men  vil  De  ikke  sætte  Dem! 
Finn 

sætter  sig.     Har    hr.    Ramseth    været    her    og    bedt    om 
undskyldning? 
Anna 

hurtig.  Undskyldning?  —  Avbryter  sig.  Nei,  han  har 
ikke  været  her.  Litet  ophold.  Jeg  var  kanske  ogsaa  noget 
vel  heftig.  Ja,  De  faar  virkelig  undskylde  mig,  Hals. 
Men  det  Ramseth  sa,  gjorde  i  øieblikket  et  stærkere  ind- 
tryk  paa  mig  end  jeg  selv  visste  av.  De  maatte  jo  tro, 
—  endnu  har  jeg  saa  forfærdelig  vanskelig  for  at  styre 
mig,  og  det  er  især  enkelte,  —  specielle  ting,  spøkende 
men  landturen  skal  De  faa  en  anden  gang  istedet. 
Finn 

Han  sa  saa,  Ramseth  ogsaa! 

Anna 

glad.     Sa  Ramseth? 
Finn 

Det  later  til  at  glæde  Dem? 
Anna 

vil  slaa  det  hen.     Aa  — 

Finn 

Det  er  en  original  maate  hr.  Ramseth  gjør  kur  paa! 
Anna 

—  gjør  kur? 
Finn 

—  ja,  at  fortælle  sandheter  om  en  mand  for  at  gjøre 
indtryk  paa  hans  enke  —  ikke  sandt? 

Anna 

tier. 

Finn 

Ikke    sandt?    —    Synes    De   ikke?     Hvorfor  svarer  De 
ikke? 
Anna 

Nei,  tal  De.    Jeg  har  lyst  til  at  høre  hvad  De  sier. 
Finn 

Jeg  kan  ikke  tale  naar  De  sætter  Dem  til  at  tie. 

Hvad  er  det  for  noget  De  har  lyst  til  at  høre  mig  si. 

Naar    jeg    kunde    forståa    hvad   der  er  for  noget  tiltalende 
ved    denne    Ramseth    —    ja,    tro    nu    endelig  ikke   det   er  . 
fordi  han  er  rival. 
Anna 

Rival! 
Finn 

Rival  ja!  —  Hvad  er  det  De  kan  like  ved  ham? 
Anna 

siærkt.  Jeg  har  trodd  at  han  talte  sandt,  like  til  igaa 
—  talte  sandt,  tænkte  sandt,  følte  sandt,  at  han  ikke  kunde 
andet,  at  han  var  saadan. 

Finn 

—  og  nu? 
Anna 

Nu!  —  Tror  De  han  talte  sandt  da? 
Finn 

Ja,  det  vet  jeg  virkelig  ikke. 
Anna 

stcerkt.     Men  j  e  g  vet  det. 
Finn 

Kjønnene  e  r  svake  for  hverandre. 
Anna 

avbrytende.  Hys!  —  Litet  ophold,  først  rolig,  saa  stærkere. 
Jeg  har  trodd  paa  Ramseth ;  jeg  har  stolt  paa  ham;  jeg 
har  støttet  mig  til  ham.  Jeg  har  hat  en  følelse  som  han 
har  holdt  mig  kraftig  i  haanden  like  siden  August  døde. 
Og  jeg  har  behøvet  en  til  at  holde  mig  i  haanden  for 
ikke  at  bryte  ut  — 
Finn 

Bryte  ut? 
Anna 

Aaja   —   det   forstaar  ikke  De  - —  De  har  bestandig  — 
bestandig  —  bestandig  smiler  da  hun  finder  uttrykket  hørt  til 
kredsen,  De,  som  fru  Lindemann  pleier  at  si,  haha. 
Finn 

Gudskelov,  ikke  til  den  kreds  hun  mener. 
Anna 

De  forstaar  hvad  jeg  mener,  altsaa. 
Finn 

Ja.     Og  nu  da   De   mener  at  han  har  løiet  i  dette  ene 
likeoverfor  Dem,  nu  tror  De  ikke  —  ja,  hvad  tror  De  om 
ham  nu? 
Anna 

Ja,  det  vet  jeg  ikke!     Nu  kan  jeg  ikke  hverken  se  eller 
høre  andet  end  det  ene  han  har  sagt  til  mig  —  og  allike- 

vel,  skal  jeg  være  ærlig,  saa  tror  jeg  det  samme  om  ham 
som  før,  men  at  det  bare  er  overfor  mig  — 
Finn 

Altsaa  som  jeg   sa:    det   er  en  original  maate  hr.  Ram- 
seth  gjør  kur  paa  — 
Anna 

Han  er  a&rlig  til  fingerspissene  allikevel.  Han  føler  saa 
stærkt  at  det  maa  ut,  og  saa  kommer  det  voldsomt.  Han 
stiller  store  fordringer  til  andre  om  at  være  sand.  Men 
han  er  det  ogsaa  i  høiere  grad  end  de  fleste  mennesker 
og  har  ikke  høstet  bare  tak  for  sit  mod. 
Finn 

J^  herregud,  naar  det  er  naturlig  for  ham,  saa  er  det 
ikke  noget  at  takke  ham  for.  At  rose  en  mand  som  har 
talent  for  at  han  er  modig,  det  synes  jeg  er  det  samme 
som  at  rose  solen  fordi  den  skinner  —  den  kan  ikke  for 
det.  Men  jeg  synes,  at  naar  han  har  saa  meget  ærlighet 
og  sandhet  og  oprigtighet,  saa  skulde  han  ogsaa  skaffe  sig 
litt  —  ja  rent  ut  litt  takt.  Jeg  vet  det  er  egentlig  ikke 
noget  moderne  ord,  —  men  —  det  er  ingen  skam  at  ha 
takt,  og  det  kan  være  en  forbrydelse  ikke  at  ha  det. 
Anna 

litt  haanlig.     Takt! 
Finn 

Ja,  gudbevares,  det  er  kaviar  for  — 
Anna 

Hr.  Hals! 
Finn 

—  undskyld,  jeg  mente  ikke 
Anna 

hurtig.  —  jo.   De  gjorde. 
Finn 

Fru    Anna,    De    er    saa    braa    i    vendingen,    De   er  saa 
hurtig  i  tonen,  De  — 

Anna 

—  jeg  mangler  takt  — 
Finn 

—  De  mangler  gehør,  ja. 
Anna 

Jamen,  nu  sitter  De  jo  og  sier  mig  sandheter. 
Finn 

Undskyld,    jeg    skal    aldrig    gjøre    det    mere.     Det    maa 
være  en  omgangssyke  her  i  landet.     Det  er  vist  hr.  Ram- 
seth  som  smitter. 
Anna 

Aa,  det  kunde  vist  være  heldig  om  dere  yngre  blev  litt 
smittet  av  Ramseth.  Han  sliter  og  er  paa  færde  fra  tid- 
lig om  morgenen  til  sent  paa  aftnen.  Der  findes  ikke 
den  sak  her  i  landet  som  han  ikke  tar  sig  av,  --  han 
skriver  jo  næsten  hele  avisen  alene,  og  endda  faar  han 
tid  til  at  tale  paa  folkemøter,  til  at  holde  foredrag,  til  at 
virke  for  avholdssak,  for  kvindesak,  for  sædelighetssak  — 
og  han  faar  virkelig  utrettet  noget  her  i  landet,  han 
faar  gjort  noget  for  andre  —  og  med  en  saadan  varme, 
en  saadan  begeistring  —  slike  mænd  er  det  nu  vi  trænger 
først  og  fremst  da.  Han  er  den  eneste  som  faar  mig  til 
at   føle    varmt    for    —    for    —    for   utviklingen  —  ja  kort 

sagt  for  andre  mennesker,  og  det  er  jo  det  vi  skal 

det  er  den  eneste  lykke,  mener  jeg  — 
Finn 

Er  det  portrættet  av  Deres  mand  De  sitter  og  ser  paa  der? 
Anna 

farer  op.   Ja !  —  Har  De  slet  ikke  børt  paa  hvad  jeg  har 
sagt? 
Finn 

Joda!    Reiser  sig.    Vet  De  naar  det  var  første  gang? 
Anna 

Første  gang? 

Finn 

Ja!  —  Det  var  paa  den  fisketuren  nede  paa  Tjømø.  De 
stod  med  hvit  lue  —  saadan  litt  paa  skråa  paa  hodet,  og 
den  stramme  regnkaapen  knappet  helt  op  til  halsen.  Det 
var  første  gang  i  Deres  liv  De  skulde  dra  en  fisk.  De 
stod  alvorlig  midt  i  baalen  og  saa  utover  sjøen  og  be- 
væget  haanden  op  og  ned,  aldeles  mekanisk  —  saadan ! 
—  det  var  med  pilk  De  fisket,  husker  De,  —  saa  gik 
der  et  ryk  gjennem  Dem;  De  bøide  Dem  fremover,  saa 
ned  i  sjøen,  slåp  snøret,  skrek  ut  og  klappet  i  hænderne 
og  saa  saa  rundt  paa  os  alle  —  De  straalte,  —  nei.  De 
funklet  av  glæde.  Vi  andre  maatte  skrike  til  Dem  at  De 
skulde  hale  ind,  —  Da  var  De  ikke  saa  litet  vakker. 
Det  syntes  baade  jeg  og  gamle  Palle,  lodsen.  —  Det  var 
første  gang  —  Gaaretslag  henover  gulvet,  forsøker  at  ta  fotogra- 
fiet ut  av  Annas  hænder.  Hun  holder  fast,  saa  det  ikke  lykkes. 
Han  driver  tilbake  til  sin  plads.  Det  var  første  gang,  ja. 
Om  De  er  indtat  i  mig,  det  vet  jeg  ikke. 

Anna 

smilende.    Ikke  det? 

Finn 

Men  De  har  ikke  noget  imot  mig.  Tvertimot!  —  Og 
det  er  nu  halve  veien  det.  Saadant  nytter  det  ikke  at 
negte.  Det  kan  man  —  jeg  ialfald,  føle  lang  tid  før  det 
kommer. 

Anna 

Hør  nu,  kjære  Finn  Hals,  jeg  synes  at  De  som  vet  — 

Finn 

Jamen  det  bryr  jeg  mig  ikke  om. 

Anna 

Hvad  bryr  De  Dem  ikke  om?  —  De  maa  da  la  mig 
tale  ut. 

Finn 

Jeg   vet    saa   godt  hvad  De  vil  si,  —  at  De  aldrig  kan 

9  —  Gunnar  Heiberg.     I. 

glemme  Deres  mand,  at  De  —  Tar  portrættet  fra  hende  og 
lægger  det  paa  et  litet  bord  foran  hende.  Og  jeg  skal  ind- 
rømme  at  De  er  en  av  de  eneste  som  jeg  tror  det  om  — 
jeg  tror  at  De  ialfald  vil  ha  forfærdelig  vanskelig  for  at 
glemme.  Men  tiden  gaar,  og  tiden  sliter,  og  minderne 
begynder  som  dype  saar,  men  ender  som  søt  melankoli, 
og  det  er  en  ikke  ubetinget  ubehagelig  stemning.  Om 
De  er  kommet  saalangt,  om  der  er  gaat  saa  lang  tid,  det 
vet  jeg  ikke  —  men  negt  det  ikke.  De  har  igjen  begyndt 
at  føle  at  De  har  ungdom,  at  De  har  en  natur  som  maa 
vokse,  røre  paa  sig,  strække  sig  —  negt  ikke  det,  fru 
Anna,  at  De  er  et  ganske  andet  menneske  nu  end  like 
efter  at  Deres  mand  døde. 
Anna 

Jeg  skal  si  Dem  en    ting.  Finn  Hals,  som  jeg  forresten 
ikke  tror  De  forstaar. 
Finn 

Si  frem! 
Anna 

Det  var  sandt  alt  hvad  De  sa. 
Finn 

Var  det  sandt?     Nei,    det   blir  sandere   og  sandere  for 
hver  dag  som  gaar. 
Anna 

Nei,    det    var    sandt    —    sandt    like    til    igaar,    like    til 
Ramseth  sa  det   han    sa,    —    men    la    os    ikke   tale   mere 
om  det. 
Finn 

Nei,  la  os  ikke  det!  —  fru  Anna,  kjender  De  historien 
om  kong  Midas? 
Anna 

Nei. 
Finn 

en  liten  bitte  smule  dupert  over  hendes:  nei.      Ikke  det?  — 

Jo,  han  fik  den  gave  av  guderne,  at  alt  hvad  han  rørte 
ved,  skulde  bli  guid.  Saadan  er  det  med  den  som  er 
forelsket  —  saadan  har  jeg  følt  det  naar  jeg  har  elsket.  — 

Anna 

Har  De  elsket  før? 

Finn 

Om  jeg  har  elsket!  —  Ja!  Og  det  ikke  én  gang!  Og 
da  har  jeg  altid  følt  det  saadan,  at  alt  hvad  jeg  rørte  ved, 
blev  guid.  Jeg  kunde  ikke  se,  ikke  høre  nogenting  uten 
at  hun  var  med  i  det  altsammen,  jeg  drøm.te  om  hende, 
jeg  hadde  hendes  navn  paa  tungen  —  alt  hvad  jeg  tænkte, 
det  kom  hun  ind  i,  fra  jeg  stod  op  om  morgenen  hele 
dagen  igjennem  og  natten  til  næste  morgen,  og  videre  og 
videre  i  alt  hvad  jeg  gjorde,  i  alt  hvad  jeg  sa,  hvor  jeg 
snudde  og  vendte  mig,  —  guid,  guid  —  —  guid  alt- 
sammen —  aa  det  var  skrækkelig  — 

Anna 

Skrækkelig? 

Finn 

Ja,  skrækkelig.  Jeg  blev  blind  av  at  se  saa  meget 
guid,  jeg  kunde  ikke  dra  en  ærlig  pust,  saadan  tynget  alt 
det  guidet,  jeg  blev  døv  av  at  høre  den  evindelige  klingren 
av  guidet,  —  jeg  holdt  ikke  ut.  —  Kong  Midas  bad  til 
guderne,  og  de  tok  gaven  fra  ham  igjen,  og  heller  ikke 
jeg  blir  fri  før  jeg  faar  talt  og  før  hun  faar  svaret  —  da 
faar  guidet  sin  værdi,  for  da  kan  det  veksles  —  —  aa 
herregud,  læg  væk  det  billede  der! 

Anna,   som   uten   at  tænke  paa   det,  igjen  har  tat  billedet,  lægger 
det  nu  fort  væk. 

Et  litet  ophold. 

Anna 

ikke  høit.  Jeg  trodde  ikke  unge  mænd  nu  for  tiden  var 
saa  poetiske  at  de  talte  i  lignelser. 

Finn 

/  samme  tone.     Aa,    naar    man    er    glad    i    et  menneske, 
saa   tar  man    de   ordene  som  kommer,  fru  Anna,  selv  om 
de  lyder  pent  —  og  desuten  er  det  jo  eftermiddagsskum- 
ring  —  og  da  vet  De  — 
Anna 

Ja,    saa    skal    jeg   ogsaa  svare  Dem  her  i  eftermiddags- 
skumringen.     Bortset  fra  alt  andet.     Bortset  fra   alt  andet 
—  jeg  sier  det  én  gang  til,  saa  slipper  jeg   ikke   det  som 
jeg  nu  litt  efter  litt  begynder  at  faa  tak  paa. 
Finn 

Hvad  mener  De? 
Anna 

Alt   det  som  Johannes    Ramseth  har  lært  mig,  det  som 
han  har  git  mig  interesse  for,  og  som  nu  ogsaa  begynder 
at  interessere  mig. 
Finn 

Er  De  saa  sikker  paa  det? 
Anna 

Jamen,  jeg  føler  at  det  er  rigtig,  og  derfor  vil  jeg. 
Finn 

Ja,  hvis  De  vil,  saa  — 
Anna 

Og  det  kan  vi  vel  være  enige   om,    at  De  er  ikke  den 
mand  som  — 
Finn 

Nei,  det  er  jeg  ikke.  Men  hør  nu  litt  paa  mig.  Tror 
De  ikke  i  grunden  at  vore  kjære  medmennesker  vilde  ha 
vel  jSaa  megen  glæde  av  at  se  et  ungt  par  som  De  og 
jeg  leve  lykkelig,  simpelthen  leve  lykkelig  —  og  vel 
at  mærke  netop  uten  at  blande  os  i  de  andres  affærer. 
Der  er  saa  mange  nu  om  dagen  som  roter  og  graver  i 
andres  greier.  Han  gaar  et  slag  henover  gulvet.  —  Fru  Anna, 
naar  jeg  skal  rundt  et  gatehjørne,   da    ber  jeg  formelig  at 

det  skal  være  Dem  jeg  møter,  —  naar  det  gaar  i  en  dør, 
saa  haabcr  jeg,  saa  tror  jeg,  at  det  er  De  som  kommer  ind  — 
Anna 

reiser  sig.     Nei,   Finn   Hals  —  nu  ikke  mere  om  dette. 
Finn 

Jeg  holder  ikke  op  før  De  gaar,  —  gaa  ikke!  Vi  skulde 
nok  faa  tiden  til  at  gaa,  fru  Anna,  til  det  engang  er  slut. 
Der  er  meget  at  se  og  høre  i  verden  endnu.  Vi  er  unge 
og  sunde,  og  vi  ser  ikke  mere  sort  paa  verden  end  at  den 
ikke  vilde  se  surt  igjen.  Kom!  —  Og  vi  skal  ikke  for- 
styrre de  „andre",  vi  skal  ikke  le  saa  høit  at  nogen  skal 
bli  forarget. 
Anna 

Jo!  Hvis  saa  skulde  være,  saa  var  det  netop  glæden, 
grænseløs  —  grænseløs,  uten  hensyn,  øredøvende  —  i 
glans,  med  hester!  Ikke  stille  —  ikke  bare  indvendig 
længer!  Stærkt  utbrud.  Vi  to  passer  ikke  sammen  —  jeg 
trængte  til  at  le  —  og  —  men  jeg  vilde  vist  le  paa  urette 
sted,  le  naar  alle  andre  var  stille  ganske  rolig  folk  vilde 
synes  jeg  var  simpel  og  De  — 
Finn 

efter  et  litct  ophold.     Ja,  jeg  vet  ikke  rigtig  hvad  jeg  skal 
svare  til  det  —  for  —  hvis   De   ikke   mener  noget  andet 

—  noget  andet  end 
Anna 

Ja,  der  kan  De  se,  det  er  ikke  saa  let. 
Finn 

rolig,  men  med  stærk  indre  bevægelse.     Fru  Anna!    Na^sten 
hver  aften  gaar  jeg  her  utenfor  —  og  ser  op  til  vinduerne 

—  fordi  De  bor  her  —  og  jeg  føler  mig  glad  ved  det  — , 
fordi  De  bor  her  og  —  og  —  jeg  er  ikke  under  tyve  aar, 
men  over  tredve. 

Anna 

ivrig.    Men   de  andre   da,    Finn    Hals.     De   andre?     De 

som  gjør -at  en  stor  digter  har  saa  vanskelig  for  at  skrive 
en  lystig  komedie  i  vore  dage  —  som  De  engang  sa  — 
og  det  synes  jeg  var  vakkert  sagt. 

Finn 

halvt  i  spøk.  Vi  gir  dem  tiende.  Ja,  halvparten  av  det 
vi  eier,  vil  vi  gi  dem.  De  har  jo  penger,  og  jeg  har 
penger.  Men  lykkelige  v  i  1  vi  være,  —  med  litt  utbrud  i 
overgangen,  glad  over  indfaldet  og  husk  lykken  kunde  dø  ut 
av  verden,  her  hjemme  ialfald  —  det  er  vor  pl  i  gt  mot 
de  „andre"  at  holde  lykken  i  live.  Før  vi  vet  ordet  av 
det,  er  den  kanske  væk,  flygtet,  langt  borte  elier  død,  og 
saa  staar  vi  der,  først  vi  og  saa  vore  efterkommere  efter 
os,  som  kræver  den  av  os,  og  bander  os  fordi  vi  hadde 
det  saa  travelt  med  at  forbedre  verden,  og  glemte  glæden 
over  at  være  til,  og  fordi  vi  lot  lykken  glide  ut  av  hæn- 
derne  paa  os  —  over  rælingen  —  ut  i  sjøen  —  og 
der  drukner  den  —  paa  hundre  favner  vand  —  hvis 
ikke  vi  — 

Anna 

vender  sig  braat  mot  ham.     Paa  én  betingelse! 
Finn 

gjentar  halvt.     Paa  én  betingelse  — 
Det  banker. 

Anna 

De  skal  faa  vite  det  senere,  kanske  idag.  Vent  paa 
mig>  jeg  skal  ind  og  hente  min  kufte. 

R  ams  et  h  kommer  ind  i  samme  øieblik  som  Anna  gaar  ut.     Han 
ser  hende  saavidt.     Finn  er  blit  staaende  og  ser  efter  Anna. 

Ramseth 

ser  først  efter  Anna,  derpaa  hen  paa  Finn;  halvhøit.  Her 
er  varmt!  —  her  er  mørkt!  —  Leflerisvangert! 

Finn 

uten  rigtig  at  ha  hørt.      Hvad  var  det  De  sa? 

Ramseth 

Ingenting!    Hen  til  døren  til  hoire.    Martine,  bring  lampen 
ind! 

Pause. 
Finn 

Godaften  ! 
Ramseth 

Godkveld! 

Litet  cphold  igjen. 

Martine 

ind   med   lampen,  som  hun  sætter  paa   et  litet  bord  ved  den 
chaiselonguen  hvor  Anna  pleier  at  sitte;  halvhøit.      Godaften, 
De  to  andre 

mumler.    Godaften ! 

Martine  ut. 

Anna  med  yttertøi  paa  kommer  ind. 

Anna 

forcert  rolig  og  smilende.     Godaften. 

Ramseth 

Godkveld,  Anna. 

Anna 

Hvem  har  git  besked  om  lampen? 
Ramseth 

Jeg. 

Anna 

hen  til  døren.     Martine ! 

Martine  ind. 

Anna 

Aa,  bring  den  lampen  ut. 
Martine 

Det  var  hr.  — 

Anna 

nikker  bestemt  paa  hodet,  saa  Martine  avbrytes. 

Martine 

ut  med  lampen. 

Ramseth 

Ja,  det  var  for  at  tale  med  dig  at  jeg  kom, 
Anna 

Er  det  saa  alvorlig  at  vi  blir  rædde  i  mørkningen? 
Finn 

Ja,  saa  er  det  vel  best  at  jeg  —    Vil  til  at  gaa. 
Anna 

Nei,  bare  bli.  —  De   forstyrrer  ikke  —  vel,  Ramseth  ? 
Ramseth 

Jo! 
Finn 

Det  var  ikke  tvilsomt! 

Anna 

Ja,  saa  kommer  De  igjen  og  henter  mig. 
Finn 

Ja,  jeg  gaar  hen  til  Gerhard  Hielm  og  ser  om  han  er 
hjemme,  og  saa  kommer  jeg  senere  og  henter  Dem,  frue. 
Godaften  saalænge.  Trykker  fruen  i  haanden,  hilser  paa  Ram- 
seth og  gaar. 

Anna 

Naa! 
Ramseth 

Ja !      Litet  ophold,  dcrpaa  mot  hende,  rækker  hende  haanden. 
Anna! 
Anna 

puster  ut  i  glæde.    Ja    —   jeg    visste  det,  Johannes  Ram- 
seth,   og   derfor   skal    ogsaa   alt  være  glemt,  jeg  skal  ikke 
mere  huske  paa  det!   —  aldrig  mere! 
Ramseth 

Glemt !  Han  vil  til  at  si  mere,  men  da  hun  begynder  at  tale., 
holder  han  inde. 

Anna 

gaar  over  scenen  med  taarer  i  einene.  Hun  ser  ikke  Ramseths 
ansigt.     Men    det    piner    mig    saa  forfærdelig  at  tænke  paa 

det  —  du  skulde  vite  hvad  jeg  har  nedlatt  mig  til  —  saa 
la  os  bare  ikke  tale  mere  om  det.    Og  du  kan  jo  forståa, 
—   at   det   netop   skulde   komme  fra  dig,  dig  som  jeg  var 
saa  sikker  paa  — 
Ramseth 

Ikke  mere  om  dette  nu.     Og  la  saa  mig  faa  tale. 
Anna 

fort.     Hvad  er  det  du  vil  si? 
Ramseth 

Jeg  vil  si  sandheten. 
Anna 

Sandheten  ? 
Ramseth 

Hele  sandheten,  foråt  du  skal  kjende  mig  helt.  Der- 
for er  det  jeg  er  kommet  i  eftermiddag.  Jeg  er  ræd  jeg 
er  i  angst  —  og  det  er  kanske  inderst  inde  grunden  til 
at    jeg    talte    igaar   ogsaa   —    og   er  det  saa,  saa  skal  det 

sies.     Det  skal  sies.  —  Jeg  er  ræd hvorledes  skal 

jeg  si  det?  —  Jeg  er  jo  ikke  ung  længer  hurtig  paa  den 
maaten  som  dere  andre  er  unge  —  for  dere  kan  der  være 
brytninger  av  livssolen  i  tusen  skiftninger,  som  ikke  er 
for  mig  længer,  —  for  dere  kan  der  være  blodets  til- 
fældigheter  —  ungdommens  titusen  dragende  kræfter  mot 
hverandre  i  evig  veksling  —  men  saadan  er  ikke  jeg 
ung  —  og  derfor  er  jeg  bange. 
Anna 

Bange? 
Ramseth 

med  utbriid.  Men  hvorfor  er  du  saadan?  Hvad  skal 
det  bety?  —  Ser  du  da  ikke?  Dette  med  lampen 
nu  netop  f.  eks.  —  hvad  skulde  det  bety.  Det  er 
koketteri  —  det  er  usandt.  —  Du  skylder  mig  at  være 
sand!  Hvad  skulde  det  bety?  Vær  oprigtig  i  dette  lille 
punkt,  og  det  gir  kanske  oplysning  om  mere. 

137 


KON        _G M  ^ IDAS 

Anna 

rolig.    Det  betyr  at  jeg  genertes  av  det  fulde  lys,  og  at 
jeg  trodde  at  det  samme  var  tilfældet  med  dig. 
RAMSETH 

sætter  sig,  hviler  hodet  i  hænderne,  ser  ned,  sukker.  Aa  Anna, 
Anna! 
Anna 

hen  til  ham,  klapper  ham  paa  hodet;  mildt.     Men,    Ramseth 
da !  —  Ramseth ! 
Ramseth 

Det  er  skrækkelig  at  bli  gammel! 
Anna 

Du  gammel!    Du  blir  aldrig  i  verden  gammel,  Ramseth! 
Ramseth 

Nei,  ikke  sandt,  Anna.  Endnu  er  jeg  ikke  gammel. 
Jeg  har  vogtet  baade  paa  mit  legeme  og  paa  mit  sind  for 
ikke  at  bli  gammel.  For  det  taaler  jeg  ikke.  Da  er  jeg 
ikke  mere  som  mig  selv.  Og  derfor  skulde  du  være  — 
derfor  er  du  som  en  foryngelsens  kilde  for  mig,  for  du 
gaar  saa  dypt,  du  naar  saa  langt  ned,  du  er  i  slegt  med 
det  oprindelige  i  naturen.  Aa  Anna,  jeg  har  en  trang  til 
at  brede  hele  mit  indre  ut  for  dig  —  og  jeg  gjør  det. 
Det  er  nemlig  hemmeligheten  —  paa  det  hører  jeg  at 
mine  aldersaar  gir  melding  hvergang  de  løses  av  — 
hvisker  næsten  at  det  undertiden  er  mig  som  jeg  ikke 
kunde  finde  paa  noget  nyt  —  fort  jeg  kan  det  endnu  — 
men  jeg  er  ræd  at  det  skal  komme  —  aldeles  betat  og 
det  vilde  jeg  glemme  med  dig  —  -  Vil  ta  hende  om  halsen,  hun 
viker  lindt  unna;  han  mærker  det  likesom  ikke.  Av  dig  kunde 
jeg  øse,  for  din  intelligens  er  frisk,  og  dit  sind  er  som 
den  rene  tavle,  hvor  alle  indtryk  fæster  sig,  og  jeg  kan 
læse  dem  av.  Men  jeg  har  den  formende  evne,  jeg  har 
ordenes  fylde,  jeg  har  øre  for  de  ord  som  har  metallets 
klang,    og    som    rammer   stærkest,    og  som  rækker  videst. 

Min  røst  er  stor,   og   den    høres  av  mange.     Aa  Anna,  vi 
to  kunde  si  sandheten  sammen  i  dette  land. 

Anna 

Si  sandt  sammen?  Jeg  synes  vi  er  saa  forskjeUige 
allesammen,  —  og  mener  saa  forskjellig,  —  og  føler  saa 
forskjellig  —  du  og  jeg  ogsaa,  at  det  lar  sig  vist  ikke 
gjøre. 

Ramseth 

i  utbrud.     Men  hvorfor? 

Anna 

—  fordi  vi  er  saa  forskjellige  — 
Ramseth 

—  nei  ikke  det!  — 
Anna 

—  hvori  — 
Ramseth 

—  hvorfor  svarer  du  ikke? 
Anna 

Paa  hvad? 
Ramseth 

Se,  der  er  du  usand  igjen !  Forstaar  du  ikke  paa  alt 
hvad  jeg  sier,  paa  maaten  jeg  taler,  —  paa  selve  møtet 
her  mellem  os  —  kan  du  ikke  høre,  se  det  paa  mig, 
føler  du  ikke  paa  dig  selv,  paa  mig,  paa  alt,  altsammen, 
at  det  er  et  svar  jeg  venter. 
Anna 

rolig,  stirrer  paa  ham.      Hvorfor  spør  du  ikke,  Ramseth? 

Pause. 

'Anna 

Men  synes  du  ikke,  Ramseth  — 
Ramseth 

sætter  sig.  Men  kan  du  ikke,  —  Anna  —  De  braastanser 
samtidig.     Derpaa  liten  pause. 

Anna 

stille  og  mildt,  rækker  ham  haanden.  Jeg  vil  ikke  for  meget, 
ikke    for    meget,    at    vi    to    skulde    holde    op    at    være 
venner. 
RAMSETH 

Jamen  jeg  taaler  ikke  de  andre. 
Anna 

Hvilke  andre? 
RAMSETH 

reiser  sig.  Hører  du  ikke  jeg  tilstaar  det.  Jeg  er  ræd 
alle  de  unge  som  sværmer  omkring  dig.  Jeg  taaler  dem 
ikke,  du  skal  jage  dem.  Du  faar  ikke  lov  at  ha  dem.  ■ — 
En  kan  ikke  vite  hvad  unge  folk  kan  finde  paa.  —  Anna, 
Anna  —  jeg  er  ræd  din  egen  ungdom. 
Anna 

Det  behøver  du  ikke. 
RAMSETH 

Naar  du  skal  være  helt  ærlig,  har  jeg  ikke  ret,  bør 
jeg  ikke  tale  som  jeg  gjør  —  smil  ikke!  —  hvorfor 
skulde  jeg  ikke  være  ræd?  Du  er  jo  ikke  mere  end  en 
ung  kvinde  —  du  er  menneske  du  som  alle  andre,  med 
menneskelige  drifter,  med  — 
Anna 

Nei,  nu  er  det  vist  best  vi  sier  stop. 
RAMSETH 

Nei,  vi  gjør  ikke.  —  Du  vil  ikke  være  ved  det;  du  er 
bange  for  dig  selv.  Fristelsen  drager  dig,  og  du  forstaar 
at  hos  mig  var  du  sikker.  Jeg  har  mærket  det  i  lang 
tid,  du  vil  ut  av  mine  hænder.  Der  er  noget  usandt  i 
dette.  Der  er  noget  usandt  i  dig  som  maa  væk. 
Anna 

koldt,  avvisende.     Jaja  —  jaja. 
RAMSETH 

Du  sitter  som  i  et  spind,  og  tættere  end  jeg  trodde. 

Anna 

End  du  selv? 
RAMSETH 

Jeg? 
Anna 

Ja  du.  Husk  igaar,  —  der  var  vel  ogsaa  noget  av  etspind. 
RAMSETH 

Idag  —  ja! 
Anna 

Nei  igaar. 
RAMSETH 

Nei,    idag    var    jeg    usand    fordi    jeg    taug    —   fordi  jeg 
søkte  at  komme  utenom.     Igaar  talte  jeg  sandt. 
Anna 

litt  forfjamset.     La  os  ikke  rippe  op  i   dette  mer.     Vi  er 
da  ogsaa  i  grunden  nogen  store  barn ! 
RAMSETH 

Igaar  talte  jeg  sandt. 
Anna 

gjentagende.    Igaar  talte  du  sandt?     Reiser  sig  sagte. 
RAMSETH 

Ja. 
Anna 

næsten  lydløst.  Det  var  altsaa  ikke  for  at  be  om  nnd- 
skyldning  at  du  idag  —  Hen  mot  ham,  næsten  tonløst.  Saa 
ondt  kan  du  ikke  ville  gjøre  mig.  — 

Det  banker. 

Fort.     Var  det  sandt  det  du  sa  igaar? 
RAMSETH 

Ja. 
Anna 

Kom  ind! 

Finn  kommer. 

Finn 

Jeg  kommer  kanske  for  tidlig. 
Anna 

Nei  værsgod!  Værsgod  sit  ned.  Hun  sætter  sig  selv. 
Ramseth  blir  staaende. 

Finn 

Men  klokken  er  blit  mange,  saa  hvis  vi  — 
Anna 

Aaja,  De  faar  være  saa  snil  at  sætte  Dem  ned  allikevel. 
Finn 

sætter  sig. 

Anna 

rolig,  drar  bare  av  og  til  pusten  litt  tungt.  Jeg  vilde  gjerne 
faa  lov  at  snakke  litt  med  dere  begge  to.  Det  er  om  min 
mand,  om  August,  jeg  gjerne  vil  tale.  Det  var  samme 
dag  August  døde.  Samme  dag!  Jeg  visste  ikke  at  det 
var  saa  nær,  saa  jeg  var  rolig  —  ja,  jeg  hadde  forresten 
hele  tiden  han  var  syk  likesom  ikke  tid  til  at  gi  mig 
over,  jeg  haabet  saa  stærkt  at  alt  skulde  vende  sig  godt; 
jeg  betragtet  det  som  saa  —  saa  selvfølgelig,  at  det  først 
var  senere,  efter  at  han  var  død,  at  jeg  mærket  hvor  angst 
jeg  hadde  været.  Jeg  mærket  det  paa  at  da  blev  jeg 
likesom  slåp  i  ansigtet,  at  trækkene  blev  bløte  igjen,  at 
ansigtet  formelig  fik  hvile.  Hele  tiden  da  han  hadde  det 
paa  det  værste,  var  mit  ansigt  akkurat  som  uten  uttryk, 
uten  smil  og  uten  graat,  ja  næsten  uten  deltagelse  vist. 
—  Jeg  fortæller  dette  saa  nøiagtig,  for  naar  jeg  tænker 
paa  det,  som  skedde  den  dag  —  det  som  jeg  nu  vil  for- 
tælle  dere,  saa  blir  det  for  hver  gang  mere  sikkert  for 
mig,  at  det  netop  var  fordi  jeg  saa  saadan  stiv  ut  i  an- 
sigtet, at  han  plusselig  klappet  mig  paa  kinden,  fra  øiet 
nedover,  likesom  for  at  myke  trækkene  —  og  saa  sa  han: 
Anna  min,  i  de  to  aar  vi  har  været  gift,  har  jeg  været 
dig    tro    i    sind    og   gjerning.    —    Det   var    om    morgenen 

samme  dag  han  døde.  Disse  ord  tænker  jeg  paa  hver 
dag.  Hver  eneste  dag  har  jeg  tænkt  paa  disse  ord,  og 
de  har  været  som  en  glad  ro  inde  i  mig  —  som  noget 
der  gjorde  alt  sikkert,  harmonisk  —  noget  der  gjorde  at 
jeg  syntes  j  e  g  hadde  det  bedre  end  andre  mennesker. 
Og  ikke  bare  for  det  som  ordene  sier,  men  fordi  han  sa 
dem  uten  opfordring,  uten  at  jeg  hadde  bedt,  uten  at  jeg 
hadde  spurt,  uten  at  jeg  hadde  tvilt  —  ja,  uten  at  jeg 
kanske  vilde  ha  forlangt  det  engang.  —  Men  han  sa  det. 
Hun  reiser  sig.  Finn  Hals!  Paa  én  betingelse  sa  jeg. 
Fremdeles  rolig.  Vi  møtes  i  Paris  idag  om  8  dage  — 
næste  fredag  —  i  hotel  de  —  hotel  de  —  hotel  de  husker 
navnet  i  hotel  de  Rome  ja,  ser  fort  paa  Ramseth  ja,  jeg  har 
været  der  før,  ryster  et  par  ganger  lynsnart  paa  hodet  ja !  ja ! 
Later  rolig.  Først  om  8  dage  —  jeg  maa  ordne  —  sælge 
—  —    Stærkt.    Og  saa  —  saalænge  det  varer! 

Finn 

Fru  Anna ! 

Ramseth 

samtidig.     Men  Anna! 

Anna 

Paa  én  betingelse!  At  jeg  faar  beviser,  fuldt  bevis  for 
at  de  ord  som  min  mand  sa  til  mig  like  før  han  døde  — 
dem  hadde  han  ikke  ret  til  at  si,  at  han  løi,  løi  —  at  det 
var  løgn,  løgn  og  bedrag.  Da  møtes  vi,  og  blir  sammen 
saalænge  vi  har  lyst. 

Ramseth 

Men  Anna  —  du  er  fra  sans  og  samling. 

Anna 

—  saalænge  vi  har  lyst  at  være  sammen.  Og  — •  og 
stirrer  ret  ut  saasandt  jeg  er  herre  over  mig  selv  —  jeg 
skal  holde  mit  ord.  Stærkere  og  stcerkere.  Jeg  er  fri  og  uav- 
hængig.  Skylder  ingen  regnskap  og  er  ikke  til  byrde  for 
nogen.     Det    eneste    som    bandt    mig    —    det   som  gjorde 

mig  tam  —  det  eneste  som  gjorde  at  jeg  fandt  lykke  i  at 
leve  almindelige  menneskers  liv  —  det  var  hans  ord.  Saa 
er  det.  Jeg  er  hverken  bedre  eller  værre  end  andre. 
Men  saan  er  jeg,  og  saan  har  jeg  vilje  til  at  være, 
saan  har  jeg  penger  til  at  være,  saan  har  jeg  lyst  til 
at  være.  Temmelig  rolig  til  Ramset/i.  Er  det  sandt  det  du 
sa  igaar,  og  som   du  har  gjentat  idag? 

Pause.     De  stirrer  paa  hverandre. 

Ramseth 

i  en  beroligende  tone.     Anna !    —    mit  barn !    —    hør  nu, 
lille  Anna  —    Vil  nærme  sig  hende. 
Anna 

Er  det  sandt? 
Pause.     Hun  staar  midt  mellem   begge   mændem.    Finn  gjør  med 
ansigtet  tegn   til   Ramseth  at  han  skal  si:   nei.     Uten  at  vende  sig 

tysser  Anna  paa  Finn  med  den  haand  som  er  vendt  imot  ham. 
Anna 

D  e  burde  da  være  den  siste  til  at  faa  ham  til  at  si : 
nei  —  Endnu  et  litet  ophold;  derpaa  stærkt.  Du  talte  om 
kjærlighet !  —  Du  trodde  at  den  letteste  vei  til  mig  var 
at  gjøre  mig  usikker,  fuld  av  tvil,  saa  det  er  som  jeg 
hadde  en  haand  inde  om  hjertet  mit  —  at  da  var  jeg  dit 
bytte,  naar  du  kunde  faa  mig  famlende,  uvis,  utryg  der 
hvor  jeg  følte  mig  tryggest  og  stærkest.  Isch — sch. 
Sætter  sig  et  øicblik  utmattet,  halvt  besvimet. 

Finn 

hurtig,  sint.    Hun  er  jo  syk,  mand.     Vil  gaa  efter  vand. 
Ramseth 

Ja,  hun  er  syk. 
Anna 

reiser  sig.  Foryngelsens  kilde !  Jeg  skulde  være  som 
den  unge  piken  hos  kong  David.  Hun  blev  ledet  ind  til 
ham  da  han  var  gammel  —  jeg  husker  det  fra  bibelhisto- 
rien —  og  hun  skulde  gyde  ungdom  i  hans  gamle  sind 
og   varme   hans   kolde   lemmer.  —  Stakkars  gamle  mand ! 

Ramseth 

Farvel,  Anna!  Nu  er  du  syk!  Men  sandheten  skal 
bøie  dit  sind.  Hun  vil  avbryte,  men  er  mat,  og  han  taler  bare 
høiere.  Tænk  paa  det  du  nu  har  sagt,  og  naar  du  har 
tænkt,  da  vil  jeg  spørre  dig  om  du  ikke  har  grund  ti!  at 
være  bange  for  dig  selv,  om  ikke  fristelsen  drager  dig, 
om  du  ikke  føler  at  hos  mig  var  du  sikker.  Det  er 
meget  usandt  i  dette  —  — 
Anna 

Tak,  nu  — 
Ramseth 

Sandheten  skal  naa  dig.  Farvel.  —  Farvel,  Finn 
Hals.     Gaar. 

Anna 

trækker  paa  skuldrene,  blæser  med  munden.   Pss !   —  Ja,  saa 
later  vi  som  ingenting  er  passert  og  ingenting  sagt  — ■  og 
gaar  en  tur  sammen  som    to  gode    venner,    saan  som    før 
—  naa  ta  nu  paa  Dem.     Vil  til  at  ta  yttertøi  paa  igjen. 
Finn 

holder  i  hendes  kufte.     Nei,    fru    Anna,    nu  skal  De  være 
fornuftig.     De  skal  lægge  Dem  litt  her  paa  chaiselonguen 
og  hvile  —  det  vil  De  ha  godt  av. 
Anna 

hurtig.    Men  han  turde  ikke  svare  —  vel  ? 
Finn 

Nei,  nei  —  men  vær  nu  snil  og  fornuftig  —  gaa  heller 
ind    til    Dem    selv,    saa   skal  jeg  be  piken  komme  ind  — 
og  saa  kommer  jeg  imorgen  tidlig  og  spør  til  Dem. 
Anna 

ganske  sagte.  Ja,  det  er  vist  best  det.  Det  var  snilt  av 
Dem  det.  Finn  Hals  —  tak  —  men  ikke  be  piken  komme 
ind.      Gaar  ganske  stille  til  døren\  vender  sig.     Godnat, 

Finn 

hen  til  hende,  kysser  hendes  haand.      Godnat. 


10  —   Gunnar  Heiberg.     I. 


145 


KONG M  I  D  A  S 

Anna 

ut  til  venstre. 

Finn 

gaar  op  og  ned  et  par  ganger,  stanser  saa  midt  paa  gulvet 
og  sier  halvt  for  sig  selv.  Jeg  tror  ikke  hun  bryr  sig  det 
gran  om  mig.     Staar  et  øieblik  og  stirrer  ut. 

Hielm  kommer. 

Hielm 

Naa,    hvad    er  det   du  staar  og  glor  efter?  —  Hvor  er 
fruen  ? 
Finn 

Hun    gik    netop    ind.     Du,    Gerhard,  vil  du  hjælpe  mig 
med  en  ting. 
Hielm 

Naa. 
Finn 

Jeg  har  endelig   faat    det  som  alle  bebreider  mig  at  jeg 
aldrig  har  hat;  —  jeg  har  faat  en  opgave  i  livet. 
Hielm 

Du?     Det  er  ikke  mulig.     Hvad  er  det  for  en? 
Fi^n 

At  kværke  sandhetsvidner ! 
Hielm 

Hvad? 
Finn 

—    men    jeg    vet    ikke    rigtig    hvorledes    jeg    skal    be- 
gynde. 
Hielm 

Er  det  Ramseth? 
Finn 

Ja.      Han    maa    gjøres    uskadelig.      Hvorledes    skal    det 
ske? 
Hielm 

Ja    —    da    vi    ikke    kan    duellere    ham    ut  av  livet,  saa 

faar   vi    subskribere    ham    ut    av    landet.      Det    kaldes    jo 
rekreationsreise. 
Finn 

uten  at  høre  paa  ham.     Er  han  paa  kontoret  nu? 
Hielm 

Det  vet  jeg  ikke. 
Finn 

Ja,    følg    med    derhen,    saa    skal    jeg    fortælle    dig   paa 
veien  — 
Hielm 

Allright! 

De  gaar. 

Anna  ser  først  ind,  gaar  saa  hen  til  spisestudøren  til  høire,  kommer 
tilbake,  sætter  sig  paa  chaiselonguen ;  staar  op  igjen,  gaar  hen  til 

døren. 

Anna 

Martine ! 

Skynder  sig  fra  døren. 
Martine  ind. 

Anna 

Aa,  vær  saa  snil  at  sætte  lampen  ind. 
Martine 

ut  og  henter  lampen;  derpaa.   Jeg  slukket  den  ikke,  for  om 
fruen  vilde  ha  den  ind  snart  — 
Anna 

Tak,  det  var  rigtig  av  dig  det,  Martine. 
Martine 

Skal  fruen  være  hjemme? 
Anna 

Ja. 
Martine 

Aa,  jeg  tænkte  siden  De  gik  med  yttertøiet. 
Anna 

Aa,  det  er  sandt,  haha,  det  hadde  jeg  rent  glemt. 

Martine 

Skal  jeg  hænge  det  ut? 
Anna 

steller  med  lampen.   •    Nei    tak,     det    kan    ligge    her.    — 
Martine   vil  gaa.      Martine !      Martine  stanser.     Aa   nei,   det 
kan    være    det    samme.    —    Da  piken   igjen   vil  gaa.     Mar- 
tine ! 
Martine 

Ja,  frue. 
ANNA 

mens  hun  tar  hatten  paa.  Dengang  —  før  min  mand  døde 
—  har  du  —  hørte  du  nogensinde  —  mærket  du  — .  Uf, 
nei,  nei! 

Fort  ut. 

TREDJE  AKT 


lorværelse  til  redaktionskontoret.  Dør  til  det  indre  kontor  og  ut 
til  sætteriet  længst  tilbake  paa  høire  side;  længer  frem  paa  samme 
side  dør  til  et  andet  værelse.  I  bakgrunden  dør  til  gangen.  Oppe  til 
venstre  i  bakgrunden  en  pult.  Paa  venstre  side  to  vinduer  med  gule 
gardiner.  Alellem  vinduerne  et  bord.  Bøker  og  aviser  i  hylder,  paa 
borde,  stoler  og  paa  gulvet. 

Akten  spiller  formiddagen  efter  anden  akt. 

Huitfeldt-Olsen 

skriver  først  ved  pulten,  gaar  dernæst  til   høire,    tar  et  glas 
vand,  saa  frem  paa  gulvet,  stanser,  tænker,  faar  en  idé,  skynder 
sig  hen  og  skriver  den  ned.     Ikke  for  overdrevent.    Han  har  hele 
tiden  lommetørklæet  i  haanden. 
NORBØ 

paa  en  stol  ved  fremste  vindu,  memorerer  noget. 

R  ams  et  h  fra  det  indre  kontor  med  hat  paa  hodet. 

Ramseth 

Naa,  er  De  snart  færdig,  Olsen? 
Huitfeldt-Olsen 

Ja,  det  er  ikke  langt  igjen  nu,  —  men  jeg  kan  næsten 

ikke  la  være  at  rose,  —  boken  er    godt    skrevet,    og    det 

skjønt  han  er  en  av  de  værste. 
Ramseth 

Det  er  jo  om  kjønsspørsmaalet? 
Huitfeldt-Olsen 

Ja. 

Ramseth 

Er  han  enig  med  mig? 
Huitfeldt-Olsen 

Nei. 
Ramseth 

Da  er  det  noget  svineri.  —  Det  er  kanske   rettest  ikke 
at  anmelde. 
Huitfeldt-Olsen 

Nei  kjære,  jeg  synes  ikke  den  er  saa  god. 
Ramseth 

Goddag,  Norbø.     Hvorlangt  er  de  kommet  deroppe? 
NORRØ 

som  reiste  sig  da  Ramseth  kom  ind.     Aa,  det  lier    mot   av- 
stemningen naa,  tænker  jeg  —  og  derfor  var  det  åtte  — 
og  saa  tænkte  jeg  — 
Ramseth  j 

Er  der  noget,  kjære    Norbø,    saa   faar    De    rappe    Dem,     i 
—  jeg  har  liten  tid. 
Norbø 

Ja,  det  var  det  da   åtte  jeg  vilde    gjerne    spørre  —    jeg     . 
vilde  si  åtte  —  naar    naa    bladet    kommer    til    døm    hime 
saa,  —  ja,  saa  staar  det  der  åtte  — 
Ramseth 

Hvad  staar?  — 
Norbø 

—  det  var  det,  om  det  behøvde  staa?  — 
Ramseth 

Hvad  behøver  staa  —  snak  norsk  for  fan! 

NORBØ 

Stemmegivningen. 
RAMSETH 

Tænker  De  at  svigte? 

NORBØ 

Det  var  det  —  jeg  synes  næsten  de  andre  kanske   har 
ret  i  denne  saken,  fort   og  det  er  jo  ingen  stor  sak. 
RAMSETH 

Og  saa  vilde  De  stemme  mot  Deres  parti,  og  saa  vilde 
De  at  Deres  vælgere  ikke  skulde  faa  det  at  vite. 
NORBØ 

Ja  —  helst! 
RAMSETH 

Er  dette  sanddru  færd? 
NORBØ 

noksaa  sikker.    Jamen,  det  er  min  overbevisning  —  min 
samvittighet  sier  — 
RAMSETH 

Hvem  var  det  som  fik  Dem  valgt. 
NORBØ 

Aa,  det  var  vel  nærmest  Dere  det  og  de  andre  som  — 
RAMSETH 

Hvorledes  agter  De  at  stemme? 
NORBØ 

Ja,   det    var    det  jeg  var   i    beraad  om   —   det   var  det 

jeg  — 
RAMSETH 

Hvem  var  det  som  fik  Dem  valgt? 
NORBØ 

Aa,  det  var  vel  nærmest  Dere  det  og  de  andre  som  — 
RAMSETH 

Sludder!    De  forstaar  godt  hvad  jeg  mener. 
NORBØ 

svarer  ikke. 

Ramseth 

Tror  De  at  det  er  for  at  De  skal  ligge  og  fiakse  paa 
egen  haand,  at  vi  med  meget  besvær  —  med  meget 
besvær  —  fik  Dem  valgt,  —  jeg  maatte  selv  kavere 
for  at  De  var  en  av  dalens  mest  oplyste  bønder.  —  Tror 
De  selv  det  er  saa? 
NORBØ 

forsøker  at  spøke.     Det  maa  vel  være  saa,  naar    De    har 
sagt  det  — 
Ramseth 

Under  følelsen  av  valgets  nærhet  trodde  jeg  det  jeg  sa. 
Nu  tror  jeg  det  ikke  længer,    og    der    begynder    ogsaa   at 
stige  tvil  om  Deres  ærlighet. 
NORBØ 

Jamen,    jeg    mente    åtte  —    åtte    det    var    min  pligt  — 
åtte,  naar  det  er  min  overbevisning  —  og  jeg    trudde    da 
åtte  først  og  fremst  De  — 
Ramseth 

vægtig.   Alle  vi  andre  støtter  forslaget.  —  Si  mig  i  alvor, 
i  likefrem  sandhet,  tror  De  at  De  repræsenterer  en  større 
sum  av  intelligens  end  vi  andre  tilsammen  — 
NORBØ 

fort.     Nei  da! 
Ramseth 

Ikke  jeg  heller!  —  Godmorgen! 
NORBØ 

Adjø  da!      Gaar  mot  døren. 

Ramseth 

Har  De  læst  Herbert  Spencer? 

NORBØ 

vender  sig  braat.     Nei. 

Ramseth 

Gjør  det!  —  Godmorgen! 

NORBØ 

Jaja  —  godmorgen  —  det  var  jo  egentlig  ikke  mye  — 
men  —  jaja  —  adjø  Olsen  —  adjø.     Ut. 

RAMSETH 

efter  ham,  i  døren.     Husk   det  er  siste  storting  før  valget. 
Hen  til  vinduet. 
NORBØ 

ind,  hen  til  Ramseth;  halvhøit.     Men    om    jeg    naa    skulde 
komme  for  seint  til  voteringen? 
Ramseth 

Ja,  skynd  Dem  da! 
NORBø 

Jamen,  om  —  saa  kan    jo    De    bevidne    —    kunde    jeg 
saa  faa  ind  en  erklæring   om    åtte    —    paa    grund    av    en 
konferanse  med  Johannes  Ramseth  —  slikt  støtter  altid. 
Ramseth 

Se  naa  og  skynd  Dem,  ellers    skal    jeg   gi  Dem    støtte, 
jeg  —  tror  De  jeg  lar  mig  ta  ved  næsen  av  Deres  infame 
bondefulhet.      Hen  til  vinduet  igjen,  ser  ut. 
NORBø 

Ja,  farvel,  Ramseth  —  farvel,  Olsen  —    Gaar. 
Ramseth 

svarer  ikke;  naar  Norbø  er  ute.  Æsch!  Vender  sig.  Nei, 
det  blir  vist  best  jeg  selv  gaar  over  i  stortinget  og  passer 
paa.  Der  er  nogen  som  ikke  er  til  at  stole  paa.  Hvis 
nogen  spør  efter  mig,  saa  si  jeg  kommer  snart  igjen.  Har 
Hans  været  oppe  med  utlandet? 
Huitfeldt-Olsen 

Nei. 
Ramseth 

Saa  skal  jeg  selv  gaa  ned   paa    sætteriet.      Ut  anden   dør 
til  høire. 

Huitfeldt-Olsen 

skriver  først  litt,  saa  gaar  han  hen  til  det  lille  bord  ved  vinduet. 
Naar  man  bare  kunde  stænge  døren  i  den  tid  kontoret  er 

aapent!    Han  letter  paa  sin  hat,  tar  et  stort  glas,  som  staar  under 
denne,  drikker  sig  en  slurk;  i  det  samme  lukkes  døren  hurtig  op  av 

Fru  Berg 

Om  forladelse,  jeg  glemte  nok  at  banke.     Banker.    Berg    1 
er  ikke  her? 
Huitfeldt-Olsen 

bukkende.      Nei.  I 

Nu  viser  fru  Ottesen  sig. 

Fru  Ottesen 

Ikke  Ottesen  heller? 
Huitfeldt-Olsen 

bukker.     Nei. 

Fru  Berg 

Aa  si  at  jeg  er  gaat  over  i  stortinget,  hvis  han  kommer. 
Huitfeldt-Olsen 

Jo,  frue. 
Fru  Ottesen 

Fra  mig  ogsaa.  j 

Huitfeldt-Olsen 

Ja,  frue. 

De  forsvin  der. 

Fru  Ottesen 

aapner  doren.     Fra  mig  til  Ottesen,   forstaar  De  —      Ut. 
Huitfeldt-Olsen 

Uf,  de  er  næsten  værre  end  kreditorer,  disse  stortings-    | 
madammerne  —   Tar  sig  en  slurk,  sætter  hatten   over,   derpaa 
hen  til  pulten.     Det  banker. 

Finn  og  Hielm  kommer. 

Hielm 

Godmorgen,  er  hr.  Ramseth  hjemme? 
Huitfeldt-Olsen 

altid  bukkende,  med  pennen  i  haanden.  Nei,  han  gik  netop 
ut  nu,  men  han  kommer  vist  straks  igjen  —  han  gik  bare 
over  i   stortinget.      Trykker  Hielm  i  haanden. 

Hielm 

Kanske  vi  kan  faa  lov  til  at  vente  saalænge? 
Huitfeldt-Olsen 

Ja  værsgod,  sit  ned ! 
Hielm 

Vi  var  indom    her    baade    igaaraftes    og    imorges  —  og 
idagmorges  sa  de  han  var  sikrest  at  træffe  paa  denne  tid. 
Huitfeldt-Olsen 

Joda.  —  Han  kommer  vist  øieblikkelig  igjen  —  jeg  skal 
gaa  ind  her  saalænge. 
Hielm 

Vi  forstyrrer  vel  ikke? 

Huitfeldt-Olsen 

Nei  langtfra ;  paa  ingen  maate.     Ind  paa  det  inderste  kontor. 
Finn 

som  sætter  sig  i  forgrunden  til  venstre.       Hvad    er     det    for 
en  fyr? 
Hielm 

Uf,  det  er  en  som  skriver  kunstanmeldelser,  3om  heter 
Olsen,  tørker  haanden  og  saa  er  han  saa  vaat  paa  haanden 
bestandig.  Ved  bordet  mellem  vinduerne.  Han  vil  flytte  Ol- 
sens hat  for  at  ta  en  illustrert  avis,  opdager  glasset.  Det  er 
ikke  daarlig!  —  Bæger  med  etui!  —  ja,  jeg  kunde  mærke 
han  var  fugtig.  Flytter  hatten  og  glasset  hen  paa  et  litet  bord 
til  høire.  Hyss!  sit  nu  rolig,  lat  som  ingenting.  Han  lar 
vist  ikke  længe  vente  paa  sig!  De  sitter  stille  og  læser  i  hver 
sin  avis. 

Finn 

Ja,  dette  er  vist  morsomt,  men  jeg  skal    ikke    negte    at 
jeg  er  ikke  meget  oplagt  — 
Hielm 

Hys! 
Huitfeldt-Olsen 

meget  hurtig  ind,  mot  det  bord  hvor  hatten  stod,  opdager  den 
ikke,  ser  hen  paa  de  andre,  der  stirrer  meget  alvorlige  paa   ham 

J55 


KONG  M  IDAS 

igjen.  Han  ser  sig  om  i  værelset,  opdagcr  hatten,  ler  forlegent. 
De  andre  svarer  ikke  —  han  holder  op  at  le,  tar  hatten  og  glasset 
og  gaar  ind  paa  kontoret  igjen. 

Hielm 

Ja  herregud!  det  var  da  litt  moro  i  denne  triste  til- 
værelse. 

Finn 

svarer  ikke. 
HlFLM 

Nei  nei!  — 

Finn 

reiser  sig  hurtig,  gaar  tvers  over  gulvet,  tar  Hielm  i  armen; 
inderlig.  Jeg  har  aldrig  følt  det  som  nu  i  dag.  Forsøker  at 
spøke.  Jeg  trodde  sandelig  ikke  det  skulde  lykkes  mig 
mere.  Den  følgende  samtale  føres  temmelig  dæmpet.  Og  saa 
hjælpeløs  som  hun  stod  der  —  det  var  likesom  ingen 
hjælp  var  for  hende.  —  Det  saa  igrunden  værre  ut  idag 
end  igaar  —  igaar  var  det  voldsommere,  men  idag  —  saa 
ribbet,  saa  raadløs. 
Hielm 

Nei,  jeg  har  heller  aldrig  set  slikt.  Det  er  ikke  som  det 
skulde  være  det  samme  menneske.  Hun  saa  ut  som  hun 
var  staat  op  av  et  sykeleie  paa  mange  aar.  Men  derfor 
gjælder  det  ogsaa  at  ta  ham,  Ramsethen,  paa  en  for- 
nuftig maate.  Jeg  tror  slet  ikke  han  er  saa  ilde- 
sindet  endda,  naar  man  bare  kommer  indenfor  alt  det 
præket  hans. 
Finn 

Stakkars  Anna.  —  Si  mig,  hvad   er  det  Ramseth  sigter 
til?    Hvad  er  det  hendes  mand  har  gjort. 
Hielm 

Jeg  skulde  være  mest  tilbøielig  til  at  tro  at  han  ikke 
har  gjort  nogenting.  Jeg  var  jo  næsten  daglig  sammen 
med  ham,  og  jeg    hverken    saa    eller  hørte  noget  efter  at 

han  var  gift.     Men  paa  den    anden    side    ligner    det    ikke 
Ramseth  at  digte  ihop  en    saan    historie    heller.     Han    e  r 
ikke  slik. 
Finn 

Og  skulde  der  ha  været  noget,  saa  kunde  han  da  ikke 
gaa  hen  og  si  det  til  Ramseth. 
Hielm 

Aa,  det  vilde  ikke  være  saa  ulikt  ham.     Han  hørte    til 
menigheten    forsaavidt.       Han    og    Anna     og    allesammen 
brukte  Ramseth  baade  som  sjælesørger  og  som  profet. 
Finn 

efter  et  litet  ophold.     Men  jeg  synes  ikke   der    kan    være 
noget  i  det.     Hvorfor  skulde  han  da  like  før  han  døde  — 
jeg  fortalte  dig  jo  hvad  fru  Anna' netop  pointerte  —  uop- 
fordret  gi  en  saadan  forsikring. 
Hielm 

—  det  synes  jeg  ligner  August.  Følelses-  eller  ret- 
tere stemningsmenneske  bestandig,  ser  du.  Husk  hvor 
glad  hun  var  i  ham,  glad  anderledes  end  andre  mennesker 

—  taknemlig  glad,  stolt,  —  ja,  saadan  som  hun  selv 
fortalte  forleden  dag.  Men  samtidig  visste  hun  jo,  at  før 
han  giftet  sig  hadde  han  været  temmelig  mangesidig.  Han, 
paa  sin  side,  visste  og  følte  naturligvis,  at  var  der  nogen- 
ting  i  verden  der  likesom  til  —  overflod  kunde  glæde 
hende  mere  end  noget  andet,  saa  var  det  at  faa  en  saadan 
forsikring  —  og  saa  gav  han  hende  en  saadan   forsikring, 

—  kort  og  godt!  Det  er  jo  ikke  saa  forfærdelig  storartet, 
men  jeg  synes  det  er  svært  menneskelig.  —  Og  du  kan 
være  sikker  paa  at  Ramseth  tror  det  naar  han  sier   det. 

—  Saa  det  faar  vi  gaa  ut  fra. 
Finn 

Jamen  jeg  forstaar  ikke  hvad  pokker  han  har  med 
dette  her? 

Hielm 

Det  forstaar  ikke  jeg   heller.     Men    det    maa    vel    være 
nogen  av   disse    fruentimmerne    som    stimer   der    i    huset, 
som  har  faret  med  noget  slags  sladder! 
Finn 

reiser  sig.    Jeg  kunde  ha  lyst  til  — 
Hielm 

Hys!  —  Vær  nu  rolig,    husk    paa  avtalen.     Det  er  mig 
som  skal  forsøke  først.     Vi  behøver  ikke  at  være  dumme 
for  om  vi  er  sinte.     Det  kan  bli  vanskelig   nok   allikevel. 
Finn 

Vanskelig!    Han  skal! 
Hielm 

Skal?    Hvad  vil  du* gjøre? 
Finn 

Tvinge  ham ! 
Hielm 

tvilende.      Tvinge  ham  ? 
Finn 

Kværke  sandhetsvidner. 
Hielm 

Ja,  det  er  saadant  man  sier. 
Finn 

Det  er  mit  alvor,  mit  fuldeste  alvor.  Jeg  mener  det 
alvorlig.  Om  det  saa  er  det  eneste  jeg  faar  utrettet  i 
mit  liv,  saa  skal  han  tvinges  til  at  ta  i  sig  igjen  det  han 
har  sagt.  —  Utbrytende.  Han  er  mig  aldeles  motbydelig, 
det  menneske. 
Hielm 

beroligende.     Vær  nu   — 
Finn 

Jeg  har  aldrig  i  mit  liv  set  et  menneske,  et  medmen- 
neske kan  jeg  gjerne  si,  ha  en  saadan  sorg  —  være  saa 
bedrøvet  —  hun  fros  av  sorg  —  —  han  skal  — 


K O  N  G M  I  D  A  S 

Hielm 

Men  la  nu  mig  først  faa  tale  med  ham  og  ta  ham  paa 
min  maate.  Gaa  ikke  hen  og  vær  hissig  —  det  er  nok 
saa  mærkplig  forresten  at  du  er  den  hissige,  j  e  g  den 
rolige  — ■  for  det  gjælder  om  et  resultat,  det  gjælder  om 
at  faa  ham  til  at  ta  i  sig  igjen  det  han  har  sagt  —  altsaa 
—  netop  det  som  du  sier. 

Ramseth  kommer.  Han  har  hatten  paa  hodet;  man  hører  at  han 
aapner  brevkassen  utenfor,  og  man  ser  at  han  lægger  nøkterne  i 
lommen  naar  han  er  kommet  ind.     Han  stiidser  litt  ved  at  se   de 

to  herrer. 

Ramseth 

Godmorgen. 
De  to  andre 

som  har  reist  sig.     Godmorgen ! 
Ramseth 

bryter  et  brev,  trækker  en  stol  frem,  omtrent  midt  paa  scenen, 
ikke  for  langt  fremme,  sætter  sig,  læser. 

De  andre 

sætter  sig. 

Ophold. 

Hielm 

Undskyld,  har  De  noget  imot  at  jeg  røker? 
Ramseth 

Ja,  vi  røker  aldrig  her  paa  kontoret.     Læser  videre. 
Hielm 

lægger  væk  cigaren;  halvhøit.  Kunstanmelderen  tar  sig 
bare  en  støit  av  og  til. 

Ophold. 

Ramseth 

lukker  brevet.     Undskyld  —  jeg  var  bare  en  trip  nede  i 
Danmark. 
Hielm 

I   Danmark  —  saa?  —  Staar  det  godt  til  der? 

159 


KONG M  I  D  A  S 

Finn 

Vi  søkte  Dem  igaaraftes  og  idagmorges. 
Hielm 

Ja  —  vi  vilde  gjerne  talt  litt  med  Dem  om  min  kusine, 
fru  Hielm. 
Ramseth 

Deres  kusine? 
Hielm 

Ja,  hendes  mand  var  min  fætter. 
Ramseth 

Det  er  noget  ganske  andet! 
Hielm 

Naa  ja!    Det  var    naa    heller    ikke    for    at    høre    Deres 
mening  om  dette  —  altsaa  —  at  vi  er  kommet  herop. 
Ramseth 

Nei,  jeg  kan  tænke  det,  nei. 
Huitfeldt-Olsen 

fra  anden  dør  til  liøire  med  en  pakke  i  avispapir  under  armen 
og  et  manuskript  i  haanden.  Ja,  nu  er  jeg  færdig,  og  saa 
skal  jeg  levere  den  ind  paa  sætteriet  med  det  samme  jeg 
gaar.      Ramseth  rækker  ham  sin  hat. 

Huitfeldt-Olsen 

tar  imot  hatten  og  hcenger  den  op.  Godmorgen!  Godmorgen, 
mine  herrer!  Smiler  til  Hielm  og  holder  pakken  op  i  reiret 
hak  Ramseths  ryg. 

Hielm 

ser  forundret  paa  ham. 

Huitfeldt-Olsen 

til  anden  dør  til  høire,  bukker  og  har  vanskelig  for  at  komme 
ut  av  døren  for  bare  høflighet. 

Hielm 

Det  er  en  høflig  mand.  \ 

Ramseth 

avbrytende.     Hvad  er  det  dere  vil? 

Hielm 

Vi  vilde  gjerne   tale    litt    alvorlig    med    Dem,    Ramseth. 

Altsaa,  det  har  gjort  et  meget  stærkt  indtryk  paa  fru  Hielm, 
det  som  passerte  igaar. 
Ramseth 

Ventelig! 
Hielm 

Og  saa  vilde  vi  altsaa  spørre  om  De  ikke  synes  det 
var  rimelig  at  vi  fik  ordnet  denne  saken,  saa  den  ikke 
kom  nogen  til  skade  paa  gode  navn  og  rygte,  som  det 
heter  —  altsaa.  For  enten  det  nu  er  sandt  eller  ikke 
sandt,  det  som  De  tror  at  vite  om  August  —  saa  herre- 
gud, det  er  da  best  at  faa  saken  ordnet  —  der  er  jo 
ingen  som  kan  ha  noget  gavn  av  det.  Tvertimot  altsaa! 
Anna  bare  lider  ondt  av  det.  Og  nogen  videre  ære  er 
der  jo  ikke  at  vinde  for  Dem  heller,  og  han  som  er  død 
kan  jo  ikke  ha  nogen  fornøielse  av  det  —  ikke  sandt? 
om  d  e  t  skulde  ha  været  meningen. 
Ramseth 

Først!    Hvad  har  dere  med  denne  sak  at  gjøre? 
Hielm 

Skal  vi  ta  det  saa  formelt,  saa  er   jeg   jo    hendes  nær- 
meste mandlige  slegtning  ialfald. 
Ramseth 

Og  De? 
Finn 

Jeg  er  en  ven  av  fru  Hielm. 
Ramseth 

Hm!  —  Jeg  vil  sætte  en  stopper  for   at    slette    indfly- 
delser  skal   gjøre    sig    gjældende    likeoverfor    denne    unge 
kvinde.     Hendes  mand  hadde  neppe  nogen  god  indflydelse 
paa  hende.     Der  var  ingen  alvor  i  ham  —  — 
Hielm 

som  er  gaat  over  til  Finn  for  at  berolige  ham.     Nei,    la    os 
nu  ta  det  litt  gemytligere  og  holde  os  til  saken. 


Gunnar  Heiberg.     I. 

Ramseth 

Dette  er  saken  i  al  sin  korthet! 
Hielm 

Jamen  kunde  vi  ikke  faa  ordnet  denne  saken? 
Ramseth 

idet  han  gaar  et  slag  opover  gulvet.     Den  skal    bli   ordnet. 

Hielm 

Men  hvorledes? 
Ramseth 

Hun  skal  faa  tydelig  og  klart  bevis  for  at  jeg  talte  sandt. 
Hielm 

Ja,  det  var  det  jeg  vilde  be  Dem  om  at  la  være. 
Ramseth 

Det  vil  jeg  ikke. 
Hielm 

Ja  hvorfor  ikke  da? 
Ramseth 

Fordi  jeg  altid  taler  sandhet,  fordi  hun  har  godt  av  at 
høre  sandheten,  og  fordi  hun  tvilte  paa  mig.  Tar  stolen  som 
han  sat  paa  og  sætter  sig  ved  pulten. 

Hielm 

Herregud,  ta  det  nu  litt  med  lempe.  Piken  hjemme 
hos  hende  sa  at  hun  hadde  gaat  oppe  i  hele  nat  og  hadde 
graatt  og  ikke  sovet  det  mindste  —  og  De  kan  da  forståa 
at  det  vilde  være  forfærdelig  godt  for  hende  om  hun 
kunde  være  sikker  paa  at  manden  hadde  talt  sandt  like 
før  han  døde. 
Ramseth 

snur  stolen.   Hvorledes  mener  De  egentlig  at  det  skulde  ske. 
Hielm 

Ja,  det  staar  jo  fuldstændig  i  Deres  magt. 
Ramseth 

muntert.  Vilde  De  at  jeg  ganske  likefrem  skulde  erklære 
at  jeg  hadde  løiet,  at  jeg  simpelthen  var  en  løgner  — 

Hielm 

De  behøver  jo  ikke  netop  —  De  kunde    jo    altid    finde 
paa  noget  —  vi  kunde  jo  altid  bli  enige  — 
RAMSETH 

Haahaahaa!    Finde  paa  noget?  Reiser  sig,  stærkt  til  begge. 
Vet  Dere  hvem  jeg  er? 
Finn 

reiser  sig  langsomt.  Ja,  jeg  vet  ialfald  at  De  betænkte 
Dem  en  god  stund  igaar,  da  det  gjaldt  at  staa  ved  hvad 
De  hadde  sagt  —  og  ikke  hørte  jeg  De  talte  heller. 

RAMSETH 

De  mener  da  fru  Hielm  igaar  i  sin  ophissede  sinds- 
tilstand  bad  mig  gjenta  hvad  jeg  hadde  sagt  om  hendes 
mand.  De  har  ret,  unge  mand,  og  De  ser  skarpt,  men 
ikke  hensynsfuldt.  Jeg  trodde  netop  det  at  jeg  ikke 
svarte  som  jeg  kunde,  maatte  ha  faldt  i  Deres  smak. 
Finn 

Det  kan  De  kanske  ha  ret  i  ogsaa  —  jeg  mente  bare  — 

RAMSETH 

avbrytende.     Men  jeg  selv  anklager  mig  derfor.    Jeg  var 
svak  av  hensynsfuldhet.    Jeg  holdt  paa  at  svigte,  fordi  det 
hele     hadde     grepet     mig    saa    stærkt.      Men    sandheten 
skal  sies. 
Hielm 

arrig.     Sandheten!    sandheten! 
Litet  ophold.     Ramseth  ser  paa  dem  begge.     Disse  besvarer  blikket. 

Hielm 

med  overgang  i  tonen.      For    at    tale   om  noget    andet,  e  r 
den  sand  den  sandheten  De  fortalte  om  August  Hielm? 
RAMSETH 

let.    Det  er  et  faktum! 
Hielm 

Derfor  behøver  det  ikke  at  være  sandt. 

Ramseth 

muntert.     Er  det  ikke  sandt  naar    det    er    et    faktum  — 
nu  maa  jeg  le. 
Hielm 

arrig.     Er  det  et  faktum  da? 
Ramseth 

Ja  —  hører  De. 
Hielm 

end/m  hissigere.   Ja,  derfor  behøver  det  ikke  være  sandt, 
—  hører  De. 
Ramseth 

Jeg  ler  fremdeles. 
Hielm 

som  før.  Saadan  som  De  sier  det  —  saadan  som  De 
benytter  det  —  saadan  —  om  det  er  aldrig  saa  meget 
faktum,  saa  behøver  det  ikke  at  være  sandt  —  synes  jeg 
da,  —  ja,  det  er  ikke  saa  liketil  at  greie  dette  her  —  jeg 
for  min  part  synes  altsaa  det  er  lumpent,  og  det  synes 
De  naturligvis  selv  ogsaa  —  —  og  kort  og  godt  —  det 
vilde  være  baade  fornuftigst  og  realest  og  „sandest",  om 
De  paa  en  eller  anden  maate  tok  tilbake  det  De  har 
sagt,  for  De  bare  gjør  ondt  med  det  og  det  tjener  ikke 
til  nytte  for  nogen. 
Ramseth 

Det  tjener  sandheten! 
Hielm 

Blaas! 
Ramseth 

De  holder  Dem  altsaa  ikke  altid  til  sandheten.  De! 
Hielm 

hermende.      „Holder"   mig  til  sandheten! 

Ramseth 

Jeg  mener,  lyver  De  undertiden? 

Hielm 

Ja  gu  gjør  jeg  det  —  og  det  drabelig  ogsaa. 
RAMSETH 

De  har  humør!  — 
Hielm 

De  er  heller  ikke  uten  —  naar  De  bare  vilde  holde  op 
med  dette  utrivelige  sandhetssnakket  Deres. 

RAMSETH 

tar  op  sit  ur.     Klokken  er  mange. 
Hielm 

Vi  har  god  tid. 
RAMSETH 

Hvis  jeg  turde  be  mine  herrer  om  at  gaa. 

Hielm 

Men  kanske  ikke  vi  gik! 

RAMSETH 

mot  anden  dør  til  høire.  Vel,  jeg  skal  kalde  paa  folk  fra 
sætteriet. 

Hielm 

De!  Fuldstændig  i  alvor!  Jeg  kan  godt  begripe  at  man 
kan  gjøre  mange  ting  som  ikke  andre  straks  kan  forståa, 
naar  man  er  glad  i  et  menneske,  —  naar  man  er  for- 
elsket altsaa  —  og  det  sier  jeg  ikke  noget  om  —  men 
man  behøver  jo  ikke  straks  at  komme  med  at  det  er  av 
sandhet  og  sandhetskjærlighet  —  og  saadan  —  at  man 
gjør  det  —  —  ja,  det  var  nu  ikke  det  jeg  skulde  si  da 
—  Men  —  nu  ber  Finn  Hals  og  jeg  Dem  som  gentlemen 
ber  en  gentleman :  Ikke  gjøre  noget  mere  ved  denne 
saken.  Ta  Deres  ord  tilbake!  Da  gjør  De  det  som  baade 
er  ret  og  rigtig.  Plusselig.  Og  De  kan  gjerne  si  at  det 
er  mig  som  har  digtet  ihop  hele  historien,  og  at  De  har 
trodd  paa  mig,  og  at  De  trodde  at  der  var  sandhet  i  mig, 
og  saa  at  De  senere  —  ved  nærmere  eftersyn  fandt  ut 
at  jeg  var  fuld  av  den  væmmeligste  løgn. 

Ramseth 
Vrøvl! 

Hielm 

Nu  blir  jeg  sint. 

Det  banker. 

Ramseth 

Kom  ind! 
Madam  Lønseth 

kommer  ind,  vil  straks  gaa  igjen. 

Ramseth 

efter  hende;  over  dørtærskelen.  Nei,  værsgod  —  kom  bare 
ind  De.  Se  her,  kom  herind  saalænge.  Disse  herrerne 
gaar  straks,  saa  skal  jeg  være  hos  Dem.  Klapper  hende 
paa  hodet.  Det  var  ret  av  dem,  madam  Lønseth.  Lukker 
hende  ind  første  dør  til  høire. 

Ramseth 

lettere  i  tonen.  Og  hør  nu  godtfolk.  Hvis  vi  nu  kunde 
tænke  os  at  jeg  „tok  tilbake"  det  jeg  hadde  sagt,  vilde 
der  da  ikke  bli  sittende  en  mistanke  igjen  hos  hende.  Og 
vilde  ikke  en  saadan  mistanke,  en  saadan  tvil  være  langt 
værre,  langt  mere  pinefuld  end  visshet? 

Finn 

rolig.  Tør  jeg  spørre?  Er  der  grund  til  at  tro  at  det 
forhold  eller  den  historie  eller  hvad  man  skal  kalde  det, 
som  fru  Hielms  mand  har  hat,  vil  —  at  —  at  fru  Hielm 
vil  faa  noget  at  vite  om  det,  hvis  hun  ikke  faar  noget  at 
vite  om  det  gjennem  Dem? 

Ramseth 

betænker  sig  litt.      Nei. 
Finn 

rolig  og  langsomt.  Da  vil  jeg  bare  si :  Hvis  De  visste 
hvor  hele  den  scenen  igaar  har  virket  paa  hende,  og  hvis 
—  De  ser  jeg  taler  rolig  —  hvis  De  bryr  Dem  det 
mindste  om  hende  paa  almindelig  menneskelig  manér,    da 

maa  jeg  være  sikker  paa  at  De  vilde  kunne  tale  til  hende 
paa   en    saan    maate,    at    der  ikke    blev    sittende    hverken 
nogen  tvil  eller  nogen  mistanke  igjen. 
RAMSETH 

overlegent.     De  vil  ogsaa  at  jeg  skal  lyve. 
Finn 

fremdeles  rolig.    La  os  ikke  staa  her,  voksne  mennesker, 
og  bruke  fraser.     Forstod  De  Dem  litt  paa   hendes    natur 
og  hadde  De  set  hende  idag,  da  vilde  De  forståa  hvad  jeg 
sier  —  tænker  jeg. 
MAD.    LøNSETH 

/  døren.     Kunde  jeg  ikke  faa  tale  med  Dere  litt. 
RAMSETH 

Vent  nu  litt,  madam  Lønseth.    Jeg  kommer   straks    ind 
til  Dem. 
Mad.  Lønseth 

ut. 
RAMSETH  , 

Dette  er  bare  en  krise,  og  den  vil  vende  sig  til  det 
gode  naar  hun  faar  sandheten  at  vite  ned  i  dens  dypeste 
sammenhæng.  Da  vil  alt  bli  godt.  Aa,  der  er  lunt  paa 
sandhetens  side,  der  er  hygge  i  ly  av  den.  D  e  r  er  læge- 
dom,  mine  herrer.  Og  det  tænker  jeg  nok  ogsaa  I  skal 
komme  til  at  erkjcnde.  Gaar  i  godt  humør  hen  over  gulvet 
Finn 

utaalmodig.  Hvem  er  det  som  har  git  Dem  monopol  paa 
sandheten  her  i  landet.  Mere  dæmpet  og  langsomt.  Aa,  livet 
er  vist  litt  mere  indviklec  og  vanskelig  at  leve  end  De 
synes  at  tro,  hr.  Ramseth. 

Samtalen  er  paa  dette  punkt  likesom  ved  at  gaa  istaa. 

Hielm 

Og  jeg  tør  kanske  spørre  med  avdøde  Pilatus:  Hvad  er 
egentlig  sandhet? 

Ramseth 

ser  først  paa  den  ene,  saa  paa  den  anden ;  stærkt  og  med 
stigning.  Hvad  j  e  g  tror,  hvad  j  e  g  føler,  det  er  sandhet, 
for  jeg  har  sandhetsevnen,  jeg  har  den  av  naturen  — 
nogen  mennesker  fødes  med  den  —  og  jeg  har  styrket 
den,  og  jeg  har  pleiet  den  vel  ved  altid  at  bruke  den.  For 
mig  er  sandheten  det  som  vil  sprænge  mig,  det  som  jeg 
vil  bli  syk  av,  faar  jeg  det  ikke  sagt  —  for  mit  ved- 
kommende, for  jeg  har  sandhets evnen.  Dere  føler 
det,  j  e  g  føler  det,  og  alle  som  ikke  vil  trodse,  føler  at 
mit  arbeide,  mit  arbeide  for  frihet,  for  aand  i  dette 
land,  for  Gud,  —  det  er  sandhet.  Det  at  mærke  sand- 
heten nærme  sig  i  sagte  sus  og  saa  at  gripe  den  og  slynge 
den  ut  til  de  ventende, .  sandhetstørstige  tusener,  det  er 
mit  liv,  og  jeg  kan  ikke  beståa  uten  det,  og  jeg  bestaar 
med  glæde.  Og  i  kraft  herav  spør  jeg  Dem:  Hvis  denne 
unge  kvinde  blev  Deres  hustru,  tror  De  det  vilde  vente 
længe  paa  sig,  det  øieblik  da  De  s  v  i  g  t  e  t  hende  —  saa- 
dan  som  hendes  første  mand  gjorde  det? 

Hielm 

Uforskammet! 

Finn 

stirrer  paa  ham  uten  at  svare. 

Ramseth 

nynnende  opover  gulvet.     Aanei,   aanei,   aanei! 
Finn 

halvhøit  til  Hielm:  Jeg  vet   fan    hvad  jeg  skal  svare    den 
manden. 
Hielm 

Ikke  jeg  heller. 
Mad.  Lønseth 

banker. 

Ramseth 

Kommer  straks,  madam  Lønseth.  —  Husk  de  forargelige 

ord  som  hun  saa  rolig  sa  til  Dem  igaar  —  at  hun  vilde  møte 
Dem  i  Paris  —  —  men  gudskelov,  jeg  hørte  ogsaa  op- 
hisselsen  bak  den  paatagne  ro.  Tror  De  hun  nogensinde 
vilde  ha  tat  saanne  ord  i  sin  mund,  hvis  ikke  omgangen 
med  Dem  hadde  smittet  hende,  da  Finn  vil  avbryte  ja,  jeg 
sier  det  som  det  er.  Hun  skal  ikke  gaa  tilgrunde. 
Finn 

Saa  det  var  det  De  var  ræd  for? 
Ramseth 

Ja,  det  var  det  jeg  var  ræd  for   —  for  h  e  n  d  e  s  skyld. 
Finn 

For  hendes  skyld. 
Ramseth 

Ja,  unge  mand  —  for  hendes  skyld.  Hun  elsket  sin 
mand  og  hun  pekte  paa  ham  og  holdt  ham  op  for  alle  som 
et  eksempel.  D  e  t  kunde  ikke  jeg  holde  ut.  Jeg  hadde 
lovt  mig  selv  at  hun  skulde  faa  vite  hvem  han  var. 
Og  jeg  synes  at  oieblikket  var  kommet  nu,  da  der  nærmet 
sig  en  mand  til  hende  av  samme  slag. 
Finn 

utaalmodig.     Men  De  kjender  mig  jo  ikke,  mand! 
Ramseth 

hurtig.  Jeg  kjender  Dem.  Jeg  kjender  Dem  av  hendes 
samtaler.  Jeg  kan  se  paa  Dem  —  jeg  kan  se  det  i  Deres 
blik  hvem  De  er,  jeg  hører  det  paa  klangen  av  Deres 
stemme,  og  jeg  har  tat  det  sande  ut  av  folks  tale  om 
Dem. 
Finn 

ganske  rolig.  Ja,  jeg  kan  ikke  svare  paa  hvad  De  sier. 
De  bruker  et  andet  sprog  end  vi  almindelige  mennesker 
—  og  jeg  indskrænker  mig  derfor  til  at  si :  De  kan  komme 
til  at  gjøre  et  menneske  ulykkelig  for  hele  hendes  levetid, 
hvis  De  ikke  gaar  ind  paa  hvad  vi  ber  Dem  om. 

RAMSETH 

Jeg  vil  ikke  lyve,  og  hun  skal  ikke  tro  paa  en  løgn. 

Liten  pause.    Derpaa  gaar  Finn  hen  til  Hielm. 

Finn 

sagte.    Gaa,  Gerhard!   Jeg  tror  det  er  best  jeg  er  alene 
med  ham.     Jeg  tror  jeg  skal  klare  det  bedre  da. 
Hielm 

sagte,  men  fort.     Er  du  gal,  gut! 

RAMSETH 

der  ikke  liker  den  avsides  samtale  mellem  de  to  andre.  Og 
hør  her!  I  stærkt  oprør.  Jeg  hader  den  aand,  som  er 
over  ungdommen  —  ingen  religion,  ingen  moral,  intet 
fædreland,  ingen  taknemlighet,  intet  som  binder  —  ingen 
er  stor,  alle  er  smaa  —  alt  og  alle  flyter  over  i  hver- 
andre —  ingen  tilregnelighet  —  intet  ansvar  —  bare 
graut.  —  Jeg  ser  som  en  sump,  hvor  alt  trives  og 
spirer  og  gror  som  er  født  av  det  onde,  og  midt  i  — 
usædelighet  som  en  stor  rød  ildende  blomst. 

Mad.  Lønseth 

viser  sig  i  døren. 
RAMSETH 

Bare  et  øieblik,  madam  Lønseth;    jeg    skal    komme    om 
et  øieblik.     Ser  paa  uret.    Ja  nu  maa  De  skynde  Dem  litt, 
for  fru  Hielm  kommer  her  om  en  liten  stund. 
Hielm 

reiser  sig.     Kommer  hun  her? 
Finn 

samtidig.     Hvad   vil    De    hende?     Hvad    skal    hun    her, 
menneske! 
RAMSETH 

Jeg  har  skrevet  til  hende  og  lovt  at  hun  skal  faa  klart 
og  tydelig  bevis  for  at  jeg  taler  sandt.  Saken  skal  bli 
ordnet,  hr.  Hielm. 

Hielm 

Nu  idag? 
Finn 

samtidig.    Hun  er  syk.  —  Har  vi  ikke  sagt    Dem    det? 
Ramseth 

Hun  kommer  klokken   1. 

Litet  ophold.    De  tænker  sig  om.     Hielm  ser  paa  uret. 

Finn 

næsten  for  sig  selv.     —  —  —  —  —    fordømte    sladder! 

Ramseth 

Det  ord  har  jeg  ventet  paa  hele  tiden. 
Hielm 

Vi  hadde  lagt  over  ikke  at  nævne  d  e  t  ord  —  vi  trodde 
at  det  hadde  kunnet  nytte  uten  — 
Finn 

Men  De  skulde  ikke  være  saa  ganske  tryg.  Der  kunde 
komme  forhindringer  som  De  ikke  er  vant  til.  Nærmer  sig. 
Hielm  beroliger  ham. 

Mad.  Lønseth 

Jeg  maa  faa  lov  til  at  gaa.  —    Op  mot  bakgrunden.    Jeg 
kan  ikke  holde  ut  derinde  længer.  —  Jeg  hørte  De  snakket 
saa  høit. 
Ramseth 

efter  hende,  tar  hende  i  armen.     Gaa  ind  med  Dem  til  jeg 
kalder  paa  Dem, 
MAd.  Lønseth 

forsøker  at  dæmpe  stemmen.    Jamen,  nu    kommer    hun   jo 
snart  —  og  jeg  tør  ikke  —  herregud  slip  mig  da. 
Hielm 

Hvem  er  det  som  kommer? 
Mad.  Lønseth 

Hun  — 
Hielm 

Hvem  hun. 

Mad.  Lønseth 

svarer  ikke. 

Hielm 

Fru  Hielm? 
Mad.  Lønseth 

svarer  ikke. 

Hielm 

like  hen  til  hende.     Hvad  er  det  —  er  ikke  De  den  piken 
som  tjente  hos  Hielm  før? 
Mad.  Lønseth 

Stine!  —  jo! 
Hielm 

Og  fru  Hielm  skal  komme  her    om    en    liten    stund  — 
forstaar  du,  Finn? 
Mad.  Lønseth 

Kan  jeg  ikke  faa  lov  til  at  gaa.     Jeg  vil    ikke,    jeg    vil 
ikke  bli  her. 
RAMSETH 

til  mad.  Lønseth.     Gud  straffer  løgnen. 
Mad.  Lønseth 

skriker  i  rædsel.     Aa  —    aa  — 

Finn 

temmelig  rolig  til  Ramseth.     Er  det  hende?   Til  Stine.    Har 
De  kjendt  August  Hielm? 
Mad.  Lønseth 

Ja,  ja  —  vet  De  det?  —  Det  var  den  ene  kvelden  — 
men  herregud  saa  slip  mig  ut  —  jeg  vil  ikke  være 
her  selv. 

Hielm 

til  Ramseth.    Saadan  var  det  saken  skulde  ordnes  — ? 

Finn 

næsten  samtidig.     Og  saa  vilde  De  at   fru    Hielm  skulde 

komme  her  og  —  fordømte!  —  Farer  mot  ham. 

Hielm 

Holder  ham  tilbake.     Vær  bare    rolig.     Vi    har    ikke    tid 

til  det  nu.     Kom  her  De  Stine. 

Mad.  Lønseth 

Ja,  hvad  vil  De  da? 
Hielm 

Men  bare  vær  rolig.    Jeg    skal  ikke  gjøre   Dem    noget. 
Følg    med    mig.       De    skal     slippe    at     snakke    med    fru 
Hielm   —    følg  med  —  De  maa  ikke  træffe  hende,  skjøn- 
ner De. 
Mad.  Lønseth 

Ja,  la  mig  bare  slippe  det  —  la  os  bare  komme  av- 
gaarde  —  peker  paa  Ramseth  han  har  næsten  vettaskræmt 
mig.     Begge  mot  døren. 

Ramseth 

Pas  dig! 
Mad.  Lønseth 

sætter  i.    Jeg  t  ø  r  ikke  møte  fruen. 
Ramseth 

til  Hielm.     De  møter  vist  fru  Hielm  i  trappen.     De  kan 
være  sikker  paa  at  hun  er  præcis  —    og    klokken    er    1, 
det  var  da  hun  skulde  komme. 
Hielm 

slipper  mad.  Lønseths  haand.      De  faar  bli  her    —   og   bli 
her  du  ogsaa.  Finn  - —  det  er  best    det,    saa    skynder   jeg 
mig  for  at  træffe  Anna.     Ut. 
Ramseth 

roper  efter  ham.     Hun    kommer;    De    kan    være    ganske 
sikker. 
Mad.  Lønseth 

End  jeg  da?    —  La    mig   gaa.     Klokken    1    sa    De  — 
var  det  da  hun  skulde  komme? 
Ramseth 

Har  det  været  spildt  alt  det  jeg  sa  til  Dem  inat,  madam 
Lønseth.     De  skulde  ha  blit  derinde. 
Mad.  Lønseth 

Men  hvordan    skulde    jeg    bli    derinde,    jeg    stod    jo    og 

skalv  over  hele  kroppen  bare  ved  at  tænke  paa  at  jeg 
skulde  snakke  med  fruen  —  hun  har  jo  aldrig  gjort  mig 
noget  vondt  —  hun  var  snil  bestandig  hun,  —  uf,  ja  jeg 
skjælver  endnu.  —  Kan  det  hjælpe  hender  noget  det  da, 
at  jeg  sier  dette,  —  jeg  synes  bare  det  maa  gjøre  vondt 
værre  jeg.  Bare  jeg  kunde  glemme  det  snart  igjen!  Bare 
jeg  kunde  glemme  det  snart  igjen!  Og  saa  barnet  som 
sitter  hjemme  og  graater;  jeg  skulde  ha  været  hjemme  til 
middagen  og  git  ham  mat.    Hurtig  til  Finn.    Nu  er  jeg  gift 

—  og  det  er  mit  barn  —  ja,  jeg  mener,  det  er  mit  og 
Lønseths  barn.  Jeg  har  aldrig  gjort  noget  galt  hverken 
før  eller  senere  —  og  det  maa  da  ogsaa  regnes  med.  Jeg 
er  ikke  slik  en,  og  har  aldrig  været  slik  en  og  blir  det 
aldrig  heller.  Det  holder  jeg  mig  for  god  til !  Vender  sig 
hastig  mot  Ramseth.  Jeg  synes  De  staar  og  truer  hele 
tiden,  jeg. 

Ramseth 

Var  det  ikke  av  et  frivillig  sind  De  vilde  si  sandheten, 
madam  Lønseth.  Inat  sa  De  at  De  vilde  det  saa  gjerne, 
at  De  følte  Dem  lettet  ved  at  jeg  hadde  talt  med  Dem. 

Mad.  Lønseth 

Ikke  begynd  nu  igjen!  Det  grøsser  i  mig  naar  jeg 
tænker  paa  hvordan  De  ordentlig  sat  over  mig  hele  natta 
og  paa  alt  det  fæle  De  sa  inat  — ■  ja  det  var  nok  sandt 
ogsaa,  men  det  var  fælt  lei.  —  Har  jeg  saadan  skrækkelig 
synd  paa  mig  da.     Jeg  synes  da  at  bare  den  ene  kvelden 

—  ogsaa  saa  dum  jeg  var,  jeg  behøvde  jo  slets  ikke  ha 
sagt  nogenting  —  jeg  har  aldrig  sagt  det  til  noget  leven- 
des menneske  —  og  De  visste  jo  ingenting  heller.  De 
bare  saa  vi  stod  i  porten  den  morgen,  —  isch  hvor  dum 
jeg  var.  h 

Finn  wk 

ser  hurtig  og  spørgende  paa  Ramseth.  ^ 


174 


KONG M  I  D  A  S 

Ramseth 

Det  for  som  et  lyn  i  mig,  for    han    vendte    sig    da   jeg 
gik  forbi.     Jeg  følte  paa  mig  hvorledes  det  var. 
Mad.  Lønseth 

som  har  set  paa  begge  uten  rigtig  at  forståa  de  siste  replikker; 
prøvende.    Kanske  det  ikke  var  sandt  heller  — 
Ramseth 

stærkt.     Tal  sandt! 
Mad.  Lønseth 

skriker  ut.   Jeg  vil  ikke  træffe  fruen.    Mot  bakgrundsdøren. 
Ramseth 

Der  kommer  hun. 
Mad.  Lønseth 

frem  paa  scenen;  skrikende.     Kommer  hun? 

Ramseth 

Kom  denne  veien,  madam  Lønseth,  og  hold  Dem 
rolig  saa  ingen  hører  Dem.  Skyver  hende  ind  i  samme  væ- 
relse hvor  hun  før  var,  og  laaser  døren. 

Finn 
I  Kan  hun  komme  ut  den  veien? 

Ramseth 

Nei. 
Finn 

Laas  op  der! 
Ramseth 

Nei, 
Finn 

Og  De  vil  at  fru  Hielm  og  hun  derinde  skal  møte  hver- 
andre? 
Ramseth 

1  Ja. 

Finn 

De  vil  ikke  la  hende  gaa  eller  hindre  fru  Hielm  fra  at 
komme  hit. 

Ramseth 
Nei. 
Finn 

betænker  sig  litt.     Spar  hende! 
Ramseth 

Nei. 
Finn 

tænker  sig  om  et  øieblik,  derpaa  hen  og  griper  ham  i  frakke- 
opslagene;  ryster  ham.     Mærlcer  De  hvad  jeg  gjør. 

Ramseth 

Ja.     Søker  at  bli  fri. 

Finn 

holder  ham  fast.      Og  d  e  t  nytter  heller  ikke  ? 

Ramseth 

Nei!    Hun  skal  ha  sandheten  at  vite  —  hun  skal. 

Hiiitfeldt-Olsen  kommer. 

Huitfeldt-Olsen 

Aa  undskyld  jeg  banket,  men  De  hørte  det  vist  ikke  — 
ja,  det  var  ikke  noget,  —  det  var  noget  jeg  hadde  glemt 
- —  undskyld.      Hen  i  pulten  og  roter  i  skuffen. 

Ophold. 

Finn 

som  slåp  Ramseth  da  Olsen  kom.       Er    De    snart    færdig, 
mand! 
Huitfeldt-Olsen 

skvætter.     Jeg  skulde  bare  hente  noget  —  det   var  der- 
for.    Viser  en  bok.     Og  saa  nede  i  porten  — -    saa    sa   hun 
at  jeg  skulde  si  til  Ramseth  — 
Finn 

Hun  —  hvem  hun? 
Ramseth 

samtidig.     Hvad  sa  hun? 
Huitfeldt-Olsen 

—  at  hun  var  der,  og   han    —    Gerhard    Hielm    sa    at 

jeg  ikke  skulde  si  noget,  for  De  var  ikke  her  sa    han  - — 
og  nu  vet  jeg  ikke  rigtig  — 
Finn 

mot  bakgrunden.     Er  de  dernede? 
Huitfeldt-Olsen 

Ja,  de  gaar  utenfor  paa  gaten. 
Ramseth 

hen  Ul  vinduet.     Fru  Anna! 
Finn 

/  det  andet  vindu.     Nu    kommer    jeg    straks.      Vent    saa- 
længe.     Ut. 

Litt  efter  hører  man  stemmer  fra  gangen. 

Huitfeldt-Olsen 

Kanske  jeg  kan  gaa,  jeg? 
Ramseth 

De  kan  gaa  den  veien. 
Huitfeldt-Olsen 

ut  anden  dør  til  høire. 

Fru  Anna,  Finn  og  Hielm  kommer. 

Anna 

Jeg  forstaar  ikke  dette.     Gerhard  sier  at  du  ikke  vil  jeg 
skal  komme  —  men  jeg  trodde  ikke  det  var  saa.    Jeg  vil 
vite  hvad  det  er. 
Ramseth 
P  Jeg  vilde  gjerne  ha  talt  med  dig  alene. 

Finn 

Kom,  fru  Anna,  la  os  gaa.     De  skal  ikke  bli  her. 
Anna 

Jeg  vil  ikke  gaa. 
Hielm 

Jo  kom  nu. 
Anna 

Aa,  det  kan  vel  ikke  være  saa  farlig  det    Ramseth   har 

at  si. 

Finn  og  Hielm  søker  at  overtale  hende   til  at  gaa.     Hun   vil  ikke. 
Ramseth  aapner  døren  og  kommer  ind  med  Stine. 

Ophold. 

Anna 

Hvad  er  det?  —  Dere  ser  saa  underlige  ut  allesammen. 
—  Hvem    er    det?  —  Plusselig   med  et  skrik   hen   til  Stine. 
Stine ! 
MAD.  Lønseth 

/  knæ.     Frue.    Hun  blir  liggende  med  ansigtet  mot  bakgrunden. 
Pause. 

Anna 

stiv  og  opreist  midt  paa  scenen;  langsomt  og  tonløst.  Hvor- 
for skulde  han  si  det  like  før  han  døde  —  han  behøvde 
jo  ikke  sagt  noget.  Hvorfor  skulde  han  si  det.  Jeg  bad 
ham  jo  ikke  —  hvorfor  skulde  han  si  det?  Ser  sig  om. 
Har  alle  mennesker  visst  dette  om  mig? 
Finn 

Nei  fru  Anna.  Ingen  vender  sig  mot  Ramseth  —■  halvhøit 
uten  hans  ven  Ramseth. 

Anna 

Slaar  hænderne  for  ansigtet  og  graater. 

Finn 

Ser  først  paa  Anna;  derpaa  hen,  knytter  næven  i  ansigtet  paa 
Ramseth;  dirrende  av   raseri,   men   dæmpet  i  stemmen.     Vil   De 
nu  slaas,  slyngel. 
Anna 

løfter  hodet.  Finn,  jeg  lovte  —  —  Finn  Hals,  vil  De 
være  saa  venlig  at  følge  mig.  Finn  tar  hendes  arm.  De  gaar 
mot  bakgrunden. 

Ramseth 

da  de  er  kommet  ncesten  til  døren;  i  stær k  bevægelse.     Anna, 
skal  han  følge  — ? 
Anna 

stanser  et  øieblik  uten  at  vende  sig,  gaar  derpaa  videre  ut 
uten  at  svare,  fulgt  av  Finn. 

Ramseth 

likesom  for  sig  selv,  næsten  i  trods.     Jeg  har  sagt  sandhet. 
Hielm 

som  straks   Anna   er  gaat,  gik  hen  til  Stine,   over  skulderen. 
Aa  ryk  til  helvede  med  den  sandheten  Deres. 

FJERDE  AKT 


Oamme  dekoration  som  i  de  to  første  akter. 
Tre  uker  efter  forrige  akt.     En  formiddag. 

Anna 

sitter  fremoverboiet  i  en  sofa  med  ansigtet  i  hænderne,  stirrer 
ret  frem,  mumler  endelig  halvhøit.  Kong  Midas  !  kong  Midas ! 
Derpaa  smiler  hun,  gaar  hensigtsløs  i  en  halvring  henover  gulvet, 
scetter  sig  igjen  og  stirrer  ut. 

Ramseth 

kommer.  Han  tror  hun  har  hørt  at  han  er  kommet.  Han 
strækker  armene  ut  mot  hende.  Da  hun  ikke  gir  lyd  fra  sig, 
sier  han  endelig.     Anna ! 

Anna 

farer  sammen.      Hørte  du   hvad  jeg  sa?     Ser  over  sofaryg- 
gen op  mot  ham  som  endnu  staar  i  bakgrunden.   Hørte  du  ikke 
hvad  jeg  sa? 
Ramseth 
Nei. 

Anna 

Bli  ikke  sint.  Jeg  er  saa  nervøs  —  jeg  er  ikke  rigtig 
frisk  endnu. 

Ramseth 

Men  du  tar  imot  mig.  Du  har  ikke  nag.  Du  forstaar 
at  jeg  vilde  dig  det  godt.  Tænk  —  jeg  var  saa  bange  at 
jeg  sa  til  piken  at  hun  ikke  maatte  si  jeg  var  her.  Frem 
og  trykker  hendes  hænder.  Aa  Anna,  jeg  har  været  ræd  — 
jeg  har  været  ræd  —  jeg  har  gaat  i  angst  for  at  sand- 
heten skulde  ha  været  for  stærk  for  dig.  Men  jeg  visste 
jo  at  den  ogsaa  læger  der  hvor  den  har  slaat,  naar  orga- 
nismen er  sund  —  og  det  er  det  du  er  —  sund,  frisk, 
ufordærvet,  —  straalende  skjøn,  fordi  du  er  sund.  Er  du 
ikke  glad? 

Anna 

som  hele  tiden  smiler  slapt;  svakt.    Jo. 

Ramseth 

Anna.  Jeg  har  gaat  her  utenfor,  da  du  var  syk,  saa 
jeg  ikke  kunde  komme  ind,  jeg  har  gaat  her  forbi  —  jeg 
kunde  ikke  la  være;  jeg  har  gaat  her  i  tvil  og  angst  — 
men  nu!  Knæler  ned  ved  sofaen.  Kan  ikke  alt,  alt  —  alt 
bli  til  det  gode. 

Anna 

angst.      Ikke  nu !  kjærCj  ikke  nu ! 

Ramseth 

Nei,  du  har  ret.  Jeg  tænker  bare  paa  mig  selv.  Nu 
har  jeg  kun  én  bøn  til  dig  —  og  det  er  ikke  for  mig, 
men  for  dig  —  for  at  du  skal  bli  helt  sjælefrisk.  Jeg  er 
sikker  paa  at  du  vil  opfylde  den,  nu  da  du  har  følt  at  der 
er  velsignelse  i  sandheten,  nu  da  du  vil  bli  sund,  helt 
sund  og  frisk  paa  legem  og  paa  sjæl:  Bekjend  for  dig  selv 
og  bekjend  for  dine  venner  og  din  omgang  at  du  betragter 
det  som  er  skedd  som  en  styrelse  til  det  gode;  —  og  det 
vil  virke  paa  dem  mere  end  du  aner  og  tilbake    paa    dig 

selv,  at  du  bekjender  sandheten.  Og  det  skylder  du  mig! 
Det  vil  du  —  ikke  sandt?  Og  da  vil  de  bli  som  er 
dine  sande  venner,  og  de  andre  vil  forsvinde,  for  de  vil 
ikke  trives  med  dig.     Det  vil  du? 

Anna 

Ja. 

Ramseth 

Tak,  det  visste  jeg  —  og  det  gir  du  mig  din  haand 
paa. 

Anna 

gir  haanden. 

Ramseth 

Høit  og  lydelig  skal  de  faa  det  at  vite.  —  Aa  du  stak- 
kars Anna,  du  har  været  syk  —  i  tre  uker  har  du  ligget 
tilsengs  og  blek  er  du  blit  —  men  skinner  ikke  alt  nu? 
Er  det  ikke  som  hvert  aandedrag  her  ute  av  sykestuen 
bærer  lægedom,  og  ikke  for  selve  sygdommen  alene,  men 
ogsaa  for  sindet.  Og  nu  idag  skal  du  jo  ut  —  du 
skal  ut  at  kjøre  en  tur,  sa  piken.  Jeg  kjører  med. 
Maa  jeg? 

Anna 

Ja. 

Ramseth 

Du  Anna.  Sandheten  virker  paa  enkelte  mennesker 
som  et  herrens  veir  ved  sjøen,  med  brytning  over  skjæ- 
rene og  hvitt  paa  alle  jagende  topper,  —  saadan  er  det 
med  dig!  Du  skjælver  mens  det  staar  paa  —  og  du  er 
endnu  i  skjælvingen,  men  saa  naar  det  er  over,  naar  sjøen 
trækker  sig  tilbake,  saa  er  det  glæden  som  faar  magt,  du 
beundrer  vælden,  du  trækker  pusten  frit,    og  du  føler  dig 

dobbelt  sund  og  dobbelt  sikker  —  er  det  ikke  saa 

hvorfor  taler  du  ikke  —  snak  litt  da! 

Anna 

tar  sig  til  hodet.      Aa  jeg  —  jeg   — 

Ramseth 

Aa,  du  er  træt  kanske,  /  godt  humør  og  det  er  kanske 
mig  som  sitter  og  snakker  hele  tiden,  og  du  faar  ikke 
komme  til  orde,  om  du  vilde  aldrig  saa  gjerne.     Hahaha. 

—  Ja,  Anna.  Jeg  ler  høit  av  glæde  over  alt  er  gaat  som 
det  er.  Og  jeg  tilgir  dig  at  du  tvilte  paa  mig  —  jeg  til- 
gir dig,  fordi  jeg  ogsaa  selv  trænger  tilgivelse  tar  hendes 
haand  —  for  der  var  hovmod  i  mig,  der  var  egensyke. 
Ja,  det  er  underlig  med  det  smiler  stundom  —  og 
især  nu  i  den  allersiste  tid,  har  det  været  ogsaa  for  mig 
som  om  jeg  ikke  saa  grænserne  mellem  sandt  og  usandt 
saa  skarpt  som  før  —  det  var  som  de  gik  over  i  hverandre 

—  der  blev  floke^  ugreie.  Tænk!  jeg  som  hadde  saa  let 
for  at  dømme,  fordi  jeg  aldrig,  aldrig  tok  parti  uten  der 
hvor  der  var  ret  —  jeg  som  syntes  livet  var  saa  greit, 
fordi  min  sandhetsevne  viste  mig  min  plass,  Tænkende.  I 
den  siste  tid  har  jeg  ogsaa  oftere  tænkt  paa  at  gaa  til- 
bake til  landsbygden,  paa  at  ta  skolegjerningen  op  igjen. 
Men  —  det  gaar  over,  Anna.  Og  saa  vidunderlig  en 
vending  til  det  gode  som  dette  med  dig  har  tat,  saa  har 
det  git  mig  nyt  mod,  ny  tillid,  det  er  som  jeg  dukket  i 
sandhet,  og  den  slog  over  mit  hode,  men  bare  for  et  øie- 
blik,  bare  for  at  jeg  kunde  stige  op  freidigere,  gladere, 
yngre  —  ja  yngre,  Anna. 

Anna 

reiser  sig  og  ser  ut  av  vinduet.    Kommer  vognen  ikke  snart 
mon? 
Ramseth 

Du  længes  efter  guds  fri  natur? 
Anna 

ser  paa  ham  som  om  hun  ikke  rigtig  forstaar  ham,  besinder 
sig,  sier  saa.      Ja. 

Hielm  kommer. 

Anna 

mot  ham.    Naa,  er  du  der?     Staar  vognen  dernede? 

Hielm 

Nei,  men  den  kan  jeg  hente  naar  du  vil.  —  Gaa  bare 
ind  og  gjør  dig  færdig,  du. 
Anna 

Ja,  vent  saalænge. 

Ut  til  venstre. 

Hielm 

Det  var  rart  at  se  Dem  her. 
Ramseth 

Jeg  kjører  med  ut. 
Hielm 

Saa?  gjør  De  det?    Jeg  tør  ikke   spørre  hvorledes   det 
skal  gaa  for  sig  —  for  i  den  vognen  vi  kjører  er  der  ikke 
plass  —  desværre  ikke  plass,  mener  jeg. 
Ramseth 

Det  var  da  kjedelig!     Fru  Hielm  mente  — 
Hielm 

Ja,  grulig  kjedelig!  —  Jeg  kan  hilse  fra  Finn  Hals.  Jeg 
tror  næsten  han  hadde  ventet  at  høre  fra  Dem. 
Ramseth 

Han  fra  mig!    Han  var  i  saa  stærk  ophisselse  dengang 
saa  jeg  hadde  ventet  at  høre  et  ord  fra  ham. 
Hielm 

Ja,  jeg  har  jo  ingen  kommission  fra  ham,  men  han  vilde 
vist  vente  og  se  hvilken  vending  det  tok  med  Annas  syg- 
dom.  Han  var  bange  for  at  hun  skulde  faa  høre  noget, 
saa  syk  som  hun  har  været.  Hun  er  som  en  naken  nerve, 
sa  doktoren. 
Ramseth 

Da  kan  jeg  forståa  det  og  maa  billige  det, 
Hielm 

Hvilket? 

Ramseth 

At  han  ikke  har  gjort  mig  nogen  undskyldning. 
HlELA\ 

Aa  saa!     Er  det  paa  den  maaten  De  tar  det. 
Ramseth 

med  humør.    Ganske  ærlig,  jeg  hadde  ikke  ventet  nogen 
undskyldning  heller. 
Hielm 

Saa  er  vi  enige  i  det  da. 
Ramseth 

som  før.     Ja,  det    er    vi    enige    i.  —  Jeg  har  lyst  til  at 
være  enige  med  alle  mennesker  idag. 
Hielm 

De  øver  Dem  ikke  heller  da? 
Ramseth 

Øver  mig? 
Hielm 

Ja,  paa  pistoler. 
Ramseth 

Hahaha. 
Hielm 

De  kan  skyte  kanske? 
Ramseth 

leende.      Nei  —    det  kan  jeg  ikke. 
Hielm 

Ja  jeg  tænkte  muligens  at  De  som  æresmedlem  av  alle 
disse  skytterlagene  — 
Ramseth 

Haha,  ha,  ha,  —  nei,  nei:  —  aanei!     Vi   bruker  ikke 
saant  her  i  landet. 
Hielm 

Vi  kan  komme    til    at    bruke    saant    her  i  landet,    De. 
Ramseth 

I  alvor  vil  jeg  si  Dem  én  ting,  Hjelm.     Jeg    vil  gjerne 
tilgi  Finn  Hals  alt. 

Hielm 

Ja,  han  kommer  her  senere  idag,  saa  kan  De  jo  prøve. 
RAMSETH 

Kommer  han  her  i  formiddag. 
Hielm 

Ja,  han  skal  kjøre  en  tur  sammen  med  Anna. 

RAMSETH 

Skal  han  kjøre  med  Anna?     Det  liker  jeg  ikke. 
Hielm 

Nei,  nei,  det  var  jo  svært  leit,  men  — 

RAMSETH 

Naaja.     Det  er  godt  at  han  kommer.     Saa  kan  han  av 

hendes  egen  mund  faa  høre  at  hun  er  glad,  glad  til  sjælen 

over  at  det  er  gaat  som    det   er  gaat.     Det  var  en  stærk 

kur,  men  det  var  en  kur  til  sundhet. 

Hielm 

Ja,  er  De  ganske  viss  paa  det?  De  faar  huske  paa  at 
det  er  ikke  alle  som  har  slike  bondenerver  som  visse 
folk. 

RAMSETH 

Tror  De  det? 
Hielm 

Ja  jeg  tror  det. 
RAMSETH 

Naar    jeg    er    midt    oppe    i    kampen,   har    jeg    stærke 
nerver,  ja. 
Hielm 

Ja  gu  er  De  rar,   De. 
RAMSETH 

Naa? 
Hielm 

Vet  De  hvad  jeg  synes. 

RAMSETH 

Nei. 

Hielm 

Jeg  synes  at  der  er  ingen  som  lyver  saa  fælt   som    de 
som  gaar  omkring  og  snakker  sandt. 
RAMSETH 

ler.  Saa? 
Hielm 

Ja,  for  de  indretter  sig  ikke  efter  livet,  far,  —  de  ser 
ikke  paa  det  som  foregaar  —  ja  —  altsaa  —  de  lægger 
ikke  m.ærke  til  at  mandagen  er  ikke  det  samme  som  tirs- 
dagen —  de  bare  preiker  og  profeterer  og  snakker  sandt 
—  og  saa  glemmer  de  tilsist  at  der  skulde  være  likesom 
menneskelig  indhold  —  altsaa  og  saa  staar  de  der  og 
svinger  med  sandheten  —  akkurat  som  et  drivhjul  som 
gaar  rundt  uten  at  der  er  nogen  rem  paa  —  det  gaar  til 
ingen  verdens  nytte  —  men  det  kan  gjøre  vondt  nok, 
fan,  at  komme  hen  i  det,  lei !  Forstaar  De  altsaa  hvad 
jeg  mener. 
RAMSETH 

ler.     Nei,  jeg  synes  det  er  noget  våas  —  altsaa ! 
Hielm 

Sier  De  ogsaa  altsaa  nu? 
RAMSETH 

Ja!     Farvel,    Hielm.     Kommer  tilbake.    Si    mig,    kommer 
Hals  her  i  formiddag.  —  Han  følger  vel    med    her    hjem 
efter  kjøreturen  da? 
Hielm 

Ja,  det  gjør  han  vist.  Men  mens  jeg  husker  paa  det, 
saa  tror  jeg  det  ikke  er  værdt  at  De  kommer  med  nogen 
tilgivelse  her,  nu,  idag.  Jeg  tror  ikke  Anna  er  saa  bra 
endnu  —  og  De  husker  han  bruker  temmelig  stærke  ut- 
tryk  —  — 
RAMSETH 

Kjøreturen  blir  vel  ikke  saa  lang.    Hun  har  neppe  godt 
av  at  være  for  længe  ute. 

Hielm 

En  halv  time  å  tre  kvarter,  sa  doktoren. 
RAMSETH 

Farvel  saalænge.      Gaar  hurtig. 

Hielm 

Fan  ogsaa  at  jeg  ikke    skal    faa    tat   ham    litt  ordentlig 
engang!     Ogsaa  at  jeg  bestandig    skal    si:    altsaa.     Naar 
jeg  snakker  almindelig,  saa  sier  jeg  altsaa  aldrig  altsaa  — 
det  er  bare  — 
Martine 

fra  høire.      Hr.   Hielm  —  undskyld ! 
Hielm 

Hvad  er  det? 
Martine 

Det    var    en    ting  jeg  gjerne  maatte  tale  med  Dem  om. 

Det  banker. 

Hielm 

Kom  ind. 
Martine 

rolig  ut  til  høire. 

Finn  med  hatten  i  haanden  kommer. 

Finn 

dæmpet.    Hvorledes  har  hun  det  idag? 
Hielm 

—  Det  er  fremdeles  i  bedring.     Hun  skal  ut  at    kjøre- 
Finn 

Skal  hun  ut? 
Hielm 

Ja,  og  det  er  best  du    kjører    med.     Nu    skal    jeg    hen 
og    hente    vognen.     Frøken    Lommerud    skal    ogsaa    følge 
med. 
Finn 

Men  vil  fru  Anna  det  ? 

Hielm 

Rent  ut  sagt,  du,  det  kan  vist  være  hende  aldeles  like- 
gyldig hvem  der  kjører  med.  Hun  længes  bare  saa  for- 
færdelig  efter  at  komme  ut  i  fri  luft.  Det  er  hende  selv 
som  har  faat  kjøreturen  istand.  Doktoren  vilde  det  vist  i 
grunden  nødig.  Men  hun  fik  sat  det  igjennem.  — ■  Husk, 
hun  har  holdt  sengen  næsten  i  tre  uker. 

Finn 

Idag  er  det  akkurat  tre  uker  siden.  Gaar  nogen  skridt 
hen  over  gulvet.     Jeg  kan  bokstavelig    ikke  staa  rolig  naar 

jeg  tænker  paa og  værre  end  det,  jeg  føler  det  som 

én  hadde  slaat    mig    forfærdelig    over   begge    overarmene, 
det  er  likesom  de  er  lamme  —  jeg  staar  der  som  en  dot, 
kan  hverken  gjøre  fra  eller  til. 
Hielm 

Ja,  ja.     Plag  dig  nu  ikke  med   det.     Vi    faar    først    faa 
Anna  frisk.  Ramseth  sat  forresten  og  talte  med  hende  da 
jeg  kom  for  en  stund  siden. 
Finn 

Har  han  begyndt  alt? 
Hielm 

Ja,    og    han    kommer    igjen    senere    i    formiddag    for  at 
tilgi  dig. 
Finn 

Jaja  —  vi    faar   nu    se    hvorledes    det  gaar  med  hende 
derinde  først.  —  Du  Gerhard!  Jeg  er  rent  ræd  for  at  se 
hende  igjen,  gut!     Tænk,  en  gentleman  i  min  alder. 
Hielm 

Ja,  nu  kommer  hun  snart  ind,  saa  faar  du  si  til  hende 
at  jeg  er  her  om  et  øieblik  med  vognen. 
Finn 

Kjører  ikke  du  med  ut,  Gerhard? 
Hielm 

Nei,  jeg  gjør  ikke  det,  Finn.  Jeg  har  faat  noget  at  gjøre 

—  og  desuten,  saa  ertet  jeg  Ramseth  med  at  du  skulde 
kjøre  med  Anna,  Naa,  der  er  hun,  hilser  til  Anna  nu  gaar 
jeg,  Anna. 

Anna 

efter  Hielm.     Nei,    er    du    ikke    gaat   endnu.      Til  Finn. 
Hvorfor  er  han  ikke  gaat  før? 
Finn 

Goddag,  fru  Anna.     Velkommen  op! 
Anna 

Goddag.  Smiler  og  taler  litt  hurtig  nervøst.  —  Jeg  er  saa 
opkavet  paa  at  komme  ut  i  frisk  luft  at  jeg  tænker  ikke 
paa  andet.  —  Goddag,  Finn  Hals.  Hvorledes  har  De  det? 
--  Det  har  været  daarlig  med  fru  Anna  nu!  Er  det 
Hielm  som  har  sagt  Dem  at  jeg  var  saa  bra  at  jeg  skulde 
ut  at  kjøre  idag? 
Finn 

Ja,  og  han    spurte    om    jeg    vilde  kjøre  med  —  og  det 
vilde  jeg  gjerne,  hvis  ikke  De  har  noget  imot  det. 
Anna 

Gjerne  det.     Men  bare   en  av  dere  • —  for  doktoren  sa 
at  der  skulde  være  en  herre  med  —  og    det    hørte   Ger- 
hard. Tak  for  alle  blomsterne  —  de  var  saa  pene.  Synes 
De   det  er  morsomt  at  kjøre? 
Finn 

Jeg  vil  gjerne  kjøre  ut  med  Dem.  Aa  fru  Anna,  det  er 
kanske  ikke  rigtig  av  mig  —  nu  da  De  er  svak  efter  syg- 
dommen  —  og    nu    da    —  men    Like  hen  til  hende  bløtt  og 
dæmpet.    Jeg  holder  saa  av  Dem. 
Anna 

ser  bange  paa  ham.     Jeg    vet    jeg    har    git    Dem  et  løfte 

—  og  det  minder  De  mig  om  nu!  —  men  De  maa  huske 
paa,  at  da  var  jeg  paa  en  maate  endnu  mere  syk  end  jeg 
nu  er  —  end  jeg  har  været  —  mot  vinduet  kommer  han 
ikke  med  vognen  da? 

Finn 

De  behørver    ikke    at    si  mere.  —  Tror  De  jeg  vil  bi- 
drage til  at  gjøre  Dem  ulykkelig  —  nei,  det  var  ikke  saa 
jeg  mente. 
Anna 

Ulykkelig? 
Finn 

stille  og  inderlig.    Baade    De    og  jeg  vilde  angre  saadant 

—  ja  kanske  ikke  selve  saken,  men  jeg  tror  ingen  av  os 
i  længden  kunde  trives  i  trods,  for  at  bruke  et  stort  ord, 

—  og  for  at  tale  mere  dagligdags,  vi  vilde  kanske  nok 
holde  ut  hvad  folk  mener,  men  simpelthen  ikke  hvad  de 
sa,  —  det  er  ydmygende  at  si  det,  men  jeg  maa  si  det 
akkurat  som  jeg  føler  det  nu  naar  jeg  er  saa  glad  i  Dem. 
Og  kunde  De  holde  det  ut  —  for  det  tror  jeg  —  saa 
kunde  ikke  jeg ;  for  Deres  skyld.  Jeg  er  jo  bare  en  ganske 
almindelig  mand ;  jeg  har  jo  ikke  noget  talent  og  ikke 
noget  —  ikke  noget  som  jeg  er  glad  i  uten  Dem.  Og 
hvorfor  skulde  vi  ogsaa  behøve  det?  Hvorfor  skulde 
det  ikke  vare?  Jeg  er  litt  bange  for  at  si  det  —  det  er 
jo  sagt  saa  mange  ganger,  men  det  er  sandt:  Jeg  har  al- 
drig holdt  av  nogen  som  jeg  holder  av  Dem  nu,  og  aldrig 
paa  den  maaten. 

Anna 

ivrig,  heftig.    Ja,  kong  Midas  ja  —  kong  Midas  ja! 
Finn 

studser  litt,  derpaa  sagte.     Det  var  jo  en  spøk. 
Anna 

—  Nei,  nei  —  det  er  ikke  nogen  spøk.  Kom  og  sæt 
Dem  ned.  Hen  til  vinduet.  Vognen  er  ikke  der  endnu. 
Saa  skal  jeg  fortælle  Dem  én  ting,  men  jeg  fortæller  det 
bare  til  Dem,  Finn.  Og  De  maa  love  mig  ikke  at  snakke 
om  det.  Lover  De  mig  det?  Husker  De,  det  var  en 
eftermiddag  De  sat  her  —  ja.  De  husker  det,  det  var  den 

eftermiddagen  før  den  formiddagen  —  den,  De  vet,  saa 
fortalte  De  om  kong  Midas  —  og  saa  begyndte  det,  ikke 
den  nat,  men  næste  nat,  og  siden  den  tid  uavladelig, 
uavladelig,  og  især  naar  det  begyndte  at  bli  mørkt, 
men  om  dagen  ogsaa  aa-aa-aa  —  Reiser  sig  igjen. 

Finn 

reiser  sig.     Men   Anna,   Anna  da! 

Anna 

Ja,  det  er  sandt  ogsaa,  men  jeg  trænger  saa  til  at 
komme  ut  i  luften,  skal  jeg  si  Dem.  Nu  skal  jeg  fortælle 
ganske  rolig.  Sæt  Dem  ned.  Finn.  Han  sætter  sig.  Det 
med  Midas  er  forfærdelig.  Men  det  er  ikke  bare  de  som 
er  forelsket,  —  men  dem  er  det  ogsaa  synd  paa  —  især 
trætheten  ikke  sandt.  Finn?  Klapper  ham  paa  haaret;  hun 
staar  bak  sofaen  hvor  han  sitter.  —  Det  er  det  værste, 
man  blir  saa  træt.  —  Men  det  er  ikke  bare  kjærlighet, 
det  er  ogsaa,  —  for  mange  mennesker  ialfald  naar  man 
har  en  stor  sorg  eller  en  stor  glæde  eller  hvadsomhelst 
bare  man  føler  det  paa  den  maaten  at  man  glemmer  alt 
andet,  —  saa  gaar  det  som  med  ham  —  Midas  —  kon- 
gen —  alt  gaar  op  i  det  ene,  ingenting  kan  faa  være 
i  fred,  ingenting  kan  faa  være  sig  selv, dynen,  hode- 
puten, lakenet,  vinduet,  gardinet,  vaakekonen,  det  som 
tænkes  tilbake,  og  det  som  tænkes  frem  —  altsammen 
blir  guid.  Og  ingenting  hjælper,  hverken  graate  eller  le 
eller  være  overlegen  eller  rive  sig  i  haaret  eller  tænke  paa 
noget  andet,  for  det  andet  er  jo  ogsaa  guid  —  ingenting! 
—  ingenting! 

Finn 

Men  Anna  —  sæt  Dem  ned  —  De  er  saa  overnervøs. 
Han  fører  hende  tilsæte  og  sætter  sig  ved  siden. 

Anna 

Men  saa  er  der  nogen  som  ogsaa  har  det,  men  som 
ikke  vet  av  det  endnu  —  Ramseth  —  hys!  han  tror  han 

gjør  andre  lykkelig  med  alt  det  guidet  —  han  mærker 
ikke  at  han  gjør  det  for  at  pynte  sig  selv,  for  at  skinne, 
at  han  selv  er  saa  glad  i  guid,  —  men  vent  til  han  blir 
mæt,  til  han  mærker  der  —  da  ve  ham !  Reiser  sig;  stcerkt. 
Vent  ikke  paa  mig,  Finn.  Finn  griper  hendes  ene  haand,  faar 
hende  til  at  sætte  sig  igjen.  Fra  nu  av  taler  hun  stille  og  av- 
brutt. Det  nytter  ikke.  Jeg  kan  ikke  vente  paa  mig 
selv  engang !  Jeg  løper  fra  mig  selv  —  jeg  mærker  det. 
Skjuler  ansigtet  i  hænderne  og  grauter. 

Finn 

klapper  hende  og  sier  gjentagende.  Anna,  Anna.  De  er  saa 
nervøs.     Det  gaar  nok  over !     Anna  —  Anna ! 

Anna 

reiser  sig  endelig,  temmelig  rolig;  litt  efter  litt  slappere  og 
slappere.  Nei,  nei  —  det  gaar  ikke  over.  Det  er  saa  — 
det  er  saa  —  hver  eneste  nat.  Jeg  sitter  op  i  sengen  og 
maa  kaste  mig  ned  foråt  vaakekonen  ikke  skal  se  det  — 
det  summer  for  ørene,  og  jeg  mumler  det  med  munden: 
Midas!  Midas!  Midas!  og  saadan  sitter  jeg  med  det  og 
sier  det  og  gjentar  det  og  sier  det  igjen,  til  jeg  tilslut  har 
glemt  meningen  og  ikke  forstaar  hvad  det  er  for  et  ord 
jeg  sitter  med  —  og  saa  blir  jeg  bange,  fordi  jeg  glemmer, 
og  søker  at  komme  paa  det  igjen,  leter  saa  jeg  føler  det 
som  hodet  skrumper  sig  sammen  her  bak  i  nakken  —  og 
saa  glad,  glad  igjen,  naar  jeg  fanger  det,  naar  jeg  husker 
hvorfor  jeg  sier  det  ordet  —  men  da  har  jeg  jo  ogsaa 
med  det  samme  hvad  meningen  er  med  det  —  og  saadan 
hver  nat.  Hver  eneste  nat  det  som  August  sa  like  før 
han  døde.  Sagte  men  livlig.  Doktoren  tror  jeg  sover  hver 
nat  av  medicinen;  det  har  jeg  sagt,  men  det  er  ikke  sandt 

—  og  naar  jeg  sover,  saa  vælter  drømmene  sig  inde  i 
hodet  paa  mig  —  om  det  samme,  de  vælter  sig  og  murrer 

—  men  det  vet  han  ikke  —  hys!  Kommer  ikke  vognen? 
Og  jeg  kan  jo  ikke  snakke  til  ham  om  Midas,  han  vilde 
jo    ikke    forståa    mig  —  han    vilde    kanske    faa    mistanke, 

haha!  —   Men  ikke  snak  om  det,  Finn,    det    har  De  lovt 

—  hverken  til  doktoren  eller  til  Ramseth  eller   til  nogen. 

Ganske  rolig,  idet  Hielm  kommer.      Der  er  jo  Gerhard  med 

vognen. 
Hielm 

Ja,  her  er  jeg  med  vognen ;  frøken  Lommerud  sitter  nede 

og    venter.      Jeg    var    indom    hende    for    anstændighetens 

skyld. 
Martine 

ind  med  fruens  tøi,  ut  igjen. 

Anna 

forcert  rolig.  Nu  kommer  jeg.  Jeg  har  sittet  her  og 
formelig  skræmt  Finn  Hals  —  Litt  affektert  i  tonen.  Men 
jeg  skal  si  Dem,  Hals  —  jeg  er  noget  nervøs,  jeg  har  sovet 
daarlig  de  sidste  nætterne.  —  De  skal  se  det  gaar  nok 
over,  naar  jeg  bare  kommer  litt  ut  i  frisk  luft.  —  Blir 
ikke  du  med,  Gerhard? 

Hielm 

Nei,  jeg  har  ikke  tid,  jeg  sitter  litt  her  og  blader  i  en 
bok  —  jeg  har  noget  at  gjøre  om  en  liten  stund. 

Anna 

hurtig  hen  til  Finn,  som  vil  gaa  over  til  Hielm.  Nei,  kom 
nu  —  værsgod!  De  skal  jo  være  min  kavaler.  Tar  hans 
arm. 

Martine  ind  med  sj  aler  fra  høire. 

Hielm 

Nu  skal  jeg  følge  med  ned  og  pakke  dig  ordentlig  ind. 
Anna 

Nei,  det  behøves  ikke.     Martine  følger  med  ned. 
Hielm 

Ja,  nu  faar  du  passe  godt  paa  Anna  da,  Finn. 
Anna 

vender  sig  hurtig.      Hvorfor  det? 

Hielm 

Aa  —  aa  —  for    at    du    ikke    skal    bli    forkjelet  —  og 
saadan  — 
Anna 

ser  først  hen  paa  de  tilstedeværende  enkeltvis,  mistænksomt; 
derpaa  rolig.  Jeg  skal  nok  være  forsigtig  —  det  er  jo 
desuten  frygtelig  varmt  ute.  —  Kom  nu.  Til  Finn  der  vil 
gaa  bak  efter  hende.  Nei,  De  først  —  jeg  er  vertinde. 
Adjø. 
Hielm 

Adjø!  adjø! 

Anna,  Finn  og  Martine  ut. 
Hielm  ved  vinduet.     Straks  efter  Martine. 

Hielm 

Naa,  hvad  er  det? 
Martine 

Fruen  har  glemt  portemonnæen  sin.     Tar  den  paa  et  litet 

bord. 

Hielm 

Skal  hun  ha  penger  med  nu? 
Martine 

Jeg  vet  ikke,  jeg.     Hun  skal  vel  det  da.     Ut. 
Hielm 

/  vinduet,  nikker  ut.  Behagelig  tur!  Staar  litt;  derpaa  fra 
vinduet. 

Martine 

ind.  \ 

Hielm 

Saa  var  det  det  De  vilde  fortælle,  Martine. 
Martine 

Det  er  vanskelig  at  si  det,  hr.  Hielm,  —  ja  ikke  for 
det  at  det  er  noget  farlig,  men  det  kunde  se  ut  som  jeg 
vilde  sladre  —  og  saa  sa  fruen  desuten  at  jeg  ikke  skulde 
snakke  om  det. 

195 


K  O  N  G M  I  D  A  S 

Hielm 

Naa,  hvad  er  det  da? 

Martine 

Men  jeg  synes  ikke  jeg  kan  la  være  heller.  —  Hun  er 
blit  saa  rar,  fruen,  ser  paa  ham,  ja,  der  kan  De  se,  kanske 
det  ikke  er  noget,  kanske  jeg  bare  staar  her  og  sladrer,  — 
—  bestemt,  men  rar  er  hun  nu  blit  da.  Det  maa  da  De 
ha  mærket  ogsaa. 

Hielm 

Jeg  har  jo  bare  talt  med  hende  idag,  og  saa  litet  gran 
igaar;  det  er  jo  ingen  som  har  været  inde  hos  hende 
andre  end  De  og  doktoren  og  vaakekonen.  Hvorledes  rar 
er  det  De  mener  —  hun  er  svært  nervøs  efter  sygdom- 
men,  men  — 

Martine 

Ja,  nu  skal  De  høre.  Igaar  da  doktoren  hadde  været 
her,  og  sagt  at  hun  kunde  faa  kjcre  ut  idag,  saa  kaldte 
hun  paa  mig  og  begyndte  at  spørre  mig  ut  om  Stine, 
hende  piken  som  tjente  her  før. 

Hielm 

opmærksom.     Hvad ! 

Martine 

Ja  —  og  saa  spurte  hun  saa  underlig,  og  nævnte  man- 
den,  som  er  død,    heftig    og   saa    begyndte  hun  at  spørge 
mig  ogsaa  —  jeg  visste  sandelig  ikke  hvad  jeg  skulde  tro. 
Hielm 

Kjender  De  Stine,  De  da? 
Martine 

Ja,  ikke  andet  end  at  vi  tjente  her  sammen  et  halvt 
aars  tid.  Jeg  kunde  ikke  si  andet  end  det  jeg  visste,  og 
det  var  at  jeg  hadde  aldrig  mærket  at  Stine  var  andet  end 
en  ordentlig  og  bra  pike,  og  at  da  hun  kom  herfra,  var 
hun  blit  gift  med  en  sætter  —  en  saadan  som  var  paa  et 
trykkeri  —  og  at  manden  døde  her  i  vaares.  —  Jeg  visste 

ikke  andet,  for  jeg  hadde  ikke  snakket  med  Stine  siden 
hun  var  her  andet  end  paa  gaten  en  og  anden  geng  — 
og  saa  spurte  hun  flere  ganger  om  jeg  trodde  det  var  den 
sommeren  de  laa  paa  landet  for  tre  aar  siden  —  og  da 
var  ikke  jeg  her  engang  —  og  jeg  forstod  ikke  rigtig  hvad 
fruen  mente  heller  forresten  —  men  da  var  Stine  i  byen 
sa  hun,  og  styrte  huset  naar  manden  var  inde  av  og  til, 
sa  hun. 

Hielm 
Naa! 

Martine 

Ja,  saa  sa  hun  ikke  mere  end  bad  mig  om  at  faa  vite 
hvor  Stine  bodde  henne  nu  —  men  jeg  maatte  love  ikke 
at  snakke  til  Stine,  bare  faa  vite  hvor  hun   bodde    henne. 

Hielm 

Gjorde  De  det  da? 

Martine 

Ja,  jeg  kunde  ikke  gjøre  andet.  Jeg  gik  op  i  trykke- 
riet, hvor  Lønseth,  manden,  hadde  været,  og  der  fik  jeg 
vite  at  hun  bodde  henne  i  Kirkeveien,  like  her  rundt 
hjørnet,  men  hun  var  aldrig  at  træffe  uten  sent  om  aftnen, 
sa  de,  og  saa  ora  middagen.  Hun  var  paa  arbeide  hele 
dagen,  og  saa  sa  jeg  til  fruen  at  hun  bodde  borte  i  Kirke- 
veien. Saa  sa  fruen  at  jeg  ikke  maatte  snakke  noget 
om  det  til  nogen  ;  det  var  igaaraftes,  klokken  var  ti  da  jeg 
kom  hjem,  og  saa  vilde  hun  gaa  ut  —  men  da  blev  jeg 
ræd  jeg,  og  sa  at  jeg  sendte  bud  paa  doktoren,  hvis  hun 
ikke  vilde  bli  hjemme  —  for  jeg  blev  bange,  —  og  da 
blev  hun  rolig  og  sa  ikke  noget  mere.  Men  jeg  visste 
ikke  hvad  jeg  skulde  tro,  og  saa  lovte  jeg  paa  det,  at  jeg 
skulde  si  det  til  Dem  straks  De  kom  hit  idag  —  og 
vaakekonen  har  holdt  op  at  komme  her,  saa  jeg  visste 
ikke  andre  at  si  det  til  heller.  Men  De  maa  ikke  si  at 
det  er  mig  som  har  sagt  det. 

Hielm 

svarer  ikke,  tænker. 

Martine 

Hører  De  det? 
Hielm 

Ja,  ja!  —  Nei,  jeg  skal    ikke  snakke  om  det.     Hun  er 
bare  saa  nervøs;  hun  har    vondt   for  at   sove    om    natten, 
ser  De. 
Martine 

Ja,  det  er  tydelig  det  —  Det  ringte.     Ut. 

Hielm  har  sat  sig.     Ramseth  først,    derefter  fru   Hann, 
fru  Lindemann,  fru  Berg  og  f  ru  Ottesen. 

De  kommende  ser  høitidelige  ut.    De  sætter  sig. 
Hielm  reiser  sig. 

Hielm 

efter  et  litet  ophold.     Fru  Hielm  er  ikke  hjemme. 
Fru  Hahn 

Nei  hun  er  ute  og  kjører. 
Fru  Lindemann 

Det  vet  vi  meget  godt. 
Fnu  Hakn  og  Fru  Berg 

Sammen  med  frøken  Lommerud. 
Fru  Ottesen 

—  og  med  Finn  Hals. 

Pause. 
Hielm 

Jeg  tør  ikke  som  nær  paarørende    av  værtinden    spørre 
i  hvilken  anledning  — 
Ramseth 

Det  er  Anna  selv  som  ønsker  vor  nærværelse. 
Hielm 

Allesammen? 
Ramseth 

Hun  vil  idag  gjerne  tale  med  sine  venner. 

Hielm 

Kunde  det  ikke  være  nok  med  en  av  gangen  ? 
Ramseth 

Nei.     Og  gjennem  mig  ber  hun  om  De   og   Deres   ven 
ogsaa  vil  være  tilstede. 
Hielm 

Men  hør  nu,  kjære  medmennesker!  Jeg  vil  alvorlig 
gjøre  dere  opmærksom  paa  at  fru  Hielm  er  patient,  og  at 
hun  ikke  taaler  meget.  Doktoren  har  sagt  at  hun  ikke 
maa  komme  i  nogen  sindsbevægelse.  Hun  vilde  vist  f.  eks. 
ha  svært  godt  av  at  hvile  litt  naar  hun  kom  hjem  efter  den 
kjøreturen. 
Fru  Hahn 

Det  er  Anna  selv  som  har  bedt  os. 
Ramseth 

Gjennem  mig  ja! 
Hielm 

hissig.      Det  er  Deres    skyld    at    hun    er  blit  syk.     Nu 
synes  jeg  jagu  De  kunde  la  hende  bli  frisk  i  fred. 
Fru  Hahn 

Det  er  oprørende! 
Fru  Lindemann 

samtidig.    At  du  vil  finde  dig  i  det. 
Ramseth 

Hys,  venner.  Hielm  ser  bare  det  nærværende  og  ikke 
det  engang.  For  han  ser  kun  at  hun  har  været  syk,  og 
det  gjør  ham  ondt;  han  ser  ikke  hvorledes  hun  gaar  hel- 
bredelsen imøte,  og  De  forstaar  ikke,  Hielm,  at  det  som 
hun  vil  idag,  det  hun  selv  vil,  det  er  at  rive  den  siste 
rest  av  sygdommen  ut  —  av  krop  som  av  sjæl.  Og  her 
hjælper  hendes  egen  fri  vilje  mere  end  nogen  doktor.  Det 
forstaar  ikke  De,  Hielm.  Og  De  forstaar  ikke,  eller  De 
v  i  1  ikke  forståa,  at  nu  gjælder  det  for  mig  om  ikke  at 
slippe  taket,  for  ellers  slåp  jeg  det  kanske    for    bestandig. 

199 


KONG M  I  D  A  S 

Høitidelig.      Der  er  sammenhæng  i  livet,    og    ser  man  det 
saa  føler  man  ansvaret  som  et  livsvilkaar. 

Hielm 

hissig.  Nei,  nu  faar  De  sandt  for  dyden  holde  op. 
Først  saa  sint  at  han  leter  efter  ord  uten  at  finde;  derpaa. 
Nu  skal  jeg  si  Dem  én  ting  jeg,  Ramseth,  og  jeg  tror  jeg 
tør  si :  efter  almindelig  opfordring  som  det  heter,  og  det 
er  at  det  kunde  være  svært  hyggelig  om  der  blev  en 
stans  snart  paa  alt  dette  snakket  om  frihet  og  ære  og  selv- 
stændighet  og  sædelighet  og  ansvar  og  kald  og  sandhet 
—  —  vi  blir  rent  huegerne  ser  De  —  og  saa  kanske  vi 
almindelige  folk  kunde  faa  puste  litt  —  og  kanske  De 
kunde  ha  godt  av  en  liten  pust  selv  ogsaa  —  altsaa  — 
og  saa  kanske  der  kunde  bli  plass  til  litet  gran  mere 
humør  iblandt  folk  ogsaa,  og  det  kunde  kanske  være  vel 
saa  godt  som  alle  de  digre  ordene  og  de  feite  gloserne. 
Hurtigere  og  hurtigere.  For  vi  maa  puste  nu  snart,  ser 
De,  og  humør  har  vi  her  i  landet,  og  vi  trænger  til  at 
bruke  det  ogsaa,  og  vi  kan  le,  le  saa  det  smelder  —  og 
De  skal  passe  Dem,  De,  for  nu  begynder  vi  snart  at  __ 
le,  og  saa  blir  der  ikke  ende  paa  latteren,  for  vi  er  fulde 

av  latter,  men  vi  har  bare  trodd  det  ikke  gik  an og 

vet  De  hvem  vi  ler  av  — 

Damerne 

skriker  op  i  et  stort  kor.  At  du  vil  la  dig  det  byde,  Ram- 
seth. —  Uforskammet!  —  oprørende.     Det  er  for  galt! 

Fru  Hahn 

ind  imcllem ;  til  Hielm.  Jeg  haaber  det  er  siste  dag  De 
kommer  her  i  huset. 

Ramseth 

Tak,  tak.  mine  venner.  Da  de  holder  litt  op,  til  Hielm. 
Jeg  tviler  ikke  om  at  det  vil  bli  takken.  Det  gaar  gjerne 
saan! 

Hielm 

til  Finn  som  kommer.     Dennegang  tror   jeg   det   lykkedes 

—  hvad    synes  De,  Ramseth  —  og  jeg  tror  ikke  jeg    sa 
altsaa  en  eneste  gang. 

Finn 

Er  ikke  fruen  kommen  hjem  ? 
Ramseth 

Kjørte  ikke  De  ut  med  hende? 
Hielm 

samtidig.     Er  ikke  Anna  sammen  med  dig? 

Finn 

later  rolig.  Ja,  saa  kommer  hun  formodentlig  snart  da. 
Hun  gik  ut  av  vognen  og  vilde  hverken  ha  mig  eller  frøken 
Lommerud  med,  men  hun  skulde  straks  komme  igjen,  sa 
hun.  Og  da  vi  saa  hadde  sittet  en  stund,  saa  gik  jeg  hen 
over  gaten  for  at  se  efter  hende  —  og  da  jeg  ikke  saa 
hende,  saa  tænkte  jeg  at  hun  muligens  var  gaat  hjem  — 
det  var  ikke  langt  herfra. 

Ramseth 

Der  er  intet  at  være  bange  for.  Jeg  kjender  hende. 
Hun  vilde  være  alene    med    sig  selv,  før  hun  kom  hjem, 

—  tænke  paa  hvad  hun  vil  si  os  — 
Hielm 

avbrytende.    Hvor  var  det  henne? 
Finn 

Henne  i  Kirkeveien. 
Hielm 

Det  er  der  Stine  bor,  —  madam  Lønseth.  Det  har  hun 
faat  at  vite.     Igaarkveld  sent  vilde  hun  ha  gaat  dit,    men 
Martine  fik  hindret  det.     Kom,  Finn. 
Finn 

Ja,  det  er  best  vi  gaar  bortover. 
Hielm 

Nu  skal  jeg  gaa  ind  efter  Martine  først. 

Anna  stanser  litt,  da  der  er  saa  mange. 

Finn 

Naa,  er  De  der,  fru  Anna  —  jeg  begyndte  at  bli  — 
Anna 

Ja  undskyld  —  jeg  — 
Ramseth 

til  Finn  og  Hielm.  Som  jeg  sa:  unødig  frygt!  Jeg 
kjender  hende.  Alle  damerne  er  henne  og  hilser  paa  Anna. 
Adskillig  liv.  Der  kan  I  se,  jeg  visste  hun  vilde  være  alene, 
for  n  u  —  ikke  sandt  Anna  —  nu  vil  du  berede  mig  og 
dig  og  os  alle  den  beste  time  i  dit  liv.  Sit  ned  alle- 
sammen. 
Anna 

Hvad  er  det  du  mener? 
Ramseth 

Bekjend ! 

Anna 

staar  rolig  et  øieblik,  tar  sig  til  hodet.     Jeg  er  saa  træt  — 

hodet  —  hodet  —   Vaakner  likesom  litt  op,  spørgende.  Hvad 

var  det? 
Ramseth 

nikker  mildt  og  beroligende. 

Anna 

Ja !     Halvt  for  sig  selv.    Jeg  kan  ikke  stanse  det  —  jeg 
maa  — 
Ramseth 

Jeg  forstaar  det  er  venskelig,  Anna. 
Anna 

forsøker  at  holde  noget  tilbake,  som  vil  kvæle  hende;  kan  ikke 
og  skriker.  Kong  Midas !  Kong  Midas !  Allesammen  — 
kom  la  os  bøie  os  for  kong  Midas.  Se,  hvor  han  skinner! 
Frem,  griper  Finn  i  haanden,  derpaa  hen  til  Ramseth,  neier  dypt. 
Saa  ler  hun  av  alle  livets  kræfter,  vildt,  længe.  Ser  sig  om,  ler 
igjen  og  farer  ut  av  døren  til  entreen.  Alle  efter  hende.  Bare 
Finn  og  Ramseth  blir  igjen.  Ramseth  falder  halvt  om  paa  en 
stol. 


202 


KONG M  I  D  A  S 

Ramseth 

halvhøit.      Dette  var  forfærdelig  — 
Finn 

som  har  staat  aldeles   raaavild  av  smerte,  hen  bak   Ramseth, 
lægger  haanden  haardt  paa  hans  skulder  og  sier  forholdsvis  rolig. 
Har  vi  nu  andet  at  gjøre? 
Ramseth 

reiser  sig  halvt.    Men  det  var  jo  sandhet  — ! 

Man  hører  latteren.  De  andre  kommer  idetsamme  med  Anna  i  spissen 
ind  av  den  anden  bakgrundsdør.     Martine  i  døren  til  høire. 

Ressmann. 
Julie. 
Abel. 
Antonio. 
En  doktor. 
En  tjener. 

et  er  mørkt  i  et  stort,  høiloftet  værelse.     Tidlig  morgen. 

Abel  og  J ulie  træder  ind  fra  soveværelset,  som  man  ser  er 
dæmpet  oplyst.  Julie  er  i  løse,  lange,  bløte  morgenklær.  De  gaar 
mot  balkondøren,  men  stanser. 

Abel 

Farvel !  Kysser  hende,  holder  hendes  hode  mellem  begge  sine 
hænder.     Farvel ! 

Julie 

klapper  ham  langsomt  ned  over  armen.  Jeg  vet  jo  du  maa  gaa. 
Abel 

Min  elskede  !  Min  elskede !  Kysser  hende  paa  øinene. 
Farvel,  mine  deilige  øine  —  graat  ikke,  jeg  kommer  jo 
iaften.  —  Farvel,  min  deilige  mund,  mine  hvite  tænder. 
—  Mit  lille  øre.      Kysser  hende  heftigere  og  heftigere. 

Julie 

Nei.  Nei.  Du  maa  gaa.  Det  er  sent  idag.  Han 
kommer  snart.    Slaar  armene  om  hans  hals.    Alt  i  verden  er 

du  for  mig.  Hvor  deilig  at  staa  saaledes  hos  dig  —  bare 
føle  dig  nær  mig  —  tænk,  om  et  øieblik  er  det  ikke 
mere  —  da  er  det  tomt,  mørkt,  koldt,  alting  omkring  mig 

—  —  alting  skifter  farve  naar  du  gaar,  og  jeg  kjender 
først  stuerne  igjen  naar  du  kommer.     Hvor  dagen  er  lang 

—  overalt,  overalt  er  du  ikke!     Jeg  elsker  dig. 
Abel 

At  jeg  ikke  altid  kan  være  dig  nær. 
Julie 

drager  portiérerne  fra  balkondøren.     Du  maa  gaa. 

Abel 

Nei  se !     De  ser  ut  over  elven.     Det  begynder  at  bli  lyst. 
Solen  er  endnu  ikke  brutt  frem.   —    Nei  se,  Julie !     Vi  er  de 
første    solen    kommer  til  at  skinne  paa.     Vi  faar  sol.     Se 
hele  verden !     Men  se,  Julie.     Omfavner  hende. 
Julie 

Med  solen  gaar  du. 
Abel 

Stakkars  Julie!     Og  han  kommer! 
Julie 

Det  gjør  ikke  noget. 
Abel 

Gjør  det  ikke  noget? 
Julie 

Jeg  ser  ham  ikke.    Jeg  lukker  alt  —  mit  lille  øre,  mit 
store  hjerte,  min  forstand. 
Abel 

Din  lille  forstand. 
Julie 

Min  store  forstand.  Jeg  ifører  mig  sæk  og  aske.  Og 
i  asken  sætter  jeg  disse  sorte  perler  som  du  gav  mig 
igaar,  og  som  jeg  skal  holde  fast  i  min  haand  naar 
jeg  dør. 

Abel 

Julie.    Julie  —  at  jeg  ikke  hver  dag  kan  komme  aapen- 
lyst  til  dig  —  og  være  aapenlyst  hos  dig. 
Julie 

Det  er  deilig  som  det  er  —  nu  i  hemmelighet. 
Abel 

Men  vilde  du  da  ikke  heller  — ? 
Julie 

Jeg  vet  ikke.     Baade  aapenlyst  og  hemmelig!    Men  jeg 
synes  det  er  to  ganger  deilig,  naar  det  er  hemmelig. 
Abel 

Nei.     Nei! 
Julie 

Ikke  det?  Igaaraftes  før  du  kom,  gik  jeg  herinde  og  strakte 
mine  armer  ut.  Jeg  syntes  maanen  varmet  —  og  saa  var 
det  bare  at  jeg  var  bange  —  og  da  det  blev  mere  og 
mere  stille  for  hver  gang  jeg  gik  over  maanestripen,  da 
hvisket  jeg:  Abel,  Abel,  Abel,  høiere  og  høiere,  og  tilsidst 
hvisket  jeg  det  ganske  høit :  Abel.  Og  jeg  syntes  at  maanen 
og  jeg  og  dit  navn  og  det  alt  var  en  stor  hemmelighet 
som  ingen  visste. 
Abel 

Og  saa  løftet  jeg  dig  forsigtig  og  bar  dig  derind,  ind 
paa  det  grønne  tæppe,  saa  lyset  fra  amplen  strømmet 
ned  over  syrentræet  og  over  dit  deilige  legeme  — 
over  din  hals  —  over  dit  bryst  —  dine  øine  — 
dine  armer  —  dine   armer! 

De  sitter  stille,  saa  smiler  han  endelig, 

Julie 

Hvad? 
Abel 

Jeg  læser  paa  dit  bryst.     Jeg  elsker  dig,  skrev  jeg. 
Julie 

Skrev  du?     Hvad  skrev  du  med? 


14  —  Gunnar  Helberg.     I. 


200 


B  A  L  K  O  N  E  N 

Abel 

Med  en  syrenkvist. 

De  sitter  kind  til  kind  uten  at  tale. 

Julie 

sagte.     Gid  jeg  var  deilig. 
Abel 

stille.     Du ! 

Julie 

For  jeg  elsker  dig  saa  høit.  Endnu  mere  dæmpet.  Du 
maa  gaa.  Du  maa  gaa.  Aa,  hvor  du  er  stærk.  Aldrig 
har  jeg  visst  at  en  mand  kunde  være  skjøn.  Du  maa  gaa. 
Naar  du  gaar,  er  det  som  jeg  skulde  dø.  Natten  og 
maanen  og  du  alene  Kan  smelte  hvad  dagen  og  solen  har 
frosset  ishaardt.  Jeg  elsker  dig.  Du  maa  gaa. 
Abel 

Farvel.  La  mig  faa  et  smil  at  gjemme  paa,  til  jeg 
faar  dig  selv  igjen.  Nu  smiler  du.  Men  derinde  er  du 
alvorlig.  Der  avfører  du  dig  smil,  som  du  Isgger  dine 
bløte  klær  bort.  Naar  du  sitter  henne  i  det  ene  hjørnet 
av  vort  brede  leie,  og  jeg  ser  de  smaa  blaa  aarer  — 
Julie 

Abel! 
Abel  • 

Da  sitter  du  alvorlig  og  blusser  som  en  blek  rose,  som 
en  stille  brudefakkel.  Og  din  kyskhet  gjør  mig  vellystig. 
Og  du  er  kysk,  fordi  du  ikke  vil  negte  at  du  føler  glæde. 
Og  negtet  du  det,  kunde  jeg  se  det  i  dine  øine,  som  gaar 
i  tusen  splinter.  Du  negter  ikke. 
Julie 

gjemmer  sit  ansigt  ved  Abels  bryst.      Abel! 

Abel 

Men    indrømmer.     Stryker  hendes  haar.     Det  lange    sorte 

haaret! 

Julie 

Abel! 

Abel 

Ikke  sandt? 

Julie 

sagte.    Jo. 
Abel 

Du  vil! 
Julie 

Abel! 
Abel 

vil  se  hendes  ansigt.     Gjør  du  ikke.    Si  det.     Si  det.     Du 
vil!     Si  det! 
Julie 

reiser  sig.     Nu  maa  du  gaa. 

De  smiler  og  ser  paa  hinanden. 

Julie 

Kan  du  skrive  med  en  syrenkvist? 
Abel 

Jeg  dyppet  den  i  munden.     Det  hjalp. 
Julie 

Nei,  men  Abel?     De  ler.     Med   grønne   bokstaver?     Er 
det  stygt? 
Abel 

Vakkert! 
Julie 

farer  sammen.     Der  kommer  nogen.     Det  er  ham.    Peker 
mot  balkonen.     Gjem  dig  derute.     Men  gaa  ikke  ned.     Det 
er  for  lyst. 
Abel 

gaar  ut  paa  balkonen. 

Ressmann 

kommer  farende  ind  saa  fort  hans  alder  tillater  det.     Han  tar 

av  sig  et  stort  rødt  tørklæ,  som  han  har  snurret  mange  ganger 

^  om  halsen.     Goddag,  min  due.     Du  ser  saa  paa  mig.     Har 

du    ventet    længe?    —    Præcis!     Hvorfor    vender    du    dig 

bort?     Mærker  du  min  hule  tand?     Den  har  værket  paa 

hele  vakten.     Føler  paa  tandert.     Og   den  anden  har  klapret 
hele  natten,  saa  koldt  var  det,   —   Skib  fra  Sicilien!     En 
herlig  avgift  for  staten !  —  Har  mureren  været  her  for  at 
reparere  balkonen? 
Julie 

Nei,  han  har  ikke  været  her. 
Ressmann 

Har  du  set  sprækken  derute? 
Julie 

Ja. 
Ressmann 

Jeg  undres  om  den  er  gaat  fra  gelænderet  ned  til  gulvet. 
Det  er  skjørt. 
Julie 

Nei.     Den  er  ikke.     Jeg  har  været  der  idag. 
Ressmann 

Begynder  du  at  ta  dig  av  vort  hus.  Haha.  —  Kunde 
vi  faa  huset  solgt,  slåp  vi  at  reparere.  Gaar  hen  til  kanari- 
fuglene og  erter  dem.  Ha,  ha!  hvor  bange  de  er.  De  bare 
later  som  de  er  bange  —  akkurat  som  fruentimmer  naar 
der  er  mus  i  stuen.  Gaar  hen  til  pappegoien,  erter  den,  stikker 
fingeren  ind  til  den,  slaar  den  paa  nebbet,  gjør  grimaser  til  den, 

—  holder  frygtelig  spektakel.  Hahaha !  Arrige  satan  !  hahaha ! 
Med  utrop.  Ja!  den  ligner  min  mor  —  haha  —  da  hun 
blev  gammel.  Stolt  dame.  —  Saa  du  gamle,  saadan,  saa- 
dan.  —  Bæh,  du  traf  ikke  —  bæh  —  men  jeg  traf,  haha. 

—  Hun  behandlet  mig  som  et  pattebarn  like  til  jeg  var 
blit  saa  gammel  at  jeg  ingen  tænder  hadde  og  var  uskade- 
lig for  enhver  barm.  —  Saa  du  vil  ikke  ha  sukker.  — 
Ta  vel !  Ta  vel !  Fik  du  noget,  bæ,  —  hahaha.  —  For 
to  aar  siden  døde  hun,  og  det  er  ikke  mere  end  tre  aar 
siden  hun  sendte  mig  ut  av  stuen,  fordi  jeg  sa  hende  imot. 
Jeg  hadde  pietet,  ser  du.  Erter  fuglene  i  begge  bur  paa  en- 
gang og  skoggerler.     Saa  blir  han  kjed  av  det  og  sier  alvorlig. 

Det  var  det.  Nu  vil  jeg  sove.  Si  til  hvis  mureren 
kommer.  Doktoren  kan  derimot  vente.  Griper  plusselig  et 
stykke  papir  fra  bordet  og  farer  skyndsomt  imot  utgangsdøren : 
han  møter  doktoren  i  døren.  Nei,  det  er  ikke  værdt  at  la 
doktoren  vente.  —  Det  koster. 
Doktoren 

smiler  og  gnir  hænderne.     Det    er    jo    De    selv    som    be- 
stemmer honoraret. 
Ressmann 

arrig.    Honoraret  blir  ikke  større.     Men   følelsen  av  for- 
pligtelsen  til  et  større  honorar  —  blir  større. 
Doktoren 

leende  velvillig.     Haha.    —    «Blir   større."      Hvordan    har 
vi  det  saa  idag? 
Ressmann 

Vi  har   det    skidt    idag.     For   vi   har  maattet  vente  paa 
doktoren,    istedenfor   at  vi  kunde  være  gaat  ind  og  sovet. 

—  „0g  fruen?"  Hun  har  det  meget  godt.  Mine  hvite 
haar  og  mine  tynde  ben  forkynder  det  høit,  tramper  au  — 
at  hun  intet  feiler.  —  —  Fremdeles  intet  barsel !  Frem- 
deles   intet    ekstrahonorar!  —  —  —  Tungen?     Værsgod. 

—  Og  pulsen?  —  Værsgod!  Ønsker  De  at  ta  flere  rari- 
teter i  øiesyn,  saa  er  det  best  vi  gaar  ind  i  stuen  ved 
siden  av.  Ikke  skape  Dem  for  fruen!  Kom  nu.  Skal  jeg 
vente?  Julie  —  du  har  glemt  at  slukke  natlampen, 
Gaar  ind  i  soveværelset. 

Doktoren 

smiler  venlig  og  overbærende,  gaar  efter  Ressmann  ind  i  sove- 
værelset. 

Julie 

løper  hurtig  hen  til  balkonen.     Kom  ! 
Abel 

kommer  ind,  og  de  gaar  hen  mot  utgangsdøren.    Jeg  har  al- 
drig visst  hvorledes  han  var.     Jeg  skjælver  av  sinne. 
Julie 

stærkt.     Ja,  gjør  det!  —  Jeg  hader  ham   — 

Abel 

Hys!    Hys! 
Julie 

Saa  jeg  næsten  ikke  kan  undvære  ham. 
Abel 

stirrer  paa  hende. 

Julie 

Tænk  om  han  saa  dig. 
Abel 

Er  du  ikke  bange? 
Julie 

Nei. 
Abel 

Kom  litt  fort. 
Julie 

ler  hølt. 

Abel 

Hys — ss ! 

Ressmann 

stikker  først  hodet  ind,  kommer  saa. 
Langt  ophold,  mens  Ressmann  ser  først  paa  Julie,  dernæst  paa  Abel. 
Abel  sier  ikke  noget,  da  Julie  ikke  vil  tale.     Ressmann  begynder  at 
gaa  langsomt  henimot  Abel.     Endelig  tar  Julie  ordet. 

Julie 

Det  er  en  ung  herre   som    vil  se  paa  huset.     Hr.  Abel 
—  min  mand. 
Ressmann 

Saa  tidlig. 
Abel 

Ja.  —  Jeg  gaar  altid  morgentur  —  om  morgenen.     Og 
da  jeg  gik  her  forbi,  saa  husket  jeg  at  jeg  hadde   hørt   at 
huset  var  tilsalgs. 
Ressmann 

Trodde  De  vi  var  saa  tidlig  oppe? 

Julie 

Hr.  Abel  saa  du  kom  hjem. 
Ressmann 

farer  hen  til  Julie.     Du   lo. 

Julie 

Lo  jeg? 

Ressmann 

Du  lo  saa  høit. 
Julie 

Lo  jeg  saa  høit? 
Ressmann 

tilbake  til  Abel.     Det  er  fra    10  til    12. 
Abel 

Ja,  klokken  er  endnu  ikke  saa  mange. 
Ressmann 

Det  er  fra   10  til   12  man  kan  se  paa  leiligheten. 
Abel 

Jtg  ønsker  at  se  den  nu.  —  Jeg  har  tænkt  paa  at  kjøpe 
huset,  og  De  er  jo  hjemme. 
Ressmann 

De    taler    som    en    forretningsmand.     De  har  ret.     Som 
De  ønsker,  hr.  Abel.     Jeg  skal  bare  dimittere  min  doktor. 
Doktor!    Doktor!  —  Kom  herind! 
Doktoren 

kommer  ind- 

Ressmann 

De  kan  gaa! 
Doktoren 

ler  forstaaende  til  de  andre. 

Ressmann 

Aa    langtfra!     Han    føler    sig    saaret,   men  han  gjør  det 
for  pengenes  skyld.     Jeg  er  en  god  patient. 
Doktoren 

Aa  — 

215 


BALKONEN 

Ressmann 

Er  jeg  ikke? 
Doktoren 

trækker  paa  skulderen  og  smiler  overbærende. 

Ressmann 

Bare  for  pengenes  skyld.  Akkurat  som  jeg  likeoverfor 
hr.  Abel.  De  skal  vite,  hr.  doktor,  her  kommer  denne 
fremmede  mand  og  kommanderer  —  kommanderer  hihi  — 
mig  til  at  vise  frem  mit  hus,  endskjønt  tiden  er  fra  10 
til  12,  og  jeg  hadde  mest  lyst  til  —  naa!  Men  jeg  gjør 
det.  Bukker  og  sier  værsgod,  —  Bare  for  pengenes 
skyld.  Menneskene  forgaar,  pengene  bestaar.  Vi  spiller 
alle  komedie  for  hverandre.  Vi  er  alle  som  skuespil- 
lere. Dem  kan  man  ogsaa  by  hvad  det  skal  være,  naar 
man  bare  byr  dem  noget,  ellers  gjør  de  bare  nar  og  er 
utaknemlige.  Vet  De  ikke  det,  mine  herrer.  Har  De 
aldrig  været  sammen  med  skuespillere,  doktor,  og  hat  det 
gemytlig,  og  drukket  og  været  vittig  og  talt  om  roller  og 
skrytt  og  løiet?  —  Ikke  det?  —  ikke  det?  De  har  da 
slikt    væsen,    synes    jeg,    og    krøllet    haar    har    De    ogsaa. 

—  Jo  da  —  ulaknemlig  som  en  skuespiller  —  burde 
være  et  ordsprog,  sa  en  ven  av  mig  som  er  digter.  Ja^ 
ikke  en  ven  av  mig,  men  —  ser  litt  paa  Abel  ja,  han  laante 
penger  av  mig.  —  Nu  maa  De  da  snart  gaa,  doktor,  den 
fremmede    herre    kan   jo   ikke  komme  til  at  se  paa  huset. 

—  Adjø.     De  har  glemt  at  spørre  om   min  stolgang  idag.. 
Doktoren 

smiler  forstaaende  og  overbærende,  hilser  og  gaar. 

Abel 

viser  tegn  paa  utaalmodighet. 

Julie 

smiler  likegyldig. 

Ressmann 

efter  at  ha  set  litt  paa  Julie  og  Abel.  Naa,  det  var  huset.. 
Nu  skal  jeg  være  til  tjeneste. 

Abel 

Det    var    ogsaa    paa    tide.     Det  er  vist  heller  ikke  be- 
hagelig for  Deres  unge  frue. 
Ressmann 

Min  unge  frue,  De!    Roper.    Doktor!    Doktor! 
Doktoren 

kommer  igjen. 

Ressmann 

Hvorfor   har    De    ikke    spurt    om    min    stolgang    idag? 
Kan  De  ikke  Deres  ramse? 
Doktoren 

smiler  forstaaende  og  overbærende.  Herregud,  hr.  Ressmann^ 
herregud,  hr.  Ressmann. 
Ressmann 

Og  hvad  er  det  for  et  latterlig  ord?  Er  det  bare  fordi 
ieg  er  patient,  fordi  jeg  er  i  medicinmandens  klør,  at  De 
bruker  det  ord.  Skal  jeg  betale  ekstra  for  stolgang.  Skal 
den  borgerlige  ting  adles?  Von  stolgang  kanske?  Om 
De  vilde  spørre  min  unge  frue  om  hun  hadde  ondt  i  maven, 
eller  den  unge  fremmede  herre,  saa  vilde  De  neppe  si 
stolgang.  For  navnet  hjælper  jo  ingenting,  hvis  saken 
ellers  har  sine  vanskeligheter. 
Doktoren 

Herregud,  hr.  Ressmann.  —  Herregud,  hr.  Ressmann  — 
Ser  paa  sit  ur.     Jeg  har  ogsaa  andre  patienter. 
Ressmann 

Neppe!  —  Farvel,  hr.  doktor.     De  opholder  os. 
Doktoren 

gaar. 

Ressmann 

Det  f æ !  Jeg  vet  han  er  den  daarligste  doktor  i  byen. 
—  Men  billig!  Han  er  dog  doktor.  Og  som  følge  derav 
er  han  mig  en  trøst.  Tænke  sig  til  —  jeg  vet  det,  og 
allikevel!     Vi  daarer!    Vi  daarer!     Men  man  klamrer  sig 

til    livet,    om    man   saa  skal  bore  sig  fast  med  puklen.  — 
De    vil    kanske    heller    at    min    unge   frue  skal  vise  Dem 
leiligheten? 
Abel 

Ja,  hvis  fruen  vilde  være  saa  venlig. 
Ressmann 

Jeg    er    træt,    ser    De.     Jeg  er  oppe  hele  natten.     Hun 
m^a    ligge    alene,    stakkar.     Han  ser  paa  Julie.    Kanske   det 
var  det  beste. 
Julie 

Befaler  du  det? 
Ressmann 

Befaler?     Hvorfor  befaler?     Her  er  fremmede. 
Julie 

spakere.   Jeg  mener  hvis  du  ønsker  det. 
Ressmann 

Jeg  lugter  kristenblod.     Haha. 
Abel 

Kanske    min    nærværelse    er    fruen    ubehagelig.     Fruen 
ser  saa  alvorlig  ut. 
Ressmann 

Alvorligere  ut  end  ellers? 
Abel 

Ressmann 

Har  De  før  hat  anledning  til  at  lægge  mærke  til  hende? 
Julie 

Jeg    sitter    jo    undertiden   og   stirrer  ut  av  vinduet.     Da 
kanske  hr.  Abel  — 
Ressmann 

Stirrer?  Saa  du  stirrer?  Det  er  saadant  ord  med  dob- 
belt bund.  Ikke  alene  se,  men  med  et  litet  hjertekammer 
inde  i  se.  Stærkt.  Men  du  er  min  —  /  sædvanlig  tone. 
Min    unge   frue   er   du.  —    Halvhøit  til  Abel.      Det    er    vist 

allikevel  best  at  jeg  viser  Dem   omkring.     Hun    kan   ikke 
saa  godt  vise  Dem   de  ytre  bekvemmeligheter.     Man  maa 
ta  hensyn  til  den  unge  frue.     De  forstaar  mig. 
Julie 

sætter  sig  paa  den   lave  sofa   midt   i  stuen,  hvor  hun  for  en 
stund  siden  sat  sammen  med  Abel. 

Ressmann 

Her  har  vi  forstuen.  Lyst  og  stort.  —  Han  har  lukket 
døren  op.  Ja,  den  saa  De  da  De  kom.  Og  her  har  vi 
altsaa  stuen.  Varm  om  vinteren  og  kold  om  sommeren, 
akkurat  som  det  skal  være.  Her  er  plass  baade  til  græde 
og  glæde,  hihi.  Ædel  arkitektur !  Man  ser  det  best  naar 
maanen  falder  ind  av  de  store  vinduer.  Min  unge  frue 
sitter  gjerne  her,  naar  jeg  skal  paa  vakten  om  aftenen. 
Men  før  jeg  gaar,  kan  det  hænde  at  vi  to  staar  sammen 
i  maaneskinnet.  Maaneskin  klær  hende. 
Julie 

Det  vet  hr.  Abel  — 
Ressmann 

Vet  han  det? 
Abel 

Ja,  det  kan  jeg  forståa. 
Ressmann 

Og  her  er  døren  til  det  allerhelligste. 
Abel  og  Julie 

veksler  et  hurtig  smil. 

Ressmann 

Kan  den  fremmede  herre  faa  lov  at  se  derind,  Julie! 
Julie 

Nei. 
Ressmann 

Jo !  —  Værsgod,  se  bare  ind.  Jomfruelig  —  hvad  ? 
Halvt  jomfruelig  —  ak  ja.  Naar  maaneskinslampen  er 
tændt    —    aa!      De    vilde    snart    føle    Dem    hjemme    her. 

Smelder  døren  hurtig  i.  Saa,  nu  lukker  vi.  Gaar  frem  og  sæt- 
ter  sig  ved  siden  av  Julie;  stille.  Kanske  De  ikke  ønsker  at 
jeg  skal  gjøre  plassen  varm  ved  hendes  side.  Han  ser  paa 
dem  —  de  ser  spændt  paa  ham.  Ja  —  hvad  kunde  jeg  vei 
mene  med  det?  Haha.  Som  om  det  var  saaledes  det 
gik  til  her  i  verden.  En  gammel  ærværdig  mand,  en  ung 
smuk  kone,  en  ung  mand  som  —  ser  efter  leilighet  og 
helst  vil  betale  værtinden  husleien  in  natura.  Haha.  Le 
du  ogsaa,  Julie !  De  ler  alle;  derpaa  et  litet  ophold.  Og  dog 
vil  neppe  forskjellen  være  saa  stor  paa  den  fine  vegt  som 
hænger  under  himlen.  Føler  ikke  jeg  mig  ogsaa  stolt 
over  at  være  en  ussel  maddik,  fordi  det  store  da  føles 
saa  høitidelig  stort.  Eller  er  jeg  gamle  mere  hjælpeløs 
komisk  end  I  unge,  naar  vi  ser  det  fra  det  store  latter- 
hjørne?  Eller  er  ikke  det  gaadefulde  ogsaa  gaadefuldt  for 
mig  —  for  om  jeg  ikke  er  ædel.  For  ædel  er  jeg  ikke. 
Vel,  Julie?  Og  pen  er  jeg  ikke.  Og  alderen  har  vridd 
alle  mine  lemmer  rundt,  saa  jeg  bare  kan  se  tilbake.  Og 
lykke  har  jeg  ikke  gjort  her  i  verden.  Og  andre  har  jeg 
ikke  gjort  lykkelige.  Og  det  skal  være  den  allerstørste 
lykke.  Haha.  Rasende,  knytter  næven  mot  himlen.  Men  han 
skal  staa  mig  til  ansvar  paa  dommens  dag.  Litt  efter.  Der 
er  mange  som  tror  at  jeg  er  gemytlig,  fordi  jeg  snakker 
saa  meget,  og  at  jeg  er  værre  naar  jeg  tier.  Hys,  gamle. 
Gaar  videre.     Og  her  hører  balkon  til !     Altid  en  herlighet 

for  et  hus.     Især  for  husets  damer. „Stirrer" 

du  nu,  Julie?  —  Enhver  dame  vil  engang  i  sit  liv  ha  en 
balkon!  Vet  De  ikke  det?  Naar  man  bare  kommer  den 
vei,  saa  lukker  de  straks  op  og  sier:  Min  helt,  min 
helt,  om  han  saa  skjælver  i  knærne,  saa  han  hverken 
kan  brukes  til  helt  eller  til  noget  andet. 
Abel 

Hvad  koster  huset? 

Ressmann 

100  000.  Det  kan  ikke  kaldes  dyrt.  Huset  ligger  alene 
like  ut  til  elven.  Man  kan  hoppe  like  ut  i  våndet,  om 
man  vil.  Og  hvad  er  penger.  Rust  og  møl.  Fortærer 
forresten  aldrig  guid  og  sølv.  Hahaha!  Jeg  tjener  ikke 
meget  paa  salget  selv.  For  ærlig  er  jeg.  Jeg  har  altid 
holdt  mig  paa  inderkanten  av  de  ti  bud.  Det  er  godt  at 
føle  lovens  tavler  over  sig.  Ellers  vilde  ens  særlige  anlæg 
vokse  helt  til  himlen.  Tænk  dem!  Mine  særlige  anlæg! 
Herregud!     Vil   De   ikke  gaa  utenfor  og  se  paa  utsigten? 

Julie 

Der  er  en  spræk. 

Ressmann 

Det  gjør  ingenting.  Ser  paa  hende.  Det  er  ingenting  at 
tale  om.  Det  passer  til  balkonens  antikke  karakter.  Gaar  ut. 
Se,  jeg  kan  hoppe  paa  den.  Med  et  voldsomt  brak  styrter 
balkonen  ned.    Man  hører  at  han  skriker:     Julie!  Julie! 

Abel 

iler  til  og  ser  efter  ham. 

Julie 

blir  staaende  stille. 

Abel 

kommer  litt  efter  ind.      Hodet  knustes. 

Julie 

knæler  ned,  hæver  haanden  mot  himlen.    Tak! 

Abel 

ser  litt  paa  hende,  —  iler  hen  til  hende,  knæler  ved  hendes  side. 
Ja  —  Julie! 

/\ar  er  gaat.     Samme   stue   som   dengang.     Men   der  er  bløtere, 
mere  beboelig. 

Julie 

sitter  ved  vinduet   i  en  stor,  gammel,  skindbetrukket  lænestol. 

Abel 

gaar  frem  og  tilbake  paa  gulvet. 

En  gammel  tjener 

kommer  ind  med  en  haandkujfert.  Han  gaar  stille  og  husvant. 
Abel  peker  med  haandcn  hvor  kufferten  skal  staa.  Tjeneren  gaar 
derpaa. 

Abel 

Jamen,  du  er  ung.  Jeg  ser  hvor  blodet  ruller  friskt  i 
dig  —  —  og  du  vil  bilde  mig  ind  at  det  gaar  trægt,  — 
du  vil  at  jeg  skal  tro  at  du  er  trast  og  varm  i  middags- 
solen. Naar  jeg  sitter  her  om  morgenen  og  venter,  og 
du  saa  træder  ind  fra  dit  værelse,  da  er  det  som  en  duft 
av  friskt  høi  strømmer  ind.  Og  visste  jeg  det  ikke  selv, 
tror  du  at  jeg  er  blind?  Tror  du  ikke  jeg  ser  hvor  du 
tænder  deres  øine  naar  du  kommer  ind  hvor  der  er  mange 

222 


B  A  L  K  O  N  E  N 

mennesker?     Du  gaar  som    i   en   allé   av   smaa   lys,  flam- 
mende og  plusselige,  gnistrende  og  dype  og  flakkende,  og 
enkelte  stille  som  ikke  følger  dig,  men  blir  staaende. 
Julie 

Men    Abel,    Abel !     Du    taler    saa   godt  og  saa  vakkert 
til  mig. 
Abel 

Men  tak  mig  ved  at  gjøre  det  jeg  ber  dig  om.  Du 
skal  spille  i  lys,  —  din  ungdom,  din  skjønhet,  din  ranke 
gang,  din  stemme,  dit  smil  —  kræver  lys.  Hvor  blir 
ellers  straalerne  av?    De  gaar  indover,  de  fortærer  dig,  de 

brænder  dig  ut.    Jeg  v  i  1  plage  dig. Smilende.  Angrer 

du  ikke?     Angrer  du  ikke  at  du  skal  reise   med   mig  for 
at    forbedre    menneskene?     Vilde    du    ikke  heller  ha  gaat 
til  Antonios  fest  iaften? 
Julie 

smiler.    Nei. 
Abel 

Hans  seiersfest. 
Julie 

Jeg  hader  Antonio. 
Abel 

Hader? 
Julie 

Han    er  mig   imot.    —  Jeg  vil  heller  være  her  hjemme 
hos  dig  og  føle  mig  vel  end  gaa  ut  alene  og  føle  mig  ilde. 
Abel 

klapper  hende.  Alene !  Men  naar  skal  jeg  faa  tid.  Hver 
hverdag  arbeider  jeg  for  andre  —  og  søndagen  maa  jeg 
ha  til  mig  selv,  til  at  samle,  til  at  bygge  i  min  sjæl  og 
til  at  utrydde  av  min  sjæl,  og  det  siste  ikke  minst,  kan 
du  tro.  Men  du !  Du  er  anderledes  end  jeg.  Mit  arbeide 
ligger  ikke  dig  paa  samme  maate  paa  hjertet  som  det 
ligger  mig  selv. 

223 


BALKONEN 

Julie 

Jo,  jo! 
Abel 

Du  vet  jo  ofte  ikke  engang  hvad  det  er  du  har  skrevet 
av    for    mig.     Haha.     Men    mit    arbeide,    mine    tanker   er 
jo    ialfald    ikke    noget    nyt    for    dig.     Det    har    jeg   jo  alt- 
sammen tænkt  sammen  med  dig. 
Julie 

Med  mig? 
Abel 

Vet  du  ikke  det?    Hører  du  ikke  engang  paa  mig,  naar 
jeg  gaar  her  og  bøier  mine  ord  og  føier  mine  tanker. 
Julie 

Jo,  jeg  gjør.     Og  jeg  synes  du  er  nydelig. 
Abel 

Er  jeg  nydelig  naar  jeg  tænker? 
Julie 

Mit    hjerte    banker    hvergang    du    træder   frem    for    alle 
menneskene ;    og    over    hele    forsamlingen   kommer  der  et 
smil,    fordi   du   er  saa   vakker,  og  fordi  de  føler  hvor  din 
tale  vælder  dig  fra  hjertet. 
Abel 

Ja,  noget  blir  visselig  sittende.  —  Men  du  skal  danse ! 
Julie 

Danse  ? 
Abel 

Og  klæde  dig  i  dine  farver,  saa  du  fryder  øiet.  Du 
skal  le.  —  Du  skal  ride.  —  Champagne  skal  være  din 
drik.  Du  skal  sætte  sind  i  bevægelse.  Du  skal  høre  paa 
vakre  ord.  Der  er  saa  skjønt  i  verden !  Og  det  er 
dog  din  natur  —  følg  den!  Det  gjør  jeg.  Jeg  gjør  hvad 
jeg  har  lyst  til.  Du  skal  ogsaa  glæde  dig  over  din  frihet 
og  stole  paa  den.  Julie !  Vi  gjør  en  stor  fest,  og  til  den 
indbyder  vi  alle  vore  bekjendte,  ogsaa  hr.  Antonio ! 

Julie 

Ikke  hr.  Antonio. 
Abel 

Fordi  han  har  sagt  at  han  elsket  dig? 
Julie 

Jal 

Abel 

Netop  derfor!  Opta  kampen!  Jeg  tror  ikke  der  findes 
det  mellem  himmel  og  jord  som  han  og  jeg  møtes  i. 
Men  kan  jeg  ikke  derfor  beundre,  kan  jeg  ikke  nyde  hans 
kraft,  hans  herskerevne,  hans  førergeni,  hans  personHghets 
utfoldelse.  Og  aldrig  har  han  glemt  sin  gamle  mor  og 
sin  syke  søster. 
Julie 

Jeg  har  talt  med  ham  fem  ganger,  og  hver  gang  er  han 
kommet    like    hen    til    mig    og    har    hvisket:    Jeg    elsker 
Dem. 
Abel 

Ja,    er    ikke    det    sjeldent    i    vor    tid.    —   Aldrig  et  ord 
mere? 
Julie 

Jeg  har  forbudt  ham  at  tale  til  mig. 
Abel 

Han  har  naturligvis  ikke  adlydt? 
Julie 

I  et  aar  har  han  ikke  talt  til  mig. 
Abel 

Men  det  kan  da  gjøres  paa  tusen  maater,  med  blik,  ved 
brev,  ved  hilsen.     Husk  paa  os  selv! 
Julie 

Jeg  husker  paa  os  selv. 
Abel 

Man  maa  ikke  føle  sig  som  slave  av  hvad  —  der  mulig- 
vis —  engang  i  fremtiden  kunde  hænde. 


Gunnar  Heiberg.     I. 

Julie 

Men  det  er  jo  ved  at  mennesker  er  sammen,  at  de  kan 
bli  noget  for  hinanden. 
Abel 

Men    jeg   vil    ikke    at   den  dag  skal   komme   da  du  sier 
til  mig:    Der  er  noget  som  er  dødt  i  mig.    Hvorfor  bandt 
du  mig?  —  Sover  du? 
Julie 

smilende.     Nei,    jeg     drømmer    om     hvor     lykkelig    jeg 
har  det. 
Abel 

Drømmer? 
Julie 

Vi  er  jo  lykkelige. 
Abel 

Naar  nogen  sier  han  har  lykken,   da   har  han  den  ikke 
—  du  kjære !    Holder  hendes  haand. 
JULIE 

Jeg  synes  jeg  stiger  ned  naar  jeg  er  borte  fra  dig.  For 
alting  blir  mig  saa  ringe  mot  dine  tanker.  Jeg  vil  ikke 
le  naar  din  pande  er  alvorlig.  Jeg  vil  ikke  støie  naar  du 
taler  mildt  og  sagte.  Jeg  vil  ikke  danse  mig  het  naar 
der  er  glød  i  dine  øine  av  at  opdrage  mennesker.  Det 
fine  spind  som  er  mellem  os,  er  ikke  noget  som  binder. 
Det  er  bare  vor  lykkeatmosfære,  hvori  jeg  maa  puste. 
For  utenfor  kan  jeg  ikke. 
Abel 

tar  hendes  haand.      Julie!    Julie!      Husker    du    i    gamle 
dage  om  morgenen  paa  balkonen? 
Julie 

Jeg  husker. 
Abel 

Ja.     Det  var  skjønt!     Og  hvor  langt  videre  er  jeg  ikke 
kommet  nu !  —  Jeg  mener  i  mine  tanker. 

Julie 

vender  sig  og  ser  opmærksomt  paa  ham,  uten  at  han  lægger 
videre  mærke  dertil. 

Abel 

Aa,  Julie!  Hvor  er  de  mennesker  blinde  som  tror  at 
de  henfarne  tider  var  større.  Dette  er  renæssansen  — 
for  naar,  naar  følte  menneskene  sig  saa  store,  og  naar 
følte  de  sig  saa  smaa  som  nu,  i  vor  herlige  tid.  Naar 
var  der  slik  avstand  mellem  menneskene,  fordi  hver  sjæl 
vil  ha  plass.  Nihil  a  me  alienum  puto.  Jeg  er  dypt, 
inderlig  taknemlig,  fordi  jeg  lever  i  denne  tid.  Der  er 
ikke  grænser.  Vi  nærmer  os  store  hemmeligheter.  Men 
aldrig  maa  vi  hvile,  aldrig  stanse.  Hvile  er  sygdom,  stanse 
er  døden  for  hvert  enkelt  menneske.  Ikke  sandt?  For- 
staar  du? 

Julie 

Men  kjærligheten? 

Abel 

ivrig.  Kjærligheten  i  den  ene  haand  —  alt  andet  i 
den  anden  —  vælg!  Ja!  For  kjærligheten  stanser  men- 
neskene. Den  gaar  ikke  ind  i  kulturen.  Solen  faar  ikke 
bugt  med  den. 

Julie 

smilende.    Solen  ? 

Abel 

smilende.  Ja,  kjærligheten  er  den  eneste  naturmagt  som 
ikke  lar  sig  dyrke.  Den  trodser  solen.  En  menneskehet  med 
hjerte,  men  uten  kjærlighet  og  alt  dens  væsen  —  mot  det 
maal  gaar  aandens  gang  her  paa  jorden,  —  og  da  gjælder 
det  at  ruste  sig  med  alle  sine  vaaben.  —  For  vinder 
kjærligheten,  blir  man  gal,  dum,  blind,  uretfærdig.  Den  hører 
til  i  mørket,  den  stjæler  av  intelligens,  av  karakter,  av  vilje. 

Julie 

smilende.     Og  jeg? 


227 


BALKONEN 

Abel 

smilende.    Hys !    Den  bør  ialfald  være  hemmelig.    Vi  later 
som  vi  ikke  kjender  den.     Husker  du,  Julie? 
Julie 

Ja,  jeg  husker. 
Abel 

Og    du   er  hovedbeviset   mot  alle  mine  teorier;    og  jeg 
fatter  ikke  hvorledes  jeg  skulde  være  til  uten  dig. 
Julie 

har  reist  sig.    De  staar  og  ser  paa  hinanden  og  smiler.    Saa 
rækker  de  hinanden  haanden. 
Abel 

Det    er   jo    ikke    min    skyld    —    er    du    sint    paa    mine 
teorier? 
Julie 

Nei.     Men  jeg   beundrer  dig,  fordi  du  faar  alting  til  at 
passe. 
Abel 

Det  kommer,  tror  jeg,  av  at  jeg  ikke  higer  efter  at 
være  som  de  andre,  og  ikke  forlanger  at  de  andre  skal 
være  som  jeg.  Se,  det  gaar  jeg  nu  omkring  og  indbilder 
mig  er  den  høieste  livsvisdom,  det  høieste  maal  av  lykke 
som  vi  kan  naa. 
Julie 

Skal  jeg  hjælpe  dig  med  at  pakke? 
Abel 

Tak! 
Julie 

spøkende.    Du  maa  ikke  ta  bare  papirer  og  bøker. 
Abel 

Nei,  vær  ikke  bange.  Jeg  skal  ogsaa  ha  mine  fineste 
klær!  —  Hen  mot  hende.  Jeg  kommer  hjem  om  litt,  og 
saa  kjører  vi  like  til  nattoget  —  Kysser  hende  paa  panden. 
Min  deilige  fugl.  Flyv  ut  av  redet,  og  du  skal  se  du  har  vinger, 

Julie 

Her  er  saa  godt. 
Abel 

gaar. 

Julie 

sætter  sig  igjen  i  den  store  lænestol. 

En  tjener 

kommer  ind.  Hun  ser  efter  ham.  —  Han  sier  ingenting,  men 
viser  hende  smilende  at  det  er  kufferten  han  vil  hente  og  bringe 
ut.     Han  gaar  lydløst. 

Julie 

skruer  lampen  ned  som  staar  foran  hende,  saa  det  blir  mørkere. 

—  Strækker  sig  og   lukker  øinene.     Hun  sitter  længe  saaledes. 
Man  hører  en  violoncel  langt  borte.     Lyden  dør  snart  hen. 

En  mand  kommer  ind  fra   balkonen.    Han  kommer  frem  uten  at 

hun  mærkcr  noget.     Saa  hører  hun  endelig,  vender  sig.     Han  staar 

og  ser  paa  hende. 

Antonio 

stille.    Jeg  elsker  Dem. 
Julie 

som  om  hun  ikke  er  helt  vaaken.     Kom    De    fra  balkonen? 

Antonio 

Ja. 

Julie 

farer  plusselig  op  og  over  i  den  andre  enden  av  stuen.    Hvad 
vil  De? 
Antonio 

Jeg  elsker  Dem. 
Julie 

Hvad  angaar  det  mig? 
Antonio 

Men  mig  angaar  det.  Og  jeg  har  med  mig  at  gjøre. 
Jeg  elsker  Dem.  De  har  rykket  mig  op.  Jeg  trær  ikke 
fast  paa  foten  længer.     Jeg   snubler  og  gaar  mot  væggen. 

—  Jeg  blir  rød  og  blek   mange   ganger  om  dagen  som  et 
fruentimmer,   jeg,    jeg   som   synes   at   haard  hud  er  lykke. 

Julie 

ler  i  overstrømmende  godt  humør. 

Antonio 

Uke  alvorlig.    Men  dette  maa  det  bli  slut  med. 
Julie 

ler. 

Antonio 

som  før.  Idag  nævnte  jeg  Deres  navn  i  parlamentet  — 
høit.  De  trodde  jeg  var  gal,  og  jeg  trodde  det  selv  et 
sekund,  mens  de  haanlig  næststørste  i  partiet  saa  hurtig 
hen  paa  mig. 

Julie 

ler. 

Antonio 

Men  jeg  fik  klaret  det. 
Julie 

leende.     Hvorledes  fik  De  klaret  det? 
Antonio 

Jeg  sa  noget  om  Shakespeares  Julie. 
Julie 

ler  først,  derpaa.    Men   Deres  store  selskap. 

Antonio 

Ja! 
Julie 

Og  De  er  gaat? 
Antonio 

Da  gjæsterne  begyndte  at  komme,  en  efter  en,  og  ingen 
var  Dem  —  da  gik  jeg.     Da  gik  jeg  hit. 
Julie 

Men  De  visste  jo  at  vi  ikke  kom. 
Antonio 

Det  visste  jeg. 
Julie 

Men  gjæsterne? 

Antonio 

Reis  med  mig  nu  iaften ! 
Julie 

Reise  med  Dem  ? 
Antonio 

Med  nattoget. 
Julie 

Men  gjæsterne  ?  —  Deres  stilling,  Deres  indflydelse.  — 
Den  seier  De  netop  har  vundet,  Deres  anseelse  i  landet.  — 
Antonio 

hen  til  hende;  sagte.     Méd  nattoget.     Om  to  timer. 
Julie 

farer  tilbake.     De  er  raa. 
Antonio 

Er  min  længsel  efter  Deres  legeme  raa,  da  er  jeg  raa, 
for  jeg  længes.  Er  det  raat  at  jeg  er  syk  i  sindet  baade 
dag  og  nat  og  altid,  fordi  jeg  elsker  Dem,  da  er  jeg  raa, 
for  jeg  elsker  Dem.  —  Skriker.  Elsker  Dem.  Elsker.  Elsker. 
Følg  mig,  og  vi  skal  leve  langt  borte  saa  lang  tid  De  vil, 
og  vaakne  hver  morgen  paa  et  nyt  sted.  Og  vi  skal 
komme  hjem  og  se  magten  stige,  se  vore  hænder  bli 
stærkere.  Vi  skal  bøie  nakker  og  knække  viljer  og  sope 
meninger  sammen,  saa  de  skal  gaa  i  vort  kjølvand.  Der 
er  ogsaa  eventyr  uten  prinser  —  levende  eventyr  er  det 
at  ville  saa  meget  at  man  ikke  behøver  at  ønske. 
Julie 

Eventyr  —  eventyr! 
Antonio 

Deres  øine  sa  ja. 
Julie 

slaar  hænderne  for  einene. 

Antonio 

roper.    Ser  De !  Hen  til  hende;  ganske  sagte  og  mildt.  Alting 
kan  glemmes. 

Julie 

Jeg  er  lykkelig. 
Antonio 

Lykkelig!  Lykkelig!  Dette  motbydelige  ordet!  Er 
der  ikke  død,  sygdom,  lidelse,  gemenhet,  feighet,  uorden, 
usselhet,  uretfærdighet,  meningsløshet.  Hvorledes  kan  der 
da  være  lykke?  Lykke  I  Men  hvad  hjælper  det  mig, 
naar  folk  engang  skal  si:  Jeg  husker  fra  min  barndom, 
han  kom  i  mine  forældres  hus.  D  a  er  det  forsent.  N  u  er  det. 
Julie 

Alting  kan  nok  ikke  glemmes. 
Antonio 

Det  eneste  som  blir,  er  sorgen  over  at  alt  kan  glemmes. 
Og  den  sorg  kan  man  ogsaa   komme  fra,  naar  man  skyn- 
der sig. 
Julie 

ryster  paa  hodet.     Aa  nei  —  aa  nei ! 

Antonio 

stærkt.     Har  De  set  andet? 
Julie 

Men  De  selv.    —    De    som  har  været  saa  god,  saa  om 
hele    Deres    liv    mot    Deres  mor  og  Deres  søster  —  tror 
De  at  De  kunde  glemme? 
Antonio 

Jeg  har  glemt    dem.     Jeg   tænkte  paa  dem  dengang  de 
hadde  det  ondt.    Nu  har  jeg  gjort  dem  —  lykkelige.     Nu 
sitter  de  stille  med  en  dukat  i  haanden. 
Julie 

med  utbrud.     Skulde  jeg  kunne  glemme  — 
Antonio 

avbryter.    Ja.     Har    De    ikke    glemt    Deres  mor,    Deres 
far,  Deres  barn. 
Julie 

Julie! 

Antonio 

Hvilken  rolle  spiller  Julie   for  Dem  nu.     Hvad  har  det 
lille  barn  som  døde  for   mange    aar   siden,  med  Deres  liv 
nu    at    gjøre  ?    —    Slike    minder    er    bare    parfymer   som 
gjør  doven. 
Julie 

Men  om  han  døde  —  om  Abel  døde. 
Antonio 

Saa  var  han  død.     Og  De  vilde  føle  mere  sorg  end  om 
jeg  døde.     La  ham  derfor  bare  leve. 
Julie 

høit.     Hvor  tør  De  —  De  som  jeg  ikke  elsker. 
Antonio 

langsomt.     Fordi  nu  kan  jeg  ikke  stanse. 
Julie 

Jeg  vil  ikke. 
Antonio 

De  skal. 
Julie 

skriker.     Jeg  vil  ikke. 
Antonio 

ser  længe  paa  hende,  sier  saa  langsomt  likesom  til  sig  selv. 
Elsker  jeg  hende  da  ikke  længer? 
Julie 

bange.     Hvad  ? 
Antonio 

puster  tungt,  som  han  vaakner,   og  sier  stille.     For    mig    er 
De  det  eneste.  —  Uten  Dem  lever  jeg  ikke. 
Julie 

Jeg  er  bange, 
Antonio 

Ja. 

Julie  vil  flygte.     Han  griper  hende. 

Julie 

skriker  forvirret.  Jeg  er  lykkelig.  Lykkelig.  —  Lykkelig. 
—  Ja.  J6g  ser  Deres  øine.  —  Hvor  tør  De  —  denne 
lykkelige  fred  —  den  fine  stilhet  —  den  kan  De  aldrig 
med  Deres  stærke  arm,  som  holder  saa  fast,  saa  fast.  — 
Det  er  som  det  ramler  med  bjelker  inde  i  hodet  —  de 
vælter.  —  Har  jeg  ikke  levet  i  mange  aar  i  lykke  og 
lykkelig.  Der  er  noget  som  heter  lykke.  Mand!  Mand! 
Skjegget  stikker  mig  i  øiet.  Men  det  er  ikke  med  min 
vilje  —  det  er  ikke  —  det  er  ikke. 

Antonio 

som  mens  hun  taler,  har  staat  stille  og  holdt  hende  rolig  fast, 
kysser  hende  nu.     Siden  pause  mens  de  stirrer  i  hinandens  øine. 

Julie 

peker  og  sier  sagte.      Kom   De  derfra? 
Antonio 

Ja. 
Julie 

Hvorledes?     Hvorfor  kom  De  den  vei. 
Antonio 

Fordi    De   hadde   git   Deres   tjenere    ordre  til  ikke  at  la 
mig  komme  ind. 
Julie 

Men  min  mand? 
Antonio 

Han  er  reist.    Jeg  visste  han  skulde  reise. 
Julie 

ganske  stille.     Elsker  De  mig? 

Antonio 

slipper  hende  et  øieblik.  Julie !  Der  gives  gjerninger  saa 
store  og  mennesker  saa  stærke  at  jeg  graater  ■ —  men  det 
er  ærgjerrighetens  taarer.  Julie !  Julie !  Jeg  har  naadd 
langt,  og  de  roper  mit  navn,  og  de  bøier  sig.  Men  jeg 
vil  længere  —  høiere.     Og  naar   de  tanker  kommer  over 

mig  om  dagen,  da  jager  jeg  dem  til  det  blir  nat,  —  jeg 
er  bange  nogen  skal  se  dem  —  —  —  og  naar  det  blir 
nat,  da  er  jeg  bange  for  at  være  alene  med  dem,  og  jeg 
gjemmer  dem  til  det  blir  lyst.  Julie.  Alt  kan  jeg  glemme, 
alt  kan  jeg  rive  ut.  Alt  glemmer  jeg,  alt  river  jeg  ut, 
fordi  jeg  elsker  dig. 
JULIE 

Men  kjære,  kjære  —  jeg  ber  saa  vakkert. 
Antonio 

Og  elsker  dig.  Elsker  saa  jeg  glemmer  at  du  er  her 
i  stuen,  elsker  saa  jeg  glemmer  hvor  du  er  deilig,  og 
ikke  føler  hvor  du  ser  paa  mig  —  og  ikke  ser  hvor  salen 
er  stor  og  lys  —  jeg  som  stod  her  i  mørket.  Kaster  sig  ned 
og  kysser  hendes  haand. 

Julie 

Han  kan  komme. 
Antonio 

Nu  gjør  det  ingenting!     Reiser  sig. 
Abel 

kommer. 

Antonio 

ser  fort  hen  paa  Julie. 

Julie 

At  du  skulde  komme  netop  nu.     Gjør  et  litet  ophold  og 
ser  paa  herrerne.     Hele   tiden    før  kunde  du  være  kommet, 
men    netop    nu,    da    hr.  Antonio    kysser  min  haand,  viser 
du  dig.     Du  er  ikke  overrasket  heller. 
Abel 

beleven  og  venlig.     Jeg    er    ikke    overrasket    over    at    hr. 
Antonio  ønsker  at  kysse  min  smukke  frues  haand. 
Julie 

Og  du  spør  ikke  hvorfor  hr.  Antonio  er  kommet. 
Abel 

Jeg  trodde  at  hr.  Antonio  iaften  gav  sin  store  fest,  hvor- 
til han  hadde  været  saa  elskværdig  at  indbyde  os  — 

Antonio 

Ja. 
Abel 

Forsaavidt  forbauser  det  mig. 
Antonio 

Selskapet  er  avlyst. 
Julie 

Men    hr,  Antonio    sier    det    ogsaa    i    en    tone,   saa  man 
forstaar  at  avlysningen  er  skadd  meget  mot  hans  vilje. 
Antonio 

Jeg    har    et    meget    vigtig    møte    i   parlamentet,   og  min 
søster  er  blit  syk,  og  — 
Julie 

Mere  end  en  grund  er  mistænkelig.    Men  det  forbauser 
dig  ikke  ellers  at  se  hr.  Antonio  i  vort  hus. 
Abel 

Det  glæder  mig. 
Julie 

Jeg    mistet    igaar    i    teatret    mine    sorte    perler   —    mit 
kjæreste  smykke,    og    det   har   jeg  ikke  sagt,  fordi  du  har 
git  mig  dem.  —  Og  perlerne  hadde  hr.  Antonio  fundet. 
Antonio 

Ja.     Leter  ivrig  i  lommen. 

Julie 

smilende.     Og  har  bragt  mig.     Peker  paa  sin  hals. 

Antonio 

Ja- 
Abel 

Det  er  meget  venlig  av  Dem. 
Julie 

Men   først  iaften   kom  hr.  Antonio  paa  spor  efter  hvem 
der  eiet  de  prægtige  perler.  —  Du  er  saa  urolig. 
Abel 

smilende.    Jeg    er    bange    for    at    toget    skal    gaa  fra  os. 

236 


BALKONEN 

Til  Antonio.     Jeg    skal     holde    mit    andet    store     foredrag 
imorgen. 
Antonio 

endnu  litt  mut.    Jeg  forstod  det  som  det  var  idag. 
Julie 

Du   takker    ikke    hr.  Antonio,  fordi  han  er  kommet  hit 

—  Og  hvad  vil  du  gi  ham  i  findeløn. 
Abel 

smilende.      I    findeløn?     Vil    hr.  Antonio    drikke   et  glas 
champagne,  da  der  allikevel  ikke  blir  noget  av  festen? 
Julie 

Ja!     Du    nævnte    før   at  jeg  skulde  drikke  champagne. 

—  —  De  vil,  hr.  Antonio.     Ikke  sandt? 
En  tjener 

kommer.    Vognen  er  forspændt. 
Abel 

gir  tjeneren  en  ordre. 

Tjeneren 

gaar  stille. 

De  sætter  sig. 

Abel 

Vi  tjener  vore  medmennesker  paa  forskjellig  maate,  hr. 
Antonio. 
Antonio 

Tjener? 
Abel 

Nu  ja!  Tjener  er  kanske  galt.  —  For  igrunden  ut- 
vikler vi  os  jo  kun  selv,  nyder  i  frihet  det  som  er  vor 
inderste  trang,  nyder  det  at  leve  i  vor  skjønne  tid.  Der 
er  hos  os  begge  noget  aktivt  som  vi  maa  tilfredsstille, 
med  smil  til  Antonio  selv  om  det  ogsaa  samtidig  skulde 
komme  vore  medmennesker  tilgode.  — 
Tjeneren 

er  kommet  med  champagne  og  frugt. 

Abel 

Det  er  mig  kjært  at  se  Dem,  hr.  Antonio  —  en  saa 
berømt  mand  i  vort  hus.  Og  det  glæder  mig  end  mere 
at  se  den  glæde  som  det  har  forvoldt  min  unge  frue. 
De  drikker;  halvhøit  til  Julie.  Du  ser  stolt  og  fri  og  glad  ut, 
og  du  taler  saa  høit  og  muntert! 
Tjeneren 

kommer  igjen.     Vognen  er  der. 
Abel 

Hent  min  mappe  inde  i  mit  soveværelse. 
Tjeneren 

gaar  ind  i  Abels  soveværelse. 

Abel 

Men    du    har    ikke    klædt    dig    om.     Og   kanske    heller 

ikke  pakket.  —  Ja,  da  maa  jeg  reise  alene.    lovermorgen 

tidlig    kommer    jeg   altsaa    hjem.      Farvel.      Undskyld,    hr. 

Antonio.     Nei,  bli  da  sittende.    Det  vil  glæde  min  hustru. 

Drik  min  skaal,  Julie  —  for  av  mig  har  du  faat  perlerne. 

Jeg  har  hele  tiden  holdt  paa  at  du   iaften  skulde  nyde  hr. 

Antonios  selskap,  og  jeg  foreslog  champagne  som  findelen. 

Farvel.     Han  hilser  venlig  og  gaar  fulgt  av  tjeneren. 
De  staar  en  stund.     Antonio  ser  først  paa  døren  hvor  Abel  gik 
ut,  saa  ser  han  paa  Julie.     Litt  efter  sier 

Antonio 

Tror  han  vi  er  oldinger  eller  barn. 
Liten  pause. 

Julie 

stille,  adspredt.     Hvorfor  skulde  han  mistro  os? 
Antonio 

Hvorfor  skulde  han  tro  os? 
Julie 

ler  plusselig  og  uvilkaarlig. 

Antonio 

Ja!     Er  ikke  jeg  en  mand?  —  Er  ikke  du  skjøn  og  — 
elsker  mig? 

Julie 

uten  at  se  paa  Antonio.     De    vilde    aldrig  gaa  fra  mig  — 
og  la  mig  alene  med  en  fremmed. 
Antonio 

Nei !     Gaar  mot  hende. 

Julie 

Ja,  De  er  en  mand! 
Antonio 

omfavner  hende  voldsomt.     Er  h  a  n   ikke  ? 

Julie 

svarer  ikke. 

Antonio 

ler.     Er  han  ikke? 

Abel 

kommer  sagte  ind  med  haandlygte.  Man  ser  hans  vanlige, 
alvorlige  ansigt.  Han  ser  paa  bordet,  nikker  og  smiler.  Han  gaar 
op  til  Julies  dør,  hvor  han  et  øieblik  lytter.  Saa  gaar  han  tvers 
over  scenen  ned  mot  sin  egen  dør.  Stanser  plusselig.  Holder 
lygten  op  over  hodet  og  ser  sig  om  i  stuen.  Nei,  der  var  ikke 
noget,  vil  gaa  videre,  men  gaar  allikevel  op  mot  Julies  dør  igjen. 
Han  kommer  til  at  støte  til  en  stol.  Staar  og  lytter,  om  noget 
skulde  ske  paa  grund  av  den  støi  som  stolen  gjorde.  Han  farer 
plusselig  frem,  stanser  like  saa  plusselig.  Hænderne  falder  slappe 
ned.  Han  virrer  et  par  ganger  hjælpeløst  med  hodet.  Derpaa 
hurtig  ut  paa  balkonen,  i  hvis  nærhet  han  var  kommet. 

Antonio 

kommer  litt  efter  'ind  fra  døren  i  oatcgrunden.  Han  er  ikke 
fuldt  paaklædt.  Han  har  en  kandelaber  i  haanden  og  ser  sig 
flygtig  om.  Nei,  du  tok  feil,  —  der  var  ingen.  Gaar  ind 
igjen. 

Abels 

ansigt  var  at  se  mellem  balkon-portiérerne.  Nu  kommer  han 
ind,  blek  og  vaklende.     Da   han   staar  foran    den  store  lænestol 

/  forgrunden,  sætter  han  sig  i  den.  Han  sætter  natlygten  paa 
gulvet  foran  sig.  Han  sitter  bøiet.  Han  slaar  sig  kraftløst  nogen 
ganger  paa  knæet.  Aa,  nei  da!  Aa,  nei  da!  Aa,  nei  da! 
Døren  gaar  op  og 

Antonio 

kommer  ind.  Han  vender  sig  i  døren,  blir  staaende  og  ser 
de  r  in  d. 

Julie 

indefra.    Hvad  er  det? 
Antonio 

Nei,  bli    staaende    slik.     Med    armen    hævet    høit.     Bli 
staaende.     Alt  er  nyt  ved  dig.    Ja  smil!    Alle  de  andre  er 
én.     Du  er  tusen. 
Abel 

lytter  og  lytter. 

Antonio 

gaar  frem  til  bordet,  sætter  kandelabren  fra  sig.  Halvmørkt. 
Han  skjænker  champagne  i  et  glas. 

Abel 

tænker  paa  naget  som  plusselig  falder  ham  ind.  Lydløst  lukker 
han  op  en  kasse  som  staar  paa  et  litet  bord  foran  ham.  Han 
tar  frem  en  pistol.    Ser  om  den  er  ladd. 

Pause. 

Julie 

indefra.    Tænk  om  det  hadde  været  ham. 
Antonio 

rolig  smilende.     Ja. 

Julie 

Men  han  kommer  ikke. 
Antonio  • 

Nei!  —    Litt  efter.    Med  en  pistol  i  haanden? 
Julie 

kommer  fort  i  døraapningen.     Skyt  først. 

Abel 

der  gaar  et  ryk  igjennem  ham.    Han  lægger  pistolen  sagte  væk. 


16  —  Gunnar  Heiberg,     I. 

Antonio 

omfavner  Julie  voldsomt.    Elsker  du  mig? 
Julie 

Ja,  ja,  ja,  ja,  ja! 
Abel 

smiler.     Later  derpaa  som  han  sover.     Later  som  han  drømmer, 
farer  op.     Later  igjen  som  han  sover,  puster  regelmæssig  som  en 
sovende. 
Nu   skinner  der  lys  paa   Antonio   og  Julie  fra   kandelabren.     Paa 
gulvet  foran  Abel  lyser  den  lille  haandlygten. 

Antonio 

sætter  sig  ved  bordet.  Julie  sætter  sig  paa  hans  fang.  Antonio 
hæver  sit  glas  høit.  Hun  ogsaa.  De  drikker.  De  ser  paa  hin- 
anden  i  lang  tid.  Hvor  gult  dit  bryst  lyser.  Det  lyser  sig 
frem  av  alt  halvmørket  omkring  os.  Plusselig.  Du  ser 
ut  som  Rembrandts  kvinde.  Kysser  hende  paa  brystet. 
Julie 

Hvem  ser  jeg  ut  som? 
Antonio 

Skaal     for    alle    øieblik!     De  drikker  og  ser  paa  hinanden. 
Julie 

Elskede.     Der  e  r  en  prins  i  alle  eventyr.    Trækker  frem 
en  kvist  av  en  syrengren  som  hun  har  i  sit  tøl.     Skriv  paa  mit 
bryst  at  du  elsker  mig. 
Antonio 

Med  hvad? 
Julie 

Med  denne. 
Antonio 

Nei,  den  kan  jeg  ikke  skrive  med. 
Julie 

Jo,  du  kan. 
Antonio 

Nei. 
Julie 

Vil  du  ikke? 

Antonio 

Nei. 
Julie 

smilende.    Maa  e'n  være  herre? 
Antonio 

Ja,  én  maa  være  herre. 
Julie 

Du  er  alvorlig  naar  andre  smiler  —  og  du  smiler  naar 
andre  er  alvorlige.     Smilende.     Mon  det  er  derfor  du    har 
saa  let  ved  at  herske  over  menneskene. 
Antonio 

leende.     Der  er  ingen  omvei  i  dig.     Du  spør  om  det  du 
vil  vite.     Kysser  hende.     Alt?.,  Alt? 
Julie 

Ja  —  ah! 
Antonio 

Alt,  saa  hjernen  dirrer.  —  Hele  dit  legeme? 
Julie 

Ja,  ja.     Du  gir  mig  jo  dit. 
Antonio 

Hvad  sier  du? 
Julie 

rolig.     Du  holder  saa  fast  om   mit   hjerte   at   det   aldrig 
mere  faar  sove. 
Antonio 

Og  dine  minder? 
Julie 

Jeg    har  glemt  dem  og  tar   dem    aldrig    frem,    saalænge 

du  stirrer  —  stirrer,  kysser  ham  stirrer  som  en  panter  ind 

i  mine  eine. 

Pause. 
Abel 

har  under  de  siste  replikker  tat  pistolen,  holder  den  et  øieblik 
op  foran  panden,  ryster  paa  hodet  og  smiler.  Han  reiser  sig 
ganske  rolig.     Han  holder  pistolen  i  haanden. 

Julie 

farer  op. 

Antonio 

reiser  sig  stivt  og  stirrer  paa  pistolen. 

Abel 

Vi  maatte  kjøre  med  ekstratog   hjem.     Banelegemet  var 
glidd     ut.       De  ser  paa  ham;  derpaa  sier  han.       Ingen     kom 
til  skade. 
Julie 

Hvad  —  har  —  det  —  med  dette  at  gjøre? 
Abel 

Jeg  mener,  jeg  kom  ikke  for  at  lure. 
Julie 

rasende.     Hvad  har  det  med  dette  at  gjøre?    Peker.    Han 
og  jeg! 
Antonio 

der  er  kommet  paa  siden  av  Abel,  griper  hastig  efter  pistolen, 
men  faar  ikke  fat  i  den. 

Abel 

Naa  den!  Lægger  den  smilende  langt  væk.  Derpaa  sier  han 
høit  og  alvorlig.  Hverken  knaldet  eller  blod  kan  hjælpe 
mig,  for  jeg  føler  der  er  større  sorger.  De  ser  paa  hver- 
andre. Endelig  bryter  han  tausheten.  Ja,  saaledes  føler  jeg 
det.  —  Og  jeg  synes  at  hvert  menneskes  sjæl  er  som  en 
0,  og  at  enhver  bro  staar  for  fald,  og  at  det  er  glæde  at 
dyrke  sin  ø.  Stormen  og  stjernerne  og  evigheten  faar  mig 
til  at  tænke,  og  jeg  føler  derved,  men  kommer  to  menne- 
skers sjæle  sammen,  da  maa  den  ene  vente  paa  den  andre, 
og  undertiden  maa  ogsaa  den  andre  vente,  og  de  blir 
staaende  og  kommer  ikke  videre.  Men  naar  to  menneskers 
legemer  kommer  sammen,  er  det  som  at  lukke  for  det 
hellige  og  kaste  nøklen  væk.  Saa  synes  jeg.  Og  jeg 
handler  derefter.  Hvorfor  skulde  jeg  late  anderledes  end 
jeg  føler? 

Julie 

ser  paa  ham  og  ler  plusselig. 

Abel 

mildt.    Ler  du? 
Julie 

Ja,  jeg  ler.     Ler  stærkere. 
Abel 

Hvorfor? 
Julie 

Og    du    spør    hvorfor?      Du    som    bare    kan    elske   alle 
verdens  sjæle.     Men  ikke  en  kvinde!     Ikke  mig! 
Antonio 

stærkt  og  strengt.     Julie ! 
Julie 

vender  sig  lynsnart  rnot  Antonio.    Har  du  medlidenhet  med 
aanderne?     Tar  du  parti  for  ham?     Gaar  du  over  —  saa 
gaa!     Gaa,  gaa,  gaa! 
Antonio 

spakere.     Julie. 
Julie 

Gaa,  gaa,  gaa. 
Antonio 

kjærlig.    Vil  du  jeg  skal  gaa? 
Julie 

svarer  ikke. 

Antonio    og  J ulie    ser  paa    hverandre.      Ser   derpaa    væk  fra 

hverandre. 

Abel 

sier  stille  og  mildt  ironisk  til  Antonio.    En  skal  være  herre! 
Gaar  hen  mot  balkonen,  stanser,  tænker  sig  om;  vender  sig  til 
Antonio.     De  kom  da  ikke  fra  balkonen? 
Antonio 
Jo. 

Abel 

med  et  svakt  smil  som  av  et  minde.  Gjorde  De !  Han  tar 
portieren  fra.  Man  ser  det  lysner.  Han  kommer  raskt  tilbake  til 
de  andre;  stærkt.  Husker  du  den  morgen,  da  vi  knælte  og 
takket  fordi  vi  hadde  naadd  det  vi  inderligst  ønsket.  Nu 
har  vi  jo  ogsaa  naadd  det  vi  ønsket.  Du  og  han  og  jeg. 
Litt  efter,  da  ingen  svarer.  Men  kanske  vi  ikke  føler  os  saa 
taknemlige,  naar  vi  har  faat  ah  det  vi  vil  — 

Et  vindpust  slaar  balkondøren  op.     Solen  bryter  frem.     Det  blafrer 

i  lysene. 

Abel 

hen  mot  balkonen,  stanser.     Se,    solen    staar   op.     Jeg   vil 

følge  stille  i  dens  spor.      Ut  paa  balkonen. 

Antonio    og   Julie    staar    lyttende    og  stirrende    mot   balkonen. 

Pause. 

Julie 

tar  Antonios  haand,  hviskende.    Har    d  u    civilisert  kjærlig- 
heten ut  av  dit  legeme? 
Antonio 

fremdeles  stirrende  efter  Abel;   uten  at  vende  sig  griper  han  i 
hendes  haar,  saa  hun  uvilkaarlig  maa  vende  hodet  opad.      Nei ! 

Abel 

kommer  raskt  tilbake,  mot  utgangsdøren.    Vender  sig.    Sier  stille. 
Hvad  er  denne   sorg    mot  at  jeg  engang  skal  dø.     Gaar 
Antonio 

sætter  sig  med  haanden  under  kinden. 

Julie 

ser   let  smilende    mot    døren,    ser   derpaa   hen    paa    Antonio. 
Hvisker  endelig:     Elskede ! 

